
पूर्वाभास 
॥ श्रीस्वामी जू-श्रीबिहारी जू जयति॥। 


अखिल माधुर्यैक मूर्ति, कारुण्य-वात्सल्य-स्नेहनिधि, भक्तवांछा-कल्पतरु श्रीहरि की 
भक्ति ही मानव को संसार के त्रिताप-दावानल से मुक्ति दिलानेवाली, श्रीहरि की सेवा में 
पहुँचानेवाली एवं ज्ञान, वैराग्य, जप, तप, योग, यज्ञ आदि साधनों से श्रेष्ठ है। 
जप तप संयम नेम व्रत, जोग जग्य आचार। 
भगवत भक्ति अनन्य बिन, जीव भ्रमत संसार।। 
- श्रीभगवतरसिकदेव जी 
भक्ति भक्त और भगवान को मिलाकर एक तन, एक मन, एक प्राण कर देती है। ऐसे 
ओत-प्रोत कर देती है कि भक्त है कि भगवान्‌ हैं,भगवान्‌ हैं कि भक्त है, दोनों एक प्रान-दो देह। 
हरि कौ हुदौ साधु हैं, साधुन के हरि प्रान। 
साधुन के हित में रह, हरि हित रसिक सुजान॥। 
- श्रीस्वामी ललितकिशोरीदेव जी 
श्रीहरि को भक्ति के समान कोई प्यारी वस्तु नहीं है। भक्ति रस के वश होकर वे अपने 
आपको भूल जाते हैं, विवश-अधीन हो जाते हैं। 
अखिल भुवन मध्ये निर्धनेऽपि धन्याः 
यस्य हृदि निवसति हरेर्भक्तिरेकाः। 
हरिरपि निजलोकं सर्वाथातो विहाय 
प्रविशति हृदि तेषां भक्ति सूत्रोपनव्धः।। 
स्कन्द पुराण, भागवत माहात्म्य 
सम्पूर्ण लोकों में अत्यन्त दरिद्र भी परम धन्य है, जिसके हृदय में श्रीहरि की एकमात्र 
बिशुद्ध भक्ति निवास करती है। धन्यता की एक और विशेष बात कि भक्ति डोर में श्रीहरि भी 
बॅधे हुए अपने निज धाम को सब भाँति त्यागकर उन भक्तजनों के हृदय में अविचल 
विराजते हैं। 
श्रवण, कीर्तन, स्मरण, पादसेवन, अर्चन, वन्दन, दास्य, सख्य और आत्मनिवेदन 
ये भक्ति के नौ अंग हैं। इनमें श्रवण, कीर्तन और स्मरण अंग ही मुख्य हैं, अन्य सब इनके 
अन्तर्गत हैं। समाज-गायन में भक्ति के श्रवण, कीर्तन और स्मरण अंग ही मुख्य हैं। 
समाज में दो दल होते हैं-एक मुखिया-दल और दूसरा झेला-दल। समाज-गायन- 
कला में जो निपुण संत होते हैं, उनमें एक मुखिया होता है और दूसरा झेला। प्रथम-मुखिया 
के साथ मुखिया-दल गाता है, फिर झेला के साथ झेला-दल। समाज-गायन में एक-एक 


पंक्ति के चौथाई चरण, आधे चरण और अन्य अंशों को कई बार दुहराया-गाया जाता है। 
किसी पद की पंक्ति की आवृत्ति विशेष और किसी की कुछ कम होती है। समाज-गायन में 
स्वर, ताल, लय और शब्द-योजना ही मुख्य हैं। समाज-गायन में वाद्य-तानपूरा, झाँझ और 
मृदंग मुख्य हैं। कभी-कभी सारंगी आदि वाद्यों का प्रयोग भी हो जाता है। पूर्वकाल में संगीत 
कला में निपुणता होने से केवल तानपूरा के आधार पर ही समाज-गायन होता था, किन्तु 
अब ६०-७० वर्ष से पूर्व और टटियास्थान के मुखिया श्रीरमणदास जी के समय से स्थायी 
रूप से हारमोनियम बाजे के आधार पर समाज-गायन होने लगा है। 

समाज-गायन में शब्द-योजना, पद की विशेषता होने से यह गायन रसिकजनों के 
लिये बहु सुखावह है। पद-पंक्ति की पुन:-पुन: आवृत्ति उन्हें श्रीकुंजबिहारी-कुंजबिहारिणी के 
दिव्य केलि-रससिंधु में लहरा देती है। रसिक-साधक-जनों के लिये तो यह परम पथ, परम 
पाथेय, परम अवलम्ब और साधन-साध्य दोनों है। 

यह समाज-गायन परम्परा नित्य, अनादि है। निकुंज मन्दिर में भी सखीजन इसका 
आस्वादन करती हैं-“आज समाज सहज सुख बरषत हरषत मिलि मन माहिं।” “सहज 
समाज सदा वृन्दाबन बिपुल बिनोद बढ़ायन।” इत्यादि, श्रीगुरुदेव जू। महारास, वेणुगीत 
आदि में भी सामूहिक गायन के रूप में इसका प्रयोग है। रसिक अनन्य शिरोमणि श्रीस्वामी 
जी महाराज तो अपनी गानकला-गान्धर्वता से युगल-श्रीप्रियालाल को रिझाते ही थे, श्रीबीठल- 
बिपुलदेव जी, श्रीबिहारिनिदेव जी आदि आचार्य भी श्यामा-श्याम को रिझाने में परम 
निपुण थे। आगे आनेवाले समय में ऐसी योग्यता की कठिनता समझ आठवें आचार्य रसिक 
अनन्य मणि श्रीस्वामी ललितमोहिनीदेव जी ने अपने श्रीगुरु रसिक-रसनिधि श्रीस्वामी 
ललितकिशोरीदेव जी के सम्मुख सम्वत्‌ १८०५ विक्रम में इस सभाज-गायन का सरस 
शुभारम्भ किया। उसी दिव्य गायनकला को स्वर, ताल, लय और पद की शब्द योजनामयी 
बन्दिश में बाँधा। समाज-गायन की वही परम्परा आज अक्षुण्ण रीति से चली आ रही है। 
जिस रस-प्रवाह में अनेक भावुक- रसिकजन गोता लगाते रहते हैं। रसिक अनन्य नृपति 
श्रीस्वामी हरिदासजी के परम्परावर्ती स्थानों-टटियास्थान, श्रीरसिकबिहारी कुंज, श्रीगोरीलाल 
कुंज और श्रीस्वामी हरिदास सेवा संस्थान में श्रीलाड़िलीलाल के उत्सवों और आचार्योत्सवों 
में एक दिन से लेकर अनेक दिनों तक समाजं-गायन होता है। इनमें गाये जानेवाले पदों का 
समुचित आनन्द प्राप्त करने के उद्देश्य से भावुक-रसिकजनों के उपयोगार्थ इस समाज-सुंखला 
का प्रकाशन किया जा रहा है। श्री बिहारी जी-श्री स्वामी जी अपनी कृपावर्षण करते हुए हम 
सबका परममंगल करें। 


श्रीललित निकुंज -अलबेलीशरण 
प्रेमगली, श्रीवृन्दावन 


समाज सहज मन भायो 


सामान्य जनसमाज में 'समाज' शब्द का जो अर्थ समझा जाता है, वृन्दावन के रसिकों 
में उससे अलग कुछ विशेषअर्थ प्रचलित है। यहाँ 'समाज' का अर्थ केवल समूह या समुदाय न 
होकर उस गायन से है, जिसमें रसिकजन मिलकर वाणी-ग्रन्थों के पदों को एक विशेष पद्धति 
से गाते हैं। अनन्यरसिक-नृपति श्रीस्वामी हरिदास जी महाराज के उपास्य अखिल रसामृत-मूर्ति 
श्रीश्यामा-कुंजबिहारी संगीत-संगी हैं। उनकी सेवा भोग और राग की है। सखियाँ इसी सेवा 
द्वारा उन्हें सुख देने में संलग्न रहती हैं। नित्य निकुञ्ज में ऐसा ही समाज जुड़ा रहता है- 

१. आज समाज सहज मन भायो। 

२. आज समाज सहज सुख बरसत हरषत मिलि मन माहिं। 

३. सखी समाज रसिक रसरासा। महल दरू में खास खवासा॥ 

सखी भाव के उपासक भी अपने आचार्यो की वाणियों के पदों का गायन करके इष्ट- 
युगल को प्रसन्न करते हैं। श्रीश्यामा-श्याम को संगीत से bi ष्ट करने की सेवा का समारम्भ 
श्रीस्वामी जी महाराज ने ही कर दिया था “गान कला गंधर्व स्याम-स्यामा कों तोषें। किन्तु 
समाज-गायन को सामूहिक स्वरूप सम्भवतः रसिकअनन्य-मुकुटमणि गुरुदेव श्रीस्वामी 
बिहारिनिदेव जी ने दिया होगा, जब उन्होंने श्रीस्वामी जी महाराज के पदों और स्वरचित 
बधाइयों को गाना-गवाना आरम्भ किया होगा। समाज-गायन का वर्तमान रूप श्रीस्वामी 
ललितमोहिनीदेव जी की देन है। टटियास्थान की स्थापना के बाद श्रीस्वामी ललितकिशोरीदेव 
जी ने आचार्योत्सवों का शुभारम्भ वृहद्‌ रूप में कर दिया था। उन्हीं के निर्देशन में श्रीस्वामी 
ललितमोहिनीदेव जी ने समाज-गायन का एक सुनिश्चित बन्धान बाँधा। श्रीस्वामी 
राधाप्रसाददेव जी ने उनकी प्रशंसा में कहा है- प्रगटे श्रीललितमोहिनी देव उदार .......। 
प्रगट कियौ रसरीति गान कों.......। उस समय तक श्रीस्वामी जी और आठों आचार्यो की 
वाणियों का विपुल संग्रह हो चुका था। गुरुमंगल लिखे जा चुके थे। सभी रसिक-भक्तों की 
इच्छा-लालसा रहती होगी कि अपने आचार्यों की सरस वाणियों के श्रवण एवं स्मरण का 
आनन्द लें, उनमें अवगाहन करें, किन्तु उन्हें लिखना-लिखवाना, लिखित ग्रन्थ उपलब्ध करना 
सभी के लिए सम्भव न था। इस समस्या का समाधान करने के लिए वाणियों के सरस श्रेष्ठ 
पदों के अंशों, चरणों और लुकों को बारम्बार दुलरा-दुलराकर, दुहरा-दुहराकर गाये जाने की 
पद्धति अपनाई गई। जैसे हमारे वेदों की श्रुति परम्परा को सुरक्षित-संरक्षित रखने के लिए 
बिभिन्न प्रकार के पाठ-स्वर पाठ, जटा पाठ, घन पाठ आदि किये जाते थे। 

श्रीस्वामी हरिदास जी महाराज की महामधुर-रस सार नित्यविहारोपासना अपनी 
अनन्यता एवं विशुद्धता की दृष्टि से सबसे अलग है। उसके स्वरूप को संरक्षित रखने में भी 
सामूहिक समाज-गायन का सार्थक योगदान रहा। श्रीहरिदासी परम्परानुसारी समाज- 


गायनों में अन्य सम्प्रदाय के आचार्यो अथवा रसिकों के पदों को सम्मिलित नहीं किया जाता, 
केवल अपनी वाणियों के पद ही गाये जाते हैं। प्रयास यह भी था कि आचार्यो ने जिन 
राग-रागिनियों में उन पदों का बन्धान किया, यथासम्भव उन्हीं में उन्हें गाया जाय। अतः 
श्रीस्वामी ललितमोहिनीदेव जी ने श्रीश्यामाकुंजबिहारी के ऋतु-उत्सवों-बसन्त, होली, 
पावस, शरद आदि और आचार्यो के जयन्ती-महोत्सवों में गाये जानेवाले पदों, उनमें प्रयुक्त 
होनेवाली राग-रागनियों, तालों आदि को सुनिश्चित कर दिया। श्रीस्वामी जी महाराज की 
परम्परा में समाजगायन का वही स्वरूप और क्रम अब तक चला आ रहा है। 

श्रीहरिदासी परम्परा में समाज-गायन की पद्धति अन्य सम्प्रदायों में प्रचलित समाज- 
गायनों से किंचित्‌ भिन्न है। अन्य सम्प्रदायों में प्रायः एक प्रधान गायक, जिसे मुखिया कहते 
हैं, पहले गाता है और फिर अन्य सभी जन, जो झेला कहे जाते हैं, उसके गाये अंशों को दुहराते 
हैं; किन्तु हरिदासी समाजों में गायकों के दो दल होते हैं जो आमने-सामने बैठते हैं। उनमें 
दाहिनी ओर का समूह मुखिया-दल होता है और बाई ओर का झेला-दल। मुखिया के 
नायकत्व में उसका दल गीत का कुछ अंश गाता है, जिसे प्रधान झेला के साथ उसका दल 
दुहराता है। मुखिया पहले तो तानपूरा लेकर बैठता होगा, परन्तु अब हारमोनियम पर गाता 
है। सामने के दल में एक झाँझ बजाता है। दोनों दलों के मध्य में एक छोर पर पखावजी ताल 
देता है। पखावज अद्यावधि समाज-गायन का अनिवार्य उपकरण है। 

गायन करने के लिए जब समाज बैठ जाता है तो मुखिया ''आकार'' लेकर स्वर 
आरम्भ करता है और मंगलाचरण में श्रीस्वामी बिहारिनदेव जी की दो निश्चित साखियाँ 
गाता है, तत्पश्चात्‌ श्रीस्वामी कृष्णदास जी रचित “'बड़ौ गुरु-मंगल'' और श्रीस्वामी 
पीताम्बरदेव जी, श्रीललितकिशोरीदेव जी तथा श्रीललितमोहिनीदेव जी द्वारा विरचित तीन 
“छोटे गुरु- मंगल।” इन्हें झेला-दल दुहराता है। मंगलों के पश्चात्‌ श्रीस्वामी हरिदास जी का 
एक पद गाया जाता है, जो प्रत्येक उत्सव के se सार निश्चित है। तदन्तर मुख बड़ा पद गाया 
जाता है। ये बड़े पद भी उत्सवानुसार निश्चित हैं। इस सम्पूर्ण गायन में प्राय: तीन घण्टे लग 
जाते हैं। अन्त में आचार्योत्सव के अनुसार उनकी कुछ बधाइयाँ गाई जाती हैं और 'असीस' 
के दो पद। प्रसाद वितरण के साथ समाज का विराम हो जाता है। 

समाज-गायन के आरम्भ में माला, चन्दन, अतर आदि से समाज गायकों का सम्मान 
किया जाता है। कण्ठ सरस एवं मधुर बनाये रखने के लिए मिश्री, पान, इलायची, काली मिर्च 
इत्यादि पदार्थो का वितरण भी किया जाता है। गेय पदों के अंशों की आवृत्ति में झेला दल, 
अहो, एरी हाँ, एरी माई, प्रभृति शब्द जोड़कर राग-ताल के अनुसार मात्राओं की पूर्ति करके 
दुलरा-दुलराकर गाता है। मुखिया-दल भी पुन:-पुनः आवृत्ति करता है। इस प्रकार घण्टों में 
एक पद पूरा हो पाता है। 


गायकों के स्वरों आरोह-अवरोह, विशेष रीति से गाये जाने और वाणी-साहित्य से 
पूर्णतया परिचित न होने के कारण सामान्य समाज-प्रेमियों को गेय पद समझने में कठिनाई 
होती है। किस उत्सव के समाज-गायन का क्रम क्या है, यह भी सब लोग नहीं जानते। इसके 
लिए समाज-शृंखलाओं की रचनाओं की गई। पुराकाल में ये श्ृंखलाएँ हस्तलिखित होने के 
कारण कुछ विशिष्ट व्यक्तियों को ही प्राप्त रहती थीं। आजकल मुद्रित शृंखलाएँ प्रयोग में लाई 
जा रही हैं। समाज-गायन के समय उन्हें गायकों और श्रोताओं के मध्य वितरित कर दिया 
जाता है, जिससे सभी को बड़ी सुविधा हो जाती है और वे समाज-गायन का भरपूर आनन्द 
प्राप्त कर सकते हैं। समाज समाप्ति पर इन्हें संकलित कर यथा-स्थान रख दिया जाता है। 

प्रस्तुत समाज-शृंखला इस दृष्टि से बड़ी महत्त्वपूर्ण एवं उपयोगी है। परम पूज्य कृपालु 
बाबा अलबेलीशरण जी ने इस शृंखला के पदों के नीचे टिप्पणियों में उनके कठिन शब्दों के 
अर्थ भी दे दिये हैं, जिससे गायन के साथ-साथ उनका भाव एवं अर्थ भी आसानी से हृदयंगम 
किया जा सकता है। इससे आनन्द की और भी वृद्धि हो सकेगी। इसमें पूज्य बाबा महाराज 
ने जो श्रम किया है, उसकी जितनी सराहना की जाय, वह कम है। ४३१, दीपाली, पीतमपुरा, 
दिल्ली-३४ वासी भक्तवर श्रीरवीन्द्रनाथ गोयल और उनकी सहधर्मिणी श्रीमती भारती 
गोयल ने इस समाज-श्रृंखला का प्रकाशन कराया है। श्रीरवीन्द्रनाथ गोयल परम्परा से 
श्रीस्वामी जी महाराज के भक्त और निष्ठावान्‌ सेवक हैं। आपने इसके पूर्व भी अनेक सेवाओं 
में सक्रिय सहयोग दिया है। आपके स्व० पूज्य पिता श्रीसत्यनारायण जी गोयल परम निष्ठावान्‌, 
प्रेमी भक्त थे। इनका पूरा परिवार ही सेवा-भक्ति में सदा तत्पर रहता है। आपकी इस प्रकाशन 
सेवा से भी सहस्रों जनों को सुख और आनन्द प्राप्त होगा। प्रभु के भक्तों की सेवा का महत्त्व 
प्रभु सेवा से भी अधिक होता है। श्रीस्वामी जी महाराज के अनुग्रह से ही ऐसी मनोवृत्तियाँ 
जाग्रत हो पाती हैं। विशवास है कि श्रीबिहारी जी और श्रीस्वामी जी की यह अहैतुकी कृपा 
सभी पर सदैव बरसती रहेगी। 


श्यामवाटिका -प्रो० गोविन्द शर्मा 
अनाजमण्डी, वृन्दावन 

प्राकट्य कौ महोत्सव सावन सुकला ३ 


अ 
१.अरुनाधर अंजन रंजित ह्वै 
च 
१.चारु चिबुक बदनारविन्द पर 
ज 
१.जै स्वामी जै स्वामी स्वामी 
२.जै राधे जे राधे राधे 
ब 
१.बाँकी पाग चंद्रिका तापर 


२८ 


३५ 


३८ 


३७ 
३७ 


३८ 


२.बिहारिनि संग निरन्तर मेरे 

३.बिथुरी अलकैं स्रमकन झलकैं 

४.बिहरत लाल बिहारिनि दोऊ 
म 


१.मनमोहन भेष पलटि चले साँवरी सहेली 


२.मेरे पिय प्यारी कौ झूमका 
स 
१.सौंधे न्हाइ बैठी पहिरि पट 
ल 
१.लड़ेती जू के चरन महा सुखदाई 


हिंडोरे के पद 


अ 
१.अपनी जू नवल प्रिया संग 
आ 
१.आजु तौ झूलैं री दोऊ नवल 
२.आवत लाड़िली लाल फूले 
उ 
१.उमँगि उमँगि आये चहुँ दिसि 
ए 
१.एरी घन घोरनि बोलत मोरी 
क 
१.कल करनी मोहन मनहरनी झूलन 
च 
१.चारौं ओर घोर घटा घहरानी 
झ 
१.झूलैं दोऊ नव निकुंज मधि ठाढ़े 
२.झूलत दोऊ नवल हिंडोलैं 
३.झूलत फूलत सुरति हिंडोरैं 
४.झूलत दोऊ रंग हिंडोरैं 
५.झूलत लाड़िली लाल हिंडोरैं 
६.झूलत स्यामा कुंजबिहारी 





२९ 
३४ 


३३ 


३६ 
३९ 


४१ 


४५ 
४७ 


४७ 
५१ 
५४ 
५६ 
४६ 
४८ 
४९ 
५२ 


५३ 
५३ 





ई प्यारी प्रीतम संग 
८.झूलत प्यारी लाल हिंडोरैं 
९.झूलत रसमाते सु हिंडोरैं 
१०.झूल हिंडोरा क्या री बना 

द 
१.दूलहु दुलहिनि के संग झूलहु 
२.दम्पति झूलत सुरति हिंडोरैं 

प 
१.प्यारी राधे सावन मन भावन भयौ 
२.प्यारी झूलत अति रसमाती 
३.पावत रितु आई बूँदैं सुहाई 
४.प्रीतम प्यारी अंक निसंक सुखद 

ब 
१.बिहारी नेंक धीरें झूलौ राज 
२.बंक हिंडौरैं झूलत हैं भामिनि 
३.बदन प्रकास अति मुदित सु सोभा 

भ 
१. भीजत मोहनी मोहन हरषि 

म 
१.मेरी अलकलड़ी अलबेली 
२.मनभावन सावन आयौ री 

य 
१.यह रस रंग हिंडोर सहचरि 

र्‌ 
१.रसभरे प्रान प्रिया पिय झूलत 
२.रंगीले दोऊ झूलत सुरति हिंडोरैं 
३.रंग हिंडोरना री झूलत लाड़िली 

ल 
१-ललना लाल हिंडोरैं झूलें 
२.लाड़िली लाल हिंडोरैं झूलैं 
३.लाल हिंडोरैं मौज बनी 
४.लाल हिंडोरैं तीज बनी 


[ग्यारह] 


५४ 
५४ 
५५ 


५१ 
५२ 


४३ 
४७ 
४८ 
४९ 


४५ 
५५ 
५६ 


५० 


४६ 
५१ 


४४ 


४१ 
४५ 
४६ 


४६ 
५३ 
५५ 
५५ 


५.लखि झूलनि जुगल निसंक की 
शा 
१.श्रीनिधिवनराज में फूल महल 
स 
१.(सु एरी माई) झूलत ललना लाल 
२.सावन आयौ री हिंडोरैं झूलें 
३.सुनि झूलि झूलना री मेरा 


ह 
१.हिंडोरैंब झूलत लाल दिन 
२.हिंडोरैंब झूलन आई 
३.हरियारौ सावन सुहावनौं 
४.हिंडोरैं झूलत तन सुकुमार 
५.हिंडोरा हेली रंग र्यौ सरसाइ 
६.हरषि हिंडोरना री झूलत 

पवित्रा के पद 
१.पवित्रा गौर स्याम सुखदाई 
२.पवित्रा गौर स्याम उर सोहै 
३.पवित्रा परम बिचित्र सु प्यारी 
४.पवित्रा पावस रितु रति दैनी 

रक्षाबंधन के पद 
१.रक्षाबंधन करति सहेली 
२.प्रीतम बाँधी दोऊ कर राखी 
३.राखी बाँधी करति तें कवनी 
४.रक्षा करति स्याम की स्यामा 

मंगल-बधाई 
१.साँची प्रीति बिहारिनिदासै 
२.एक ही सिंगार तन एक प्रान एक 
३.आज बधाई देखौ री माई 
४.सावन तीज रूप धरि आई 
५.स्यामा धाम बाम रितु पावस 
६-महल में मंगल आज बधाई 
७.सावन तीज मन भावन आई 


५५ 


५२ 


४२ 
४७ 
५२ 


३९ 
४० 
४० 

४३ 

४५ 

४८ 

५७ 

५७ 

५७ 

५७ 

५८ 

५८ 

५८ 

५८ 

५८ 
५९ 

२४६ 
२४६ 
२४७ 
२४७ 

में बरषत सुख मेह 


श्रीस्वामी सरसदेवजू महाराज कौ प्राकट्य 


महोत्सव सरद पूर्निमा 
रास के पद 


अ 
१.अद्भुत गति उपजत अति 
आ 
१.आवत दोऊ गावत प्रीतम री 
२.आजु कौतिक वृन्दाबन बंसीबट 
३.आजु दोऊ अद्भुत सेज केलि 
४.आजु कछु केलि अधिक मन भाई 
ए 
१.ए रस रंग रसिक राजै 
क 
१.कुंजबिहारी नाचत नीके 
ख 
१.खेलत रास लाड़िली लाल 
२.खेलत लाड़िली लाल रहसि 
ग 
१.गुन की सरि को करि सके 
२.गावत लालन संग नवल नागरी 
ज 
१.जहाँ जहाँ चरन परत प्यारी जू 
२.जोरी अद्भुत आज बनी 
त 
१-तेरे नूपुर धुनि री प्यारी स्रवन 
द 
१.देखि देखि मुख जीवत यौं सुख 
२.देखत सिराने नैन बैंन मधुरे 
न 
१.नव बन नव निकुंज नव बाला 


[बारह] 

५९ 
५९ 


६५ 
६७ 
६८ 
७४ 
७८ 

६५ 

६० 

६७ 


६३ 
७६ 


६१ 





२.नव निकुंज नव भूमि रगमगी 
३.निरतत रसभरे- रसिकबिहारी 
४.नाचत दोऊ रहसि में रंगभीने 

प 
१.परस्पर राग जम्यौ समेत किन्नरी 
२.प्यारी तू गुननि राइ सिरमौर 

ब 
१.बनी री तेरे चारि चूरी 
२.बिलसत प्यारी लाल कुंज रजनी 
३.बिमल पुलिन मंडल मधि राजत 
४.बिहरैं श्रीस्यामा स्याम उदित अनगे 


म 

१.मोहिनी मोहन रंग भरे 

य 
१.(ए) यह कौन बात जु अबही और 

र 
१.रसिक रसिकनी किसोर निर्तत रंग 
२.राजत नव निकुंज नव जोरी 
३.रास मंडल मध्य नृत्तत दोऊ 
४.रास में रसिक निर्तत रंग भरे 
५.रास रवनी रवन रसिक नवरंगी 
६-रसिक रंगीले रसीले छबीले दिन दूलहु 
७.राजत रास रसिक रस रासै 
८.रसिकबर रसिकनी रस रासि 

ल 
१.ललन कहत नेंकु बहुरयौ कहौ 
२.लाल बलि बलि सुखदाई हो 
३.ललित गति नूपुर चलत चरन 

स 
१.सुनि धुनि मुरली बन बाजे 
२.संगीत सागर गुननि आगर 
३.सरद निसि उज्यारी 


६१ 
६२ 
६४ 


६४ 

६० 
६७ 
७४ 

[तेरह] 


४.स्यामा स्याम सुखदायक सोहत 


५.साधौ ऐसौ महल हमारौ £ 0 
६.साधौ भजन करै सोई जीतै ८0 
ह 

१.हँसत खेलत बोलत मिलत ६४ 

मंगल-बधाई २४८ 
१.प्रगटे श्रीसरसदेव रसभीनें २४८ 
२.बजत बधाई परम सुहाई २४९ 
३.प्रगटे सुखनिधि रसिक प्रवीन २४९ 
४.प्रगटी सरस सरस रंगभीनी २४९ 
५.प्रगटी श्रीसरस सरस सुख दैन २४९ 
६-माई आजु रसमसे रसबनि बैठनि २४९ 
७.कुंजभवन मधि मंगलचार २५० 


८.सब मिलि गावत आज बधाई २५० 

९.सरस सुहाग सरसाई २५० 
श्रीस्वामी नरहरिदेव जू महाराज कौ 

प्राकट्य महोत्सव जेष्ठ कृष्णा २ ८० 


१.मनुहारि करैं मनुहारि लला ८१ 
२.हो नेंक मानिनी मान निवारिये ८१ 

मंगल-बधाई २५१ 
१.प्रगटे श्रीनरहरिदिव उदार २५१ 
२.प्रगटे श्रीनरहरिदेव रंगीले २५१ 
३.श्रीनरहरिदेव रसिकबर प्यारे २५१ 
४.श्रीनरहरिदेव रसिकबर आये २५१ 
५.जेठी दुतिया आई री आई २५२ 
६.जेठी दुतिया भई (है) महल में २५२ 
७.गावौ री बधाई (माई) मंगल गीत २५२ 
८.आजु हमारे मंगल भये २५२ 
९.अनन्य नृपति जू के बर बरनी २५३ 


१०.बजत बधाई रसिक रसीली २५३ 
श्रीस्वामी रसिकदेव जू महाराज कौ 





१.श्रीकुंजबिहारी कौ बसंत सखि 
२.श्रीकुंजबिहारी हरषि बुलाई 
३.चलि री भीर तें न्यारे ई खेलें 
४.तू ना करि मान मनोहर 
५.अबकैं बसंत न्यारेई खेलैं 

६.जै श्रीवृन्दाबन बिराजे 

७.(ए) रहौ रहौ बिहारी जू 
८.हो हो रंगीली नागरी 


बसंत के पद 


आ 
१.आजु बसंत बन्यौ सखि बन में 
२.आयौ बसंत मदन दल साजैं 
३.आजु बसंत खेलत देखि 
४.आयौ आयौ बसंत रंग (सु) अति 
क 
१.कुच गडुवा जोवन मौर 
ज 
१.जै श्रीवृन्दाबन आनंद न अंत 
२.जुगलकिसोर मेरे कुजबिहारी 
त 
१.तन मन आज फूल्यौ बसंत 
न 
१.नवल दोऊ आजु बसंत से फूले 
२.नवल वृन्दाबन नवल बसंत 
३.नवल बसंत नवल वृन्दाबन 
४.नवल नवल वृन्दाबन फूले 
प 
१:पिय प्यारी सोहत हैं बसंत 
ब 
१.बिहरत राजरितु बनराइ 
२.बिहरत बिपिन भरत रंग दुरकी 


प्राकट्य महोत्सव माघ सुकला ५ 





८३ 
८३-८९ 

८४ 
८५-८९ 

८५ 
८६-८९ 

८७ 
८८-८९ 
२४ 
८८ 


९२ 
९३ 
९६ 
९७ 


८८ 


९० 
९२ 


९४ 
९४ 
९६ 
९६ 
९८ 
९५ 


९0 





i 'बने बसंत दोऊ बन में आज 
य 
१.यह छबि निरखिये नित नैंन 
ल 
१.ललित नव जोवन तेरौ री बाल 
शा 
१.श्रीबिहारी जू खेलत बसंत 
२.श्रीरसिकबिहारी प्यारी के संग 
३.श्रीवृन्दाबन नवल बसंत 

स 
१.सजनी नव निकुंज द्रुम फूले 
२.सहज बसंत कामिनी कंत 
३.सजनी देखि खेल बसंत 
मंगल-बधाई 
१.श्रीमत रसिकदेव प्रगटे 
२.प्रगटे श्रीरसिकदेव सुखसार 
३.प्रगटे श्रीरसिकसिरोमनि राई 
४.प्रगटे ्रीरसिकदेव सिरमौर 
५.प्रगटी श्रीरसिकसिरोमनि रानी 
६.अबकैं बसंत अतिसै सुखदाई 
७.अबकैं बसंत सुख हो हो होरी 
८.अबकैं बसंत हम भागनि पायौ 
९.अबकैं बसंत अति अद्भुत होरी 
१०.रसिक बसंत कुंज में आये 
११.खेलि बसंत कुंज में आये 


श्रीस्वामी ललितकिसोरीदेव जू महाराज कौ 
प्राकट्य महोत्सव अगहन कृष्णा ८ 


मंगल-बधाई 
१.लोक वेद नवधा प्रसिद्ध सुख 
२.प्रिय हित ऐन हौ जू लाल सुख 


३.लाड़िली कौ लाड़ किधौं प्रीतम कौ 


[चौदह] 


२५६ 


९९ 
२५७ 
२५७ 
२५७ 
२५७ 





४.अगम तें अगम अति दुर्लभ 
५.प्रेम की पताका दिन राति 
६.्रीहरिदास के गर्व भरो हँसि 
७.श्रीगुरुदेव की साहिबी में अमनेंक 
८.लाड़िली कौ बिनोद किधौं प्रीतम कौ 
९.श्रीहरिदास कौ सपूत पूत ऐंडाइल 


श्रीस्वामी ललितमोहिनीदेव जू महाराज 
प्राकट्य महोत्सव माघ कृष्णा ११ 


जागरन के पद 


अ 
१.अलबेली अलक झलक आनन 
२.अनभती अँखियनि चितवति 
३.अरी यह कौन सलौने रूप 

आ 
१.आजु फूल अंग अंग न समाति 
२.आनंद कंद दूलहु मकरंद स्रवत 

ङ्‌ 
१.इत उत काहे कौं सिधारति 

ए 
१.एक बात कहां स्रवननि लगि चित दै 
२.एरी नव निकुंज सुख पुंज प्रिया पिय 

॥ श्रीमन्नित्यनिकुञ्जबिहारिणे नमः॥ 
॥ श्रीस्वामी हरिदासो विजयतेतराम्‌॥ 


समाज-सुंखला 


रसिक अनन्यनृपति श्रीस्वामी हरिदास जू महाराज की प्राकट्य 
महोत्सव 
भाद्र सु०८ 


मंगलाचरन 


प्रथम लड़ाऊं श्रीगुरु, बंदन करि श्रीहरिदास। 
बिपुल प्रेम निजु नेम गहि, कहि सुजस बिहारिनिदास॥।१॥। 
गुरु सेवत गोविंद मिल्यो, गुरु गोविन्दहिं आहि। 
श्रीबिहारीदास हरिदास की, जीवत है मुख चाहि॥२॥ 
श्रीस्वामी कृष्णदास जू कृत मंगल 
राग-सूहौ बिलावल ताल-रूपक 
प्रथम जथामति श्रीगुरु चरन लड़ाइहौं। 
उदित मुदित अनुराग प्रेम गुन गाइहों॥ 
गौरस्याम सुखरासि तिन्हें दुलराइहों। 
देहु सुमति बलि जाउँ आनंद बढ़ाइहों।। 
आनंद सिंधु बढ़ाइ छिन छिन प्रेम प्रसादहिं पाइहौं। 
जय श्रीबरबिहारिनिदास कृपा तें हरषि मंगल गाइहों।१॥। 
जय जय श्रीहरिदास रसिक कुल मंडना। 
अनन्य नृपति श्रीस्वामी सकल भय खंडना॥ 


समाज-सूंखला 


रसिक कमल कुल भानु सु प्रगट उदय कियो। 
भ्रम तम स्त्रम सब नासि सबनि को सुख दियो॥। 
दे सबनि सुख अति कृपा करि प्रगट बिहार सुनाइयो। 
जय जय श्रीहरिदास रसिक मन भाइयो।।२॥ 
जानि बिहार गुपत अति भूतल प्रगट कियो। 
कीरति जग बिस्तार सु रस रसिकनि दियो॥। 
निरनय करि जस गाय सु परहित बपु धस्यौ। 
धनि धनि कहैं सब रसिक अनन्य सु बर बस्यौ॥ 
बर बस्यो धनि धन्य कहि कहि छिन छिन प्रति दुलरावहीं। 
जय जय श्रीहरिदास बांछित फल पावहीं॥३॥। 
काम केलि माधुर्य सहज रति सर्वदा। 
प्रेम सुभाव सरल मति सुधा गुन निर्मदाः॥ 
बिस्व सकल सुख देखि छिया' करि छॉड़ियो। 
दम्पति पति अभिराम अपनों पन माँड्यो।। 
माँडि पन अभिराम छिन छिन दम्पति सहज लड़ावहीं। 
देखि इह सुख रंग दोऊ मन्द मधुर सुर गावहीं।।४॥। 
जय जय श्रीवृन्दाबन सहज सुहावनों। 
नित्यबिहार अधार सदा मन भावनों॥ 
परम सुभग श्रीजमुना पुलिन मंजुल जहाँ। 
बिमल कमल कुल हंस सकल कूजित तहां 


१. निर्मल; अभिमान, मदरहित; परिहास, विनोद को देनेवाले। २. घृणित, तुच्छ। 


श्रीस्वामी जू कौ उत्सव ३ 
मुन 


बिमल कमल कुल हंस कूजित सेवत खग मृग सुख भरे। 
मुदित बन मन” मोर निर्त्तत राजत अति रुचि सों खरे।।५॥। 
कुसुमित कुंज रसाल लता अति सोहहीं। 
अलिकुल कोकिल कीर कूजित मन मोहहीं।। 
त्रिविध समीर बहत रस सुखद मनहिं लियें। 
बसंत सरद रितु सेवत चित बित मनहिं दियें॥ 
बसंत सरद सेवत सदा रितु सुख समुद्रहिं को गनें। 
विविध भाँतिन भूमि राजत सोभा देखत ही बनें।।६॥ 
मंदिर नवल निकुंज मदन सेवत रहैं। 
मनि मुक्ता फल फलित सोभा गुन को कहे॥ 
श्रीकुंजबिहारीबिहारिनि अतिसय राजहीं। 
नित्यकिसोर सहज रति सुख में भ्राजहीं।। 
नित्यकिसोर सहज सदा रति गोर स्याम तन सोहहीं। 
कंचन मनि घन दामिनि रतिपति देखत छबि मन मोहहीं।।७॥। 
अंग संग श्रीहरिदास बिहार करावहीं। 
मननि लियें अनुसार सहज दिन भावहीं।। 
सुख सम्पति रहें साज समयौ पाय सु गावहीं। 
तान तरंग मधुर सुर राग सुनावहीं॥ 
तान तरंग सुनाइ मधुर सुर कुंवरि कुंबर सुख पावहीं। 
रीझि रीझि स्याबासि कहि हंसि हार बसन पहिरावहीं।।८॥। 


` पाठान्तर-नव। 


४ 


समाज-सूंखला | 





प्रगट बिहारिनिदास कृपा को बपु धस्यो। 
श्रीकृष्णदास बड़भाग सेवत नित < सस्यो॥। 
सील सुभाव गुन अर्पि प्रिया प्रेमहिं लहैं। 
चित बित दै रुख ले मन सेवत नित रहैं। 
रहैं सेवत रुख लियें नित संक न काहू की करी। 
जय श्रीबरबिहारिनिदास चरन रति सूर ज्यों” ब्रत ना टरी॥९॥ 
और बहुत अपनाय जे मन बच क्रम अनुसरे। 
मोसे पतित महा सठ तेऊ अपने करे।॥ 
जैसें पारस परसि तें कंचन जानिये। 
ऐसें किये श्रीनागरीदास निस्चय उर आनिये॥ 
उर आनि निस्चै जानि यह सुख चरन कमल सेऊं सदा। 
जय श्रीबरबिहारिनिदास प्रगट नित सिंधु सुधा रस सर्वदा॥।१०॥ 
मन बच क्रम करि यह जस जो नर गाइहें। 
मन बांछित फल बेगि सदा सुख पाइहें॥ 
निजु धन सर्वसु जानि उमँगि डलर | 
प्रेम लच्छना भक्ति बिपुल रस ँ॥। 
रस पाय बिपुल आनंद बाढ्यौ जन्म जन्म के स्रम गये। 
जय श्रीबरबिहारिनिदास कृपा तें मन मनोरथ सब भये।।१ १॥ 
श्रीस्वामी पीताम्बरदेव जू कृत- छोटौ गुरु-मंगल; मूल ताल-(तिताल) 
श्रीगुरु मंगल गाय मना। 
श्रीहरिदास चरन बंदन करि बिपुल बिनोद बढ़ाय घना॥ 


“ पाठान्तर-जुरि। 


श्रीस्वामी जू कौ उत्सव ५ 
श्रीबिहारीबिहारिनिदास परम रुचि सरस मनोरथ पाय धना। 
श्रीनरहरि रसिक सिरोमनि मूरति पीतांबर बलि जाय जना।।१॥। 
श्रीस्वामी ललितकिसोरीदेव जू कृत- 

आजु महा मंगल भयो माई। 
भई प्रसन्न सिरोमनि राधे यह सुख कह्यौ न जाई॥ 
परम प्रीति सों बिलसत दोऊ प्रेम बढ्यो अधिकाई। 
श्रीहरिदासीजू रसिक सिरोमनि उमँगि उमॅगि आनंद झरि लाई॥२॥ 
श्रीस्वामी ललितमोहिनीदेव जू कृत- 
आजु समाज सहज मन भायो। 
कुंवरि किसोरी गोरी भोरी निरखि हरषि हुँसि कंठ लगायो॥ 
अपने अपने मेल! मिलीं सब तान तरंगनि रंग बढ़ायो। 
श्रीहरिदासीजू रसिक सिरोमनि तन मन बचननि हियो सिरायो॥३॥ 
प्रथम दिवस- श्रीस्वामी जू कौ पद-राग मल्हार,चौताल 
ऐसी रितु सदा सर्वदा जो रहै बोलत मोरनि। 
नीके बादर नीके धनुष चहुँ दिसि नीको श्रीवृन्दावन 
आछी नीकी मेघनि की घोरनि॥ 
आछी नीकी भूमि हरी हरी आछी नीकी 
बूढ्निः की रेँगनि काम किरोरनिः। 
श्रीहरिदास के स्वामी स्यामा के मिलि गावत 
राग मलार जम्यो री किसोर किसोरनि॥।१॥। 


१ संग, समूह, मिलाप। २.बीर बहूटी, इन्द्रवधू, लालमखमली रंग का वरषाती कीड़ा। ३. करोड़ों ; 
कल्लोल, तरंग, लहर। छ 


समाज-सृखला 
क 





श्रीगुरुदेव जू कौ पद- राग सूहौ बिलावल, ताल-रूपक 
श्रीबृन्दाबन कौ री चोज! मनोज बढ़त रहै। 
कुंजनि कुंजनि केलि नवेलि नवल कहैं। 
कहैं नवल नवेलि केलि सुनि सखी सुख पावहीं। 
मंद मंद मधुर मिले सुर सरस गीतहिं गावहीं॥१॥ 
प्रथम प्रिया आराधि साधि? सब पाइये। 
प्रीतम अति अवलंब? सु रसिक रिझाइये। 
रिझाइ अति अवलंब प्रीतम फूल तन मन में बढ़े। 
नेम गहि निर्बाहि यह रस प्रेम प्यारी को पढै॥२॥ 
रहसि बहसि बदी“ होड़ परस्पर मन हरैं। 
रसही रस उपजाइ उमँगि अंग अंग हरें।। 
ढरहिं रंग उमँगि रंगीले जिहीं अंग परनि: परैं। 
निपुन नागर नवल दोऊ हरषि हँसि अंकों भरें॥३॥ 
बहुरि कुँवरि करि रोड़* कोड” के चाड़िले“। 
हारी होड़ न देत लेत लटि' लाडिले॥। 
लटि लेत परस न देति अपनों अंग अति नव नागरी। 
कोक कुसल किसोर बरबस किये कुंवरि अचागरी?*।।४॥। 
१. चमत्कारपूर्ण उक्ति, व्यंगभरी हँसी की बात, विलास रहस्यपूर्ण उक्ति, कथन। २. साध, इच्छा, 
कामना। ३. आश्रय, सहारा। ४. ठानी, लगाई। ५. प्रण, टेक, टेव, आदत, प्रवाह। ६. धृष्टता, 


बेईमानी। ७. क्रोड, गोद। ८. चाँडिले, इच्छुक, प्रबल चाहवाले; प्रबल, उग्र, बढ़े हुए। ९. दीन, 
व्याकुल होकर, ललचाकब अनुरक्त होकर। १०. नटखटी, शरारती, छली। 
क 

अति आसक्त दुहूँ दिसि रिसहिं नसावहीं। 
अति आनंद सुधाधर पीवत पिवावहीं।। 
पिवाय अधर सुधा महा मधु मत्त मिलि कौतिक! कियो। 
किये कौ सुख अल्प सखि सुनि कहो भरि उमँग्यो हियो।।५।। 
दंपति संपति सहित सबै सुख पूजहींर। 
नखसिख कौतिक रासि बिलसि कल कूजहींः॥ 
कूजि कलकठी” कृसोदरि' स्याम स्वन सुहावनी। 
वारि पिय सुकुमारि पर मनु देत रीझि रिझावनी।।६।। 
रीझि रहे सिरमौर और उबटी' सबे। 
तरुनि तरंग अनंग अंग लपटी जबै॥ 
लपटि स्याम तमाल बाला बेलि कोमल लो लई। 
हासि कुसुम उदित उरोजनि नेह नाजुक” नित नई।।७॥ 
निजु रस रीति प्रतीति बिपिन बसि तौ लहै। 
रसिक अनन्य नृपति कौ संग समझि गहे।। 
गह्यो संग अनन्य नृपति कौ रंग लाग्यो जब हियें। 
भये साधम सिद्ध तिनके तिहीं छिन अनहीं कियें।८॥। 
नित्य बिहार अधार श्रीहरिदासी दियौ। 
बिपुल बिनोदनि देखि सु जनम सुफल कियो॥ 
१. कुतुहल, कुतुहल जगानेवाली, अचम्भा, तमाशा, उत्सव, आनन्द, हास्यविनोद, विवाहु का 
कंगना, कंकन की विधि। २. पूर्ण करते हैं, समर्पित करते हैं; सत्कार करते हैं। ३. मधुर ध्वनि से 


गाते हैं, बतराते हैं। ४. मधुरकंठवाली, कोकिल। ५. पतली कमरवाली। ६. उबिठी, अरुचि पैदा 
होना, ऊबना, जीभर आना, विरक्त होना। ७. सुकुमार, कोमल। * 
जक 

कियो जनम सुफल सु अपनों और प्रानी जे सुनें। 
संग मिलि स्त्रधा बडे सुख दुर्लभ ब्रजजुबती जनें।।९॥। 
स्यामा को आधार राजरस तो! कह्यो। 
सब रस कौ रस सार बिहार बिसद* गह्मो॥ 
गह्यो बिसद बिहार अपनों जानि निजु कीनी मयाः। 
जैश्रीबरबिहारिनिदासि सुखनिधि दुलहिनी की दिन दया॥।१०॥। 
श्रीस्वामी ललितमोहिनीदेव जू कौ पद- राग स्यामकल्याण, ताल-अद्धा तिताला 
बिहारी तेरे नेना रूप भरे। 

निरखि निरखि प्यारी राधे कों अनत न क टरे॥ 

सुख को सार समूह किसोरी उमँगि उमँगि अंकौं भरे। 

श्रोललितमोहिनी की निजु जीवन उर सों उरज अरे॥ 
श्रीस्वामी ललितकिसोरीदेव जू कौ पद- चौताल 

मेरी अँखियाँ रूप के रंग रंगी। 

निरखि सरूप कुँवरि राधे कौ याही माँझ पगी॥ 

छिन छिन प्रति अवलोकि माधुरी ना सोई न जगी। 

श्रीहरिदासी जू ललित केलि हित याही में जगमगी॥। 
द्वितीय दिवस :- श्रीस्वामी जू कौ पद- राग-गौड़ मल्हार, ताल-धमारि 

नाचत मोरनि संग स्याम मुदित स्यामाहिं रिझावत। 
तैसीये कोकिला अलापत पपीहा देत सुर 
तैसौई मेघ गरजि मृदंग बजावत॥ 


१. तुझसे, तेरे को। २. स्वच्छ, चमकीला, सुन्दर, स्पष्ट, प्रकट, विस्तृत, विशाल। ३. मोह-माया, 
ममता, प्रेमबंधन, दयाळकृपा। 
® 

तैसीये स्थाम घटा निसि सी कारी 

तैसीये दामिनि कोंधि! दीप दिखावत। 
श्रीहरिदास के स्वामी स्यामा कुंजबिहारी 

रीझि राधे हसि कंठ लगावत॥ 


श्रीगुरुदेव जू कौ पद- राग आसावरी, ताल-रूपक 


निकुंज बिराजिये जू। 
नव जोवन a बिहारी बिहरत नव रति साजिये जू॥ 
मदन सदन बिपिन रन रुपे? हैं रसिक मन धीर। 


वे उनके वे उनके छलबल तोलत गुननि गंभीर।१॥। 
उबटिः बदन उमहे” मन रंजन संजन“ सहज सुभाय। 
अंजन अनी' नेन सर सूधे भृकुटिन चाप चढ़ाय॥२॥ 
बिबि उरोज गज कुंभनि* पर अंचल चल ढाल दुराय। 
चँवर चिकुर" चमकत मनसिज के फौजन सिलह* सजाय॥।३॥ 
कंचुकि कवच कसत कटि गाढे पीयरे बसन बनाइ। 
बीरी?" बसीठः? चुनोती दै सखि कीजिये जुद्ध अघाइ।।४॥। 
घोषः: रोष हनि’ः बचन निसानें चढ़ि तुरंग:* चित चाइ। 
छोटी खुरी! कटाच्छनि खूदत उपजत अगनित भाइ।॥।५॥। 


१. चमककर, प्रकाश कर २. जमें हैं, अड़े हैं। ३. सुगंधित लेप लगाकर। ४. उमंग में आना, प्रसन्न 
होना, उमड़ना। ५. बंधन, मेल, आलिंगन करना, आसक्त। ६. नोक, कोर। ७. कलश, हाथी के 
सिर का कुछ उभरा हुआ भाग जो दोनों ओर होता है। ८. केश, सिर के बाल। ९. हथियार! 
१०. पान की बीड़ी। ११. दूत, संदेशवाहक। १२. ध्वनि, घोषणा। १३. हनना, मारना, चोट पहुँचाना, 
प्रहार करना। १४. घोड़ा। १५. घोड़े के टाप का चिह्न, पास-पास खुर रखना। 

बोलत भृंग बखानत बिरदनि! सुनत सरस सहनाइ। 
उमड़ि परत समुहायः सुभट नट नख छत छबि रहि छाइ॥।६।। 
खंड खंड भये गंड? रदनि” छद“ दै भुजदंड सहाइ। 
लूट महा माधुरी धूँटत घूमत अंग अंग घाइ*।।७॥।। 
पीक कपोलनि पर ° सद“ सोहत सुरति सुमारः। 
जीति रहे संग्राम सर दोउ सम बल बेस उदार।।८॥। 
तजत न खेत!` हेत हठि गाढ़े अप अपने चित छोह!!। 
खेम! कुसल! सल!” फबी'" रोतई?!* पाये निपट निलोह!"॥।९॥ 
जै श्रीबिपुलबिहारिनिदासि खवासी करत रही अंग संग। 
रसिक अनन्य सिरोमनि श्रीहरिदासी जू के प्रेम अभंग।।१०॥ 
गावत गीत मीत मिलि बैठे सब रिस रोस नसाइ। 
सुरति समे के अंत उदित!“ भये मुदित भये दुलराइ॥।११॥ 
कहत सुनत सेवत जे यह सुख ते धनि कौतिक हार। 
श्री वृंदाबन दिन बजत बधाई बलि बलि बिसद बिहार॥१२॥। 


तृतीय दिवस- श्रीस्वामी जू कौ पद- राग-मारू मिश्रित, ताल-धमारि 


प्यारी तेरी बाँफिन!* बान सुमार लागें भोहैं ज्यों धनख। 
एकही बार यों छूटत जेसें बादर बरषत इन्द्र अनखः"॥। 





१. प्रसिद्धि, यश, कीर्ति। २. सन्मुख, सामने। ३. कपोल, गाल। ४. दाँत। ५. वस्त्र- दाँतों का वस्त्र, 
अधर। ६. अघाकर, छककर; घाव, रति चिह्ल। ७. रक्त, खून। ८. सद्य, तुरंत, ताजा। ९. श्रेष्ठ काम, 
सु प्रयोग, श्रेष्ठ प्रहार। १०. रण भूमि, शैया। ११. प्रेम, स्नेह। १२. कुशल मंगल, सुरक्षा, प्राप्त 
वस्तु की रक्षा। १३. चतुर, निपुण, मंगल, क्षेम, प्रसन्न। १४. उचित, सही, ठीक। १५. शोभित 
हुई, जँची। १६. रावतपना, ठकुराई, प्रभुत्व। १७. नित्य नये, सजे हुए। १८. प्रकट, रति चिह्वों 
का प्रकट होना। १९. बरौनियाँ, आँख के बाल। २०. क्रोध, खीज, अनखनाकर, चिढ़कर। 

और हथियार को गनें री चाहनि! कनखर। 
श्रीहरिदास के स्वामी स्यामा कुंजबिहारी सों 
प्यारी.जब तू बोलत चनख चनखः। 
श्रीगुरुदेव जू कौ पद- राग-मारू मिश्रित, ताल-धमारि 
चलें ` जू कौतुक* देखन जाहिं। 

सूचत“ सखी सुख प्रेम परस्पर नव जुवतिन मिलि माहिं।१॥ 
गावति प्रेम भरी मन भावति फूली अंगन माहिं। 
नव बन नव निकुंज नव पल्लव नव दल सीतल छाँहिं॥२॥ 
बिबिध रंग चित्रित बीथिन“ चलि बिमल जमुन जल न्हाहिं। 
कोमल कूल मूल बंसीवट निकट अटक कछु नाहिं।॥।३।। 
सुन्दर पुलिनः नलिन” नाना रंग अलि अवली अरुझाहिं। 
उड़त पराग राग रंजित रस मत्त मुदित गुजाहिं।।४।। 
त्रिबिध पवन मृदु गवन परम रुचि परसत स्त्रम नसि जाहिं। 
अति रति रुचि राजति संपति सुख दंपति हियें हिताहिं“।।५॥। 
तहाँ बिहरत द्वै मीत मनोहर बन बसि अनत" न जाहिं। 
मृदु कुंदन मनिमय अवनी पर रवनी रवन रमाहिं।।६।। 
आज समाज सहज सुख बरषत हरषत मिलि मन माहिं। 
कोमल काम प्रेम मधुरे रस रहसि बहसि किलकाहिं।।७।। 

पाठान्तर-चलौ। * कौतिक। १ , देखना, प्रीति से देखना। २. कनखियों से, आँख के कोरों से। 
३. चिढ़कर, खीजकर, खीजकर जल्दी-जल्दी और आधे-आधे वचन बोलना। ४. सूचना 


वताने-जताने की क्रिया, संकेत, विज्ञापन। ५. गलियाँ, मार्ग, पंक्तियाँ। ६. नदी किनारे की बालू, 
रेत। ७. कमल। ८. प्रिय, भले, अनुकूल, हितकर लगते हैं। ९. अन्यत्र, और जगह। 


खक अल ८५ क EE 

मानों मल्ल जुगल जीतन हित नित छल बलहिं तुलाहिं। 
राती? गाती! छाती कसि कटि पीत बसन फहराहिं।।८।। 
अंगराग? मर्दत शुज दंडनि मुख मंडित मुसिकाहिं। 
बिनु बैननि सेंननि सुख नेंननि चिते चिते इतराहिं।९॥। 
हाव भाव भृकुटिन मटकत नट अटकि लटकि लपटाहिं। 
अपनी अपनी गों” गहि घातनि' बातनि बिहँसि रिसाहिं।१०॥ 
` कबहुँ कबहुं जुरि जुरि अंग अंग मुरि परसत हूँ न पत्याहिं। 
अति लावन्यः निपुन लाघवता* पुनि सनेह नियराहिं।।११॥। 
सकल कला कोविद“ विद्यानिधि काहू धीरज नाहिं। 
हाथापाई: करत नवल बल अति व्याकुल अकुलाहिं।।१२॥। 
छाँडत गहत गहावत भावत अति रस मिस!” मिलि जाहिं। 
गूठभाइ गाढे आलिंगन चुंबन सखी सिहाहिं।१३॥। 
अति सुगन्ध समरंधः! भये मिलि अलि नलिनीः? बलि जाहिं। 


सहज सुरति रस मत्त परस्पर अंक निसंक समाहिं।।१४।। 
मूलताल- भाहिं 
सुखद खुमारी' कुंजबिहारी पुनि!” ऐंडाहिं'' जभाहिं। 

ये पुजवत!* वे निजवत!* इहि रस अँचे अंचे न अघाहिं।१५॥। 
१. लाल। २. साड़ी, चादर आदि ओढ़ने का खास ढंग। ३. सुगन्धित लेप, उबटन। ४. काम 
निकालने का मौका, अवसर, लाभ का अवसर, युक्ति, गति, चाल। ५. कार्यसिद्धि का अवसर, 
ताक, दॉव-पेंच, छल-बल। ६. सुन्दरता, सलोनापन, सुशीलता। ७. लघुता, चतुराई, श्त, 
त्वरा, तेजी । ८. प्रवीण। ९. हाथ-पाँवों का संघर्ष; ऐसे सामान्य लड़ाई जिसमें लड एक- 
दूसरे को हाथ-पैर के बल से मारते , पटकते हैं; उठापटक। १०. बहाना, ढोंग। ११. कामान्ध, 
मदनोन्मत्त। १२. कमलिनी। १३. नशा, मद, आँखों में छाया हुआ मद, नशे का उतार, नशा 
उतरते समय मालूम होनेवाली थकावट। १४. पुनः, बार-बार । १५. अँगड़ाई लेते हैं, अंगों को 
मरोरते हैं, ऐंठ दिखलाते हैं, इतराते हैं। १६. पूर्ति करते हैं। १७. ग्रहण, अंगीकार करते हैं। 

श्रीबिहारिनिदासि लड़ावति त्यों त्यों अलकलड़े! लड़काहिं?। 
उमा रमा को सची सरस्वती ब्रजजुवती ललचाहिं।।१६।। 
तिनको दरस देव दुर्लभ जे आराधाः राधाहिं"। 
भुव बसि“ वृन्दाबन नहिं सेवत ते प्रानी पछिताहिं।।१७॥। 
चलुर्थ दिवस :- श्रीस्वामी जू कौ पद- राग-धनाश्री, ताल-चौताल 
बेंनी गूँथि कहा कोउ जानें मेरी सी तेरी सों राधे। 
बिच बिच फूल सेत पित राते को करि सके एरी सों राधे।।* 
बेठे रसिक सेवारनि बारनि कोमल कर ककही' सों साधे*। 
श्रीहरिदास के स्वामी स्यामा नखसिख लो बनाई 
दै काजर नखही सों आधे॥ 
श्रीगुरुदेव जू कौ पद- राग-गौरी, ताल-ध्रुपद 
मोहन मोहनी सुहेलरा“ गाऊ। 
लाड्लिलाल गहेलरा* लड़ाऊ॥।१॥। 

~ न्दाबन घन सहज सोभा मन लोभा उपजावै। 

{ कुपा करें श्रीस्यामा तिनहिं सुन्यौ जस भावै॥२।। 
बिपिन बिलासिनि प्रेम प्रकासिनि जो निजु प्रेमहिं पाऊं। 
ज्योंही ज्योंहीं कुंजबिहार करो मिलि त्योहीं त्योहीं तुमहिं लड़ाऊ॥।३॥ 
सुनहु सहेली प्रेम गहेली!' कौतिक एक दिखाऊं। 
अंचल जोरि चितै तृन तोरों तन मन मोद बढ़ाऊं।।४।। 
१. अत्यन्त लाड़िले। २. ललकते हैं, बलबती गहरी इच्छा, लालसा, अत्यधिक उत्सुक होते हैं, 
उमंग में भर जाते हैं। ३. आराधक, आराधना, उपासना करनेवाले। ४. श्रीराधा को। ५. स्थायी 


रूप से विराजित, रहा हुआ। ६. कंघी। ७. सँवारले हैं, ठीक करते हैं। ८. मंगल गीत, सुहावना, 
सुन्दर हेलमेल, प्रीति। ९. उन्मत्त, उन्मत्तता, लाड़बावले। १०. उन्मत्ता, लाडबावली। 

रायबेलि! सतवर्गर सेवती बिच बिच चंपे की कलियाँ। 
रचि रचि चौसर हार गुँदै' गुँदि" पहिरावनि चलि अलिया।।५॥ 
कुसुमित कुंज गुंज अलि माला चंदन चरचित' गलिया। 
सुखद समीर बहत सौरभ जल कमल बिराजत थलियाँ।।६।। 
सारस हंस चकोर मोर पिक चात्रिक भाषा भलियां। 
गावत रस जस पिय प्यारी को सखि सुनि पग प्रेम न टलियाँ।।७॥। 
कबहुँक बाल सलज्जस“ पिय तन कबहुं हंसत मुख मोरी। 
कबहुंक निपुन सुरति सुख सागर नागर नवल किसोरी।।८॥। 
छिन छिन प्रति दंपति नव नव रति अंग अंग अभिरामा। 
प्रथम समागम स्याम दिनहिं दिन दूलह दुलहिनि स्यामा॥।९।। 
श्रीस्वामी रसिकदेव जूकौ पद- राग-बिहाग, ताल-धमारि | 

दूलहु दुलहिनि अधिक बनी। 
पूजन चलीं कलपतरु सुन्दरि ओरहिं ठान ठनी॥ 
कियोंहै सखिन गठजोरि सबनि मिलि आगें धन पाछै जु धनी। 
गावत चलीं गीत मंगल के सबहिं सुघर सजनी॥ 
रुनुक झुनुक पग धरति धरनि पर छबि पावत अवनी। 
छिरकि सुगंध मूलतरु पूज्यो फूलनि माल घनी॥ 
अंचल जोरि यहै बर मागत रहौ यह प्रेम सनी। 
श्रीरसिकबिहारिनि होहु न मान छकि केलि कला कवनी*॥। 
१. सुन्दर, सुगन्धित फूलोंवाली लता, बेला, मोंगरा । २. शतदल, कमल। ३. एक सुगन्धित फूल, 


सफेद गुलाब। ४. गूंथे। ५. गूँथकर। ६. चित्रित, लेपित, छिड़की हुई। ७. पाँव; सराबोर होना, 
निमग्न होना। ८. लज्जाशील, विनम्र। ९,कमनीय, सुन्दर, कामना करनेयोग्य। 


श्रीस्वामी जू कौ उत्सव १५ 
5000000 मनन 


अंसनि! अंस जोरि भुज बल्लभर भामिनिर जामिनि जागे। 
बिलसत ह॑सत 'हसावत रसबस अति आनंद अनुरागे।।१०॥। 
नोतन” तरल" तमाल लाल मिलि लता ललित फल फलियां। 
देत असीस बिहारिनिदासी करहु नवल नित रलिया।।११॥।' 
_ पंचम दिवस- श्रीस्वामी जू कौ पद- राग-मल्हार, ताल-चौताल | 
नदित° मन मृदंगी रासभूमि सुकांति सुभ” नव गति त्रिभंगी। 
धापि“ राधा नटति" ललिता रसवती!" 
नागरी गाइतेग्रि नाभि तान तुंगी!!॥। 

रसद बिहारी बंदे बल्लभा राधिका निसिदिन रंग रंगी। 
श्रीहरिदास के स्वामी स्यामा कुंजबिहारी संगीत संगी।। 


श्रीगुरुदेवजू कौ पद- राग-कान्हरौ, ताल-धमारि 


चिरजियौ लाल रसाल प्यारीजू तेरो लाडली कौ लाल। 
चितवत चित वितहिं चुरावत मरे बेंन* श्रवन सिरावत 
नेंननि ही पुनि देख्यो भावत सो तेरे मन को ख्याल॥ 
तेरे हित नित दरस परस हुलसि हुलसि हियो सरसत 
तन मन प्रान प्यारी तोसों प्रेम परनि!' ढाल। 
श्रीबिहारीबिहारिनिदासि मिले सुख मुख देखत होत निहाल॥। 


४शपाठान्तर-अभिनय-भाव व्यक्त करने की चेष्टाएँ। ^बैंननि। १. भाग, हिस्से, कंधे। २. प्रिय, 
प्यारा, नायक, पति, अध्यक्ष। ३. प्यारी, सुन्दरी, क्रोध करनेवाली। ४. नूतन, नया, नवीन, अपूर्व 
अद्भुत, अभिनव। ५. चंचल, चपल, तीव्रगामी, द्रव रसयुक्त, रसपरिपूर्ण, सघन। ६. क्रीड़ा 
बिहार, प्रसन्नता। ७. बजती हुई। ८. तृप्त होकर, तीब्रगति से चलकर। ९. नृत्य, अभिनय करना 
मना करना। १०. एक सम्पूर्ण स्वर जाति की मधुर रागिनी, रसीली। ११. ऊँची। १२. प्रण, टेक, 
टेव, आदत, प्रवाह। 

श्रीस्वामी नागरीदेव जू कौ पूद- 
(ए) प्यारी सहज मने हरि लेत; तू मन मोहिनी री मोहन हेत। 
तुम अति प्रेम प्रवीन हो प्यारी सुधर सिरोमनि जान। 
मन क्रम बचन बिलासिनी मेरे तुम बिन गति नहिं आन।।१॥। 
तू तन तू मन में बसी प्यारी तू जीवनि प्रान। 
तू सर्वसु धन मानिनी दै मोहिं मान रति दान॥२॥ 
भामिनी तुव! भुव छेपः हो प्यारी मोपे सह्यौ न जाय। 
अंचल पल अलकावलि के अन्तर मन अकुलाय।३॥ 
मो मन ऐसी होत है प्यारी तो तन में मिलि जाउँ।* 
तुव मुख चंद चकोर लों: नेंना पान करत न अघाउँ॥४।॥। 
स्रवन सुजस रसना रसौ: तुव करत रहीं गुन गान। 
जाँचत hs ज्यों जल मीन लों तुव दरस परस अघ्रान:।।५॥। 
तुव लावेनि गुननिधि आगरी" (प्यारी) अब जिनि करहु निदान। 
पूरन प्रेम प्रकासिनी दै मोहिं अधर मधु पान॥६॥ 
तब ललित" ee ag lie ein के प्यारी नेंननि में मुसिक्याइ। 
बिरह कें प्यारी लिये हैं लाल उर लाइ।।७॥। 
श्रीस्वामी यु पद- राग-कान्हरो, सी -रूपक र 
"ऐसी जीय होत जो जीय सों जिय मिले तन सों तन समाइ लेहुँ 
era तौ देखौं कहा हो (हो) प्यारी। 
तोहिं सौं हिलगि” आँखि आँखिन्‌ सौं मिली रहें 
जीवत की यहै लहा हो (हो) प्यारी॥ 
१. तेरी, तुम्हारी। २. क्षेप, आक्षेप, फेंकना, आघात, चढ़ाना। ३. तक, पर्यन्त, समान, बराबर। 
४. पान करता हूँ, पानकर रसमग्न होना। ५. सूँघना, सूँघकर तृप्त होना। ६. बढ़कर, श्रेष्ठ; 


कुशल, चतुर; खान, धाम। ७. सुन्दर, रमणीय; क्रीडाशील; सरल, प्रिय, निर्दोष। ८. प्रेम, 
आसक्ति, मेलजोल, परचने का भाव, घुलमिल जाने का भाव। 

में मान कियो तुम सों कबे प्यारे कलपि कलपि कित लेत*। 
मेरे फ़ीतम पान हो पिय =, ७ महिं समेत।।८॥। 
(तब) लटकि लगी उर स्याम के प्यारी हंसति उदार। 
कोक निपुन नव नागरी बरबस किये सुकुमार।।९।। 
भये मदन मत्त रस माधुरी सुख बरषत सुख न अघाइ। 
निरखि हरषि रस फूलहीं श्रीललितादिक सुख पाइ।।१०॥ 
सुरति रंग में रंगि रह्यो (हो) कुंज सदन सुखरासि। 
श्रीबिपुलबिहारिनिदासि पर बलि नवल नागरीदासि।॥।११॥। 
मोकौं इतौ साज कहाँ री प्यारी हौं अति दीन तुव बस 
भुव छेप जाइ न सहा हो (हो) प्यारी। 
श्रीहरिदास के स्वामी स्याम कहत राखि ले री बाहुबल 
हौं बपुरा काम दहा' हो (हो) प्यारी॥ 
श्रीगुरुदेव जू कौ पद- राग-कान्हरौ, ताल-धमारि 
>ए॒ जू जानत हो मेरे मन की में कब मान कियो। 
तुम मेरी जीवन जीय को ज्यौः जानत हौ 
कित मानत हो पिय संभ्रम” बचन बियो“।। 
क्यों अनबोले ह्वै रहे गहे से मन 
कहत बचन समुझाइ सुनत हँसि आयो हुलसि हियौ। 
श्रीबिहारिनिदासि प्रीतम प्यारी प्रति बोलत 
खोलत कर कंचुकी कुच छलि मुख अमृत पियो॥ 
१. बेचारा, दीन, अशक्त। २. दग्ध , जला हुआ, तप्त, दुःखी। ३. जी, जान। ४. व्याकुलता,घबड़ाहट, 


उतावली, जल्दबाजी; उत्साह; आदर, सम्मानयुक्त। ५. अन्य, दूसरा। ६. पकड़े, जकड़े के समान, 
पीड़ा, विपदयुक्त। 

षष्ठ दिवस- श्रीस्वामी जू कौ पद- राग-परज-मारू मिश्रित, ताल-धीमा तिताला 
प्यारी तेरी पुतरी काजर हूँ तें कारी मानों है भवर उड़े री बराबरि। 
चम्पे की डारि बैठे कुंद अलि लागी है जेब अराअरि॥ 
जब आनि! घेरत कटक काम को तब जिय होत डराडरि। 
श्रीहरिदास के स्वामी स्यामा कुंजबिहारी 
दोउ मिलि लरत झराझरि॥ 
श्रीस्वामी नागरीदेव जू कौ पद- राग-आसावरी, होरी काफी मिश्रित; ताल-धीमा तिताला 
चलि सखि देखन जाहिं कौतिक आजु भलो री। 
अपनी अपनी सोंज' साजि सब बेगि चलौ री॥१॥। 
सुखद तरनिजाः कूल फूल फूले कमल कली री। 
तहाॉँ सारस हंस चकोर मोर झूमें आनि अली री॥२॥। 
फूली ललित लता द्रुमबेलि सोभा अमित बढ़ी री। 
कूजित कोकिल कीर कुंज अट्टानि चढ़ी री॥३॥ 
अलि कुल कुसुम समूह सरस वितान तनें री। 
देखि तहां खेलत नवल नवेलि केलि कल हरत मनें री॥४॥। 
बाजे बाजत रंग संच” सुर तार बनें री। 
बर किन्नरि' कठतारः बीन डफ सरस घनें री।।५।। 
गावत फाग सुहाग राग रस रंग पनें' री। 
सहेलिन कौ अनुराग भाग कवि कौन गनै री॥६॥ 
१. आकर। २. सामग्री, सामान। ३. सूर्यपुत्र, यमुना। ४. एकत्र करना; रक्षण; कुशल; संग्रह, मिले 


हुए। ५. एक तरह का तम्बूरा, किंगरी, चिकारा, एक तरह की सारंगी। ६. करतार, हाथ से बजाने 
का एक बाजा, करतल ध्वनि, ताली। ७. पण, प्रतिज्ञा। 

सुबित प्रिया पिय अंग अनंग विनोद करें री। 
धेः सुरंगः अबीरः अरगजा” निसंक भरें री॥७॥। 
गोर स्याम अभिराम बसन सुरंग बनें री। 
सारी सुमन सुबास पीत पट लसत तनें री।८॥ 
दोउ राजत अमित अपार सु सार बिहार करें री। 
उदित मदन मद मोद भुजा हँँसि अंस धरैं री॥९॥ 
रति दान अधर रस पान बिलसत अंक भरें री। 
बिबि विधु बदन निहारि नेंन रस रंग ढरें री॥१०॥ 
बाढ्यौ रंग अपार हार मुक्ता लर टूटी। 
कंचुकि कसनि सुदेस कुसुम अलकावलि ~ ।११॥ 
अति माधुर्य सनेह परस्पर बिबस भये री। 
दोउ सुरति स्त्रमित अति जानि सहचरिन अंक लये री॥।१२॥ 
यह फाग नयौ अनुराग सुहाग कह्यौ न परै री। 
श्री वृन्दाबिपिन बिनोद कौन सुखसिंधु तरे री॥१३॥ 
सेवत सुख रुख जानि नये सिंगार ठये' री। 
बलि बलि नागरीदासि की स्वामिनि नेह नये री॥१४॥ 
सप्तम दिवस :- श्रीस्वामी जू कौ पद- राग-धनाश्री, ताल-चौताल 
दिन डफ ताल बजाबत गावत भरत परस्पर छिन छिन होरी। 
अति सुकुमार बदन सत्रम बरषत भलें मिले रसिक किसोर किसोरी॥ 
१. सराबोर, डूबे हुए, एक सुगन्धित द्रव्य। २. सुन्दर रंग, लाल रंग, लाखी रंग; सुन्दर । ३. एक 
तरह का सफेद चूर्ण जो चन्दन आदि का चूर्ण होता है, एक तरह का लाल रंग जो होली खेलने 


के काम आता है, गुलाल। ४. एक सुगन्धित लेप जो चन्दन, केसर आदि मिलाकर तैयार किया 
जाता है। ५. ठाने, सजाये, तैयार किये; दृढ़ निश्चय के साथ आरम्भ किये। 

बातनि बतबतात राग रंग रमि रह्यो 
इत उत चाहि चलत तकि खोरी। 
सुनि श्रीहरिदास तमाल स्याम सों लता लपटि कंचन की थोरी॥ 


श्रीगुरुदेव जू कौ पद- बना; राग-धनाश्री, होरी काफी, ताल-धरमारि 

श्रीवृन्दाबन सहज सुहावनों, नवल नव नागरि ए, 
नव नागर नेह निधान। बना हाँ हसम्बै। 
होरी खेलन के मते, नवल नव नागरि ए, 
दोऊ बनि बैठे करि ठान।। बना हाँ हस्बै।॥१॥ 
मान मनावत प्रथमहीं दोउ करत परस्पर आन!। 
रोंटिः मॅटि मिलि खेलहीं हसि दिये हैं दुलहिनी पान॥२॥ 
नवल निकुंज बिराजहीं दोऊ रबितनया के तीर। 
भृंग बिहंगः कुलाहला नव नव जुवतिन की भीर॥३॥ 
स्याम ओर की साॉवरी गोरी के गोरे गात। 
उमँगि चलीं चित चौंप” सों अपनी अपनी गहि घात।।४।। 
सब सखी मन अनुसारनी उन साज लई सब सोंज। 
लाल रतन मनि की कुंडी केसर की ओजा औज"।५। 
कस्तूरी करपूर सों (जहाँ) साखिः कुमकुमा* आदि। 
चंदन मलयागिरि धिस्यो गोरा“ मेद" जवादि!"॥।६॥। 


१. शपथ, घोषणा; गौरव, मर्यादा; गर्व, हठ। २. रोंगटी, बेईमानी। ३. पक्षी । ४. इच्छा, चाह; 
चाव, उमंग; बढ़ावा। ५. उड़ेला-उड़ेली। ६. एक सुगन्धित पदार्थ, नव शाखा। ७. कुमकुम-केसर, 
कुमकुमा- लाख का बना पोला लड्डू जिसमें अबीर-गुलाल भरकर होरी में एक-दूसरे को 
मारते हैं। ८-९-१०. केसर, गोरोचन आदि सुगन्धित पदार्थ। 


श्रीस्वामी जू कौ उत्सव २१ 
बाजे बाजत अनभती' सब मिले हैं संच सुरतार। 
बीन अमरतीः आवझीर बर किन्नरि” कठतार"॥७॥। 
गावत चेतः सुहावनों मेरे पिय प्यारी के हेत। 
खेलत मेलैं मिलवहीं (उन) बद्यो है सबनि संकेत।।८॥ 
लै लावनि* लागें कसी बैनी कटि सों लपटाइ। 
आधे ङ्च कंचुकि कसीं अति आनंद उर न समाइ।।९॥ 
आज्ञा ले सनमुख भई (उन) दीनी है जुगति जनाइ। 
अरगजा“ पिचकारी भरीं दोऊ भरत परस्पर धाइ॥।१०॥। 
चोबाः के चहले!” मचे भए अंबर!! अरुन अबीर। 
हारि जीति नहिं समझहीं दोऊ अति रस मगन गंभीर।।११॥। 
फाग खिलावत फूल सौं दै सेनन ही सनकारि?'। 
नेंन कमल कज्जल भरे जहाँ मची है कटाच्छनि मार॥१२॥ 
इक झुकि?ः बैठी पीठ दै इक मानिनि ह्वै मुख मोरि। 
एक मनावत दीन ह्वै इक पाॉँयनि परत निहोरि।१३॥। 
दिन दुलहिनि कों दुलरावहीं दिन दूलहु कों दै गारि। 
गावत सुख दै रुख!” लियें मुख चुंबत भरि अकवारि॥१४॥। 
१. अन्य भाँति, विचित्र रीति, तरह-तरह के। २. एक बाजा विशेष। ३. एक तरह का बाजा, 
ताशा। ४. एक तरह का तम्बूरा; किंगरी, चिकारा; एक तरह की सारंगी। ५. करतार, हाथ से 
बजाने का एक बाजा, करतल ध्वनि, ताली। ६. होरी का एक गीत, एक तरह का चलता गाना। 
७, लटकनेवाला अंश; सुन्दरता; लगन-प्रीति। ८. एक तरह का सुगन्धित लेप जो चन्दन केसर 
आदि मिलाकर तैयार किया जाता है। ९. श्याम वर्ण का सुगन्धित द्रव्य, इत्र जो कई द्रव्यों को 
मिलाकर बनाया जाता है। १०. दलदल, कीच। ११. आकाश; वस्त्र । १२. संकेत करना, इशारा 


करना, इशारे से बुलाना। १३. क्रुध होकर, झुँझलाकर, खीजकर, चिढ़कर; बिगड़कर; झुककर। 
१५४. चेहरा, मुख, मुख के भाव, मुखाकृति से प्रकट होनेवाला भाव; रुचि; कृपादृष्टि। 





२२ समाज-सूंखला 
oe 


सोधे! में सोंधी सबे (अब) कोन पिछानें काहि। 
सबहि प्रेम रस रंग रंगी (जहाँ) रहे हैं रसिक मुख चाहिः।।१५॥ 
मेरौ कुंजबिहारी कौतुकी यह कोतुक रह्यो लुभाय। 
मत्त भये रस माधुरी पीवत सुख दै धाय॥१६॥ 
होरी खेलत रंग रह्यो सब गोरी लई बुलाय। 
इनमें को गोरी को साँवरी मोसो कहौ स्याम समुझाय।।१७॥। 
स्याम कहें गोरी सबै गोरी के तन मन स्याम। 
निरखि बदन तन्मय भये यों सुफल किये“ सब काम।।१८॥। 
बातनि रहसि बहसि बढ़ी दोऊ यहि बिधि खेलें फाग। 
अपने रसिकनि की रस रीति को यों प्रगट कियो अनुराग॥१९॥ 
सखी सहेली सहचरी श्रीहरिदासी सुखरासि। 
श्रीबिपुल बिहारिनिदासि कों हंसि रीझि दई स्याबासि॥२०॥ 


श्र 
रससागर श्रीस्वामी बीठलबिपुलदेव जू महाराज कौ प्राकट्य महोत्सव 
मार्गसीर्ष सु० ५ 
प्रथम दिवस :- श्रीस्वामीजू कौ पद- राग-भूपाली-केदारो मिश्रित, ताल-चौताल 
सुनि धुनि मुरली बन बाजै हरि रास रच्यो। 
कुंज कुंज द्रुम बेलि प्रफुल्लित मंडल कंचन मनिन खच्यो।। 


१. एक सुगन्धित द्रव्य, सुवासित इत्र। २. अतर में सनी हुई, प्रेम में सनी हुई। ३. प्रेमपूर्वक देखना; 
देखना। पाठान्तर - कियौ। 

नृत्तत जुगल किसोर जुवति जन मन मिलि राग केदारौ मच्यौ। 
श्रीहरिदास के स्वामीस्यामा कुंजबिहारी 
नीके री आजु प्यारो लाल नच्यो॥। 

श्रीगुरुदेव जू कौ पद - राग-काफी, ताल-धमारि 
रस भीने बिहारी मन हरयो (हो), ऐसी जुवती धीरज धरै को॥ 
इक कौतिक देख्यो सुनि सजनी आज तरनिजा तीर। 
बिमल तमाल लता लपटी सब सुक पिक भृंगनि भीर।।१॥। 
हंस हंसिनी नलिन पुलिन मिलि पत्र बिलोल! समीर। 
दंपति संपति सहज सु देखत बढ़ी मनसिज मन पीर।॥२॥ 
सुभग बरन तन स्याम मनोहर सुन्दर नेन बिसाल। 
बंसी सरस मधुर सुर गावत गुन गन रूप रसाल।।३॥ 
हौं ही लेत प्रीति परचौ? अलि ये अति प्रेम प्रवीन। 
पलक ओट बन बोलत डोलत व्याकुल तन मन लीन।।४॥ 
औचकः अचक” आय ऊभे" भये हौं ही सहज सुभाय। 
कहौ कछु न लहो मन को मतो दरस परस अकुलाय।५॥। 
कंप पुलक तन स्वेद भयौ भ्रम मोपे कह्यो न जाय। 
अति चंचल अंचल गहि मेरो बचननि रुचि उपजाय॥।६॥ 
तेंहूँ मान सयान' दृढ़ायो मैं गाढे करि प्रान। 
प्रीतम पानि* उरज परसे हसि मनहुँ बिसिख“ बर बान।।७॥। 
१. चंचल, अस्थिर, क्षुब्ध, सुन्दर। २. परख, जाँच, परीक्षण; परिचय। ३. अचानक, एकाएक; 


असमंजस । ४. अचक्के में, अचानक धोखे में; बहुत धीरे से; भौचक्का होना, विस्मित होना। 
५ ठाढ़े, खड़े। ६. चतुर, बुद्धिमान्‌। ७. पाणि, कर, हाथ। ८. तीक्ष्ण, तीखे। 

बिह्लल ! भये भाँवते पिय राखी उर कंठ लगाय। 
बदन निहारि निवारि सकुच सखि अधर मधुर रस" प्याय।।८॥। 
सर्बसु श्रीहरिदासी को सर्वोपरि नित्यबिहार। 
बिपुल? बिनोद? सदा वृन्दावन रसिक अनन्य अधार।।९॥ 
श्रीललितादिक सेवत सन्तत सुख बरषत हरषि उदार। 
श्रीबिहारिनिदासि बिलास मगन मन मधुर प्रेम रस सार।।१०॥। 
द्वितीय दिवस :- श्रीस्वामी जू कौ पद- राग-भूपाली-केदारौ मिश्रित,.ताल-चौताल 
जहां जहा चरन परत प्यारीजू तेरे 
तहाँ तहाँ मन मेरो करत फिरत परछाहीं। 
बहुत मूरति मेरी चवर दुरावत 
कोऊ बीरी खवावत एकब आरसी ले जाहीं।। 
और सेवा बहुत भाँतिन की जैसीये कहें कोऊ 
तेसीये करों ज्यों रुचि जानों जाहीं। 
श्रीहरिदास के स्वामी स्यामा कों भलें मनावत दाउ उपाहीं।। 
श्रीगुरुदेव जू कौ पद- राग-काफी, ताल-धमारि 
हो हो रंगीली नागरी हो। 
रंग रत्ता' मत्ताः तेरे री नेन बैन सलोने: चाव"। 
मोहि लिया मिठ बोलन डोलन मोहन रसिक राव।।१॥ 


' पाठान्तर-पिय। १. क्षुब्ध, अशांत, याकल ; घबड़ाये हुए; भावाभिभूत; आपे से बाहर, द्रवित, 

पिघले हुए। २.बृहत्‌, बड़ा, विस्तृत; अधिक, प्रचुर; गहरा, अगाध; मा क्त; सम्मानित 
व्यक्ति। ३. क्रीड़ा, कौतूहल; मनोरंजन; मनोरंजक बात; प्रबल इच्छा; परत प्रमोद; 
आलिंगन विशेष; विपुलविनोदनि-श्रीबीठलविपुलदेवजी का सखी नाम। ४. रक्त, अनुरक्त, 
रंगे हुए, आसक्त; सुर्ख, लाल। ५. मतवाले, मस्त, उन्मत्त; अति प्रसन्न। ६. लावण्यमय, सुन्दर। 
७. तीव्र इच्छा,चाह, शौक; प्रेम, अनुराग; उमंग, उत्साह। 


५ 


श्रीस्वामी बीठलबिपुलदेव जू कौ उत्सव , २५ 


साँवली बैंनी मनौं अलि स्रेनीः सोहँदा' झब्बा अंत। 
लटकि चली अलबेली रस बस कारन कामी कंत।।२।। 
उज्जली जोति झलकदा मोती उच्ची नक्कु लवंग। 
एक अलक झलक कपोलनि बिथुरी मोतिन मंग॥।३॥। 
अधर मधुर रस चखियां अखिया अंजन ऊपर लीक। 
सेज सुरति रस केलि कलोलनि प्रेम परी सखि पीक।।४॥। 
चौसर च॑ंप गुलाब दीः माला दलमली* अंग अंग। 
कुंज भवन रवन रमी प्यारी पिय के रंग सुरंग।।५।। 
चोली चित्र मित्रा अलि भीनी अंगराग अनुराग। 
निसि जागे रति रंग मनोहर पागि" रहे गल लाग।।६।। 
उच्च कुच्च नवरगे' चगे* अंचल अति उदार। 
लाडिली लाल लडाँवदा भाँवदा गाँवदा नित्य बिहार॥७॥। 
छैल छबीली की छाय रही छबि अंग अंग उर और। 
कटि पट कच छूटी सर्वसु लूटि लियो सिरमोर।।८।। 


मूलताल- 

सखी सब गल्ला“ लखियाँ अंखियाँ कुंजन कीती* गल्ल। 
सुनि सुनि सुख नेह सनेहिदा हँसि मिली मुख भल्ल॥।९॥ 
श्रीकुंजबिहारी प्यारी पर वारी जीवन प्रीतम प्रान। 
श्रीबिहारिनिदासि जथामति तुव गुन लावँनि रूप निधान!`।१०। 


१. विच्छेदरहित पंक्ति, दल, समूह, संघ। २. सुन्दर, शोभित, शोभायमान, मोहक। ३. की। 
४. मसली हुई, रौंदी, कुचली हुई। ५. मग्न होना, सराबोर होना। ६. खिलते हुए सौन्दर्यवाले, 
अभिनव छबि से युक्त, नवीन रूप या शोभा से युक्त; क्रीड़ा, आनन्द, मौज से Ee । ७. स्वस्थ; 
सुन्दर, चतुर, निमल, भले; पुष्ट। ८. शोर, हल्ला; क्रीड़ा, कल्लोल। ९. की हुई, किया हुआ। 
१०. आकर, खान, खजाना; आधार, आश्रय; धाम, घर। 


२६ समाज-सूंखला 

तृतीय दिवस :- श्रीस्वामी जू कौ पद- राग-भूपाली-केदारौ मिश्रित, ताल-चौताल 
(ए) यह कौन बात है कक और अबही और अबही ओरै। 
देवनारि नागनारि और नारि ते न होहिं और की ओऔरै॥ 
पाछैं न सुनी अबहँ आगेहँ न ह्वै है 
यह गति अद्भुत रूप की और की ओरै। 
श्रीहरिदास के स्वामी स्यामा कुजबिहारी 
या रस ही बस भये यह भई ओर की ओरै॥ 
श्रीस्वामी नागरीदेव जू कौ पद- राग-मारू, ताल-धमारि 
स्यामा नागरी हो प्रवीन। 
सकल गुननिधान राजति नागर नेह नवीन॥१॥ 
नख सिख छबि रूप की रासि सोहत मोतिन मंग। 
अलक झलक देखत छबि मोहे लाल अनंग॥२॥। 
कबरी! कुसुम ग्रथितः कच तिलक बिन्दुली भाल। 
बंक भृकुटि मोहत मन चपल नेंन बिसाल॥३॥ 
अति दुति ताटंकनिः छबि भ्राजत' लोलः कपोल। 
अधर दसन मुसिकनि सखि मधुरे मधुरे बोल॥।४॥। 
सुभगः नासा सोहत अति बेसर मनि लाल। 
मुक्ता बहुभॉति लसत चिबुक* बिन्दु रसाल॥।५॥। 
१. वेणी, चोटी। २. ग्रथित, गूँथे हुए, इकट्ठे बँधे हुए, क्रमबद्ध किये हुए, रचित। ३. कान का एक 


प्रकार का आभूषण। ४. शोभित होते हैं, शोभायमान होते हैं। ५. चंचल, क्षुब्ध; उत्सुक, लोभी। 
६. सुन्दर, प्रिय, नाजुक, पतली; उपयुक्त। ७. ठुड्डी, ठोढ़ी। 


श्रीस्वामी बीठलबिपुलदेव जू कौ उत्सव २७ 


कंठ पदिक! हू लरैं मिहीं' ज॑ंगालीः पोति"। 
हेम जटित छबि जगमगे अति जोति॥।६॥ 
कुच जुग स्याम कंचुकी यों राजत मोतिन हार। 
उर अंबर' उडगन' मानों कीनो है उदगार°।।७।। 
भुज मृनाल“ जुगलः बलयः" झब्बा? फौंदा स्याम सुढार!'। 
पुहुपःः सुरंग फूले मनो मदन बिटप!* डार।।८।। 
त्रिवली!" नाभि कटि नितंब!' किंकिनी!* सुरतार। 
करभः“ ज॑ंघ जेहरि!'` छबि नूपुर झनकार॥९॥ 
जुगल कमल अरुन चरन राजें बहु भाँति। 
नख मनिगन देखत छबि मोहन मन सांति॥१०॥ 
'पचरंगः` ढिंगः! अरुन सारी लहंगा पीत दुकूल'?। 
गेरे तन भोरे मन देखत लालहिं फूल।११॥ 
निरखत छबि अंग अंग मोहे स्याम प्रवीन। 
चकचोंधी"ः लागी नेंननि लाल भये आधीन॥१२॥ 


कुज कुंज डोलनि बहु लीनें सखिन संग। 
मुदित मोर निर्तत देखि दामिनी घन रंग।१३॥ 


१. गले का एक आभूषण, जुगनू गनू; रत्न। २. मिहीं, महीन, बारीक, पतली। ३. तूतिया, नीलाथोथा, 

नीली। ४. काँच; मणि के छोटे दाने की कंठी। ५. आकाश। ६. तारे स ह । ७. प्रकट हुए, निकले। 
८. कमल की नाल। ९. जोड़े, युग्म, दो। १०. कड़े, कंकण। ११. बाँहों का एक गहना; गुच्छा, 
फूदना। १२. सुडौल, सुन्दर। १ ३. इ, फूल। १४. वृक्ष, पेड़। १५. पेट में पड़नेवाला बल, पेट में 
पड़ी तीन रेखाएँ। १६. कमर के नीचे का भाग। १७. कौंधनी, करधनी। १८. हाथी की सूँड़, हाथी 
का बच्चा। १९. पॉव का एक गहना, पायजेब। २०. पाँच रंगोंवाली। २१. किनारी। २२. रेशमी 
वस्त्र, चिकना और बारीक वस्त्र। २३. चकाचोंध, प्रकाश की प्रखरता से दृष्टि का स्थिर न रह 
सकना, आँख का झपकना; तिलमिलाहट, हैरानी; चोंधियाना। 

दंपति रति सोहत अति बिलसत सुख सार। 
श्रीललितादिक देखत दिन सर्बसु प्रान अधार।।१४॥। 
जै श्रीबरबिहारिनिदासि कुपा तें सेऊँ सुखरासि। 
छिन छिन प्रति बलि बलि नवल नागरीदासि।।१५॥। 
चलुर्थ दिवस :- श्रीस्वामी जू कौ पद- राग-भूपाली-केदारौ मिश्रित, ताल-चौताल 
बनी री तेरे चारि चारि चूरी करनि। 
कंठसिरी' BR दुलरी हीरनि की नासा मुक्ता ढरनि॥ 
तेसौई नेंननि कजरा फबिः रह्यो निरखि काम जिय डरनि। 
श्रीहरिदास के स्वामी स्यामा कुंजबिहारी रीझि रीझि पग परनि॥। 


मोहन मोहिनी सुहेलरा गाऊँ। (पछ १३ पर देखें) 


९3 
अनन्य मुकुटमनि श्रीस्वामी बिहारिनिदेव जू को प्राकट्य महोत्सव 
सावन सु०३ 
प्रथम दिवस :- ऐसी रितु सदा सर्वदा (पृष्ठ ५ पर देखें) 
निकुंज बिराजिये जू। (पृष्ठ ९ पर देखें) 
द्वितीय दिवस- नाचत मोरनि संग स्याम (पृष्ठ ८ पर देखें) 
चलें ज्‌ कोतिक देखन जाहिं | (पृष्ठ ११ पर देखें) 
तृतीय दिवस :-- नदित मन मृदंगी रासभूमि (पृष्ठ १५ पर देखें) 


१. गले में पहिनने का एक गहना, कंठी। २. फबना, शोभा देना; सजना, भला मालूम होना। 
फबि- शोभा, सुन्दरता, छबि; शोभित। 


श्रीगुरुदेव जू कौ उत्सव २९ 

श्रीगुरुदेव जू कौ पद- साँवरी सहेली; राग-बिहाग, ताल-धमारि 
मनमोहन भेष पलटि चले साँवरी सहेली अपनों नाँउ बनाइ। 
प्रेमसहेली सों मिली श्री स्यामा मोहिं मिलाइ।॥।१॥ 
प्रेमसहेली यों कह्यो तू मेरो सौ सीख सुभाव। 
यौं मिलिये यों बोलिये ज्यों उपजे चित चाव॥२॥ 
तें कह्यौ भलौ मन भाँवतो अब बन्यो (है) दाव उपाव। 
हौं दैहुँ कहा सुख तेरोई सखि तोमें सबहि समाव।।३॥ 
जो तू कहिंहै सोई करिहों सखि तेरे पाँयनि पाँइ'। 
बातनि हिलि मिलि रंग रह्यो फूली अंग न माइ?।।४॥। 
प्रेम सहेली कुंज में साजे सकल सिंगार। 
केस कुसुम बेनी गुही सोधे सरस सुढार।५॥ 
जूरे चम्पो जगमगे मधि मुक्तामनि लाल। 
बिच बिच मल्ली मौलसिरी झब्बा सुरंग गुलाल॥६॥ 
पटियनि प्रेम बनाइ लिख्यो अरुन सरस सीमंतः। 
भ्रम तम स्त्रम सब दूरि होत सीसफूल” हुलसंत"।।७॥। 
सेंदुर कौ तिरछौ तिलक बिच मृगमद बिंदुली बनाइ। 
तन मन निरखि हरषि भयौ रीझि प्रियाजू की पाइ।।८॥ 
अति बाँकी भोहें सोहें अंजन नेंन बिसाल। 
चितवत चितहिं चुरावहिं जुवति वृन्द नव बाल॥।९॥ 
पाठान्तर - जूरौ। १. चरणों में चरण धरना, अनुगत होना, जो कहे सो करना। २. समाना, 


अटना। ३. सिर में निकाली हुई माँग। ४. सिर पर पहिनने का एक गहना। ५. उल्लसित होना, 
आनंदित होना, स्फुरित होना, उमड़ना, शोभित होना, उल्लसित करना। 


३० समाज-सूंखला 
अ 
खुटिलाः खुभीर जराव के अवतंसनि' मनि लाल। 
बेसरि मुक्ता झलमले अधर मधुर सु रसाल॥१०॥ 
दसनावलि कल कुंद लों मुख हसत लसत बहु भाँति। 
रवि ससि कोटिक दामिनी सकुचि दुरति लजि जाति॥११॥ 
रसनावलि" गुन गन गनें जाँचति रति सुख सार। 
चंदन बन्दन को झलक चिबुक चखौंडा चार*॥।१२॥ 
कंठपदिक छूटी लरैं उज्जल जलज“ सुदेस'। 
राते डोरा दुरंग भये पहिरें प्रेम अवेस।॥१३॥ 
अतलस'! की अंगिया लसत अति आनंद उदित उरोज। 
हसति दुरति अंचल मुख दै तन घन मुदित मनोज॥१४॥। 
बिबिध बरन बहु भाति जाति सारी सुमन सुबास। 
लहंगा महँगा मोल नहीं कोमल विमल विकास।।१५।। 
कर पहुंची चारि चारि चूरी कंकन बलय बाजूबन्द। 
अ मुदरी सुन्दरी नखनि लसत सत इन्दु॥१६॥ 
अ बाँकी चोकी उपमा देहु सु काहि। 
झाबनि! पर फौंदा फबै मानों उपजे हैं मदन उमाहि!ः।।१७॥ 
त्रिवली!” उदर सुहावनी मधि मोहन नाभि गंभीर। 
छीन!" मध्य कटि किंकिनी मुखरित!* मुदित अधीर।।१८॥ 


१. करनफूल। २. कान में पहिनने की कील या लौंग। ३. बाली, करनफूल, टीका, मुकुट, 
आभूषण, हार। ४. छिपना, छिपती। ५. जीभ। ६. दिठौना। ७. चारु, सुन्दर, रुचिकर। ८. मुक्ता, 
मोती। ९. उपयुक्त स्थान, सुन्दर देश, अच्छा सुन्दर। १०. लाल। ११. एक तरह का महीन रेशमी 
कपड़ा।१२. बाँहों का एक गहना, गुच्छा, फुंदना। १३. उत्साह, उमंग, आनन्द; उमड़ना, उत्साहित 
होना; आवेश में आना। १४. पेट में पड़नेवाला बल, पेट में पड़ी तीन रेखाएँ। १५. पतली; 
दुबली-पतली। १६. ध्वनित, शब्दायमान। 

जनक 
सुन्दर सुभरः नितम्बिनी' जंघनि मनि मोज' बिलोल”। 
सरस स्निग्ध" सुवन” बनी गुल्फ” पिंडुरिया गोल।॥।१९।। 
पगनि घूँघा बाजने एड़ी अँगुरी लाल। 
लटकि चलति गज गति लजति सीखत सुगति मराल॥।२०॥ 
चूरा“ चौकाः चाँदिनी पग नखनि दसहुँ दिसि जोति। 
जित ढरि चरन सुधरनि धरति तित प्रीति प्रगट ही होति॥२१॥ 
अंग अंग निहारति मन हरति आरति!" तन मन काम। 
प्रेम सहेली ले चलीं नवल कमल कुंज धाम॥२२॥ 
मेघ महल परदा फुही बहु बादर बिमल बितान!!। 
अद्धुत बन आनंदमई तहाँ राजे (श्री) स्यामा रसिक निधान।२३॥ 
रतन खचित सारोटः'' पर बैठी बनी विस्तार। 
प्यारी प्रीतम कौ हित चित धरै हुलसति?? हसति उदार।२४॥ 
सोहत सखी समूह में जीति मदन भई भूप। 
पचरंग छत्र चवर ढरै मन मोहो स्यामा रूप अनूप।॥२५॥ 
प्रेमसहेली फिर चितयो कछुक सिखे लई लाज। 
चली चली जब निकट आई चंचल सहज बिराज।।२६॥। 
१. घनी, प्रचुर; अच्छी तरह भरी हुई; सुपुष्ट। २. कमरे से नीचे का भाग। ३. लहर, हिलोर; सुख, 
आनन्द; समृद्धि; उमंग में दिया हुआ दान। ४. चंचल, अस्थिर; क्षुब्ध। ५. चिकनी, कोमल, 
मृदुल; सुन्दर, प्रिय; घनी; अनुरागयुक्त, प्रेमयुक्त; कांतिमय। ६. पुष्प, पुष्प समान कोमल; 
सुगन्धमय। ७. एड़ी के ऊपर की गाँठ, टखना। ८. हाथ का या पैर का कड़ा; कंकण; पैर का कड़ा। 
९. चार वस्लु का समूह, चार रत्नों का समूह, आगे के चार दाँत; सीसफूल। १०. क्लेश, पीड़ा, 


मनोव्यथा, बेचैनी। ११. विस्तार, फैलाव; चाँदनी, चँदोवा। १२. चौकी, बाजोट, ऊँचा आसन, 
ऊँचे आसन जैसी सेज। १३. उल्लसित, आनन्दित होना, स्फुरित होना,उमड़ना; शोभित होना। 

चौकि परी चितयो सबनि यह को आई आन!। 
प्रेमसहेली यों कहो यह सरस निपुन गुन गान॥२७॥ 
एक प्रेम सबहिन भयो ले आई बर बाम। 
प्रेमसहेली आगें ह्लै बोल लई निज नाम।।२८॥। 
प्रेमसहेली यों कह्यौ यह मेरे कुल सील समान। 
सरबस प्रेम हियो सच्यो ले मिली अप बपु प्रान।२९॥। 
देखत मन औरै भयौ आदर कियो सराहि'। 
नवल किसोरी यों त मो ढिंग तें जिनिः जाहि॥३०॥ 
नख सिख सुन्दर मोहिनी श्री स्यामाजू के प्रान। 
अंग अंग रस बरसहीं नागरि सुधर सुजान।।३१॥। 
नवलकिसोरी यों कह्यौ मोहिं अपनों सो सिंगार सिखाय। 
सुनत स्त्रवन मन सुख* भयौ सीखौ बलि कह्मो लड़ाय।।३२॥। 
पानि परसि हँसि ले चली नव केसर की कुंज 
अरुन स्याम सित पीत मधुप गावत रस जस पुंज।।३३॥ 
प्रेमसहेली पहिले ही रचि सचि सीतल सेज। 
सकल सौज उपयोग भोग प्रानप्रियाजू के हेज”॥।३४॥ 
तन रोम हरषि पुलकावली कीनों कुंज प्रवेस। 
काम कुंज अभिरामहीं बहु भाँतिन क? अवेस।।३५॥। 


मूलताल- 
अब कछु राग सुनाइ सखी रही रुख लियें मुख चाहि। 
प्रगट प्रेम न जनावहीं गावत उमहि उमाहि।३६॥। 


१. अन्य, दूसरी। २. प्रशंसा, स्तुति, बड़ाई। ३. नहीं, मत। ४. प्रेम, स्नेह, लाड़। * पाठान्तर-मोद। 

जाके गावत तान तरंग अनंग नचे लीनी कंठ लगाइ। 
भेंटत भुजनि भरम गयो मिलि अंग अंग समाइ।।३७॥। 
मधुर प्रेम रस सिन्धु बढ्यो गई निसि नसि भयो भोर। 
बिलसत हसत न जानहीं भोरहु जुगलकिसोर।।३८॥ 
प्रेमसहेली के प्रेम कों गावत ललना लाल। 
छिन छिन प्रति रति बिस्तरत करत प्रान प्रतिपाल।।३९॥ 
जो तुम मेरे प्रानपियारे रंगभरे उमॅगि ढरे रसरासि। 
तौ हौं तुम्हरो जस गाऊं दिन दुलराऊं 
तू तौ मेरी जीवनि बिहारिनिदासि।४०॥ 
चलुर्थ दिवस :- प्रात:काल श्रीस्वामीजू कौ पद-राग-भेरवी, ताल-चौताल 
सोधे न्हाइ बैठी पहिरि पट सुन्दरि 
जहाँ फुलवारी तहाँ सुखवति अलकें। 
कर नख सोभा कल केस संवारति 
मानों नव घन में उडगन झलकें।। 
बिबिध सिंगार लियें आगोें ठाढ़ी प्रिय सखी 
भयो भरुः आनि रतिपति दलः दलकेंः। 
श्रीहरिदास के स्वामी स्यामा कुंजबिहारी की 
छबि निरखत लागत नहिं पलकें।। 


१. आक्रमण, मुठभेड़; आधिक्य, बाढ़। २. समूह, संघ; सेना। ३. विदीर्ण होना, दरकना; काँपना, 
डगमगाना, त्रस्त होना। 


३४ समाज-सूंखला _ 

मेरे पियप्यारी कौ झूमका' सखि कहत परस्पर प्रेम। 
लाल बलि लाडिली हो।॥। 
ये दोउ निमिष न बीछुरैं सखि इनहिं प्रेम को नेम।।१॥। 
प्रथम लड़ैती गाइहों जाको श्रीवृन्दावन धाम। 
पुनि रसिक रंगीलौ गाइहौं जाको कुंजबिहारी नाम॥२।॥ 
नख सिख सुन्दर सोहई दोउ अद्भुत रूप अपार। 
एक प्रान तन द्वै धरैँ अति मधुर प्रेम रस सार।।३॥। 
पहिलौ झूमक ताहि कौ जाकौ सोहत सहज सुहाग। 
दूजौ झूमक ताहि कौ जाकें* बाढ़त अति अनुराग।॥।४॥। 
पूरन प्रेम प्रकासिनी श्रीस्यामा अति सुकुवारि। 
मोहन जू के नैंन चकोर लों ससि जीवत बदन निहारि।६॥ 
नव चंपक तन कामिनी पिय सुभग सावरे अंग। 
दोउ समबैस बिराजहीं लजि लागत पगनि अनंग।।६॥ 
नित नवलकिसोरी नागरी नित नागर नवलकिसोर। 
प्रेम परस्पर झूमहीं जुरि दोऊ नव जोवन जोर।।७॥ 
तन मन अरुझि न सुरझहीं दोउ मगन मदन मद मोद। 
प्रेमसहेली सुन्दरी दोउ दौरि लिये गहि गोद।८॥ 


१. झूमर- होली में गाये जानेवाले गीत के साथ होनेवाले नृत्य; साड़ी, दुपट्ठे आदि में लगे हुए 

मोती के गुच्छे; सिर में पहनने का एक गहना, कान में पहनने का एक गहना जो कान की तरकी 
से लटकता रहता है; यहाँ पर तत्सुखभाव से एक-दूसरे को आनन्दित, प्रफुल्लित देखकर परस्पर 
प्रेम रस में झूमना, लहराना; लड़खड़ाना। * पाठान्तर - जाकौ। 

झूमत झूमत आवहीं छबि अंसनि बाहु। 
कुंज कुटी तन मन दियें दोउ फूलत नागरो नाहुः।।९॥। 
झूमक झब्बा* झलकहीं नीबीबंद बाजूबन्द। 
तरकि तरकि बंद टूटहीं सुख लूटत अति आनन्द॥१०॥ 
स्याम अधर अंजन भए मिलि राते? नेंन कपोल।' 
स्रमजलकन बदन बिराजहीं मानों दत क्ता निरमोल।।११॥। 
अब औरै छबि छाजहीं' सखि देखो मन दै धाइ। 
अपनों सर्वस साँवरो लेहु ललना लाल लड़ाइ॥१२॥ 
झूमक सारी झूमहीं सखि पहिरैँ झूमक देहिं। 
हरषि हरषि रस बरषहीं सखि निरखि निरखि सुख लेहिं॥१३॥ 
श्रीवृन्दाबन दिन का सखि झूमि रह्यो फल फूल। 
सुनि मन मुदित सबै आई झूमि कालिन्दी के कूल॥१४।॥। 
मेरे कुंजरवन कौ झूमका गुन गावत कोकिल कीर। 
प्रेम उमँगि हियो भस्यो सुख झूमत जमुना नीर।॥१५॥ 


आकार अन भा ह लिभर कि को अंजन रंजित ह्वै बिथके" अलि बंधः कलोलनिः में। 
बिथुरी" अलकें सिथली पलकें जु लखी ललिता गति गोलनि' में॥ 
श्रीबिहारीबिहारिनिदासि कहैं बलि चाल उगमगी डोलनि में। 
मुसिक्यानि सयानि पिछानि प्रिया पिय की कछु पीक कपोलनि मेँ॥ 
*पाठान्तर- झाबा। १. चतुरा, दक्षा, कुशला, निपुणा। २. नाह-नाथ, अधीश्वर, पति। ३. लाल। 
४. फबती है, शोभा देती है, शोभित होती है। ५. थकित हो गये, मुग्ध हो गये; चकित हो गये। 
६. बंधन; बाँधने का साधन; रति का कोई (मुख्य) आसन। ७. क्रीड़ा, केलि; मौज, आनन्द; लहर; 


कुछ ऊँची और आवाज करनेवाली लहर। ८. बिखरी हुई, अलग-अलग हुई, खिली हुई। ९.आँख 
की गोलक। 

माते मुदित सिलीमुखा' झूमि देत मधुर सुर घोर। 
आनंद उमॅगि अलापहीं कल त F क ६।। 
'डनि झुंडनि मृगा मृगी जुरि नेन लक । 
का क्न निहारहीं सुर सब्द स्त्रवन भरि लेहिं॥१७॥ 
निरखि निरखि मुख रुख लियें बहुरी सब सीस नवाइ। 
तन मन गुन कियो सुख दीनों दुहुँनि अघाइर।।१८॥ 
तब उनमान्योंः मन को मतो सखि ले चली सुहित जनाइ। 
सुंदर पुलिन सरस कन झलकत कमल कुमुद” देखो आइ॥।१९॥ 
तहाँ सारस हंस प्रसंसित 0“ देत सुगतिन दिखाइ। 
प्यारी हार पीताम्बर पिय सौँ रीझि दियौ सुख पाइ॥२०॥। 
आगें उमँगि चलत लटकत सखि झूमक दे दुलराइ। 
तहाँ नये नये रस छाकत कौतिक उझकत“ छबि रहि छाइ।॥२१॥। 
कदली कुंद कदम्ब अंब बन बीथिन बर बिरमाइ”। 
तन बन किधौं बन तन भयो कछु व्यौरो“ बरन्यो न जाइ॥।२२॥ 
मनि मंडल मुक्ता महल बहु रतनसार चित्रसाल*। 
कनक कलस छाजे झलकत बहु झूमत रतन प्रवाल!"॥।२३॥ 
मधि मंजुल नव कुंज किसलयः! दल सीतल सेज सुरंग। 
कोमल कुसुम सरस सौरभ सब सम पराग बहु रंग।।२४॥ 


१. सिलीमुख-शभ्रमर, भौंरा; सिलीमुखा-भौरे। २. छककर, तृप्तकर, जीभरकर; छकना, तृप्त 
होना, जी भरना, प्रसन्न होना। ३. नापा, तौला; जाना, अनुमान लगाया; प्रत्यक्ष समझा। 
४. कुई, रक्तकमल,; रात्रि में खिलनेवाली कमलिनी। ५. उचकते, चौंकते हुए। ६. गलियाँ, मार्ग। 
७, रोकना, अटका रखना ठहरना, विश्राम कराना। ८. विवरण, भेद, एक-एक बात को अलग- 
अलग स्पष्ट कर कहना। ९. वह भवन, मंडप आदि जिसमें बहुत से चित्र लगा रखे गये हों, जहाँ 
चित्रकला का प्रदर्शन किया जाय। १०. पल्लव, कोंपल, नये कोमल पत्ते; मूँगे। ११. कोंपल,पल्लव। 

मूलताल- 
जाके परदनि हार झरोखनि झूमत मनसिज मदन अनंग। 
तहाँ बैठे रीझि सराहि! रसिकवर निरखि हरषि अंग अंग।।२५॥ 
चिबुक टटोरत छंद बंद छोरत परसत हसत उतंगः। 
याही रस खेलत पुनि पुनि पिय प्यारी लेत उछ्ंगः॥२६॥ 
अंगराग अनुराग रंगे 0 हुक 004 ह्वै देह। 
सहचरि कहत सुरति सुखसागर सहज सनेह।।२७॥। 
जै श्रीहरिदास प्रताप चरन बल विपुल सु प्रेम प्रकासि। 
मेरे गोर स्याम को सरस झूमका झूमि बिहारिनिदासि।॥२८॥ 
श्रीस्वामी पीताम्बरदेव जू के पद- राग-भैरवी, ताल-तिताल 
जै स्वामी जै स्वामी स्वामी जे स्वामी जे स्वामी। 
अद्धुत रूप अनूप निरखि बपु गुननिधि प्रनकामी।। 
सुन्दर चरन तरन भवसागर पद रज परसत पामी”। 
कटत पाप संताप जनम के दरस प्रकासित धामी।। 
पिंडुरी जंघ नितंब निरखि छबि कटि सुदेस अभिरामी। _ 
त्रिवली नाभि उदर रोमावली हदयमाल दरसामी।। 
कंठ जूक मु क मुख नयन नासिका भृकुटी स्त्रबन सुठामी*। 
मस्तक नाम अंकित बपु पीताम्बर सिरनामी:।।१॥। 


जै राधे जे राधे राधे जे राधे जै राधे। 
गौरागी नीलांबर भूषित भूषन ज्योति अगाधे।। 


१. प्रशंसा, स्तुति, बड़ाई। २. ऊँचा, ऊँचे। ३. गोद, अंक। ४. पवित्र होते हैं, शुद्ध होते हैं। 
५. सुन्दर, अच्छे। ६. सिर नवाता हूँ, प्रमाण करता हुँ; आत्मसमर्पण हूँ। 

सहचरि संगनि स्याम 0 १ मन की साधे'। 
रसिकबिहारिनि कृपा पीताम्बर आराधे।।२॥। 
श्रीस्वामी सहचरिसरनदेव जू कौ पद- 


बाँकी पाग चंद्रिका तापर तुर्रा रुरकि रहा है। 
बर सिरपेंच माल उर बाँकी पट की चटकि अहा है। 
बाँके नैन मैन सर बाँके बैन बिनोद महा है। 
बाँके की बाँकी झाँकी करि बाकी रही कहा है।।३॥। 
श्रीस्वामी ललितकिसोरीदेव जू के पद- 
लड़ेतीजू के चरन महा सुखदाई। 
इनहीं निरखि लाल भए प्रीतम करत केलि मन भाई।। 
कबहुँक सपरस करि आनंद में राखत कंठ लगाई। 
येई चरन हमारे मस्तक अब डर करत बलाईः।।४।। 


बिहारिनि संग निरन्तर मेरे। 
जिनकी कृपा लाल रहैं बांछित जीवत याही हेरे 
निकसि न सकत रूप सागर तें परे प्रेम रस फेरे:। 
ऐसी ललितकिसोरी प्रीतम कहा जगत के डेरेः।।५॥। 


श्रीस्वामी रूपसखी जू के पद- 


चारु चिबुक बदनारविन्द पर हीरा ललित बिराजै री। 
सुन्दर चख मुसिक्यानि मनोहर निरखि मदन सचु लाजें री॥ 


१. पूरा करना, सफल करना। २. कामना, इच्छा। ३. बला-कष्ट, आपत्ति, आफत, भूत-प्रेत 
बाधा। ४. देखकर, निहारकर। ५. घुमाव, भ्रम, चक्कर; आवर्त; फेरा। ६. बायें, विरुद्ध, प्रतिकूल। 

मनमोहन कौ मन मधुकर हाँ कंज भाल पर भ्राजें री। 
कुंजमहल रस प्यारी पिय की रसिक रूप सिरताजैं री।६॥। 


बिथुरी अलके स्रमकन झलकें घूमत पलकें प्यारी की। 
उपजत किरन तरुन तन तेरे ललित कपाल किनारी की। 
प्रतिबिंबित छबि अद्धुत बेनी लटकि चाल सुकुमारी की। 
रीझि रसिकवर ललित छबीलो लाल केलि उर धारी की॥।७॥ 
श्रीगुरुदेव जू कौ पद- 
बिहरत लाल बिहारिनि दोऊ श्रीजमुना जी के तीरें तीरें। 
अद्भुत अखंड मंडल भुव पर बर भामिनि भुज भीरें भीरें।। 
कुंज गगन घन अलक बदरिया चलत परस्पर सीरें सीरें!। 
उपजत किरन कपोल बिमल हँॅसि लसि दसनावलि हीरे हीरें।। 
तामें द्वै ससि स्त्रवत सुधा स्रमजलकन मुख छबि नीरें नीरें'। 
लोचन चारु चकोर चितै हित पीवत अधीर न धीरें धीरें॥ 
उमंगि मिलत अनुराग नवल बर कल कुंडल चल बीरें बीरें:। 
श्रीबिहारिनिदासि सुरझत नहिं तन मन 
अरुझि अरुन पट पीरें पीरें।८॥ 
सन्ध्या समय-हिंडोरे के पद-श्रीस्वामी जू कौ पद- राग-मल्हार, ताल-धमारि 
हिंडोरैं ब झूलत लाल दिन दूलहु दुलहिनि बिहारिनि 
देखौ री ललना। 
गोर स्याम छबि अति दुति बहु भाँति री बलना"॥। 


१. धीरे-धीरे; स्वाधिकारपूर्वक। २. नियरे; पास-पास; उज्ज्चलता-तरलता से युक्त। ३. कान का 
एक गहना। ४. भारी; शक्ति संचार करनेवाली; बलिना-न्यौछावर होना। 

नीलांबर पीतांबर अंचल चलत धुजा फहरात कलना*। 
श्रीहरिदास के स्वामी स्यामा कुंजबिहारी 
बिहारिनि अविचलना॥।१॥ 


श्रीगुरुदेव जू कौ पद- 


हिंडोरैं ब झूलन आई नई रितु सावन तीज सुहाई। 
कुंज कुंज तें निकसि हरी भूमि अरुन बरन मानों 
इन्द्रबधू सी श्रीस्यामा जू हरषि बुलाई॥ 
अपनें अपनें मेल मिलीं अनुराग मल्हारहिं गावत 
ताननि रुचि उपजाई। 
श्रीबिहारिनिदासि स्वामिनी स्याम के संग 
बाढ्यो रंग अंग अंग रीझि रिझाई।।२॥ 


श्रीगुरुदेव जू के पद- राग-मल्हार, ताल-चौताल 


हरियारौ सावन सुहावनों मन भावनों लागत अति नीको। 
इन उन बन में बदरनि की छहियाँ गहि बहियाँ 
बोलत डोलत बन बन तेसौई संग सबही कौ॥। 
जहाँ तहाँ झुलावत झूलत जुगल नवल रीझि रिझावत 
आवत अनुराग भरे* राग रंग प्यारी पी को। 
श्रीबिचित्रबिहारिनिदासि कहति दरसत जे यह सुख दिन 
धन्य धन्य भाग त्रिया तिनही को॥।३॥ 


१. सुन्दर; शब्दयुक्त। * पाठान्तर -भरि। 

रस भरे प्रान प्रिया पिय झूलत फूलत अंग संग सरस हिंडोरें। 
अति आतुर आसक्त भये बस भृकुटी कटाक्ष झकोरें।। 
छूटि टूटि गये हार बार बंद छोरत छबि बहु भाँति निहोरैं। 
श्रीबिहारिनिदासि सुख देत निरन्तर पिय प्यारी 

यों हसि मुख सों मुख जोरैं।४॥ 
श्रीस्वामी नागरीदेव जू कौ पद- राग-सारंग-मलार, ताल-रूपक 
अपनी जू नवल प्रिया संग नवल हिंडोरैं लाल झूलत हैं।। 
जै श्री वृन्दाबन घन सहज सोभा आनंदसिंधु न थोर। 
जहाँ सुभग जमुना कूल कमल जु सारस हंस चकोर॥। 
बोलत मधुर सुहावने अति मधुप कलरव घोर। 
नवकुंज कोकिल कीर चात्रिक गावत जस चहुं ओर॥१॥ 
तैसिये पावस रितु भली घन मंद गरजनि घोर। 
तेसिये दामिनि धनुष चहुँदिसि बोलत मोरी मोर॥ 
तैसिये भूमि सुहावनी सखी हरित नाना भाँति। 
रही अति छबि छाइ जित तित चन्द्रबधुनि की पाँति॥२॥ 
नव लता ललित तमाल पल्लव बिबिध नाना जाति। 
अति प्रेम भरि अनुराग झूमी फूल फल बहु कांति। 
रचित कुसुम बितान नाना बहत त्रिविध समीर। 
निरखि संपति बिबस ह्वै मन बढ़त मनसिज पीर।॥।३॥ 


१. निहोरा करना, प्रार्थना करना; आराधना करना, मनाना, आभार स्वीकार कराना; खुशामद 
करना। 

तहाँ रच्यौ है रंग हिंडोरना सखी सहज चंपक कुंज। 
नव केलि नाना सुखद संपति सरस सौरभ पुंज।। 
रमकि! झूलें नवल दोऊ गौर साँवल गात। 
पीत पट छबि सुरंग सारी अंचल दू फहरात।।४।। 
सप्तसुर मिलि मधुर दोऊ करत हें गुन गान। 
तैसिये सहचरि संग गावत संच सुर बंधान॥ 
राग रागिनि मिले प्यारी लेत विकट सुर तान। 
सुनि थकित नागर चरन गहि सखि रीझि बारति प्रान।५॥। 
बढ़त अति अनुराग छिन छिन करत नव नित रंग। 
यह सुरति सागर मधुर जोरी सहज प्रेम" अभंग।। 
तैसिये सुखद बिहार स्वामिनी! दासि नागरी संगी 
तोरि तृन बलि जाय छबि पर बारति कोटि अनंग।।६।।५।। 


श्रीस्वामी नागरीदेव जू कौ पद- राग-परज-मारू मिश्रित, ताल धमारि 
(सु ए री माई) झूलत ललना लाल हिंडोरैं; 
राजें सुभग स्याम तन गोरें। 
अंग अंग हरषत सुख बरषत मिलि मन करषत 
नेंननि सौं नेंना जोरें। 
उपजत मौज मनोज चोज रति सुरति रंग दुहुँ ओरैं। 
श्रीनागरीदासि बलि बिचित्र बिहारिनिदासि मिलैं सुख 


बिहरत जुगलकिसोरै।।६॥। 


:पाठान्तर-संग। १. लहर, तरंग; पेग (झूले की)। २. श्रीबिहारिनिदासि जू। 


श्रीगुरुव जू कौ उत्सव - हिंडोरे के पद ४३ 
00 0 0 
श्रीस्वामी रसिकदेव जू कौ पद- राग-मारू, ताल-धमारि 


हिंडोरैं झूलत तन सुकुमार! 
पुलकि पुलकि राधे ;उर लागत प्रीतम प्रान अधार।। 
भाये बसन सजे मनसिज के उर बर हार सुढार। 
सुख में झूलति कुंवरि लाड़िली रमकत स्याम उदार॥ 
जुगल रूप अनूप बिराजत मनमथ भेद अपार। 
श्रीरसिकबिहारी कौ सुख निरखत खरे* कुंज के द्वार।।७॥। 
श्रीस्वामी भगवतरसिकदेव जू कौ पद- ताल-रूपक 
प्यारी राधे सावन मन भावन भयो चलि सुरति हिंडोरैं झूल।।१॥ 
प्यारी राधे माथे मुकुट सुहावनों अरु नाचत सिखर चढ़ि मोर।।२॥। 
प्यारी राधे घन गरजत मुरली बजे 
अरु दामिनि मुरि मुसिक्यानि।।३॥। 
प्यारी राधे बचन रचन कल कोकिला 
त लि क्तावलि बग पाँति॥४॥ 
प्यारी राधे स्याम घटा तन अति 
अरु इन्द्रधनुष बनमाल।५॥। 
प्यारी राधे छूटे कच टूटे धुरा! अरु दादुर' मृदु मंजीरः॥।६।। 
प्यारी राधे अरुन बसन बादर कसे अरु अनुकूली बर साँझ।।७॥। 
प्यारी राधे हरित भूमि हरषी हुषीं' अरु इन्द्रबधू: अवतंसः।।८॥। 
प्यारी राधे नवल नेह उलही* लता अरु किसलय“ दल पद पान॥९॥ 
*पाठान्तर-खरे हैं। १. बादल, बरसते बादल। २. दर्दुर, मेढ़क। ३. नूपुर, घुँघरू। ४. हृषीक, 


इन्द्रियाँ। ५. बरषाती लाल मखमली कीड़ा। ६. बाली, करनफूल, टीका, मुकुट, आभूषण; हार। 
७. फूटी, निकली; खिली, हुलसी। ८. कोमल नये पत्ते, पल्लव। 

प्यारी राधे संतत आस बिलास की 
अरु चलत पवन झकझोर।।१०॥। 
प्यारी राधे प्रेम पुलकि रस बर्षहीं 
अरु सरसत सरित! अनंग।।११॥। 
प्यारी राधे भगवत उर सरवर भरथो 
अरु फूले दूग जलजात'॥।१२॥। 
प्यारी राधे झूलत बिहारी प्यारी रसभरे 
अरु छबि की उठत तरंग।।१३॥। 
प्यारी राधे गोर स्याम तन अति बन्यो 
अरु भूषन बसन सुरंग।।१४॥। 
प्यारी राधे श्रीवृन्दावन रस झूमहीं 
श्रीजमुना लेत हिलोर।।१५।।८॥। 
श्रीस्वामी पीताम्बरदेव जू कौ पद- राग-माँड़ , मल्हार, ताल-धमारि 
यह रस रंग हिंडोर सहचरि हरियलः सुही” सुहाग लहरिया"। 
पहिंरैं बसन सुरंग दुलहिनी कंचन नील निचोल गहरिया॥ 
दूलह घन दामिनि लपटाने तन मन सजि पट पीत पहरिया। 
सहचरि रसिक देखि छबि ढॉपति 
पीतांबर जुग रूप ठहरिया।॥९॥ 


१. नदी। २. कमल। ३. हरिहर, हरा। ४. लाल। ५. टेढ़ी-मेढ़ी रेखाओं का समूह, श्रेणी; गोटे, लचके 
आदि की लहरदार टॅकार- रंगीन साड़ी, कपड़ा जिस पर टेढ़ी रेखाएँ बनी हों, जरी के कपड़े के 
किनारे पर बने हुए बेल-बूटे; एक कपड़ा; लहर। 


श्रीगुरुव जू कौ उत्सव - हिंडोरे के पद ४५ 
हिंडोरा हेली रंग रह्मो सरसाइ, 
राजी में तो वारी जी वारी हो छबि देखि। 
झोंटनि में झुकि झूमि रह्यो पिया प्यारीजी रो त लुभाइ॥ 
तन भीजैं तरुवर चुवै हो _ लपटाइ। 
श्रीरसिकबिहारीजी रो झूलनोजी म्हारे मन में झोंटा खाइ।॥।१०॥ 
बिहारी नेक धीरें झूलो राज; स्यामा प्यारी झूलैं छैं थारे लार। 
घन रमकनि म्हारो जिया लरजै! छे ये छें अति सुकुमार॥ 
लचकत मचकत रंग हिंडोरैं भूषन लागें भार। 
मद छकि छैला श्रीरसिकबिहारी नेना अतिसे रसाल॥।११॥ 
श्रीस्वामी ललितकिसोरीदेव जू कौ पद- राग-जैजैवंती-मलार, ताल-अद्धा तिताला 
रंगीले दोऊ झूलत सुरति हिंडोरैं। 
Fe बढ़ावत निरखि रहत प्रिय ओरै॥। 
प्रान प्रान मिलि ति हैं मुख मोरें। 
श्रीहरिदासी के रसमाते सुख को सिंधु झकोरै।।१२।। 


श्रीस्वामी पीताम्बरदेव जू कौ पद- 
आजु हो ब {री दोऊ नवल हिंडोरना। 
स्याम सघन घन सों कीनों पन 


जब तुम कीौंधो प्यारी तब हम घोरना॥ 
झुलावैं श्रीहरिदासि दुलारी झूलैं दोऊ श्रीकुंजबिहारी 
सरस सुखनि कौ एरी ओर न छोरना। 
श्रीरसिकबिहारी जू थाके प्यारी जू के रसमाते 
पीतांबर ओढ़ाय ले री करत निहोरना॥।१३॥ 


१. लरजना-कॉपना, हिलना-डुलना; दहल जाना, भयभीत होना; झेंपना। 


४६ समाज-श्ृङ्खला 
ER 
श्रीस्वामी ललितमोहिनीदेवजू कौ पद- ताल-तिताल 


रंग हिंडोरना री झूलत लाडली पिय के संग। 
मंद मंद झूलत फूलत दोऊ पहिरैं बसन सुरंग। 
अंग अंग हरषत सुख बरषत छबि की उठत तरंग।। 
सुख में झूलति कुंवरि किसोरी भरि भरि लेत उछंग। 
श्रीललितमोहिनी प्यारी पिय की निरखत केलि अभंग।।१४॥। 


श्रीस्वामी भगवतरसिकदेव जू के पद- राग-मल्हार, ताल-तिताल 
ललना लाल हिंडोरैं झूलें। 
सावन में मन भावन मन की मन भावन करि फूलें॥ 
नीरद नवल नाहु उर ऊपर दामिनि भामिनी भूलें। 
श्रीभगवतरसिक झुलावत गावत गहि डाँड़ी भुजभूले।॥१५॥ 
झूलें दोऊ नव निकुंज मधि ठाढ़े। 
झोंटा देत गहे भुज डॉड़ी अंग अनंगनि बाढ़े॥ 
नवसत साजि सिंगार सहचरी भूषन ग्यारह साढ़े?। 
भगवतरसिक प्रेम परिपूरन देत आलिंगन गाढ़े।१६।। 
मेरी अलकलड़ी अलबेली। 
झूलत रति विपरीत हिंडोरैं नाहु अंस भुज मेली॥ 
मचकत जोवन जोर परस्पर परिरंभन पग पेली। 
गावत राग मल्हार मनोहर भगवतरसिक सहेली।।१७॥ 


१. साढ़े म्यारह बार तपाया हुआ; निखालिस, बिना मिलावट; खरा, विशुद्ध, पवित्र। 


श्रीगुरुदेव जू कौ उत्सव-हिंडोरे के बिसेष पद ४७ 





श्रीस्वामी बीठलविपुलदेवजू कौ पद- 
आवत लाडली लाल फूले। 


कुंज केलि नवरंग बिहारी सुरति हिंडोरैं झूले॥ 
निसि जागे अलसात रगमगे! पट पलटे गति भूले। 
श्रीबीठलबिपुल पुलकि ललितादिक दिन देखत द्रुम मूले।।१८॥ 
श्रीगुरुदेव जू कौ पद- 
प्यारी अति रसमाती। 
पिय के अंक निसंक 'हिंडोरें * लटकि लपटि लड़काती।। 
पुलकि पुलकि प्रीतम उर लागत अतिरस रसिक अघाती। 
श्रीबिहारीबिहारिनिदासि रहसि रस 
बिपिन अंग संग समाती।।१९॥। 
श्रीस्वामी पीताम्बरदेव जू कौ पद- 
सावन आयो री हिंडोरें ८44 । 
कहत प्रियाजू सौं स्याम निरन्तर रीझि रीझि मन फूलें।। 
सुनि सुकुमार सुधारि निवारि' सिंगार बसन हिय हूलें। 
श्रीपीतांबर पिय बोल सहचरी रसिक सखी अनुकूलें।।२०॥ 


हिंडोरे के बिसेष पद 
श्रीस्वामी ललितमोहिनीदेव जू कौ पद- राग-मल्हार-ताल-धमारि, धुनि-हिंडोरैं ब झूलत 
उमँगि उमँगि आये चहुँदिसि बदरा स्याम घटा अनंग भरे। 
तड़ित चमकति रूप सुधा भरि बन सोभा सब हरे हरे।॥ 


१. रंजित, आसक्त। २. हटाकर, दूरकर, रोककर। 


४८ समाज-सूंखला 
अ eR RRR 


र हिंडोरैं दोऊ चक्रित! होइ सखी ठान? करें। 
सुख बरषावति गावति अति आनंद भरे।२१॥। 
श्रीगुरुदेव जू कौ पद- राग-मल्हार चौताल, धुनि-हरियारौ सावन सुहावनौं 
हरषि हिंडोरना री झूलत नवल किसोरी किसोर। 
रहसि बहसि हँसि हसि उर लागत अनुरागत 
झोंटाब देत जोवन जोर॥। 
सत्रमित न राखे रह गूढ़ गुन गाढ़े गहे 
चित चुभि रहे अंचल चंचलनि के छोर। 
श्रीबिहारिनिदासि सु बिलास बिबस दम्पति दरसति 
ए तन मन मगन निसि भोर।।॥२॥। 
श्रीस्वामी ललितमोहिनीदेव जू कौ पद- राग-परज मिश्रित मारू-धमारि, 

ह धुनि-सु एरी माई झूलत 
पावस रितु आई बूँदैं सुहाई बरषत रस धारा धर। 
झमकि हिंडोरैं रमकि झुलावत झूलत' स्याम कुँवरि कुंवर 
नाचत मोर पपीहा बोलत गावत ललकि मल्हार मननि हर। 
श्रीललितमोहिनी के सुख भींजे सीतल भये अनंग अंग भर।।३॥ 

श्रीस्वामी सरसदेव जू के पद- राग-मल्हार, ताल-चौताल 
झूलत दोऊ नवल हिंडोलैं। 
बिमल पुलिन कल कमल कुंज मधि चितवत नेन सलोलें।। 
जोवन जोर झकोरनि देत आलिंगन करत कलोलें। 
श्रीसरसदासि सुखरासि रहसि नव सुनत मधुर मृदु बोले।४॥। 


१. चकित, विस्मित, आश्‍्चर्यान्वित, भौंचक। २. ठानने का भाव, करने का दृढ़ निश्चय; हाव-भाव 
के साथ अंग संचालन; कार्यविशेष की तैयारी, कार्यारम्भ। “पाठान्तर-झूलत फूलत। 


श्रीगुरुदेव जू कौ उत्सव-हिंडोरे के बिसेष पद ४९ 


झूलत ह हिंडोरैं। 
पुलकि पुलकि किलकत हिलिमिलि नव” जोवन जोर झकोरेँ।॥। 
छूटी लट पट सिथिल भये अंग अंग अनंग निहोरैँ। 
रहसत बिहँसत हँसत परस्पर उर कर चिबुक टटोरै।। 
अति रस भरे खये? डाँड़ी गहि चितवत बिबि मुख ओरैं। 
श्रीसरसदासि दरसत बिलास नित अति चंचल चित चोरैं।।५॥। 
श्रीस्वामी किसोरदास जू के पद- राग-सारंग-मल्हार, ताल-रूपक 
प्रीतम प्यारी अंक निसंक सुखद हिंडोरना दोऊ झूलत हैं।। 
उदित वृन्दाबन बिराजत मुदित दुग दल बेलि। 
नव लता ललित सुकुसुम फल अलि रहे नवरस झेलि।।१॥। 
करि गान सुघर सुजान हित चित सुगति तान सकेलि। 
मंजु गुंज सुनाई रिझवत सुघर नवल नवेलि॥२॥। 
स्याम बरन सु तरनि तनया हरन मन सुख देत। 
स्याम बाम सुधाम बसत सकाम रस जस हेत।।३॥। 
विविध रंग अनंग जुत नित बहत सुहि! रस खेत। 
मिलि चलत अति अलप गति नव ललित नलिन समेत॥।४॥ 
हेम बर सम तरुनि थर नग जरित डार सुढार। 
किसलय दलनि सुनीलमनि मृदु नवल जोति अपार।५॥। 
सुच्छ गुच्छ प्रवाल सम नमि रहै कुसुम सुचार। 
सेवत लखि सुख मदन घन मन कदनः बन आगार"।।६॥ 
' पाठान्तर-मन। * अंग-अंग अनंगनि रोरैं। रोर-चयन, समेटना; शोरगुल, हल्ला; चहल- 


पहल, धूमधाम। १. भुजमूल, कंधे। २. सुही, लाल; अनुराग, श्री से भरा हुआ। ३. कष्ट, पीड़ा; 
वध, विनाश। ४. घर, स्थान; भंडार, खजाना। 


५० समाज-सूंखला 

पावस रितु अति अमित गति लखि हरषि बोलत मोर। 
दमकि दामिनि चपल चमकति करत कल घन घोर।।७॥। 
परसि सौरभ पवन गुनि सुनि मन सु उठति झकोर'। 
निरखि संपति हरषि दंपति रच्यो सुरति हिंडोर।।८॥ 
गोर स्याम सुठाम' झूलत फूलत सरस सरूप। 
पीवत अधर सुधा महा मद मत्त रहत अनूप।९॥ 
लेत झोंटा देत दुहु दिसि रसिक गन मनि भूप। 
भयो परम हुलास श्रीहरिदासि सुख सरवूपः॥१०॥ 
नेन सेंननि हरन मन मनसिज सरनि अनियार"। 
गहि करनि डाँड़ी तरुन तरुनी उरनि उर :दरि' मारः।।११॥। 
संग रहत आनंद कंद नित आनंद परम उदार। 
परम रस की रासि दासि किसोर विवि सुकुमार।।१२।।६॥ 


भीजत मोहनी मोहन हरषि हिंडोरना दोऊ झूलत हैं। 
मधुर मत्ता मनोज मन मकरंद लेत सुछंद। 
दुम दलनि बेलि नवेलि नव रस लटकि लिपटनि मंद॥।१॥। 
झुकि जात आत डरात बातनि करत कोमल फंद। 
गहि लेत डांडी तरुनि कर उर अरत आनंद क॑द।॥।२॥। 
सुवन” बन गुन गननि गावत बरनि“ बर' सुख पात। 
मुदित मधुकर मदन मादिक मिलत मन न अधात।।३॥। 
१. हवा का तेज झोंका, झटका, हिलना, झूमना। २. सुन्दर, अच्छा स्थान, जगह। 


३. सर्वोपरि श्रेष्ठ। ४. अनीदार, पैने। ५. विदीर्ण करना, चूर्ण करना। ६. कामदेव। ७. पुष्प, फूल। 
८. दुलहिन। ९. दूलह। 


श्रीगुरुदेव जू कौ उत्सव-हिंडोरे के बिसेष पद ५१ 
मरुत मंद सुगंध सीतल मुख रुख गात। 
डगमगत द्वुम सत्रम समन! क परसि गिरात।।४॥ 
जुवति जूथनि जुरि परस्पर झूलि झुकनि झुलात।: 
पिय प्रेम गाथा! गात सकुचि डरात फिरि तुतरात।।५॥। 
नेन ब्रीडतः करत क्रीड़ा मेंने* मन न समात। 
निसि भोर दासिकिसोर विबि वन बन बिबिध बिलसात।।६।।७॥। 
श्रीस्वामी रूपसखी जू के पद- 

मनभावन सावन आयोरी। 
दामिनी दमकि मधुर सुर गरजनि कोकिल सब्द सुनायोरी॥ 
अद्‌भुत अंगनि रच्यौ हिंडोरा झोंटा रस बरषायोरी। 
श्रीरसिकरूप हँसि हसि उर लागत जोवन जोर सु छायौरी।।८॥। 


एरी घन घोरनि बोलत मोरी मोरनि। 

अद्‌भुत भाइनि गोर-मदाइन“ तड्ति चमकि चहुं ओरनि॥ 
झूलत जुगल चन्द आर्नादित मृदु मुसिकनि दृग लोलनि। 

श्रोरसिकरूप झोंटा की छबि अति ललकि कंचुकी बंद खोलनि॥।९।॥ 
श्रीगुरुदेव जू कौ पद- दुलहिनि ङे 

दूलहु दुल संग झूलहु। 

गावत मिलवत तार सुर संच सों तान मान जिनि भूलहु।। 
लियें सुभाव सहज सुंदरि कौ प्रतिकूलहु * अनुकूलहु। 
श्रीबिहारिनिदासि ह्वै स्याम काम रस * कुंज केलि मिलि फूलहु॥१०॥ 


१. दूर करना, शान्त करना। २. प्रशंसा गीत, कीर्ति कथा; कथा। ३. लज्जित होना, नम्र होना, 
संकोच। ४. कामदेव। ५. इन्द्रधनुष। * पाठान्तर-प्रतिकूलनि। * रस बस। 





सककक्क्कककककककककककककककक्क्ककककककक्कककककककक 
श्रीस्वामी पीताम्बरदेव जू कौ पद - 
सुनि झूलि झूलना री मेरा। 
नील कलेवर चम्पक बरनी उपमा मिलत न हेरा। 
ज्यों गरजे त्योंही रस बरसे और न कोऊ नेरा। 
श्रीरसिक बिहार करत यों कहियै पीताम्बर बर तेरा॥११॥ 
श्रीस्वामी ललितकिसोरीदेव जू कौ पद - 
श्रीनिधिबनराज में फूल महल दोऊ फूले। 
काम केलि आतुर दोऊ प्रीतम अंग अंग अनुकूले। 
हाव भाव आलिंगन चुम्बन गाढे गहि भुजमूले। 
श्रीललितकिसोरी हरषि हिंडोरें नाभि कमल मधि झूले॥१२॥ 
श्रीस्वामी नागरीदेव जू कौ पद- 
झूलत दोऊ रंग हिंडोरैं। सोभा तन साँवल गोरैं॥। 
नेह नवल निरखि नेंन बैंननि चित चोरैं। गावत सुर थोरें थोरे॥ 
तान तरंग अनंगनि रोर” रीझि रंग भाजि रसिक हँसि हसि उर जोरें। 
बिबस बिहारी बन्द छोरैं। चारु सु चिबुक टटोरैं। 
बिलोकि प्रिया प्रीतम ओरैं। नवल नाहु निहोरैं॥। 
लाड़लीलाल भुज भरि अंकोरैं?। बिलसत मिलि नव किसोरै।। 
निरखि नागरीदासि प्रान बारति त्रिन तोरै॥१३॥ 
श्रीस्वामी रूपसखी जू के पद- 
दम्पति झूलत सुरति हिंडोरैं। 
महल निकुंज पुहुप सिज्या पर स्यामल बपु कल गोरैं॥ 


+ पाठान्तर-निहोरैं। १. गोद, अंकवार; नजर; घूस; कलेवा,छाक। 


श्रीगुरुदेव जू कौ उत्सव-हिंडोरे के बिसेष पद ५३ 
गमन oe 
अंग अंग अभिराम सों झोंटा आनन्द सिंधु झकोरै। 
श्रोरसिकरूप जोवन तन फूले उमँगि उमँगि घन घोरैं।।१४॥ 


झूलत लाडली लाल हिंडोरैं। 

उर पर उरज करज करजनि सों सोहत दृगनि की कोरेँ॥ 
नील बसन पीतांबर सोहै तन घन दामिनि* भोरैं। 
किलकत झलकत बसन दसन कल सोधे बिबिध झकोरैं।। 

कुजत इ कुंज महल में नूपुर अद्भुत सुर थोरै थोरै। 
श्रीललित रसिक लालन ललचान्यों निरखि रूप त्रिन तोरें।।१५॥। 

झूलत स्यामा कुंजबिहारी। 

जोरैं दृग अवलोकत आनन इकटक सदा निहारी॥ 
झोंटा देत परस्पर दोऊ अंग अंग सुखकारी। 
श्रीरसिकरूप हरिदासी स्वामिनी बिपुल बिहारिनि प्यारी।।१६॥ 


लाड़िली लाल हिंडोरैं झूलें। 
अंग अंग मिलि अद्भुत झोंटा इह सुख कबहुँ न भूलें॥ 
दू जोरें मुसिकात परस्पर दरसि नाभि भुजमूले लें। 
र स्याम अभिराम मनोहर एक बैस सम तूलें।। 
त्रिविध समीर नीर बर बरषें बचन रचन अनुकूलें। 
श्रीरसिक रूप नित श्रीहरिदासी बिपुल बिहारिनि फूलें॥१७॥ 


झूलत प्यारी प्रीतम संग। 
प्रतिबिंबित दुति बदन चन्द की गोरस्याम कल अंग॥ 


* पाठान्तर-भामिनि। 

झलकत नैंन सैंन रतनारे सोभा अधर सुरंग। 
कबहुँक रहसि बहसि उर परसें चाव सु चूँमि उमंग।। 
बाजत बलय किंकिनी नूपुर अद्भुत सुर निज रंग। 
श्रीललितादिक नित रूप निहारति भूली मति गति पंग॥१८।। 


झूलत प्यारी लाल हिंडोरें। 
सत्रम कन बदन रदन दुति चमकति झमकनि नूपुर थोरें।। 
ललित कपोलें अलकें झलकें हसति दृगनि की कोरैं। 
फबि फरहरत पीतपट प्रीतम कल चूँनरि तन गोरैं। 
किलकि किलकि लपटाति छबीली सुन्दरता भुज जोरैं। 
श्रीहरिदासि सिहाति सिरोमनि रसिक रूप तृन तोरै।१९॥ 


कल करनी मोहन मन हरनी झूलनि अति मन भावैः। 
अंचल तन सुन्दरि पिक बैनी चंचल नेंन नचावे।। 
सावन मन भावन अंग अंग संग झूला सरस मचावे। 

तुम कुंदन तन लाल नील मनि अद्भुत रतन खचावै।।२०॥। 

झूलत दोऊ रसामते सु हिंडोरैं। 

अंक निसंक लाल ललना मिलि उर कर चिबुक टटोरैं।। 
गात गात लपटात मनोहर घन चपला के भोरैं। 
श्रीरसिक रूप हरिदासी स्वामिनी अति जोवन के जोरैं॥२१॥। 


* पाठान्तर-चावै। 


श्रीगुरुदेव जू कौ उत्सव-हिंडोरे के बिसेष पद ५५ 





श्रीस्वामी किसोरदास जू कौ पद- 


बंक हिंडोरें झूलत हैं भामिनि बंक बिहारी। 
चितवनि बंक बचन झूलनि अति बंक झुलावनि हारी॥ 
झमकनि बंक बंक रमकनि रस बंक कहनि टूग चहनि तिहारी। 


श्रीदासिकिसोर निसंक ब्रंक मनि संपति बंक निहारी।।२२॥ 
श्रीस्वामी पीताम्बरदेवजू के पद- 


लाल हिंडोरैं मोज बनी। 
डाँडी पकरि चढ़त पटुली पर पलनें लाल मनी॥ 
अरुन किरन तरुनी तन आभा! रंग सुरंग सनी। 
श्रीपीताम्बर लखि रसिक स्वामिनी रीझत धन्य धनी॥।२३॥ 
लाल हिंडोरें तीज बनी। 
दूलह स्याम सखी सुख झूलत फूलत तरकि तनी।। 
तन सुरंग पटुली जटित मनि मृदु रसरीति सनी। 
श्रीपीताम्बर उर परसि रसिकनी बकसत मौज घनी।।२४॥। 
झूल हिंडोरा क्या री बना। 
प्रान हमारे बसा" निरन्तर ज्यों प्रीतम तुम सों सना॥ 
सावन तीज प्रिया चपलाई बरषा गरजनि स्याम घना। 
श्रीपीताम्बर निसान पताका रसिक मोज करि मान हना।।२५॥ 
श्रीस्वामी रूपसखी जू के पद- 
लखि झूलनि जुगल निसंक की। 
आनन्द हियें न समात दुहुँनि के ज्यों निधि पायें रंक की॥ 


१. चमक, द्युति, कान्ति, झलक। * पाठान्तर-बसौ। 

नेंन बिसाल ललित अनियारे सोभा भृकुटी बंक की। 
मानहुँ जुग नृत्तत आनन पर खंजन गोद मयंक की। 
मचकनि* सुरंग हिंडोरैं झूलत लचकनि लसनि सु लंक! की। 
कनक बेलि मानों स्याम तमाले लपटनि मोहन अंक की।। 
भूषन पट न सॅभारि अंग अंग पवन झकोरनि झंकः की। 
श्रीरसिकरूप सत्रमकन तन सोहें उरज अरगजा पंक की।।२६॥ 
चारों ओर घोर घटा दामिनि लहलहानी 


मंद मंद पवन फुही सीतल सुहाई है। 
चढ़िकें हिंडोरैं दोऊ बिहँसि झोंटा देत 


लचकि लचकि लंक आछी छबि पाई है।। 
गावत मल्हार राग सरस उभे सुहाग 


परसत अंग अंग रुचि दाई है। 
श्रीकुंजबिहारी रमें महल निकुंज सेज 


रूप रसिक रिझवार सोभा छबि छाई हे।।२७॥ 
बदन प्रकासि अति मुदित सु सोभा धर | 


मनमथ कोटि रीझि पाँइनि परत हैं। 
बसन सुरंग में तरंग अंग अंगनि की 


मधुर बचन कहैं फूल से झरत हैं॥ 


*पाठान्तर-मचकत। १.कटि, कमर। २. झंकार-झनझनाहट, झनझन ध्वनि, झनकार। 


श्रीगुरुदेव जू कौ उत्सव-पवित्रा के पद ५७ 
0 0 0 0 0 


लहलही लता तरु बलित ललित लसें 
दम्पति हेत रूप चोगुनों धरत हैं। 
श्रीस्वामी जू सहित श्रीबिहारिनि बिहारीलाल 
प्रेम के हिंडोरैं झूमि झूमिवोई करत हैं।॥२८॥ 


Ne 
ग 


पवित्रा के पद 
श्रीस्वामी किसोरदास जू के पद- 
पवित्रा गोर स्याम सुखदाई। 
पचरंग बरन हरन मन कोमल ललित लाल लड़काई।। 
उर बर धरत भरत चित हित जुत रंक महानिधि पाई। 
श्रीदासिकिसोर चरन रचि सहचरि दम्पति प्रति पहिराई।।१॥। 


पवित्रा गोर स्याम उर सोहै। 
सिख तें नख लों नख सिख सुन्दर सम्पति कौ मन मोहे। 
सरस सिंगार सहज सोभित सुठि उपमा दै अस कोह। 
श्रीदासिकिसोर सुघर सहचरि रचि अर्पन करि दृग जोहै।२॥ 
पवित्रा परम बिचित्र सु प्यारी। 
गौर बरन कोमल कल कौतिक रति जुत सरस सुखारी॥ 
सब सिंगार सिरोमनि सोभित सहचरि सु कर संवारी। 
श्रीदासिकिसोर कहत अद्भुत छबि जुगल परस्पर धारी॥३॥ 

पवित्रा पावस रितु रति देंनी। 

गोर स्याम अभिराम अधिक उर धरत भरत छबि ऐंनी॥। 

कौतिक कवनि विचित्र चित्रवत लखत दृष्टि करि पेंनी। 

श्रीदासिकिसोर कहत कहा आवै निरखि नेंन चित चेंनी।।४।। 


८0 


रक्षाबन्धन के पद 


रक्षा बन्धन करति सहेली। 

कोमल कल मखतूल मनोहर फौंदा फबि अलबेली।। 
प्रफुलित बदन सदन सोभानिधि सचि रचि सखी सहेली"। 
श्रीदासिकिसोर किसोरी रस हुद* कर धारि स्याम सकेली।।१॥। 


प्रीतम बाँधी दोऊ कर राखी। 
लाइ भरी लड़काति लाड़िली लाल अवधि अभिलाखी॥।। 
करति मरोरि मोरि मुख हँसि बसि बिलसि मधुर बर भाखी। 
श्रीदासिकिसोर निहोरि निहारति नेंन चहत रस चाखी॥२॥ 


राखी बांधी करनि तें कवनी। 
पावस रसवत सरसति बरसति रस मदन ताप तन दवनी।॥। 
मृटु मखतूल प्रफुल्लित फुंदवा उरज बदन उर भवनी। 
श्रीदासिकिसोर प्रकासि प्रेम पर रवन रमत रति रवनी॥।३॥ 


*पाठान्तर- नवेली। *हृद। 


श्रीस्वामी सरसदेव जू कौ उत्सव- रास के पद ५९ 


रक्षा करत स्याम की स्यामा। 
कुच कपोल परसत कर हरषत बरषत बर उर बामा॥ 
कवनि कलोल भोल बचननि बदि उपजावत अभिरामा। 
श्रीदासिकिसोर सलोन लगति सब सम्पति सहचरि धामा॥।४।। 


कहे 


श्रीस्वामी सरसदेव जू महाराज को प्राकट्य महोत्सव सरद पूर्निमा 





प्रथम दिवस :- सुनि धुनि मुरली बन बाजै। 


पृष्ठ पर २२ देखें) 


( 
रसभीने बिहारी मन हस्यौ। (पृष्ठ २३ पर देखें) 
द्वितीय दिवस :- जहाँ जहाँ चरन परत प्यारी जू। (एष २४ पर देखें) 
हो हो रंगीली नागरी। (पृष्ठ २४ पर देखें) 
तृतीय दिवस :- (ए) यह कोन बात जु अबही और (पृष्ठ २६ परदेखें) 
स्थामा नागरी हो प्रवीन। (पृष्ठ २६ देखें) 


चतुर्थ दिवसः- सन्ध्या समय रास के पद 
श्रीस्वामी जू के पद- राग-भूपाली-केदारौ, ताल-चौताल 


सुनि धुनि मुरली बन बाजे हरि रास रच्यो। 
कुंज कुंज हुम बेलि प्रफुल्लित मंडल कंचन मनिन खच्यो।। 
नृत्तत जुगलकिसोर जुवतिजन मन मिलि राग केदारो मच्यो। 
श्रीहरिदास के स्वामी स्यामा कुंजबिहारी 
नीके री आजु प्यारो लाल नच्यौ।।१॥ 

जहाँ जहाँ चरन परत प्यारी जू तेरे 
तहाँ तहाँ मन मेरो करत फिरत परछाहीं। 
बहुत मूरति मेरी चॅवर ढुरावति कोऊ बीरी खवावति 
एकब आरसी ले जाहीं। 
और सेवा बहुत भाँतिन की जैसीये कहैं कोऊ 
तेसिये करों ज्यों रुचि जानों जाहीं। 
श्रीहरिदास के स्वामी स्यामा कों भलें मनावत दाव उपाहीं।।२॥। 
(ए) यह कौन बात जु अबही और अबही और अबही औरै। 
देवनारि नागनारि और नारि ते न होहिं और की औरै॥ 
पाछैं न सुनी अबहूँ आगें हूँ न ह्वै है 
यह गति अद्भुत रूप की ओर की औरै। 
श्रीहरिदास के स्वामी स्यामा कुंजबिहारी 
या रस ही बस भये यह भई ओर की ओरे॥।३॥ 
बनी री तेरे चारि चारि चूरी करनि। 
कठसिरी दुलरी हीरनि की नासा मुक्ता ढरनि॥ 
तेसौई नेंननि कजरा फबि रह्मौ निरखि काम जिय डरनि। 
श्रीहरिदास के स्वामी स्यामा कुंजबिहारी 
रीझि रीझि पग परनि।।४॥। 
कुजबिहारी नाचत नीके; लाड़िली नचावति नीके। 
औघर' ताल धरें श्रीस्यामा ताताथेई ताताथेई बोलत" संग पीके।। 


+ पाठान्तर- गावत। १. अटपटी; ताल विशेष; विचित्र। 

तांडव! लासः ओर अंग को गनें जे जे रुचि उपजत जीके। 
श्रीहरिदास के स्वामी स्यामा को मेरुः सरस भयो 
और रस गुनी परे फीके।५॥। 
श्रीस्वामी बीठलविपुलदेव जू के पद- राग-भूपाली-केदारौ, ताल-धमारि 
नव बन नव निकुंज नव बाला। 
नव रंग रसिक रसीलो मोहन बिलसत कुंजबिहारी लाला॥ 
नव मराल” जित धरति अवनि पग कूजत' नूपुर किंकिनि जाला। 
श्रोबीठलबिपुल बिहारी के उर यों राजति 
जैसें चम्पे की माला॥।६॥ 
नव निकुंज नव भूमि रगमगी। 
नवल बिहारीलाल लाड़्िलो नवल सरद की जोन्ह: जगमगी।। 
नव सत साजि सकल अंग सुन्दरि नवल बदन पर अलक सगबगी'। 
श्रीबीठलबिपुल बिहारी के संग 
| लाडति लाडिली सहज उर लगी।।७॥। 


श्रीस्वामी नागरीदेव जू कौ पद- राग-भूपाली-केदारो, ताल-चर्चरी 


रसिक रसिकनी किसोर निर्तत रंग भीनें। 
गोर सुभग स्याम तनें नटवर बपु बेष बनें 
तत्त ठुमकि ठुमकि थेई थेई उघटत गति लीनें।॥ 


१. पुरुष नृत्य। २. स्त्री नृत्य; एक उग्र, दूसरा मधुर। ३. मेल ४. हंस। ५. ध्वनित; मृदु शब्द ध्वनि 
करते हुए; शब्दायमान। ६. चाँदनी। ७सराबोर; सनी हुई। 

कोक संगीत सुघर गावत सुख सर्वोपरि 
तान तिरप लेत प्यारी पहिरें पट झीनें। 
अधर दसन दुति प्रकास अलक झलक भुव बिलास 
तार सुरनि चोरत चित नवल नेह नवीनें।। 
रीझि रवन मोहि रहे धाइ चपल चरन गहे 
लये लाल ललना हंसि अंस बाहु दीनें। 
दासि श्रीनागरि नवेलि नागर मिलि करत केलि 
आनंद रस झेलि खेलि पूरन प्रेम प्रवीनें।।८॥। 
श्रीस्वामी सरसदेव जू कौ पद- राग-परज, ताल-धीमा तिताला 
निरतत रसभरे रसिकबिहारी। 
तान तिरप!ः गति भेद अनागतिः घात लेति सुकुमारी। 
थेई थेई करत धरत पग चंचल उपजत नूपुर रव झुनकारी। 
गावत कटि लटकावत नेंन नचावत प्रीतम प्यारी॥ 
मृदंग तार सुर सप्त संच मिलि तसिये छिटकि रही उजियारी। 
कोककला कल केलि झेलि रस क्रीडइत कुवर दुलारी 
ठुम बेली फूली रस* बरषत चंपक बकुल गुलाब निवारी?। 
करत बिनोद बिपिन मन भाये श्रीसरसदासि बलिहारी।।९॥ 
श्रीगुरुदेव जू के पद- राग-बिहाग, ताल-अद्धा तिताला 
जोरी अद्भुत आज बनी। 
बारों कोटि काम नख छबि पर उज्जल नील मनी॥ 
*पाठान्तर-सुख। १. नृत्य गति का एक भेद। २. अनागत-न आया हुआ; अप्राप्त; अज्ञात; 


आनेवाला; भावी; अचानक; एक ताल विशेष। ३. जुही की जाति का एक पौधा जो चैत्र, वैशाख 
में होता है। 

उपमा देत सकुचि निरउपमित घन दामिनि लजनी। 


करत हास परिहास प्रेम जुत सरस बिलास सनी॥। 
कहा री कहों लावण्य रूप गुन सोभा सहज घनी। 
श्रीबिहारिनिदासि दुलरावति श्रीहरिदासि कृपा बरनी॥१०॥ 


देखि देखि मुख जीवत यों सुख मानत हैं रसरंगी। 
कबहुँ कोमल कर सों बंद छोरत कंचुकी कसनि" सुरंगी।। 
नई नई प्रीति प्रतीति प्रियाजू सों नई रुचि चौंप! सुचंगीः। 
श्रीबिहारिनिदासि की स्वामिनी स्यामहि 

नचावत होत तृभंगी।।११॥ 


श्रीस्वामी सरसदेव जू कौ पद- 

राजत नव निकुंज नव जोरी। 
सुन्दर स्याम रसीले अंग अंग नवल कुंवरि तन गोरी॥ 
बदन माधुरी मदन सदन सुख सागर नागरि नवलकिसोरी। 
श्रीसरसदासि नैंननि सचुपावत कौतिक निपटः नयो री॥१२॥ 
श्रीस्वामी नरहरिदेव जू कौ पद- 

खेलत रास लाड़िली लाल। 

तान गान गुन सिखवति प्यारी तहाँ न कोऊ बाल॥। 
ताल मृदंग संगीत बिधि उघटत भूषन बजत रसाल। 
उरप तिरप चित लेत सुलप गति उपजत सुख के जाल॥ 


* पाठान्तर- कंठ। “ अति। १. चाव, उमंग, चाह; इच्छा; बढ़ावा। २. स्वच्छ; निर्मल तुष्ट-पुष्ट; 
स्फूर्तिमय। ३. अत्यन्त; बिल्कुल; एकदम। 

केलि कला रस बरषत हरषत परसत प्रेम बिसाल। 
श्रीनरहरिदासि निकट सुख निरखत स्याम सुभग! उर माल।।१३॥ 


श्रीस्वामी भगवतरसिकदेव जू कौ पद- राग-रास बहार (सुघराई कान्हरौ), ताल-तिताला 
नाचत दोऊ रहसि में रंग भीनें। 
हाव भाव उपजत अंग अंगनि कोककला मन दीने 
बाजत मधुर मृदंग किंकिनी नूपुर ताल नवीनें। 
होड़ा होड़ी तान तिरप गति लेत नहीं कोऊ हीनें।। 
राकारति! रजनीकरः आनन उदित मदन बस कीनें। 
रीझि रीझि भगवत की स्वामिनि लाल अंक भरि लीनें।।१४॥। 
रास के बिसेष पद 
श्रीस्वामीजू के पद- राग-भूपाली-केदारौ, चौताल; धुनि-सुनि धुनि मुरली बन बाजै 
हसत खेलत बोलत मिलत देखो मेरी आँखिन सुख। 
बीरी परस्पर लेत खवावत ज्यों दामिनि घन चमचमात 
सोभा बहु भॉतिन सुख॥ 
त्रुति घुरि राग केदारो जम्यो अधराति निसा रोम रोम सुख। 
श्रीहरिदास के स्वामी स्यामा कुंजबिहारी के गावत 
सुर देत मोर भयो परम सुख॥।१॥ 
परस्पर राग जम्यो समेत किन्नरी मृदंग सुरः तार। 
तीनहू सुरनि के तान बंधान धुर धुर पद अपार॥ 


१. सुन्दर, प्रिय; नाजुक; उपयुक्त। २. राका-पूर्णिमा की रात, पूर्णिमा; रति-विलास रूप पूर्णिमा। 
३. चन्द्रमा; बदन रूप चन्द्रमा। * पाठान्तर सौं। 

बिरस लेत धीरज न रह्यो तिरप लाग डाट सुर मोरनि सार। 
श्रीहरिदास के स्वामी स्यामा जे जे अंग की गति लेत 
अति निपुन अंग अंग अहार।।२।। 
गुन की सरि को करि सके तोसों तुव प्रताप 
भरिपूरि रह्यो अखिल बिस्व सुजस सर्वोपर। 
लेति बिकट ओधर गति तान मिलावत 
गावत मधुरे मधुरे सुर रीझि रहै नट नागर॥ 
कौंन कौंन अंग कौ गुन बरनों सब अंगनि नागरी आगरी 
तुव धनि धनि तन मन वारों एक रोम पर। 
श्रीबिहारिनिदासि पिय जानि प्रकृति 
रस बस करि राखै कुंजबिहारी सुधर बर।॥।३॥ 
अद्भुत गति उपजत अति नृत्तत दोऊ मंडल कुंवर किसोरी। 
सकल सुधंग! अंग भरि भोरी पिय नृत्तत 
मुसिकनि मुख मोरी परिरंभन? रस रोरीः॥। 
ताल धरैं बनिता मृदंग चन्द्रागति” घात बजै थोरी थोरी। 
सप्तभाइ भाषा बिचित्र ललिता गाइनि चित चोरी।। 
श्रीवृन्दाबन फूलनि फूल्यौ पूरन ससि 
त्रिविध पवन बहै थोरी थोरी। 
गति बिलास रस हास परस्पर भूतल अद्भुत जोरी॥। 


१. एक नृत्य विशेष। २. आलिंगन, गाढ़ आलिंगन। ३. चयन करना, समेटना, धूम, चहल-पहल; 
कोलाहल, हल्ला। ४. एक ताल विशेष, चन्द्रमा के समान घटती-बढ़ती। 

श्रीजमुना जल बिथकित पुहुपनि! बरषा 
रतिपति डारत तृन तोरी। 
श्रीहरिदास के स्वामी स्यामा कुंजबिहारी कौ रस रसना कहे कोरी॥४॥ 


धुनि- बनी री तेरे चारि चारि चूरी 
प्यारी तू गुननि राइ सिरमौर। 
गति में गति उपजति नाना राग रागिनी तार मन्दर सुर घोर॥। 
काहू कछु लियो रेख छाया तो कहा भयो झूठी दौर। 
कहिं श्रीहरिदास लेत प्यारीजू के तिरप लागनि में किसोर।५॥। 
श्रीगुरुदेव जू कौ पद- धुनि- श्रीकुंजबिहारी नाचत नीके 
रास मंडल मध्य नृत्तत दोऊ। 
बिमल" भूमि बिमल दुम दल नभ नृत्य निरंतर आलस न सोऊ।। 
ज्योंही अपने अंग नृत्तत इत 
त्यौंही त्यही अपने अंग नृत्तत उत बोऊ। 
उपजावत गति में गति उकति? रहत न हारि मानि मन कोऊ।। 
रीझि रीझि बारति सखी तन मन धन 
अद्‌भुत कौतिक जुवती जोऊ:। 
देति असीस बिहारिनिदासी 
इन रसिक अनन्यनि सुख में सुख होऊ।।६॥। 


* पाठान्तर-विमलै। १. पुष्पों की। २. उक्ति-कथन; वाक्य; कवित्तमय वचन, पद्य; शब्द की 
अर्थ- द्योतन शक्ति। ३. देखती हैं। 

श्रीस्वामी बीठलबिपुलदेव जू के पद- राग-भूपाली-केदारौ-धमारि,; धुनि-नवबन नव निकुंज 
बिलसत प्यारी लाल कुंज रजनी। 
बदन बदन जोरैं मदन लड़ावत 
नूपुर के सुर मिलि बलया की बजनी। 
पुलकि पुलकि तन आनन्द मगन मन 


मधुरे बचन सत्रवन सुनि सजनी। 
श्रीबीठलबिपुल रस रसिक बिहारी बस 


नव त्रिया* तिलक सुरति जीति गजनी।।७॥। 
तेरे नूपुर धुनि री प्यारी स्रवन सुनी। 
अचल चले चल रहे री रहित गति 
खग मृग ब्रत मानों धरयो है मुनि॥ 
नव निकुंज बर सुहस्त सँवास्यो लाल 


सिज्या रचित बहु कुसुम चुन चुनी। 
श्रीबीठलबिपुल की रीति मिली है मदन जीति 


तू सिरमौर सब गुननि गुनी।।८॥। 
श्रीगुरुदेव जू के पद- राग-भूपाली-केदारौ-चौताल, धुनि- रसिक रसिकनी किसोर 
आवत दोऊ गावत प्रीतम री रंग भरे रस अंसप्रिया भुज दियैं। 
ताल काल सुर सात अतीत अनागत घातनि लेत 
बिकट औधर गति कहति लालन प्रति सीखो जू कुँवरि सिखियैं।। 


® पाठान्तर-तिय, त्रिय। 

अक्सर 
कछु मुसिकात संकात रसिक मन सकुचि रहत रुख लियें। 
बलि बलि श्रीबिहारिनिदासि नव बानिक पर 

दिन जीजत दरसि पियें।।९॥। 


आजु कौतिक श्रीवृन्दाबन बंसीबट। 
धूँघट मुकुट काछनी काछैं आछैं नाचैं जमुना तट 
देसी सुलप सुधंग अंग मिलि तान तिरप में निपुन मनों नट। 
नेंम बिरस रस रह्यो परस्पर बिबस भये छबि निरखि छुटी लट॥ 
सारी सिरै सँवारी प्यारी सखी पिय के अंग झाँपति पियरे पट। 
श्रीबिहारिनिदासि श्रीहरिदासी के संग गावति रीझिि * राग गोरी ठट॥१०॥ 
गावति लालन संग नवल नागरी। 
संगीत सुघर सुर सरस सप्त लेत सुन्दरि ताल सचित 
ललन कहत गुननि आगरी॥। 
रीझि सुबस भये रसिक बिहारी बिहारिनि रंग रंगे रस रागरी। 
जस गावत सचु पावति दासि बिहारिनि 
राजत चिर चिर अनुराग सुहागरी॥।११॥। 
ललन कहत नेंक बहुस्यो कहौ प्यारी 
जैसीये आवै तोपै राग रचना रचि। 
मधुर तान बंधान बखानि तें राख्यो अन्तर अमृत सचि॥ 


* पाठान्तर-गीत। 


श्रीस्वामी सरसदेव जू कौ उत्सव- रास के बिसेष पद ६९ 
oo लू 


और नारि जे सँवारि* कहैं सत सम न होहि जे रहें तेऊ पचि। 
श्रीबिहारिनिदासि पिय परसि प्रिया पग _ i 
बिनतीब मानिये कहों एक जँचि!॥१२॥ 
संगीत सागर गुननि आगर रूप उजागर रसिक राई। 
गावत तान तरंग अंग अंग रस बरसावत 
प्यारी जू को सुजस कहत लाल लड़ाई॥। 
जानति जुवती दाइ उपाइ उपजावत भाइ 
भुज भरनि करनि आतुर चातुराई। 
श्रीबिहारिनिदासि की स्वामिनि स्यामहि हसि रस बस किये 
रीझि रहे रसिक चरननि लपटाई॥।१३॥ 
ए रस रंग रसिक राजें। 
अंग अंग सुखदाइक अति ही आतुर चातुर 
चपल किंकिनी नूपुर बाजैं।। 
उपजत मदन मोज तदुहुँ दिसि चोज चिते 
मानों नृत्य करें अंग अंग अनंगनि साजैं। 
श्रीबिहारी बिहारिनिदासि बिलासहि गावति 
हरषि सुजस सेवति सुख समाजें।।१४॥। 


लाल बलि बलि सुखदाई हो मोहिनी मोहन रंग भरे। 
प्यारी लाल लटकत आवत भावत निजजन जुवतिनि रीझि, 
रिझावत तन मन स्त्रवन सिरावत गावत तान बितान तरें। 


^सँवारि सँवारि। १. जाँची हुई, परख की हुई; ठीक। 


७० समाज-श्वृङ्खला 
जमल 


निकुंज भवन रसिक रवन उदित मुदित सुगति गवन 
बिबिध बिरह मदन दवन कोटि मनसिज मन हरें। 
श्रीबिहारिनिदासि सुख सदन बदन निरखति छबि 
नेंन टगाटग तें न टरें।१५॥ 
ललित गति नूपुर चलत चरन बाजें। 
रही जकि जुवती निर्तत सु पग धरति 
परसि संगीत गति बारति सत समाजें।। 
अंग अंग अभिरामिनी बिनु भाइ भामिनी 
सहज इत उत चिते समर सर साजें। 
श्रीबिहारिनिदासि स्वामिनी रीझि रस बस किये रमन 
रमि रसिक संग कुंज बसि भ्राजें।१६॥ 
मोहिनी मोहनी रंग भरे ढरे कुंज कुटी तन 
गावत रीझि रिझावत भावत मो मन आवत हैं सुख दैन। 
तान अतीत अनागत घातनि लालन लेत मिले सुर सातनि 
ऐसें कहत सुधर बर बिहारिनि लाल बिहारी सौं लेंन॥ 
जानि स्याम सरस हियं पूछिहैं जु मोहिं सप्त दियें 
कहिहों री मुख" रुखहिं लियें निरखि मगन मेंन। 
श्रीबिहारिनिदासि सुख सुरति सुभट अंग अंग अटकत 
नव नट कटि पट झटकत लटकत लाइ लैहों उर ऐंन।।१७॥। 


* पाठान्तर-सुख। 


श्रीस्वामी सरसदेव जू कौ उत्सव- रास के बिसेष पद ७१ 


रास में रसिक निर्तत रंग भारे। 
गौर साँवल अनूप निपुन गुन गन सरूप 
निरखि सत जूथ कुल काम बलिहारे।१॥। 
तरनितनया कूल सरद निसि अनुकूल 
बिबिध मुकुलित फूल भँवर गुंजारे। 
रिषभ षडजात पंचम सुर सप्त मिलि लेत 
करताल उघटत नवल लारे।॥२।॥। 
उलटि नागर लेत प्रिया तन चित देत 
ज्योंही ज्योंही कहत त्योंही त्योंही चरन धारें। 
लाग कट्टर डाट भुव बिलास निसाटः 
लेत गति सुधंग बर अंगन सभारें।।३॥। 
चतुर सहचरि नारि सुनि स्त्रवन सुर धारि 
हरषि तन मुदित मन प्रान धर बारें। 
चित चकित चंद गति मंद उडगन सहित 
सरस बिबि बदन भूतल निहारें।४।। 
करनि सों कर जोरि सब जुवतिनि चितचोर 
स्याम नागरि गोर रमत न्यारे न्यारे। 
कुंज चले रहसि रस बरषि आनन्द हँसि 
श्रीबिहारीदासिनि उभै प्रानपति प्यारे।।५।।१८॥। 


१. चक्रवाक, (भाववाचक-उत्कंठित) 





७२ समाज-सूंखला 
श्रीस्वामी नागरीदेव जू कौ पद- 
खेलत लाड़िली लाल रहसि रसिक बर। 
देखि देखि दोऊ दूग जोरैं मुसिकत मुख मोरें 
भृकुटि धनुषनि धरें काम कटाच्छनि सर॥। 
गोर स्याम अंग अंग राजें रसभरे रंग 
उपजें मौज मनोज मुदित मननि हर। 
दासि नागरी नाहु हँसि" अंस धरें बाहु 
रीझि रस बस भये प्रेम परस्पर।।१९॥ 
श्रीगुरुदेव जू कौ पद- 
रास रवनी रवन रसिक नवरंगी। 
विपिन भूतल्य! महिं अल्प मंडल रचित 
सुरति निर्तत उदित मुदित अंग संगी।।१॥। 
सभा कल कुंज सुख पुंज संपति सहित 


सघन मनि दीपः बन ब सुरंगी। 
कहूँ भंगी कहु र कौतिक कहूँ नैंन सेंननि बिना बैंननि बिहंगीः॥।२॥ 
ससिहिं भवन गवन जमुना पवन 
रहे मनु वारि अनुरागनि अभंगी। 


तहाँ नहीं कछु स्रम तम न गम 
बिरह भ्रम मान लवलेस प्रवेस न प्रसंगी॥।३॥। 


` पाठान्तर-हँसि-हॅसि। *दीप्त। १. भू-पुथ्वी, तल्प-शय्या। २. पक्षी। 


श्रीस्वामी सरसदेव जू कौ उत्सव- रास के बिसेष पद ७३ 


बिमल गोरे गात मनहुँ निसि गत प्रात 
आइ ऊभी! भई उरजनि उतंगी। 
सकल सुख साधि' आराधि राधा गुरेः 
धरति पग चपल सांवल तन त्रिभंगी।।४॥। 
सब्द रसनावली”“ ताल नीबीबन्द" 
बलय बाजत मृदंग नूपुर उपंगी'। 
रेख परमान अति जानि सन्मुख सुलप मिलि 
चलत लटकि गति ग्रीव भ्रूभंगी*।।५।। 
कोक संगीत अवघर' सुघर लाड़िली 
अलग लागनि लेत अनगति* अनंगी। 
उपजि ओरै और रसिकबर सिरमौर 
रीझि रहे गहि ठौर सरस अंग अंगी।।६॥ 
तहाँ सखी संखल'!` निमेष?! अंकुस सकुचि जीति 
गजबरे मानों मिलि मन मद मतंगी!?। 
बहुरि प्रिया पिय बिहँसत हँसत प्रेम घन 
भये मन मगन तन तरलित तरंगी।।७॥। 
१. ठाढ़ी। २. साध्या, सुखस्वरूपा ३. गुरु; युक्ति, दाँव, उपाय। ४. करधनी, कौंधनी। ५. लहँँगे के 
नेफे की डोरी, नाड़ा। ६. एक वाद्य विशेष। ७. भौंह चलाना; भौहों द्वारा संकेत करना, भाव प्रकट 
करना। ८. एक ताल विशेष; विचित्र, अटपटी। ९. अनुगति, पीछे चलना, अनुकूल करना, 


अनुकरण करना, नकल करना; अधीनता, विचित्र। १०. शृंखला, परम्परा, श्रेणी, पंक्ति; शंखल- 
सिक्कड़, निगड़, जंजीर; बंधन। ११. पलक! १२. हथिनी। 


७४ समाज-सूंखला 


कुकककक्क्ककक्कककक्ककम्ककक्ककक्ककक्कककक्कक्क्ककम्कक्क्क 
श्रीहरिदासी खरी बिपुल प्रेमनि भरी 
मननि ले अनसुरी अंकनि उछंगी' 
जै श्रीबरबिहारिनिदासि कहति सुख सार 
सुजस त्रैलोक सर्वोपरि सुमंगीर।८॥।२०॥ 


श्रीस्वामी सरसदेव जू कौ पद- 
बिमल पुलिन मंडल मधि राजत नागरी किसोर 
मोर मुकुट भूषन दुति काछनी बनाई। 
नृत्तत रस रंग भरे उरप तिरप सुलप लेत 
ताल सचित लाग डाट अति गति मन भाई। 
ए अपनें अपनें रंग गावत मिलि तान तरंग 
बिहँसि बढ्यो सनमुख सुख® भृकुटि नैन नचाई। 
करनि सों कर जोरि हसि रहसि रीझि उर लागे 
लटकत तन मन मगन सरसदासिनि" सुखदाई।।२१॥। 


श्रीस्वामी ललितकिसोरीदेव जू कौ पद- 

आजु दोऊ अद्भुत सेज केलि रति ठानी।टिक॥ 
स्याम भाव स्वामिनी बिहसत विपरीत रति सुख दानी। 
असन बसन कर कमल संवारति अंग सु उमगि समानी।॥।१॥। 
कटि जुग अंग* नील कंचन मनि रचि खचि चित्र बिचित्रनि बानी। 
जगमगात नभि कमल^* बिहारी निरखत दृष्टि लुभानी॥२॥ 


१. अंक, गोद। २. मंग-माँग, सीमंत। शिरोभाग में विराजनेवाली; अतिश्रेष्ठ। * पाठान्तर-मुख। 
* पाठ-सरसदासि। ® पाठान्तर-अरु। श नाभि कमल जगमगात। 


श्रीस्वामी सरसदेव जू कौ उत्सव- रास के बिसेष पद ७५ 

अगनित अनंग रंग गति भूली विस्मृति मन नहिं जानी। 
चपल अचपल नेंन चकचोंधी संभ्रम क तजो तुम मानिनी॥।३॥ 
गोर सु अंग स्यामता भीतर मोहिं स्वामिनी। 
अंस भुजा झुकि लीनें प्रीतम अधरनि चुम्बन दै मुसिकानी॥४॥। 
मन ही मन पिय समुझि रसिकबर सकुचि भीर भ्रम भानी। 
करि मनुहारि बारि पिय तन मन अद्भुत गूढ़ अंग गुन गानी।५॥। 
रवि ससि तड्ति पुंज मनु भामिनि घन ऊपर लपटानी। 
कोमल बेन नेन रस भीनें हसि बोलत मृदु काम कहानी।।६।। 
ललना करुना सिन्धु सुख सागर सदा रहौ रस सानी। 
सुफल जन्म अपनों करि प्यारे धनि धनि प्यारी सौं कहें बानी ।।७॥। 
हम तुम दोऊ भोग भोगता भोगत हैं रस खानी। 
इहि सुहाग रहौ निसिबासर मोहिं अपने उर आनी।।८॥। 
उघटो! गति संगीत सिरोमनि तांडव नृत्य सरस मँडरानी। 
ललना स्त्रन सुनत उठि बैठी लालन के जिय जानी॥९॥ 
कोक कला कोविदः निधि प्यारी उरप तिरप भोहैं थहरानीः। 
कटिकी लटकनि पग की पटकनि नृत्य सुधंग सुलप घहरानी"।।१० 
नुपूर की धुनि सप्त सुरनि मिलि जिमि हंस हंसिनी बारत बानी। 
ताल मृदंग नितंब उछकि गति मद गज की चालनि भानी॥।११॥। 
अद्भुत रस बिलसें दोऊ मिलिकें बिपरीत चाह बिहानी। 
मंगल गीत सखी सब गावति तुम दोऊ कुंज महल ठकुरानी॥।१२॥ 


१. प्रकट करो; भेद खोलो; ताल दो। २. दक्ष, निपुन; जानकार। ३.कम्पित, चंचल होने लगी; 
हिलने लगी। ४. गर्जन जैसे शब्द करना, गरजना, गड़गड़ाना, घुमड़ना, छा जाना। 


७६ समाज-सूंखला 

अंचल चंचल पवन दुरावैं भूषन बसन बिबिध सब बानी। 
श्रोललितकिसोरी की जोरी पर तन मन बारि मिलो सब प्रानी॥१३॥२२॥ 
श्रीगुरुदेव जू के पद-राग-परज-धीमा तिताला, धुनि-निरतत रसभरे रसिकबिहारी 

सरद निसि उज्यारी; उज्जल रस बिबस बिहारी। 
नाचत गावत अपनें अपनें रंग भरे सुख भारी॥ 
करनि सों कर जोरि कटि सों कटि लटकि" न्यारी। 
श्रीबिहारिनिदासि के आऑखिन आगें नाचत प्रीतम प्यारी॥।१॥। 


देखत सिरानें नेंन बैन मधुरे सुनि श्रवना। 
हाव भाव चित चाव चतुर मुख खुम्वित प्रमुदित रति रवना॥ 
परम सुबास सेज सुखदाइक रची है सुहस्थ स्याम कुंज भवना। 
श्रीबिहारिनिदासि अंग अंग सीतल भये 
मंद सुगंध परसि पवना।।२४॥। 
श्रीस्वामी नागरीदेव जू कौ पद- 
बिहरें श्रीस्यामा स्याम उदित अनंगे। 
_ सौरभ सदन सुख सेज सुरंगे॥ 
गोर साँवल झलमलें अंग अंगे। 
मोजनि मनोज मनो नृत्तत सुधंगे॥।१॥। 
लटकति ग्रीवा गति भेद भूभगे। 
उघटत सब्द ग्रिग्रि ताता थुंग थुंगे॥ 
बाजत बलय मानों मधुर मृदंगे। 
'कुनित किकिनी सुर नूपुर उपंगे॥२॥ 


+ पाठान्तर-लटकनि छबि। 


श्रीस्वामी सरसदेव जू कौ उत्सव-- रास के बिसेष पद ७७ 
अल 


सादीयै सहजादी सुन्दरि सोहै सीस मंगे। 
मोहै हैं निरखि मोहन नासिका लवंगे॥। 
प्रतिबिंबित बिबि बदन दुरंगे। 
लगत न पलक नेंना नेह भये नंगे“ ॥।३॥ 
सोभित सुभट पट नट नवरंगे। 
काम कटाच्छिनि बान धनुष भूभंगे।। 
अधर मधुर जीति प्रीति रति रंगे। 
मान न बिरह भ्रम तहां न प्रसंगे।४॥। 
जॅचि रचि सचि सुख ललन त्रिभंगे। 
प्रेम प्रवीन प्यारी हसि कसि रंगे*॥। 
रोम रोमनि रमन रमें आनन्द उतंगे। 
रस बस प्यारी प्रीतम लेति उछंगे।५॥ 
सुरति संगम सिंधु प्रेम की तरंगे। 
तन मन मगन चतुर चित चंगे॥ 
बिटप लपटी लता कूँजैं ज्यों बिहंगे। 
पुहुष पराग अलि अंगनि आलिंगे।।६॥। 
बिपिन बिनोद नित य॑है हौं जाचिंगे। 
रसिक अनन्य श्रीहरिदासी सुख संगे। 
बिचित्र बिहारी बिहारिनिदासि सब अंगे। 
सेवैं श्रीनागरीदासि प्रेम अभंगे।७।।२५॥ 


 पाठान्तर-पंगे। «अंगे। 


७८ समाज-सूंखला 


श्रीस्वामी ललितकिसोरीदेव जू कौ पद- 
आजु कछु केलि अधिक मन भाई।टिक॥ 
हाव भाव प्रवीन किसोरी रति बिपरीत उमँगि हियें आई। 
कंचन मनिन खचित हरि मंडल जुग अंगनि मार सु कीच मचाई॥।१॥ 
अंसनि अंस कसत भुज दंडनि स्याम भुजा पीछें अरुझाई। 
लटकनि अटकनि झटकनि ठमकनि 
पग के नूपुर (सब्द) घोर मानों हंसनि कलह मचाई।।२॥ 
मृदंग तार सुर बीना बाजत गावत भामिनी परम सुहाई। 
मीठे बचन तत्तथेई बोलत कटि मोरत उर जोरत 
अधरनि चुम्बन मृदु मुसिकाई।।३॥। 
नेंननि सेंननि बिनु बैंननि आतुर चातुर तांडव भाव सुरति दौराई। 
उरप तिरप भोंहनि की मोरनि कर जोरनि 
नागरि आगरि अंग सुधंग नचाई।॥।४॥। 
कबहुंक मुख भरि गंड रदनि गहि पीक लीक छबि छाई। 
मानहुँ नील अरुन मनि जरिया उपमा कही न जाई।।५॥ 
अलकनि झलकनि स्याम कपोलनि 
स्यामा स्याम मिलि रंग अनंग बढ़ाई। 
अदूभुत सुख सागर कछु कहत न आवै कहिवे कों मनसा अकुलाई॥।६।। 
नृत्य गीत संगीत सिरोमनि प्यारी सरस निपुन अति माई। 
श्रीललितकिसोरी को सुख सर्वीपरि तन मन वारि प्रान सुखदाई।।७॥२६॥ 


श्रीस्वामी सरसदेव जू कौ उत्सव- रास के बिसेष पद ७९ 
हक 22202 29022232203202222 22222 22222 22202: 
श्रीस्वामी नागरीदेव जू कौ पद- 
रसिक रंगीले रसीले छबीले दिन दूलहु दुलहिनि दुलारी। 
सोरभ सेज सदन मुदित मत्त मदन 
जोरि बिबि बदन बिगसत उजियारी।। 
लियें रुख सुर स्वास परसें अंग अंग सुबास 
मौजनि हँसे हुलास बिहारिनि बिहारी। 
अंग अंग सुरति रंग बिहरें प्रेम अभंग 
दासि श्रीनागरी अंग संग रहे नागर निहारी।।२७॥। 
श्रीस्वामी गुरुदेव जू के पद-राग-बिहाग, अद्धा तिताला 
राजत रास रसिक रस रासे। 
आस पास जुवती मुख मंडल मिलि फूली कमला से॥। 
मध्य मराल मिथुन मन मोहन चितवत आतुरता से। 
बचन रचन सुर सप्त नृत्य गति मदन मयंक बिकासे। 
बाजत ताल मृदंग अंग संग मंद मधुर मृदु हासे। 
घुँघट मुकुट अटकि लटकत नट अभिनय भृकुटि बिलासे॥ 
बारति कुसुम सुगंध देखि सखि आनंद हियें हुलासे। 
तृन तोरति रति जोरति छिन छिन बिपुल बिहारिनिदासे।।२८॥ 


स्यामा स्याम सुखदाइक सोहत सहज संग अभंग। 
मनि कंचन घन दामिनि नख पर रति पति बारों कोटि अनंग।। 
चलत निर्त सुर सप्त बचन रुचि उपजत तान तरंग। 
श्रोबिहारिनिदासि बलि बलि लाड़िली लाल पाग में सुभग मंग।२९॥ 


कककककककततलनककक कक पक कककककककककक्क्ल्क्क्कक 
रसिक बर रसिकनी रस रासि। 
रसिक सुघर रसिकनि की जीवन जुगल परस्पर हासि॥। 
कोक कला संगीत सिरोमनि अंग अंग लायनि लासि। 
इहि रस दम्पति सम्पति पर बलि बिसद बिहारिनिदासि।।३०॥ 
श्रीस्वामी ललितकिसोरीदेव जू के पद- 
साधो ऐसो महल हमारो। 
निरगुन सरगुन बारि है जाकी कहै न बेद विचारो 
अद्भुत प्रेम रंग रस अद्भुत अद्‌भुत नित्य बिहारो। 
श्रीललितप्रिये सुखरासि रसिकबर करि राख्यो उर हारो॥।३१॥ 
साधो भजन करे सोई जीते। 
बात बनायें हाथ न आवे अन्त चले उठि रीते॥ 
मन इन्द्रीं के बस ह्वे प्रानी खोवत हरि से मीते। 
श्रीहरिदासी रसिक केलि बिन ओर कहा लै कीते।।३२॥ 


९१5 
Eos 


श्रीस्वामी नरहरिदेव जू महाराज को प्राकट्य महोत्सव 


ज्येष्ठ कृष्णा २ 
प्रथम दिवस - नव निकुंज ग्रह नवल आगें नवल बीना (ए २७६पर देख 
निकुंज बिराजिये ज्‌ (पृष्ठ ९ पर देखें) 
द्वितीय दिवस :- प्यारी तेरी महिमा बरनी न जाइ पृष्ठ २७७ पर देखेँ) 
रसभीने बिहारी मन हस्यो (पृष्ठ २३ पर देखें) 


श्रीस्वामी नरहरिदेव जू कौ उत्सव ८१ 
न nn 8287 


तृतीय दिवस :- प्यारी तेरौ बदन चन्द देखें लत? 
स्यामा नागरी हो प्रवीन। (पृष्ठ २६ देखें) 

चतुर्थ दिवस :- प्यारी जू जब जब देखौं तेरौ मुख (पृष्ठ २७८ पर देखे) 
मोहन मोहनी सुहेलरा गाउँ (पृष्ठ १३ पर देखें) 


पंचम दिवस - प्यारीजू हम तुम दोऊ एक कुंज के सखा (पृष्ठ २७८ पर देखें) 
श्रीगुरुदेव जू कौ पद- राग-बिलावल, मूलताल 

मनुहारिः करें मनुहारि! लला?। 
श्रीराधा आराधि लला। यह निजु नेम आराधि” लला॥। 
प्रेम करो जिनि” बादि" लला। पिय पग परसनि की साधि लला॥१॥ 
सुनि सुन्दरि सुर्कुंबारि लला। मानिनि मान निवारि: लला॥ 
बिनु अपराध न गारि लला। कोमल करहिं न टारि लला॥।२॥ 
नेन चले च्चै” वारि लला। पिय की प्रीति बिचारि लला॥ 
हों तन मन यं“ वारि लला। मम बचननि प्रतिपारि लला।।३॥ 


श्रीगुरुदेव जू कौ पद- राग-परज, ताल-धीमा तिताला 

हो नेंक मानिनी मान निवारिये। 
यहै जानि जिय मान सयानी हो आई हौं समझि संँवारियै।। 
रचि रुचिर नव कुंज कुसुम तरु सुरति सु समयौ सम्हारियै। 
बिरहजु स्याम अधीर पीर अति आतुर पिय अँकवारिये॥ 


१. मनुहार- मनाने का प्रयत्न; बिनती, खुशामद। २. मनुहारी-जिसे मनाने को बारंबार मनुहार 
करनी पड़े। ३. प्यारा; दुलारा, प्रेमी; क्रीड़ाशील; इच्छुक; नायक। ४. नहीं; मत ५. व्यर्थ, बेकाम 
६. दूर करो; शांत करो। ७. च्यवना-चूना, टपकना; क्षरण; बहना। ८. देऊँ। *पाठान्तर- निबाहि। 


८२ समाज-सूंखला 


इती करत कत आरि! लला। अपने सुखहिं संवारि लला॥ 
इहि रस मन अनुसारि लला। हों आई सेज सँवारि लला॥।४॥ 
नव निकुंज पग धारि लला। प्रीतम मुखहिं निहारि लला॥। 
सुंदरि मुरि मुसिकाइ लला। स्याम सखी सुख पाइ लला।।६॥। 
अद्भुत उक्तिः उपाइ लला। इक कौतिक देखो आइ लला॥। 
बतरस लीनी लाइ लला। फूली अंग न माइ लला।।६।। 
उदित मुदित मन माहिं लला। चली अली गहि बाह लला॥। 
नव दल सीतल छाह लला। आए निहोरी” नाहु लला॥\७॥ 
ललित बलित दुम बेलि लला। सबै संवारति केलि लला॥ 
बढ्यो मदन मद मोद लला। बीथी" बिपिन बिनोद लला।।८॥। 
रवितनया के तीर लला। कोमल मलय समीर लला॥। 
अति आसक्त अधीर लला। विनय निवारत चीर लला॥९॥ 
चितवत बिबि मुख ओर लला। लोचन चारु चकोर लला॥ 
नित ही नवल किसोर लला। दोऊ नव जोवन जोर लला॥।१०॥ 
मिलि मेंटी पिय की पीर लला। बिहरत प्रेम गंभीर लला॥। 
मिलि बिलसत निसि भोर लला। मेरे चित के चोर लला॥।११॥। 


मिलि रस रंग अंग अंग पिय संग सरस' कुसुम सुकुमारिये। 
श्रीबिहारिनिदासि छबि निरखि हरषि तृन तोरि प्रान धन वारिये॥ 


१. हठ,जिद; शर्म, लज्जा; बैर; घृणा २. कथन; वाक्य; कवित्वमय पद्य, शब्द की अर्थ द्योतन 
शक्ति। ३. माना, समाना। ४. मनाई, प्रार्थना, आराधना की, कृपा, उपकार, आभार स्वीकार किया। 
५. गली, गलियाँ। ६. शिरीष, सिरिस, अति कोमल फूलोंवाला वृक्ष। 


श्रीस्वामी रसिकदेव जू कौ उत्सव ८३ 


छिन छिन पद प्रतिकूल लला। स्याम सहज अनुकूल लला॥। 
दै आलिंगन दान लला। मानिनि के धन मान लला॥।१२॥ 
दै अधरामृत पान लला। पालि प्रिया मम प्रान लला। 
अब जिन करहु निदान! लला। सतरः भौंह अपमान लला॥।१३॥ 
गोरस्याम को संग लला। देखि दुँुनि कौ रंग लला॥ 
रतिपति की गति पंगः लला। मन अनुराग अभंग लला।॥।१४॥। 
इहि रस बस सुखरासि लला। जस गाइ बिहारिनिदासि लला।।१५ 
ज्येष्ठ कृष्णा २ कों रात्रि में जागरन 
ज्येष्ठ कृष्णा तृतीया प्रातःकाल 
झूमका (पृष्ठ ३४ पर देखें 


श्रीस्वामी रसिकदेव जू महाराज को प्राकट्य महोत्सव 
माघ सुकला ५ 
प्रथम दिवस :- श्रीस्वामीजू कौ पद-राग-बसंत, ताल धमारि 


श्री कुंजबिहारी कौ बसंत सखि चलहु न देखन जाहिं। 
नव बन नव निकुंज नव पल्लव नव जुवतिन मिलि माहिं।। 
बंसी सरस मधुर धुनि सुनियत फूली अंग न माहिं"। 
सुनि श्रीहरिदास प्रेम सों प्रेमहिं छिरकत छेल छुबाहिं:।।१॥। 


१. कारण; निर्णय; अंत; आखिर; तुच्छ, निकृष्ट। २. बक्र, कुटिल, टेढ़ी; क्रुद्ध। ३. लँगड़ा; बि ठित; 
बेकाम; अवरुद्ध; स्तब्ध। ४. माना, समाना; अटना। ५. क्षुब्ध होते हैं, स्पर्श करते-कराते हैं। 


८४ समाज-सूंखला 
श्रीगुरुदेव जू कौ पद-राग-गौरी, ताल-धमारि 
श्री कुंजबिहारी हरषि बुलाई ह्यॉजो! होड़ी? हेली? री। 
काज करो निजु आज हमारो तू मेरी सुखद सहेली री॥१॥। 
खेलत हे इक ठोर भोर में पूछी प्रेम पहेली री। 
घाल” मिलावो माँगत मत्त भई झुकि नेह नवेली री॥२॥ 
हारी होड़ न देति लाडली छाँडि चली अवहेली* री। 
बैठी है मान गंभीर कुंज नव जोवन गर्व गहेलीः री॥।३॥ 
मेरे मन रुचि राँचि रही मोसों काल्हि भली बिधि खेली री। | 
मेरी इनकी जानत है सब तू मन मते महेली” री।।४॥। 
बचन रचन सुनि चलि सहचरी के आतुर तन तलबेली“ री। 
भोरे भाइ आइ ढिंग बेठी जानत गटी* गवेली!' री।५॥। 
देखि अनमनें स्याम सखी संग सुमिरि समौ कल केली री। 
हारि मानि निज नाहुः! भये बस अंस बाहु हसि मेली री।॥।६॥ 
मेंटी रोंटिः? अटक नटवर भेंटत भरि सकेली!ः री। 
उमड़ि चले मन मदन मनोहर मान मेंड़ पग पेली री।।७॥ 
मूलताल- 
स्याम तमाल रसाल लाड़िली गोर बरन बर बेली री। 
कुंज मंजु बर्षत पुहुपांजलि चंप गुलाब चमेली री।।८॥। 
१. यहाँ आवौ जू। २.किसी विषय में एक-दूसरे से आगे बढ़ जाने की चाह और प्रयत्न, लाग- 
डाट, प्रतिस्पर्धा, किसी काम में हार-जीत होने पर पूर्वनिश्चय के अनुसार किसी को कुछ देने 
या लेने की प्रतिज्ञा, बाजी, शर्त। ३. सखी, सहेली ४. घालना, डालना। ५. अवहेलना, उपेक्षा, 
तिरस्कार करनेवाली। ६. उन्मत्ता, बावली। ७. महल में रहनेवाली, महली, सेविका। ८. तलाबेली; 


बेचैनी। ९. गाँठ, मंत्रणा, रहस्य; भेद। १०. नासमझ,; गँवार ११. स्वामी, पति। १२. खेल-हँसी 
में बुरा मानना, चिढ़कर बेईमानी करना; रूठना; चिढ़ जाना। १३. समेटी। 


श्रीस्वामी रसिकदेव जू कौ उत्सव ८५ 


श्रीबिहारीबिहारिनिदासि मिलै सुखरासि रसिक रस झेली री। 
रीझैं देत दुलहिनी दूलहु फूलहु प्रेम सहेली री॥९॥ 
द्वितीय दिवस- श्रीस्वामी जू कौ पद- 

चलि री भीर तें न्यारेई खेलें। कुंज निकुंज मंजु में झेलें।। 
जहाँ पंछिन सहित सखी न संग कोऊ तिहिं बन चलि मिलि केलें। 
श्रीहरिदास के स्वामी स्यामा प्रेम परस्पर बूका! बंदन' मेलें॥१॥। 
श्रीगुरुदेव जू कौ पद-राग-जैतश्री ताल-धमारि 

तू ना फरि मान मनोहर लाल लड़ावैगो। 

छिन छिन मान अयान करहु न सयान समझि सुकुवारी जू। 
प्यारे पिय की पीर न जानत व्याकुल बिरह बिहारी जू्‌॥१॥ 
आसने सैन सुहाइ न परस्यो असन बसन करि बीरा जू। 
दरस परस की आस अवधि बदि हों आई दै धीरा ज्‌॥२॥ 
सुन्दर सुधर उदार धीर बर होत बिलंब अधीरा जू्‌। 

बिनु स्रम हों ले मिलिहों लालहिँ और निपट पथ नीरा ज्‌॥३॥ 
` तनत हिये मन सुनत उठत भयो मोहि अचंभो भारी जू। 
पिय तन पीठि दीठि मो तन हँसि पूछति कुंवरि कहारी जू।॥४॥ 
पिय के अंग संग अनुराग रमित स्रम आलस केलि बिसारीः जू। 
सदा समीप सुहाग नयौ नित तू कबहुँ होत न न्यारी जू॥५॥ 
प्रेम अवधि aio सुनि मन संभ्रम उपजावै ज्‌। 
सत्रवन सुनत नेंननि देखत मुख बचन प्रतीति न आवै जू॥।६। 


१,सुगन्धित चूर्ण। २. रोली, बूकाबंदन-लुकंजन-वह अंजन जिसे लगानेवाला किसीको दिखता 
नहीं है। ३. भुला दी। 


८६ समाज-सूंखला 
कुक कक कककक कल नल लक कक कक कक कक 
अंग अंग बसन दसन रसनावलि कटि तट चरननि चित्र बनावै जू। 


कर कंकन दर्पन! देखत मोहिं यहि कौतुक हसि आवै जू।।७॥ 
मूलताल- 
सुनि सुनि समझि समझि सखि बैंननि नेन सेंन जिय जानी जू। 
सकुचति हसति न चितवति इत उत लटकि लाल लपटानी जू॥।८॥। 
मन कौ मन मन के मन सों मिलि मगन भये तन लीना जू। 
रस में रिस रिस में रस उपजत रसिक प्रवीन प्रवीना जू।।९॥। 
श्रोवृन्दाबिपिन बिलासनि बिलसत श्रोबिहारीदासि पियप्यारी जू। 
रूठत तूठतः सब सुख बूठतः या रस की बलिहारी जू।।१०॥। 
तृतीय दिवस- श्रीस्वामीजू कौ पद- ० 
अबकें बसंत न्यारेई खेलें काहू सों मिलि खेलें न री तेरी सों। 
दुचिते भये कछु न सचु पाइयत 
तू काहू सखी सों मिलि न मेरी सों। 
देखेगी जो रंग उपजैगो परस्पर 
राग रागिनीन के फेरा फेरी सों। 
श्रीहरिदास के स्वामी स्यामा कुंजबिहारी 
राग ही में रंग उपजेगो: ऐरी सों 
१. हाथ में आरसी तब दर्पण कैसा? दर्पण की क्या आवश्यकता? ऐसेही वे तुम्हारे संग में हैं, 


अंग-अंग में सिंगार कर रहे हैं, फिर भ्रम कैसा? २. तुष्ट, प्रसन्न होते हैं। ३. आस्वादन करते हैं; 
बरसते हैं; बरसाते हैं। ' पाठान्तर-उपजत। 


श्रीस्वामी रसिकदेव जू कौ उत्सव ८७ 
Sennen 
श्रीस्वामी नागरीदेव जू कौ पद-राग-मारू, ताल-धमारि 


जै श्रीवृन्दाबन बिराजें; जहाँ नित बिहरें श्रीरसिकराइ।। टेक॥। 
झिलिमिलि झिलिमिलि आसपास श्रीजमुना अति सोहैं। 
मिलि खेलें दोउ जलाथला सखि देखि मेरो मन मोहैं।॥१॥ 
सौरभ कन पुलिन रंग बिमल कमल फूले। 
सारस हंस चकोर मोर मृदु कूजित कल कूले॥२॥ 
कुसुमित कल कुंज लता बिबिध रंगनि फूली। 
मत्त मुदित गुंजित अलि अवली फिरत भूली॥३॥ 
बहै सीतल मंद सुगंध पवन सुक पिक सुर गावैं। 
सुनि स्त्रवन रवनी रवन मदन मोद बढ़ावें॥४॥। 
बनी ्रीथी बिचित्र चित्रित धर प्रतिबिंबित झाई। 
मंडल मनिमय मोजमहल मुक्तनि छबि छाई।५॥ 
पुहुप बिताननि! झलमलैं झरोखनि सहचरि दुलरावैं। 
अति अद्भुत सुख सेज सरस लाडली लाल लड़ावैं।६।। 
गौर सुभग साँवल सखि अंग अंगनि राजैं। 
पहिरे पट पीत अरुन मौजनि छबि छाजै।।७।। 
बिलोकत बिबि बदननि छबि हँसि हँसि उर लागे। 
बचन रचन कहैं प्रिया जू सों लाल यहै रति माँगें।८॥। 


मूलताल- 
मन्द मन्द मधुरे मधुरे सप्त सुरनि गावैं 
तान तरंग भृकुटि भंग अंग अंग अनंग नचावे।।९।। 


१. चाँदनी, चेंदोवे; प्रचुर, अधिक, समूह; विस्तार, वृद्धि। 


८८ समाज-सूंखला 

दोउ रूप उदित प्रेम मुदित मत्त मननि करषें। 
गुन रीझि सुरति अंग अंग हरषि सुखनि बरषें।।१०॥ 
श्रीकुंजबिहारी बिहारिनिदासि सुख संतत करति खवासी!। 
नव नव रति" छिन छिन प्रति सुख निरखि नागरीदासी।।११॥। 


चतुर्थ दिवस- श्रीस्वामीजू कौ पद- राग-बसंत, ताल-अद्धा तिताला 
(ए) रहौ रहौ बिहारी जू मेरी आँखिन में बूका मेलत 
कित अंतर होत मुख अवलोकनि कों। 


और भाँवती तिहारी मिल्यो चाहत 

मिसः कें पेयाँ लागों पन पन कों।। 
गावत खेलत जो सुख उपजत सो तो कोटि बर है तन को॥ 
श्रीहरिदास के स्वामी को मिलत खेलत कौ सुख + 

कहाँ पाइयत ऐसौ सुख मन को॥ 

श्रीगुरुदेव जू कौ पद- हो हो रंगीली नागरी (पृष्ठ २४ पर देखें) 
पंचम दिवस- बसंत के पद 
श्रीस्वामीजू के पद-राग-बसंत, ताल-चौताल 


कुच गडुवाः जोवन मौर कंचुकी बसन ढाँपि लै राख्यो बसंत। 
गुन मंदिर रूप बगीचा में बैठी है मुख लसंत"॥। 
कोटि काम लावण्य“ बिहारी जाहि देखत सब दुख नसंत। 
ऐसे रसिक श्रीहरिदास के स्वामी तिनकों भरन : आई मिलि हसंत॥१॥ 


* पाठान्तर-रस। १. सेवा, टहल; सहेली, सखी का काम। २. बहाना, ढोंग। ३. झारी, गोल 
लोटा। ४. शोभित होता है; प्रकाशित होता है; दिखाई देता है, विराजित होना, स्थित होना। 
५. सलोनापन, सौन्दर्य। ६. भेंटना, पूर्ण करना; रंग-रस से भरना। 


श्रीस्वामी रसिकदेव जू कौ उत्सव- बसंत के पद ८९ 
राग-बसंत, ताल-धमारि 
श्रीकुंजबिहारी को बसंत सखि चलहु न देखन जाहिं। 
नव बन नव निकुंज नव पल्लव नव जुवतिन मिलि माहिं।। 
बंसी सरस मधुर धुनि सुनियत फूली अंग न माहिं!। 
सुनि श्रीहरिदास प्रेम सों प्रेमहिं छिरकत छैल छुबाहिं'।२॥। 
चलि री भीर तें न्यारेई खेलें। कुंज निकुंज मंजु में झेलें।। 
जहाँ पंछिन सहित सखी न संग कोऊ तिहिं बन चलि मिलि केलैं। 
श्रीहरिदास के स्वामी स्यामा प्रेम परस्पर बूकाः बंदन” मेलें॥३॥। 
अबकैं बसंत न्यारेई खेलें काहू सों मिलि खेलें न री तेरी सौं। 
दुचिते भये कछू न सचु पाइयत 
तू काहू सखी सों मिलि न मेरी सों॥ 
देखेगी जो रंग उपजैगो परस्पर राग रागिनीन के फेरा फेरी सौं। 
श्रीहरिदास के स्वामी स्यामा कुंजबिहारी 
राग ही में रंग उपजेगो* एरी सों।।४॥ 
राग-बसंत,अद्धा तिताला 
(ए) रहौ रहौ बिहारी जू मेरी आँखिन में बूका मेलत 
कित अंतर होत मुख अवलोकन कों। 
और भाँवती तिहारी मिल्यो चाहत 
मिस कें पेयाँ लागों पन पन कों।। 


१. माना, समाना, अटना। २. क्षुब्ध होते हैं, स्पर्श करते-कराते हैं। ३. सुगन्धित चूण ४. रोली, 
बूका बंदन- लुकंजन-वह अंजन जिसे लगानेवाला किसीको दिखता नहीं है। * पाठान्तर-उपजत। 


९० समाज-सूंखला 

गावत खेलत जो सुख उपजत सो तो कोटि बर है तन कौ॥ 

श्रीहरिदास के स्वामी कौ मिलत खेलत कौ सुख 

कहाँ पाइयत ऐसो सुख मन को।।५॥। 

श्रीगुरुदेव जू के पद-राग-बसंत, ताल-चौताल-रूपक 

चौताल- बिहरत राजरितु बनराइ। जहाँ नित उदित नव नव भाइ॥ 

रूपक- सहज कुसुम समूह नख सिख सुन्दरी सुखदाइ। 
लाल अलि आसक्त सौरभ मिलि बिलसि बिलसाइ।।१॥। 
अंगराग पराग रंगे अंग पिय पीयूषे! प्याइ। 
मक्ता धूमत नेन जुगबर सेंन मेंनः नचाइ।।२।। 
सहज सरद बसंत रितु रतिपति लियें ललचाइ। 
देखि यह सुख जियें हम सब सुख दियें समुदाइः।॥।३॥। 
या रसै सेवत न नीरस सरस कुकवि कहाइ। 
सब रसनि कौ राजरस या बिनु न हियौ सिराइ”।।४॥ 
सुनि समझि उपदेस श्रीहरिदासि दिन दुलराइ। 

जै श्रीबरबिहारिनिदासि बिपुल बिनोद बिसदनि" गाइ।।५।।६॥ 


राग-हमीर-बसंत, ताल-धमारि 

जै श्रीवृन्दावन आनंद न अंत। तहाँ श्रीस्यामा संतत बसंत। 
सब रितु राजत रसिक संग। ताके सुखदायक सब अंग अंग।। 
उपजत तन अनंत अनंग रंग। यों बिहरत अनुरागी अभंग।।१॥ 


१. अमृत को। २. कामदेव। ३. समूह, राशि; पूर्णाश; प्रसन्नतायुक्त; प्रसन्नतापूर्वक। ४. शीतल 
होता है। ५. विस्तृत; निर्मल, उज्ज्चल। 


श्रीस्वामी रसिकदेव जू कौ उत्सव- बसंत के पद ९१ 


नख सिख रस श्रीवंत मंत!। सखि प्रेम पुलकि कामिनी कंत॥। 
दोउ घन दामिनि ज्यों मिलि लसंत। हों दिन' दरसों बिलसत हसंत॥२॥ 
कनकलता कुसुमित रसाल। ताके लोभ सु अलि सांवल तमाल॥। 
जाके अधर बिंब सिंदूर भाल। भई बिपुल पुलकि मनसा बिसाल॥३॥ 
ललित बलित श्रीफल बिलास। जाके नव जोवन मंजरी सुबास 
ताके अलक भ्रंग मधु गंध लोभ। अंचल चंचल चित छुवत छोभ।४॥ 
जंघ कदलि मृदु भुज मृनालः। ताके नीलोत्पल" लोचन गुलाल॥। 


ताके चरन कमल कर कमल लाल। सखी प्रान जीवन मोहन मराल।॥। 
मूलताल- 


रुचि रवनी कवनी किसोर। जानत नहिं निसि गत भये भोर। 
चितवत प्यारी बिधु बदन ओर। पिय पान करत लोचन चकोर।।६॥ 
पुनि नाभि निरखि नागर गंभीर। अति याकल है बैठे अधीर॥ 
पुनि नीबीबंद अवलंब स्याम। सखि बचन रचन सकाम।।७॥। 
आतुर चातुर अति बड़ बिनोद। सखि रहसि बहसि मन मदन मोद॥ 
दोउ चाहि^ रहे दुग दृष्टि जोरि। छोरत छबि कर छंदः बंद निहोरिः।।८॥ 
सुख आलिंगन चुंबन मिलाप। कूजित कोकिल कोमल अलाप॥। 
हारट्रटि कल“ बलय* फूटि। गये कसन कंचुकी चिकुर!" छूटि।९॥ 
आली बाली! बर बिमल वारि। सेवति सींचति सुख मुख निहारि॥ 
दोउ सकत न बिबस बसन सँभारि। 


श्रीबिहारिनिदासि हँसि हॅसि सिंगारि॥१०।।७॥ 


१. मत्त, छके हुए। २. सदा, नित्य। ३. कमलनाल। ४. नीलकमल। ५. देख रहे। ६. छल से। 
७. प्राथना करना; आराधना; आभार स्वीकार करना; मनाना; खुशामद करना। ८. सुन्दर 
९, कड़े, कंकण। १०. केश। ११. आलबाल; थामला। 


९२ समाज-सूंखला 
अर 
श्रीस्वामी बीठलविपुलदेव जू के पद-राग-बसंत, ताल धमारि 


सजनी नव निकुंज दुम फूले | 

अलिकुल संकुल! करत कुलाहल मनमथ मूले। 
हरषि हिंडोरे रसिकराय* बर जुगल परस्पर झूले। 
श्रीबीठलबिपुल बिनोद देखि नभ देव विमाननि भूले।८॥ 


जुगल किसोर मेरे कुंजबिहारी प्यारी बन बिहार बिहरत नवरंगा। 
अरुन हरित मुकुलित दुम पल्लव अलिकुल गुंज अनंग तरंगा। 
सोधे बहुत अबीर अरगजा खेल परस्पर छिरकत अंगा। 
श्रीबीठलबिपुल बिनोद रीति रस 


सुख देखत ललितादिक संगा॥९॥ 





श्रीगुरुदेव जू कौ पद- 

आजु बसंत बन्यो सखि बन में। 
फूल सों लाल लड़ाइ लाड़िली खेलत मत्त मदन में। 
फूली लता ललितादिक देखति फूल बढ़ी तन मन में। 
फूल सौं दासि बिहारिनि गावति फूल के सुख सदन में॥१०॥ 
श्रीस्वामी नागरीदेव जू कौ पद- 

बिहरत बिपिन भरत रंग दुरकी?। 
हरषि गुलाल उड़ाइ लाड़िली संपति कुसुमाकर की।। 
कसूँभीर सारी सौंधे भीनी ऊपर बंदन भुरकी। 
चोली नील ललित अंचल चल झलक उजागर” उर की॥। 
*पाठान्तर-रासि। १. घना; झुंड; संकीर्ण; भरा हुआ; परिपूर्ण। २. ढुरकना, बहना; बहा रहे हैं; 


लुढ़का रहे हैं; बरसा रहे हैं। ३. लाल रंग। ४.दीप्तिमय; प्रकट, प्रकाशित; प्रसिद्ध; कीर्तिशाली ; 
प्रकट रूप से; खुलेआम। 


श्रीस्वामी रसिकदेव जू कौ उत्सव- बसंत के पद ९३ 

मूलताल- 


मृदुल सुहास तरल! दृग कुंडल मुख अलकावलि रुरकी। 
श्रीनागरीदासि केलि सुख सनि रही मेंन ललक नहिं मुरकी।।१ १॥। 


श्रीस्वामी रसिकदेव जू कौ पद-राग-हमीर-बसन्त, ताल-धमारि 


श्रीबिहारी जू खेलत बसंत। 
रंग भरी सब सखीं बिराजति राधे जू रूप लसंतः॥ 
फूले” जोवन मौर मंजरी अधर पान उलहंतः। 
आयौ मदन मानों सेन साजि कें चँवर चिकुर ढुरंत॥ 
छूटत मूक” झूक' सौरभ की नेंन गुलाल उड़ंत। 
कूजत मधुकर मंजीर' कोकिला बाजे बजत अनंत। 
मूलताल- 
मच्यो है परस्पर खेल कटाच्छनि क्रीडत भामिनि कंत। 
श्रीरसिकबिहारी कौ सुख निरखत धीरज कौन धरंत।।१२॥ 


श्रीललितमोहिनी देव जू कौ पद-राग-बसंत, ताल-धमारि 


आयौ बसंत मदन दल साजै दुहुँ दिसि ह्वै गई भीर। 
अबीर गुलाल उड़त नैंननि सों रस बिबस बिसरि गये चीर। 
खेलत हंसत हँसावत सब मिलि धरत नहीं मन धीर। 
श्रीललितमोहिनी कौ सुख बाढ्यौ धन्य आजु दिन बीर॥।१३॥। 
“' पाठान्तर-फूल्यौ। १. द्रवयुक्त; रस से भरे; चपल; चंचल; अस्थिर; तीब्रगामी; चमकीले; लम्पट; 
लालसायुक्त; विशाल। २. चमक, झलक रहा है; सुशोभित, विराज रहा है। ३. फूट रहे हैं, निकल 


रहे हैं; खिल रहे हैं; हुलस रहे हैं। ४. मूकना-त्यागना; छोड़ना; फेंकना। ५. झोंक-वेग; झोंका ; 
आघात; धक्का; झकोरा; तेजी से जानेवाली चीज का धक्का; मुद्ी। ६. नूपुर; धुँघरु। ७. सखी। 





९४ समाज-सूंखला 
श्रीस्वामी भगवतरसिकदेव जू कौ पद-राग-बसंत बहार, ताल-धमारि 

नवल दोऊ आजु बसंत से फूले। 
गोरी किसोरी के अंस दियें भुज स्याम छिपें भुजमूले॥ 
सहज सिंगार अनंग के अंगनि* सोहत पीत दुकूले। 
रंग में रंग बढ़ावति लाडली लाल हिंडोरे से झूले॥ 
मूलताल- 
यह सुख नित्य दिखावति नागरी नाहु भये अनुकूले। 
श्रीभगवतरसिक बिलोकत यह छबि नैंन कुरंगः से भूले।।१४॥ 


बसंत के बिसेष पद 

श्रीस्वामी ललितकिसोरीदेव जू कौ पद-राग-हमीर-बसंत, धमारि 
तन मन आजु फूल्यो बसंत। पुलकि पुलकि हिय हुलसंत।। टेक॥। 
नख सिख अनंग रंग झलमलाइ। बिन परसें अंगनि कलमलाइ*॥। 
नेंन बैन भये अधर कंप। इक टक चिते नहिं पलक झंपः।।१।॥। 
झुकि झुकि आवत अंस बाहु । अधर सधर” रस पियत चाहु ।॥ 
कल कपोल चुंबन रसाल। मानों कोकिल बोलत बसंत काल।।२॥। 
उर उमँग्यो रति जोवन मौर”। मानौं बसंत अति रुचि बेठ्यो ठेर॥ 
तहा दृष्टि चलि चाहि कोकिल संचार“ 

जहाँ लाल कर परसि मर्दत मार॥३॥। 
*पाठान्तर-रंगनि। ® पाठान्तर-जोर। १. हिरन। २. कलमलाना, कसमसाना-भीड़ के कारण 
आपस में रगड़ खाते हुए हिलना, कुलबुलाना; घबड़ाना, बेचैन होना; क्षुब्ध होना। ३. झपकना, 


पलक गिरना, झपकी लेना। ४. ऊपर का होंठ। ५. गमन, भ्रमण, प्रवेश, मार्ग,मार्गदर्शन, संदेशवाहक 
साधन और क्रिया। 


श्रीस्वामी रसिकदेव जू कौ उत्सव- बसंत के बिसेष पद ९५ 


भँवर गुंजत चूरी झनकार। मानों बाजत मृदंग सुरतार॥ 
नूपुर सब्द मानों बोलत हंस। अंग फूले पराग परसिवे गसंस!॥।४।। 
कामिनी कंत पहिर्यौ सुहाग। अंग अंग दोऊ रंगे हैं राग॥ 
उमॅगि उमॅगि कसि उर लपटंत। आतुर चातुर खेलत बसंत।५॥ 
अंग भरि भरि अंकनि समात। 

चोज मनोजनि छिन छिन ललचात॥। 
आसन गुन उड़ावत गुलाल। पूरन सुख पिय लिख्यौ भाल।॥।६॥। 
निसिबासर दोऊ रहत संग। जुग जुग बिहार अद्भुत अभंग॥ 
श्रोहरिदासि सहज अनुराग। श्रीललितकिसोरी के उर लाग।\७।।१॥ 
श्रीस्वामी भगवतरसिकदेव जू कौ पद- 
पिय प्यारी सोहत हैं बसंत। दोऊ मदन मुदित भये सुरति अन्त॥ 
कनकलता मृदु नवल बाल। लपटी मरकत मनि पिय तमाल 
गोर स्याम सोभा बिसाल। स्रम बूँदनि अतिसै रसाल॥।१॥ 
नव जोवन उलहोः अंग अंग। किसलय दल कर अँगुरी सुरंग 
परसत फल बिमल उरज उतंगः। मद पान करत कच कुटिल भ्रंग।२॥ 
बिबिध सुमन फूले सुबास। डोलनि मंजुल मारुत“ बिलास॥ 
बोलनि कल कोकिल कीर पास। मनसिज बसकरनी मन्द हास।।३॥। 
ललितादिक सींचति प्रेम वारि। छबि पान करत लोचन निहारि॥ 
गावत भगवत जस अति उदार। यह नित नौतन रस बन बिहार।।४॥२॥ 


१. ग्रसना, पकड़ना, कसना; कसते हैं, पकड़ते हैं। २. फूटा, निकला; खिला, हुलसा। ३. उत्तुंग, ऊँचे, 
प्रवर्द्धित। ४. पवन, वायु। 


९६ समाज-सूंखला 
अकबर 


श्रीगुरुदेव जू के पद-राग-बसंत, धमारि 
सहज बसन्त कामिनी कंत। नित बिहरत मिलि इनहिं न अंत।। 
फूले तमाल लता लपटंत। हसत सुगन्ध जीवत सब ज॑ंत। 
श्रीबिचित्रबिहारिनिदासि कसन्त। 

रस बरसत* बिपिन अंग संग मेमन्त!।।३।। 


आजु बसंत खेलत देखि। 
विपिन बसन सुरंग भूषन बिविध बरन बिसेखि। 
नैन पुट भरि भरि प्रिया पिय आनि उर अवरेखि। 
जै श्रीबर बिहारिनिदासि इहि सुख जन्म जीवन लेखि।॥४॥ 


नवल वृन्दाबन नवल बसंत। 
नव द्रुम बेलि केलि नव कुंजनि नवल कामिनी कंत॥। 
नव अलि अलक झलक नव कोकिल नव सुर मिलि बिलसंत। 
नव रस रसिक बिहारिनिदासि कें नव आनन्दहिं न अंत।५।। 


नवल बसंत नवल वृन्दाबन। नव परिमल ` अलि लुब्ध तरुनि तन॥ 
नव परागः अनुराग मगन मन। 
नव बिहार बलि दासि रसिक जन।।६।। 
श्रीस्वामी रसिकदेव जू कौ पद- 
श्री रसिकबिहारी प्यारी के संग रस भीनें खेलत बसन्त। 
रस भीनें सब अंग बिराजत सोभा को नहिं अंत।॥ 


* पाठान्तर-बसत। १. मदमस्त, मस्त। २. कुमकुम, चन्दन आदि को रगड़ना या घिसना; कुमकुम, 
चन्दन आदि के मर्दन से उत्पन्न सुगंधि; सुगंध, सुबास। ३. फूल के भीतर की धूल; पुष्परज । 


श्रीस्वामी रसिकदेव जू कौ उत्सव- बसंत के बिसेष पद ९७ 

रस सौं भीनी तनसुख सारी छबि की उठति तरंग। 
रस भीनी सब सखीं बिराजति सब अंग भरे रस रंग॥ 
रस की तान लेति नाना गति उपजत तान तरंग। 
रस सों भीनी सब द्रुम बेली सौरभ उड़त सुरंग।। 
रस भीने सब पंछी बोलत रंग जु करत तरंग। 
रस सों भीनों श्रीवृन्दावन रस भरे भामिनी कंत॥। 
श्री रसिकबिहारी रस बस कीनें सोभा को नहिं अंत॥७।। 
श्रीस्वामी ललितकिसोरीदेव जू कौ पद- 
आयो आयो बसंत रंग (सु) अति भयो*। 

प्रिया लाल तन मन हुलसानें बाढ़ो प्रेम (सु) सहज नयो॥। 
PR नैन रूप रस माते कुटिल कटाच्छनि जब चाह्यो। 

सुख को“ सुख दीनों रसिक सखी के हियें रह्मो।।८। 
*श्रोस्वामी नागरीदास जू के पद- 

सजनी देखि खेल बसंत। 

बन्यो बन प्रसून फूले नवल कामिनी कंत। 
अरुन बसन अंग अंग राजत अधर पल रस मंत॥ 
नैंन सुफल करि देखि नागरि नवल सुखहिं न अंत॥।९॥ 


श्रीवृन्दावन नवल बसंत। 
तरु तमाल उर बेलि लपटी नवल भामिनि क॑त।। 
नव निकुंज नव केलि कलोलनि बदन कमल अलि अलक मंत। 
श्रीहरिदासी बिपुल बिहारी नागरि नवल पिय बिलसंत।।१०॥। 


* पाठान्तर-भस्यौ। ^में। *आप श्रीस्वामी पीताम्बरदेव जू के शिष्य हैं। 





९८ समाज-सूंखला 
अक मनन जु रर र म र कमर 


नवल नवल क क, नव पराग अलि लोभी झूले। 
प्रिया कनक की बेलि झेलि रहै स्याम तमाल संग अनुकूले। 
श्रीहरिदासी बिपुल बिहार नागरि नवल गहि भुजमूले॥११।। 


बने बसंत दोऊ बन में आज। 
नवल लाल लड़ाइ प्यारी फूले उरज समाज।। 
मदन मद अंग अंग प्रफुल्लित निरखि ललित बिराज। 
श्रीहरिदासि बिपुल बिहार स्वामिनी सरस रसमय गाज॥। 
नरहरि गुन गाइ कुंजनि फूल फल छबि छाज। 
फूले तन मन नवल नागरि रसिकबर सुख साज।।१२॥। 
श्रीस्वामी रूपसखी जू कौ पद-राग-बसंत, ताल-तिताला 

ललित नवजोवन तेरो री बाल। 
पल्लव अधर उरज जुग श्रीफल फूले नैंन बिसाल॥ 
मधुकर स्याम सुगंधनि लोभी बसत हिये पर" माल। 
रसिक रूप नागर नवरंगी अचवत परम रसाल॥।१३॥ 
श्रीस्वामी भगवतरसिकदेव जू कौ पद- | 

यह छबि निरखिये नित नेंन। 
नवल नागर नागरी पर वारिये रति मेंन॥। 
अधर मद पीवत पिवावत तृपति नहिं दिन रैंन। 
प्रान पोषत परस्पर कहि कहि रसीले बैंन॥ 
सहज सरद बसंत संतत सहचरी उर ऐन। 
ललित बलित बिचित्र ठ्रुम बेली सरस सुख दैंन॥ 


# पाठान्तर-उर। 





व्य 


श्रीस्वामी ललितकिसोरीदेव जू कौ उत्सव ९९ 


प्रेम प्रीति प्रतीति छिन छिन बढ़त तनु मन चेंन। 
रसिक भगवत माधुरी मुसिक्यानि मन हरि लैंन।।१४॥। 


र 


_ श्रीस्वामी सि 5 महाराज को प्राकट्य महोत्सव 
माली कृष्णा ८ 





प्रथम दिवस :- सुनि धुनि मुरली बन बाजे ( 
श्रीकुंजबिहारी हरषि बुलाई (पृष्ठ ८४ पर देखें) 

हितीय दिवस :- जहाँ जहाँ चरन परतप्यारी जू । 
तू ना करि मान मनोहर ( ) 

तृतीय दिवस :- (ए) यह कौन बात जु अबही और (वृष ६० परदेखें) 
जै श्रीवृन्दाबन बिराजे (पृष्ठ ८७ पर देखें) 

चतुर्थ दिवस :- बनी री तेरे चारि चारि चूरी करनि (१७६० पर देखेँ) 
मनुहारि करें मनुहारि लला (पृष्ठ ८९ पर देखें) 


A 
कहे 


१०० समाज-सूंखला 
फक कन ममल 

कृष्णा ११ 
प्रथम दिवस :- श्री कुंजबिहारी कौ बसंत सखि (पृष्ठ ८३ पर देखें) 
निकुंज बिराजिये जू (पृष्ठ ९ पर देखें) 
द्वितीय दिवस :- चलि री भीर तें न्यारेई खेलें (पृष्ठ ८५ पर देखें) 
चलें जू कौतिक देखन जाहि (ए७११ परदेवं 
तृतीय दिवस :- अबके बसंत खेलें (पृष्ठ ८६ पर देखें 


चतुर्थ दिवस :- (ए) रहौ रहौ बिहारी जू | पृष्ठ ८८ पर देखें 
मोहन मोहिनी सुहेलरा गाऊ (पृष्ठ १३ पर देखे 


रात्रि में जागरन के पद-- 
श्रीगुरुदेव जू के पद- राग-दरबारी-कान्हरौ, ताल-धमारि 


जे जन मन क्रम बचन चरन रज सेवत हित नित श्रीहरिदासै। 
प्रेम भक्ति उपजत ताही छिन पाप ताप अवगुन गति नासे। 
कंचन जिमि! बपु धातु परसि रस पलटि रूप मिलवत सुखरासै। 
जैसें दियौ है प्रसाद प्रगट करुना करि 
श्रीकुंजबिहारीबिहारिनिदासे॥।१॥। 

जे कोऊ गुरु गोविन्द नाम गुन गावत गुनतः बिचार बिचारि। 
सेवत सहज सदा वृन्दाबन मन क्रम बचन चरन चित धारि॥ 
पाये सुख न गये 3 ३ संपति बिपति एक उनिहारि"। 
अहंकार ममता के छॉड़ि सकल स्वारथ दुखदारि॥। 


१. जैसे। २. सोचना, विचार करना। ३. अधीरता; उतावली; बेचैनी; दु:ख। ४. अनुहार; अनुरूपता ; 
समानता; तुल्य, समान। 


) 

) 

(पर प्यारी oh हरि लेत (पृष्ठ १६ पर देखें) 
( ) 

) 

कबहूँ काल न ख्याल करत डर भूलि न तिन तन सकत निहारि। 
कहि न सकत निसंक सुदृढ़ भक्त सों माया रही लटी! ह्वै हारि॥ 
निर्भय भये गये भय तम तरि संगी सस्त्र रहे कर डारि। 
श्रीबिहारीदास यामें भ्रम नाहीं बेद पुराननि कहौ पुकारि।२॥ 


श्रीस्वामी जू के पद- 
माई री सहज जोरी प्रगट भई जु रंग की 

गोर स्याम घन दामिनि जेसें। 
प्रथमहूँ हुती अबहूँ आणें हूँ रहिंहे न टरिहै तेसें॥ 
अंग अंग की उजराई सुघराई सुन्दरता” एऐसें। 
श्रीहरिदास के स्वामी स्यामा कुंजबिहारी सम बैस' बैसें।॥।३॥। 
जोरी बिचित्र बनाई री माई काहू मन के हरन को। 
चितवत दृष्टि टरत नहिं इत उत मन बच क्रम याही संग भरन कों।। 
ज्यों घन दामिनि संग रहत नित बिछुरत नाहिंन और बरन कीं। 
श्रीहरिदास के स्वामी स्यामा कुंजबिहारी न टरन को।।४॥। 


श्रीस्वामी सरसदेव जू कौ पद- 

जोरी बिचित्र बिराजत रंगनि अंगनि में नव नव छबि छाई। 
भूषन सुरंग” रगमगे: बागे लागे उर बिलसत सुखदाई। 
मन्द हंसनि मधुरी बातनि में मगन भये सहचरि बलि जाई। 
रूप रुचिरः बर बिहरत चोज" मनोजनि' में अति ही सरसाई।५॥ 


“ पाठान्तर-चलुराई सुन्दरता। १. दुबली; पतित; तुच्छ। २. वयस, अवस्था। ३. बहसैं, स्पर्द्धा 
करते हैं। ४. सुंदर रंगवाला; खुशरंग; सुन्दर; लाल hile ५. रंजित, रंगे हुए। ६. चमकीला, सुन्दर, 
मनोहर; मधुर। ७. विलास रहस्यपूर्ण, चमत्कारपूर्ण हँसी, व्यंगयुक्त बात। ८. कामदेव के समूह। 


१०२ समाज-सूंखला 
कुकर कक कक क कक कक कक कक क कक कक क्क्क्क 
श्रीगुरुदेव जू कौ पद- 
आज फूल अंग अंग न समाती। 

छबि सौं छोरि स्याम कटि पट इत गोरे हत गई गाती।। 
नीबी नाभि निरखि बंद ही बंद मिलवत कर मुसिक्याती। 
श्रीबिहारिनिदासि स्वामिनी सुरति रस बिबस भये 

बिलसत थिर थाती!।॥६।॥। 





श्रीस्वामी जू के पद-राग-कान्हरौ, ताल-्रुपद- 
रुचि के प्रकास परस्पर खेलन लागे। 
राग रागिनी अलोकिक उपजत नृत्य संगीत अलग लाग लागे॥ 
राग ही में रंग रह्यो रंग के समुद्र में ये दोऊ झागेः। 
श्रीहरिदास के स्वामी स्यामा कुंजबिहारी पे रंग रह्मौ 
रस ही में पागेः।।७॥। 
ऐसेई देखत रहो जनम सुफल करि मानो। 
प्यारे की भावती भाँवती के प्यारे जुगलकिसोरहि जानों।। 
छिन न टरो पल होहु न इत उत रहौ एक ही तानों। 
श्रीहरिदास के स्वामी स्यामा कुंजबिहारी मन रानों।।८॥। 
प्यारी जू जैसें तेरी आँखिन में हों अपनपौ” देखत हौं 
ऐसे तुम देखत हौ किधों नाहीं। 
हौं तोसों कहौं प्यारे आँखि मूंदि रहीं 
तो लाल निकसि कहाँ जाहीं।। 


१. धरोहर; अमानत; संचित, पूँजी। २. झाग की तरह ऊभ-चूभ होते हैं; झूल-फूल रहे हैं; अति 
सुख की वृद्धि में प्रेम के बस हो रहे हैं। ३. सराबोर होना; लिप्त होना। ४. अपनापन; आत्मीयता ; 
अपना स्वरूप; होश, सुधबुध; आत्म गौरव; गर्व। 


श्रीस्वामी ललितमोहिनीदेव जू कौ उत्सव- जागरन के पद १०३ 
मुन 
मोकों निकसिवे कों ठोर बतावो 
साँची कहौ बलि जाउँ लागों पाँहीं। 
श्रीहरिदास के स्वामी स्यामा तुमहीं देख्यो चाहत 
और सुख लागत काहीं।॥।९॥ 
राग-अड़ानौ, ताल-श्रुपद- 
इत उत काहे कों सिधारति! आँखिनः आगें ही तू आव। 
प्रीति को हित हों तो तेरो जानो तू ऐसोई राखि सुभाव॥ 
अमृत से बचन जिय की प्रकृति सों मिलि" ऐसोई दै दाव। 
श्रीहरिदास के स्वामी स्याम कहत री प्यारी 
तू प्रीति कौ मंगल गाव॥१०॥ 


बात तो कहत कहि गई? कठिन परी (हो) बिहारी। 
प्रान तो नाहिंने तन अस्तबिस्त भये कहें कहा (हो) प्यारी॥ 
भाँवते की प्रकृति देखत जु स्त्रम भयो बहुत हियारी। 
` श्रीहरिदास के स्वामी स्याम* बाहु सों 
बाहु मिलाइ रहे मुख निहारी॥११॥ 
श्रीस्वामी बीठलविपुलदेव जू कौ पद- 
लाल करत तेरे गुन गानें। 
जो न पत्याहु सपथ नहिं मानत चलि सुनि अपनें कानें।॥ 
जो तुम स्याम होहु वे स्यामा तो यह बेदनः जानें। 
श्रीबीठलविपुल बिनोद बिहारी सों बादि रूसनों ठानें।१२॥ 


१. जाती हो। २. पीड़ा, दुख। %पाठान्तर-मेरी आँखिन। * मिलै। ?गई अब। * स्यामा। 


१०४ समाज-सूंखला 

श्रीस्वामी गोविन्ददेव जू कौ पद- 
ठनगन! छाँडि दै अलबेली। 
लाल मनावत तू नहीं मानत जोवन गर्व गहेली।। 
मेरें कहें उठि चलि री सयानी नागरि नवल नवेली। 
श्रीरसिक गोविंद पिया तेरो मग जोवतः 
(सो) गुहत हार चमेली।।१३॥। 


श्रीस्वामी जू कौ पद-राग-सिहानौ, ताल-अद्धा तिताला- 
हरि कौ ऐसोई सब खेल। 

मृग तृष्ना जग व्यापि रह्यो है कहुँ बिजोरो न बेल॥ 
धन मद जोवन मद राज मद ज्यों पंछिन में डेल। 
कहैं श्रीहरिदास यहै जिय जानो तीरथ कौ सो मेल॥१४।॥। 
श्रीगुरुदेव जू के पद- 

हरि बिन* कौन सुखनि को दाता। 
सबै स्वारथी सहाइ न कोऊ बन्धु पिता सुत माता॥ 
तुम निरपेच्छ निबाहत सब दिन पूरन त्रिभुवन त्राताः। 
तुम से प्रभु तजि अनत करत रति ते पसु प्राननि घाता॥ 
तुम उदार सुकुमार सहज सुन्दरबर मुरि मुसिक्याता। 
श्रीबिहारीदास छबि निरखि मनोहर गौरस्याम रंग राता”।।१५॥ 


* पाठान्तर-तुम तजि। १. नेग पाने के लिये हठ करना; हठ,जिद। २. देखते हैं, प्रतीक्षा कर रहे * 
हैं। ३. रक्षक। ४. रँगे हुए; अनुरक्त हुए। 


श्रीस्वामी ललितमोहिनीदेव जू कौ उत्सव- जागरन के पद १०५ 
ककन कक कक कक कक 
स्याम तन मन गोरे गात में गसत' री। 

जद्यपि हुती न न्यारी कहत हा हा री प्यारी 
बिचित्र बिहारी बंद बाहु सों कसत री। 
प्राननि सों प्रान सीरः बाँटत होत अधीर 
एक ही सुर स्वास बिस्वास ह्वै हंसत री॥ 
श्रीबिहारिनिदासि रोम रोमनि कहाँ. लों: ब्योरो 
ताफता* की मौज“ अति ताहू सों? लसत री। 
चोली* सी अमोली प्रीति ऐसे सुख में समीति" 
स्याम तन मन गोरे गात में गसत री॥।१६॥। 
श्रीस्वामीजू कौ पद-राग-बिहाग, ताल-श्रुपद 
स्यामा प्यारी आगें चलि आगें चलि गहवर 
(मेरी आली)" जहाँ बोले कोयल री। 
अति ही बिचित्र फूल पत्रनि की सिज्या रची 
रुचिर सवारी तहाँ तुव सोयल री॥ 
छिन छिन पल पल तेरीयै कहानी तुव मग जोयल री। 
श्रीहरिदास के स्वामी स्याम कहत छबीलो 


कामरस (मेरी आली) भोयल“ री॥१७॥ 


*पाठान्तर- तें। " पाठन्तर- बन भीतर। १. पकड़ते हैं; ग्रसते हैं; कसते हैं। २. निजी अधिकार, 
स्वाधिकार; निजी भाग; अपनी वस्तु। ३. तक, पर्यन्त; समान, बराबर। ४. तापता-धूप-छायाँवत्‌ 
रेशमी कपड़ा। ५. तरंग, लहर; आनंद। ६. पनवाड़ी, पान बेचनेवाला, तमोली जैसे वह पानों 
की गड्डी को बदलता रहता है, उसका सदा ख्याल बना रहता है। ७. समिति-मिलना, एकत्र 


होना; समाधान; सभा; झुंड; सादृश्य, साम्य, आचार पद्धति। ८. भोना-रँगना; अनुरक्त होना; 
सराबोर होना। 

श्रीस्वामी सरसदेव जू कौ पद- 
अलबेली अलक झलक आनन (अति) अलकलड़ी सुख देत। 
अलबेली अँखियनि पल नहीं लागत 
अलबेली बतियनि मुसिकति मन हरि लेत॥ 
अलबेली चाल चलत अलबेली अलबेली ताननि मान समेत। 
श्रीसरसदासि अलबेले लाल बारत मन छिन छिन 


कहि न परत छबि जेत॥१८॥ 
श्रीस्वामी सेज घोड़ी लदेव जू कौ पद- 


सुख सेज पोंढी भामिनी रसिक लाल के अंग संग। 
सुरति रंग बर चपल अंग अंग लज्जित नव घन दामिनी॥। 
सुन्दरता की रासि किसोरी नहिं उपमा कों कामिनी। 
श्रीबीठलबिपुल बिनोदबिहारी सों 
यहि रस बिलसत जामिनी।।१९॥। 

श्रीस्वामी ललितमोहिनीदेव जू कौ पद- 

पिय पियरी सेज बनाई आज। 
पियरी झलक! चमक* सब पियरी पियरे बसन बने सब काज॥ 
पियरे फूल बनें सब तन में पियरी सोभा सहज समाज। 
श्रीललितमोहिनी यह सुख देखत स्याम तनें पियरे सब साज।२०॥ 


श्रीस्वामी नरहरिदेव जू कौ पद-राग-बिहाग, ताल-धमारि 


एक बात कहीं स्त्रवन लगि चित दै सुनहु पियारी। 
सुभग फूल फूले श्रीवृन्दावन तेसीये सरद उजियारी॥। 


१. चमक; आभास; भीतर से चमक; क्षणिक, अधूरा दर्शन। २. ओप, कांति; झलक; भड़क। 

चलि राधे अन्तर सुख न्हे सखी रहें सब न्यारी। 
मोहिं तोहिं जहाँ अपनपो भूलें रहिहे न सुरति सँभारी॥। 
जहाँ न खरको होय पंछी को यों दुरि कहत बिहारी। 
श्रीनरहरिदासि पिय मन की जानी आगों सेज सेवारी॥२१॥ 
श्रीस्वामी रसिकदेव जू के पद- 


तिहारो तो पर्यो (है) मान को सुभाव। 
तुम्हरी खोट कै इनकी कहियत कौन करे यह न्याव॥ 
ये तो तिहारे रूप रस लोभी मुख जोवत! दिन जाव। 
छिन में रस बेरस करि डारत कोप करे करवाव।। 
समझि देखि राधे मन माहीं बिन पानी की नाव। 
श्रीरसिकबिहारी रस बस कीने अपने अपने दाव॥।२२॥। 


प्यारी मान न कीजे ऐसे रसीले स्याम सौं। 

तुम तो हो लालन की अँखियाँ बँधे हैं तिहारे दामः सौं।। 

बिन आगसः जिय दोष धरति हौ निरखि आपुसी बाम सों। 

श्रीरसिकबिहारिनि जानि अपनपौ 

बिहेँसि मिलीं पिय धाम” सों।॥२३॥ 

श्रीस्वामी जू कौ पद-राग-बिहाग, ताल-अद्धा तिताला 
जो कछु कहत लाड़िलौ लाडली जू सुनिये कान दै। 
जो जिय उपजत सो तिहारेई हित की कहति हों आन दै॥ 


१. जोहना-देखना; राह देखना, प्रतीक्षा करना; खोजना। २. रज्जु, रस्सी; माला। ३. आगस्‌- 


अपराध, दोष। ४. किरण, तेज, प्रभा; प्रताप, प्रभाव; देव, परमेश्‍वर; घर; वासस्थान; आश्रय; 
अधिष्ठान। 

मोहिं न पत्याहु तौ छाती टकटोरिः देखो पानः दे। 
श्रीहरिदास के स्वामी स्यामा कुंजबिहारी जाचक को दान दे।।२४॥। 
श्रीगुरुदेव जू कौ पद- 
स्यामा* मेरी आँखिन को गहनों। 
अंजन मंजन कै मनि कुन्दन फुन्दन ह्वै नियरे रहनों। 
कबहुँ कर कंठ धरों कबहूं उर सम्पुट में न कहूँ कहनों।। 
श्रीबिहारिनिदासि जराव जर्यो जुग प्रेम पुहाइ लियो लहनोंः। 
पहिरो कि धरों न डरों दिन देखत आँखिन को गहनों।।२५॥। 
श्रीस्वामी जू के पद-राग-सोरठ, ताल-श्रुपद 
सोई तो बचन मोसों मानि ते मेरो लाल मोह्यो री साँवरो। 
नव निकुंज सुखपुंज महल में सुबस बसौ यह गाँवरो॥ 
नव नव लाइ लड़ाइ लाड़िली नहिं नहिं यह ब्रज” जाँवरो:। 
श्रीहरिदास के स्वामी स्यामा कुंजबिहारी पे 
बारोंगी मालती भाँवरो।।२६॥। 
चलि" सखि कुंजबिहारी सों चित दै मिलि देखैं उनकी भाँवती। 
Ea सुन्दरि मिलि खेलत कैसें (हैं) धों गाँवती॥ 
आइ परी सखी तहाँ पिय पे पाँइ चपाँवती। 
श्रीहरिदास के स्वामी स्यामा कुंजबिहारी सों 
मिलि पोंढ़ी तन मन राॉँवतीः।।२७॥। 


* पाठान्तर-ए। ° चलौ। १. स्पर्श से पता लगाना या जाँचना। २.हाथ। ३. लाभ; पाना; प्राप्त 
करना। ४. समूह; व्याप्त। ५. जाया, जुवति; जानेवाला। ६. रमण करती हुई। 


श्रीस्वामी ललितमोहिनीदेव जू कौ उत्सव- जागरन के पद १०९ 
अमन मनन 
श्रीगुरुदेव जू के पद- राग-सोरठ, ताल-अद्धा तिताला 


बिहरत (बन) नव नव रंग राजत कुंज रवन रवनी। 
कंठ लागि लाड़ति लालन के (सु) मानिनि मन भवनी॥ 
कबहुँक झुकि झाँपति! अंचल मुख चंचल उर अवनी। 
नाहु बाहु गहि बदन बिलोकत बिहँसि बचन चवनी!।। 
लाल प्रसंसि लगत छिन छिन पग छाड़िये हठ ठवनी?। 
श्रीबिहारिनिदासि हिलिमिलि खेलौ 

सुखदानि कुँवरि कवनी"।।२८॥ 


रसिकबर बन बोली चलि आली। 
नव निकुंज नायक मनमोहन तू नवजोवन वाली।। 
सुनहु सुधर सुर ज्ञान सिरोमनि बात कहत कित ठाली। 
इत आसक्त अधीर उतै वे आतुर करत उताली"।। 
श्रीबिहारिनिदासि सहचरि संग ले चली अली प्रीति प्रतिपाली। 
राख्यो पन उनको मन दोऊ बीच मिले बनमाली।॥।२९।। 
श्रीगुरुदेव जू कौ पद- राग-परज, ताल-धीमा तिताला 
राजत रंग भरे रति नेंना उनीदे' री सोभा देत। 
सकुचि सकुचि बिगसत* सखि अरुन“ असित" सेत!"॥। 
मानहुँ अंबुज पर जुग पुतरी अटके अलि संकेत। 
अति रसलुब्ध तजि न सकत हसत सुरति हेत।। 
१. ढकती है। २. च्यवना-चूना, टपकना, क्षरणा; मृदु बोलती हैं। ३. ठाननेवाली। ४. कमनीय, 


कामना करने योग्य; सुन्दर। ५. जल्दी, जल्दबाजी; अधीरता। ६. नींद से भरे हुए; झपकते हुए। 
७, विकसत-खिलते, प्रस्फुटित होते हैं। ८. लाल। ९. काले। १०. श्वेत, सफेद। 

सब सुख सूचत अति अनुरागे जागे री स्याम समेत। 
श्रीबिहारिनिदासि अंग अंग मनोहर मोहन मन हरि लेत।।३०॥ 
श्रीस्वामीरसिकदेव जू कौ पद- 
लेत परस्पर अंग सुबास। 
मनहि तरंग उठत मनमथ की और न कळू प्रकास॥ 
रोम रोम तन यह सुख बिलसत भोजन भूख न प्यास। 
श्रीरसिकबिहारी मगन रहत नित सहत न खटक! उसासः॥।३१॥। 
श्रीगुरुदेव जू के पद- राग-खम्माच, ताल-चौताल 
श्रीवून्दाबन बीथिन में जमुना पुलिन बीच 
नित्य कौ बिहार श्रीबिहारिनिदासि पायो है। 
लाल अलबेलो अलबेली संग बनी बधू 
करनि काम की केलि कुज में बसायौ है। 
बोलनि हँसनि मिलि खेलत रसीली प्रिया 
ललित रसीलो लाल कठ ले लगायौ है। 
निकट खवासीः निजु दासी लियें बीरी कर 
जुगल लड़ैती रीझि रंग बरसायौ है।।३२॥ 


सोनो सो स्याम गढ़ावत* हौ मनु प्रान दियैं दृग दृष्टि उहाँई। 
चम्पे की माल गरें पियरी पहुँची कर पियरेई पाट* पुहाई॥। 


१. खटकने का भाव; चुभन, टीस; दुःख; आशंका; बुरा लगना। २. साँस; ऊपर की खींची हुई या 
लम्बी सॉस। ३. दासी; सहेली। ४. गढ़ाते हैं, बनाते हैं। ५. वस्त्र; रेशम; रेशमी वस्त्र। 

पियरे पट केसर खोर खुली पियरी झलकें अंग अंग सुहाई। 
प्रानप्रिया जू की प्रेम की बात 

श्रीबिहारिनिदासि कही मुंह आई॥।३३॥ 
श्रीस्वामी जू कौ पद-राग-जैजैवन्ती, ताल-धमारि 
रोम रोम रसना जो होती तऊ तेरे गुन न बखाने (री) जात। 
कहा कहो एक जीभ सखी री बात की बात बात।। 
भानु स्रमित और ससि हू स्रमित भये और जुवति जात। 
श्रीहरिदास के स्वामी स्याम कहत री प्यारी 


तू राखति प्रान जात॥।३४॥। 
श्रीस्वामी ललितकिसोरीदेव जू कौ पद- 


मेरी गति तुही है लड़ैती प्रानप्यारी जू। 
भई है प्रसन्न” राधे हितु हू कौ हित जानि 


सकल गुन निधान परम उदारी जू्‌॥ 
सहज सनेही दोऊ रूप ही कौ रस पीये 


उमँगि उमँगि अंसनि भुज धारी जू। 
ललित रसिक बर सदा ही समीप रहं 


मिलत मिल्यौई चाहैँ जीवन हमारी ज्‌॥३५॥ 
ये 


& पाठान्तर-- कृपाल। 

मरमम ल 
जागरन के बिसेष पद 


श्रीस्वामीजू कौ पद- राग-दरबारी-कान्हरौ,धमारि, धुनि- माई री सहज जोरी 
राधा रसिक कुंजबिहारी कहत जु हों न कहूँ गयो 
सुनि सुनि राधे तेरी सों। 
मोहिं न पत्याहु तौ संग हरिदासी हुती बूझि! देखि भटू' 
कहिधों कहा भयो मेरी सों 
प्यारी तोहिं गठोंदः न प्रतीति छाँडि छिया” 


जानि दै इतनीब एरी सों। 
गहि लटपटाइ रहे छेल दोऊ छाती सों छाती लगाइ 
फेरा फेरी सों।।१॥ 
श्रीगुरुदेव जू कौ पद- 
छकीयै सी रहति न कहति समझि कछु बात; 


तोहिं असर री मदन मद। 
तेसेई मत्त रहत किसोर गहि पाँइ 


ज्याइ मोहिं प्याइ पीवत जोवन सद॥। 
जाके नाम काम उपजत तुव बाम अमल बल 


ज्यों भावे त्यों तन मनहिं मरद। 
जै श्री बिचित्रबिहारिनिदासि कहति भई बिबस 


जुवती जस सब रस प्रेम परे रद॥२॥। 


१. पूछकर। २. सहेली, सखी। ३. गाँठ में बँँधा धन। ४. छी, ग्लानि सूचक सम्बोधन। 

श्रीस्वामी ललितकिसोरीदेव जू के पद-धुनि-जोरी विचित्र बनाई री 


जै जे श्रीहरिदासि हमारी। 
जे जे केलि बढ़ावति" ern जबिहारिनि प्राननि प्यारी। 
जै जै रूप बढ़े छिन छिन लाल के चाह अपारी॥ 
जै जे रसिक रंगीली बाला महा प्रेम सुख की बरिषा री॥३॥ 
जै जे जे लड़ेती प्यारी की। 
श्रीकुंजबिहारिनि अति हितकारिनि अद्भुत रूप उज्यारी की॥। 
नित्य लाल कौ रंग बढ़ावति हँसि हँसि भुजा सु धारी की। 
श्रीललितकिसोरी रसिक सिरोमनि जीवन प्रान हमारी की।॥।४॥। 
श्रीस्वामी ललितमोहिनीदेव जू कौ पद- 
जै कुंजबिहारिनि प्यारी। 
जे जै कुंजमहल सुखदाइक जै जै लालन कुंजबिहारी॥ 
वृन्दाबन रस" सागर जे जे जमुना सिंधु सुखारी। 
जे जे श्रीललितमोहिनी धनि धनि 
सुखदाइक सिरमौर हमारी।।५॥ 
श्रीगुरुदेव जू के पद- 
मानिनी मन मोहत मोहन पिय को। 
अद्भुत कथा कहों इक सुनि सखी जितौ है सहज बल तिय कौ॥ 
अन उद्दम अनयास भयो* बस स्याम भावतो जिय को। 
श्रीबिहारिनिदासि नव कुंज केलि मिलि बिछुरत नाहि रतिय को।।६॥ 


+ पाठान्तर-लड़ावति। * सुख। ^भये। 

मधुरे मधुरे बोल बोलि बोल निरमोल रही क्यों तू अबोलिये। 
बोलिये जू बहुरि नैंन स्वन मन सीतल होत तन 
तेरे कहत प्यारी बोल इत उत न डोलिये॥ 
तब चिते मुसिकाइ ललन अकुलाइ लियें उर लाइ प्यारीजू 
रसिकराइ तुही धों समझ रहौ अरुझि बिरह बंद खोलिये। 
श्रीबिहारिनिदासि प्रीतम प्यारी सों कहत | 
छिन छिन प्रति रति दृष्टि पला प्रान तोलिये।७॥ 
लालन ललना ललना करें; कछु न सुहाइ समाइ न मन में। 
तोसों लाल कही में कहि रही 
मोरि जोरि दृग देखत हू न सरे॥ 
यहै न प्रीति की रीति लाडिली जानति हो 
तुम नेंम प्रेम को जो जिहिं भाइ ढरे। 
श्रोबिहारिनिदासि प्रीतम प्यारी मिलि खेलत में मान 
मनावत बहुरि जिनि करे तातें फिरि फिरि पाँइ परैं।।८॥। 
प्यारी तू कोलों करि रही री हठि मोसो; मानति नाहिं री मनायो। 
नाहिं कहूँ सुनी न समझी न देखी नेंननि तिहुँ लोक 
गुन रूप निपुन जो करि सके री सरि तोसों॥ 
तुव हित नित चितवत छिन ही छिन 
तिनसों क्यों कीजे मन मेलो अनदोसों। 
श्रीबिहारिनिदासि की बिनती मानि रसिक राधे 
रहसि मिली री तजि रोसों।९॥ 

सुनि नव नागरी दूय सों तू काहे कों मान बढ़ावति। 
रहि न सकत तुम बिनु तुम इन बिनु बिन देखें दुख पावति 
तातें मोहिं अनहूं कहें कहि आवति॥। 
जिय बिचारि उत्तर निवारि कत" करत आरि मो तन निहारि 
कहि काहे कों प्रीति दुरावति। 
श्रीबिहारिनिदासि पिय प्रानपति अतिसे सुख पावत 
जब तू सनमुख नेंन सों नेंन मिलावति॥१०॥ 
श्रीस्वामी जू के पद-राग-कान्हरौ, ताल-चौताल, धुनि-ऐसेई देखत रहौं 
कुंजबिहारी हों तेरी बलाइ लेॐ नीके हो गावत। 
राग रागिनी के जूथ उपजावत॥। 
तेसीयै तैसी मिली जोरी प्रिया जू को मुख देखत चन्द लजावत। 
श्रीहरिदास के स्वामी स्यामा की नृत्य देखत काहि न भावत।।११॥ 
है लर मोतिन की एक पुंजा पोति कौ सादा नेत्रनि 
दृष्टि लागो जिनिः मेरी। 
हाथनि चारि चारि चूरी पाँइनि इकसार चूरा चोपहलू 


इकटक रहे हरि हेरी॥ 
एक तौ मरगजी' सारी तन तें कंचुकी न्यारी 


अरु अचरा की बॉई गति मोरि उरसनिः फेरी। 
श्रीहरिदास के स्वामी स्यामा इना बिहारी 
या रस ही बस भये हरें हरे” सरकनि नेरी:।।१२॥ 


“ पाठान्तर-कित। १. मत, नहीं। २. मर्दित; मसली हुई। ३. खोंसना; अँचल का खोसे जानेवाला 
छोर। ४. धीरे-धीरे। ५. निकट। 

जोवन रंग रंगीली सोने से गात ढरारे नेंना कंठ पोति मखतूली। 
अंग अंग अनंग झलकत सोहत काननि बीरें! 

सोभा देत देखत ही बनें जोन्हः में जोन्ह सी फूली॥ 
तनसुखः सारी लाही” अँगिया अतलसः अतरोटाः छबि 
चारि चारि चूरी पहुँचिनि पहुँची खमकि" बनी 

नकफूल जेब“ मुख बीरा चोका' कोंधे सम्भ्रम भूली। 
ऐसी नित्य बिहारिनि श्रीबिहारीलाल संग अति आधीन आतुर 
लटपटात ज्यों तरु तमाल कुंज महल 

हरिदासी जोरी सुरति हिंडोरे झूली।॥।१३॥। 


श्रीगुरुदेव जू के पद- 

एरी नव निकुंज सुख इंज प्रिया पिय करत हैं कल केलि। 

स्याम तमाल रसाल सों लाड़िली हासि कुसुम फल फलित 
मानों ललित बलित बेलि। 


अंग अंग संग रंग अनंगनि* रहे रति रस झेलि। 
श्रीबिहारिनिदासि दुलरावति गावति दम्पति कौ सुख 
सहित सखी सहेलि।१४॥। 
सुहाचुही ज्यौ ज्यावत दोऊ नेंकु न इत उत दृष्टि जात। 
प्रीति परतीति निरन्तर पल नहिँ लागत अनुरागत नित 
कित बासर कित निसि बिहात।। 


१,कान के गहने। २.ज्योत्स्ना, चाँदनी। ३.मलमल जैसा अति बारीक रेशमी वस्त्र। ४.लाल। 
५. अति बारीक रेशमी वस्त्र। ६. साया, अन्तर्वस्त्र। ७. अच्छी तरह जमकर। ८. शोभा। ९. आगे 
के चार दाँत। *पाठान्तर-अंग अंग रस रंग तरंगनि। 

मन ही मन उपजत तरंग अंग अंग भरे रंग ए हॅसि वे मुसिकात। 
श्रीबिहारिनिदासि आसक्ति उपासित* दंपति कौ सुख 

निरखि निरखि आखि न अघात।।१५।। 
नेंननि सों नेंन जोरैं इत उत मुख न मोरें। 
मंद मंद हासि मन हुलासि स्त्रवत सुधा मानों द्वे ससि 
मिलि चारि चकोर के भोरैं।। 
जिहिं जिहिं अंग परनि परें तित ही तित हंरैं हंरैं ढरें ढिंग 
अंग अंग अनंगनि रोरैं।। 
श्रीबिहारिनिदासि प्रवीन प्रिया पिय यों बिहरें 
भरि भुज सनेह निहोरैं।१६॥ 


श्रीस्वामी जू के पद-राग-कान्हरौ, चौताल, धुनि-प्यारी जू जैसें तेरी आँखिन में 
दृष्टि चेंप बर फंदा मन पिंजरा राख्यो ले पंछी बिहारी। 
चुनों! सुभाव प्रेम जल अंग स्रवत 
पीवत न अघात रहे मुख निहारी। 
प्यारी प्यारी रटत रहत छिन ही छिन याकें और न कछू हियारी। 
सुनि हरिदासि पंछी नाना रंग 
देखत ही देखत प्यारी जू न हारी॥१७॥ 
भूलें भूलें हूँ मान न करि री प्यारी 
तेरी भौहैं मेली देखत प्रान न रहत तन। 
ज्यो" न्योछावरि करों प्यारी तोपै 


काहे तें तू मूकी कहत स्याम घन॥ 


* पाठान्तर- उपासिक। १. चुग्गा। २. जिय, जी। 

तोहिं ऐसें देखत मोहिंब कल केसें होइ जू प्रान धन। 
सुनि हरिदासि काहे न कहत यासों 
छॉड़िब छाड़ि अपनों पन॥।१८॥। 
श्रीस्वामी नरहरिदेव जू कौ पद- 
कैऊ बेर कही मानत न मान गही 
हियो कठिन कछु ओर ही ठई री। 
पाॉँइ गहि मनाई आधीन किये माई 
सो तू एक प्यारी नई मानिनी भई री। 
जब देख्यो अपनों रूप और न कोऊ त्रिया अनूप 
मान की छरकि! तब हिय तें गई री। 
हसि बोली सुख की रासि मन भाई श्रीनरहरिदासि 
पल पल बाढ़ी प्रीति नई री।।१९॥। 
श्रीस्वामी ललितमोहिनीदेव जू कौ पद- 
जैसें मेरे जिय में तू बसति है ऐसें हों तेरे जिय में 
बसत हों किधौं नाहीं। 
तेरी छबि मेरी अँखियनि भरि रही कछू न सुहाइ 
मेरी जीवन तो ताहीं। 
सुनि मेरे प्रानपति प्यारे तूही मम जीवन तूही प्रान तन माहीं। 
श्रीललितमोहिनी के सुख बिहर 
अब जिनि करो बिलम्ब कहत समझाहीं।।२०॥ 


१. छिटका; बिखरा हुआ कण; अल्प; आभास। 

एक समें एकान्त बन में करत सिंगार परस्पर दोई। 
वे उनके वे उनके प्रतिबिंबनि देखत रहत परस्पर भोई!॥ 
जैसें नीके आजु बनें ऐसे कबहुँ न बनें 
आरसी? सब झूठी परी कैसीयेब कोई। 
श्रीहरिदास के स्वामी स्यामा* रीझि परस्पर प्रीति नोईः।।२१॥। 


तेरौ मग जोवत लालबिहारी। 
तेरी समाधि अजहू नहिं छूटत चाहत नाहिंन नेंकु निहारी 
औचक"* आइ द्वै कर सों मूँदे नेंन अरबराइ: उठी" चिहारी'। 
श्रीहरिदास के स्वामी स्यामा टूँढत 
बन में पाईं प्रिया दिहारी!।।२२॥ 


तू रिस छाँडि री राधे राधे। 
ज्यौं ज्यों तोकौं गहरु“ त्यों त्यों मोकों बिथा री साधे साधे॥ 
प्राननि कों पोषत है री तेरे बचन सुनियत आधे आधे। 
श्रीहरिदास के स्वामी स्यामा कुंजबिहारी 
तेरी प्रीति बॉधे बाँधे॥२३॥ 
श्रीस्वामी बीठलविपुलदेव जू कौ पद-राग-सिहानौं अद्धा तिताला 
लालन तेरेई आधीन। 
सुनि री सखी हों साँच कहत हों तुव जल है ये मीन॥ 
*पाठान्तर-स्यामा कुंजबिहारी। * उठे। १. मुग्ध होना, मुग्ध हो रहे हैं। २. दर्पण, एक दर्पणदार 


अँगूठी। ३.बँध गये। ४. अचानक, एकाएक; सहसा। ५. हडबडाकर। ६. चीत्कार। ७. देवी, दातार, 
देहरी। ८. देर, दुर्गम, कठिन। 

तेरे रस बस स्याम सुन्दर बर जाँचत हैं ज्यों दीन। 
श्री बीठलबिपुल विनोद बिहारी होत मनावत लीन।।२४॥। 
श्रीगुरुदेव जू के पद- 
देखत दुहुँनि दोऊ दृग न अघात हैं। 
वैद्व ठुहूँ ओर सन्मुख निसि भोर निमिष निमेष न लगत अकुलात हैं॥ 
खेलन कों मन फूल तन न रहें इकून ल 
अंग अंग मिली" केसे सकुचि समात हैं। 
अति अद्‌भुत रूप गोर साँवल सरूप 
मनहुँ मनसा कापे कहें गहं जात हैं॥ 
श्रीबरबिहारिनिदासि दम्पति ये सुखरासि 
देखत दुहुँनि दोऊ दृग न अघात हैं।।२५॥। 
खेलत चतुर राधे चतुर सुजान सों। 
गुन रूप निधि दोऊ नागर इनसे येऊ 
पटतर दैवे कों न बनें काहू आन सोौं॥ 
बारों कोटि अनंग ब्रह्मांड कोटि कोटि सुख 
और बारों कोटि छबि ससि सत भान सों। 
श्रीबिहारिनिदासि रास गावत प्रेम बिलास 
पावत सुख निवास रागिनी रंगान सों। 
सघन मगन बन सुख के सदन कुंज 
खेलत चतुर राधे चतुर सुजान सों।२६॥ 


* पाठान्तर-फूली। 

मैं हूँ देखे सुखरासि सनेह सलोंन में। 

स्याम कंचुकी के भोरें छोरत बंद टटोरें 
बिमल सु तन गोरैं हँसी मुख मौंन में॥ 
बिबस रसिकराइ पाये हूँ अरबराइ 
हौं हूँ रही अरगाइ रीझि रोंन चौंन में॥ 
अंग में अंग झलमलाइ रुचि में सुरुचि पाइ 
चतुर किधौं भुराइ हों हूँ भूली भौंन में॥ 
श्रीबरबिहारीनिदासि अंक में निसंक हासि 
में हूँ देखे सुख रासि सनेह सलोंन में॥२७॥ 
कुँवरि कुँवर कंठ सोहै कंठ मालसी। 
कोमल बिमल कल बलय बिचित्र बाहु 
नाहु टोहे! मोहै मन मनहुँ मृनालसी। 
बिच बिच फूल स्याम सेत पित राते 
अति सीतल सुगंध समरंधनिः सॅभालसी। 
करज अरुङ्ि झूमि झूमि झूमिका से पाछैं 
आछें देखि छबि बिहारिनिदासि हवै निरालसी॥। 
भूषन दूषन सब डारे न्यारे न्यारे करि 
| कुँवरि कुँवर सोहै कंठमालसी।।२८। 


१. टोहना, खोजना, सुराग लगाना; टटोलना; अँगुलियों से छूकर पता लगाना, थाह लेना; 
आजमाना। २. स्मरांध; मदनोन्मत्त। 

श्रीगुरुदेव जू के पद-राग बिहाग-ध्रुपद, धुनि-स्यामा प्यारी आगें चलि | 
आनंद कंद दूलहु मकरंद स्त्रवत मंद मंद वृन्दाबन चन्द बिहारी। 
मधुरे मधुरे हसत लसत दसन बसन छबि पर 
ससि कोटि करों बलिहारी॥ 
वे कला कूस हीन तुव" प्रवीन पूरन पावन 
किरन पान करत निज जन मन हरषि नेंन निहारी। 
श्रीबिहारिनिदासि पिय प्यारी रस बस मगन सघन उपमा देत 
कछू न बनें बलि लाड़िली लाल तिहारी।।२९॥। 


रहसि रसबस करि पिय प्यारी। 

कबकी निहोरति झूठीयै झुकि झुकति काम कसौटी कसति 
देखि स्याम की सुगति सत्रमित करत मनुहारी। 

आरति हरन सुख करन सुभाव^ तेरो 

मेरो कहो मानि जानि हौं हितू तिहारी। 
श्रीबिहारिनिदासि की स्वामिनी सुधर Ce [न संन निहारी 
ऐसें सुख देहु बलिहारी बलि लाड़िलीलाल कुंजबिहारी।३०॥ 
कबके बैठे बिनती करत चरन धरत सुन्दरबर सुकुमार किसोर। 
अति ही आतुर चातुर चपल धीरज न धरत 

चितवत छिन छिन तुव बिधु बदन ओर॥। 
प्रीति उदै करि सु दृष्टि किरन तृषित मोहन नेंन चकोर। 
श्रीबिहारिनिदासि पिय प्याइ सुधा रस 


उमगि ढरे तन मन आनन्द न थोर।।३१॥। 
° पाठान्तर-त्‌। ^प्रभाव। 

प्रानपति प्रेम भरे री, रहि न सकत निमिष* न न्यारे। 
नेंन बैंन स्त्रवन सखी राखी* उर पर धरि में पिय परखि खरे री॥ 
मैं ज्योंही ज्योंही कसे त्योंही त्योंही बसे 
मन सन्मुख चिते इत उत न टरे री। 
श्रीबिहारिनिदासि की स्वामिनी के बचन सुनत अनुकुल ल 
भई फूल अंग अंग रस रंग ढरे री॥३२॥। 
करत सिंगार परस्पर अंखियाँ (मेरी आली) आरसी करि मेरी। 
जदपि अंग अंग अनेक नग दीपति 
तदपि लई हौं नवल नागरी नेरी?॥ 
अंजन मंजन के मन रंजन जहाँ जहाँ चाहि 
चितवत हरि तहाँ तहाँ तित हवै हौं हेरीर। 
श्रीबिहारिदासि स्वामिनी स्याम सखी नेंकु न बिसरतः 
कहत हमरे तन मन प्रीति निजु तेरी॥३३॥ 


तेरे* कियें मान व्यापत री प्राननि के प्रान। 
इहि डर डरपत जिन घटे हेत मन ही मन कलपि लेत 
नाहिं करत बादि संकेत बिसरे सबै सयान॥ 
जदपि तू करुनामय लाडली पालति मो मन चोंप” (की) 
चाड़ली“ अंग अंग सुख दै बर बाड़िली: सकल गुन निधान। 
श्रीबिहारिनिदासि रस बिलास डूल प्रेम प्रकासि 
यों राजो साजो रति दै अधरामृत पान॥३४॥। 
® पाठान्तर-निमिष हू। «राखे। * तेरेई। १. निकट; २. दृष्टि करी; देखा। ३. भूलते हैं। ४. चाह, 


इच्छा, उमंग, चाव, बढ़ावा; उत्साह। ५. चंड-प्रचंड; प्रबल; उद्धत; बहुत बढ़ी हुई। ६. बढ़ी हुई; 
आश्रयस्थान; सुख स्वरूपा, अतिश्रेष्ठ। 

सिर अति ही सोहति मन मोहति री, 
गोरे तन (मेरी आली) तनसुख की ला । 
अंग अंग में झलक लाल के मन ललक नेंकु न लागें पलक 
निरखि निरखि मुख तामेँ स्याम कंचुकी चुहचुही!।। 
आये कुंज में रहसि रस ही रस परसि 


पूजी' मन आस और बासना जिय जुहीः। 
श्रीबिहारिनिदासि बलि बलि या बानिक पर ओर न सुहाइ 
बहु भॉति बरनत कवि इह छबि फबति तोसी तुही।।३५॥ 
अनभती"” अँखियनि चितवति रीझवति हैं मन लाल कौ 
नव बाल चलत लटकति गति आवति हैं सुख दैंन। 
तन सिंगार कुमारि मारि समझ कहो स्याम सों 
ज्यौंही त्यौंहीं मुख रुख लियें नंन सेन बिनु बैंन॥ 
चलि आये सुख पाये नवल निकुंज में 
सुखपुंज प्रियापिय उदित मुदित मन मेंन। 
श्रीबिहारिनिदासि स्वामिनी स्याम बरबस किये 
सुरति रति जीति यों गर्व गनें न।।३६॥ 
प्यारी जू के बदन कमल पर अलकावलि 
मानों (भँवर) आनि बैसे* मधुपगन। 
तिनहिं निवारत सिंगार मिस स्याम काम बस रहे 
जकि थकि तहां दरस परस बाढ़ी लाल कें ललक मन॥। 


१. रसीली; रस टपकती हुई; मजेदार; फड़कती हुई; भड़कीली लगती हुई। २. पूर्ण की, पूरी की। 
३. जो थी। ४. विचित्र तरह; अनोखे ढंग। * पाठान्तर-बैठे। 

करत बिलास हास मिथुन मन हुलास 

हिलि मिलि खेलें दोऊ सुख के सदन। 
प्रेम को पार न पावें लाड़िली लाल लड़ावें आपुन रीझि रिझावें 
कहति न आवै श्रीबिहारिनिदासि गावै बढ़ावे मोद मदन॥।३७॥। 


एक ओढनी ओढ़ें पोढ़ें प्रिया पिय प्रेम प्रजंक। 
अर्ध निसा रस रीझि भींजि रहे हि 
अपने अपने कर ऐंचत हँसत निसंक।। 
सखी राखति उर पर अंचल तर लटपटाइ रहे 
सीत भीत* यों गाढ़े गहि अंक। 
श्रीबिहारिनिदासि निरखि सखी या छिन की छबि पर 
बारति तन मन अरु बारति सब रस रंक।।३८॥। 


श्रीस्वामी सरसदेव जू के पद- 
पिय प्यारी पौढि पल ना लागत मुख देखि देखि मुसिकात। 
रूप की रासि प्रकासि परम रस 

बिबस परस्पर पुलकि पुलकि लपटात॥। 
उपजत हैं मन मिलि तरंग अंग अंग रंगीले * लसत गात। 
सुखद बिहार सुसार सरसदासि 

बिलास निरखत नेंन सिरात॥३९॥ 

मदन कुंज*? सुख पुंज गुंज अलि दुंजन?' खेल बढ्यो सुखदाई। 
भूषन बसन कसनि न्यारे प्यारे मिलि करत केलि मन भाई॥ 


* पाठान्तर-भीत ह्वै। * रसीले। ^स्वंज; (सेज) ? द्वंजन। १. स्वंज-आलिंगन, आलिंगनबद्ध, 
आसक्त। २. दो जनें। 

अंग अंग संग रंग छबि" उपजत मानों सुरंग ओढ़नी दुरंग उढ़ाई। 
करत^* बिहार बिहारी बिहारिनि 
सरसदासि नेंननि मुसिकाई।।४०॥ 
श्री गुरुदेवजू के पद- राग-बिहाग-धमारि, धुनि- तिहारौ तौ पर्यौ है मान 
गुन तो कछु निजु बरन्यों* पे रूप की निकाई न जात कही। 
अंग अंग माधुरी मनोहर कापे परत लही॥। 
करत केलि भुज कंठ मेलि झेलि सुरति सिंधु 
सुख देत लाल ललना प्रेम उमही। 
श्रीबिहारिनिदासि पिय रसिक सिरोमनि 
आदि मध्य अवसान एकरस दंपति सुरति निबही।।४१॥। 
बादही गहरः करत बातनि बातनि बीतई राति । 
स्याम सुघर सुख पुंज निकुंज में बैठे बड़ी बार“ के 
हौं याही तें अकुलात।। 
उत्तर ° दै मोहिं उलटावति मो मन में न समाति। 
अपनों सुख सुमिरि सखी री समयो गयो तें 
तब तू मोहूँ* सों सतराति॥ 
आरति क्यों न निवारति पिय की नाहिंनें सही जाति। 
श्रीबिहारिनिदासि प्रीतम हित प्यारी 
सुनि? स्रवन उठि चली मुसकाति।।४२॥ 


* पाठान्तर-सुख (अति) ^ करि। *बरनें। «बेर। ° ऊतर। *मोही। ० सुनत। १. ढील; देर, समय। 

स्यामा प्यारी आजु कछु रीझि देहैं री। 
करि सिंगार दर्पन दिखरावत तेरे मन मान्यों है री॥ 
साखि दई ललिता हरिदासी श्रीनरहरिदासि यौं बात कहे री। 
श्रीरसिकबिहारी इह बर माँगत मान गाँस जिन हियैं गहें री।४३॥ 
श्रीगुरुदेव जू कौ पद-राग-बिहाग, अद्धा तिताला, धुनि-जो कछु कहत लाडिलौ 
मनावत लाल री मानिनी मान कियें न बने। 
तूही तूही करे तोहिं हृदै धरै तेरे पुनि ननि गने।। 
तन सों तन मन सों मन मिलि प्राननि सों प्रान सनें। 
श्रीबिहारिनिदासि को मानि कहो सु 
लह्यौ सुख अपनें सींचि स्याम सजनें।।४४॥ 
श्रीस्वामी सरसदेव जू के पद- 
जोरी मत्त मगन सुखरासि। 
आलस बलित ललित लोचन मिलि करत परस्पर हासि।। 
बिहरत मिलि अंग अंग सुखदाइक ललना लाल हुलासि। 
आनन्द निधि गुन निधि लाबॅनि निधि 
निरखि सरस सुखरासि।॥।४५॥ 
राजति अलक लड़ी अलबेली। 
सिथिल अंग रति रंग संग पिय जीवन प्रान नवेली 
लटकि लटकि उर सांवल तन मन मिलि मदन मुदित बस॑ खेली। 
श्रीसरसदासि नैंननि सचु पावति बिहरत गर्व गहेली।।४६॥। 

क कुक 
कुंजमहल पिय प्यारी (जू) सोये। 

सीतल सेज रची सुख सहचरी मुदित मदन मन भोये!।। 

लटपटात गात न अघात मिलि हंसत लसत पट अंग अंग गोयेः। 

अति रस भरे बिहारी बिहारिनि सरसदासि मुख जोयेः।।४७॥। 

छबीले छबि सों चाँपत पाँइ। 

ट्वै लर बर (सु) तमाल लाल की सोभा कही न जाइ॥ 

अति कोमल कर परसि मनोहर राखत कंठ लगाइ। 

बारत मन बलि जाइ निरखि मुख फूल्यो अंग न समाइ॥ 

आनन्द मगन लाडली जीवन सुखनिधि मृदु मुसिक्याइ। 

लीनों अंक आपनो बल्लभ राख्यो उर लपटाइ॥। 

करत केलि सुखरासि परस्पर चौंप बढ़ी चित चाइ। 

सुरति रंग बिहरत मिलि अंग अंग उपजत नव नव भाइ 

ललिता ललित माधुरी गावत ललना लाल लड़ाइ। 

श्रीसरसदासि सुखरासि सहचरी देखत हियौ सिराइ।।४८॥। 


श्रीस्वामी रसिकदेव जू कौ पद- 

अरी यह कौन सलोने रूप। 
हँसि हँसि बातें कहत सखी यह कुँवर कहाँ कौ भूप 
स्यामल अंग पीत पट राजत माथे मुकुट अनूप। 
भूकुटी बिकट नैंन रस बरसत बदन सुधानिधि” ऊप“॥। 


१. रंगे; अनुरक्त हुये; सराबोर हो गये। २. छिपाये। ३. देखे; देख रहे हैं। ४. चन्द्रमा। ५. ओप, 
चमक; कांति, झलक। 

कुंडल किरन कुटिल अलकावलि रही कपोलनि झूप!। 
श्रीरसिक बिहारी की छबि निरखत मदन तेज तन तूपः।।४९॥ 
श्रीस्वामी भगवतरसिकदेव जू के पद- 
ब्यारू करत लाल दिन दूलहु दुलहिनि कुंजबिहारी जू। 
दरस परस रुचि बढ़ी परस्पर मोद बिनोद अहारी जू॥ 
चुम्बन चोष्य लेह्य आलिंगन अधर सुधा रस बारी जू। 
भक्ष्यः भोज्यः परिरम्भन षटरस बहु बिधि सोंज सँवारी जू्‌॥ 
अंचवन लेत देत कर बीरी बचन रचन सुखकारी ज्‌। 
श्री भगवतरसिक चकोर नैंन बिबि बदन चन्द्र बलिहारी ज्‌।॥५०॥ 
प्रिया पिय नेंन अरुनता छाई। 
अंग अंग अंगरात मदन बस फिरि फिरि लेत जॅभाई। 
कोमल कुसुम बिविध नाना रंग सरस सुगंध सुहाई। 
परम बिचित्र ललित अपनें कर रुचि* रुचि सेज बनाई॥ 
अति अनुराग भरी श्रीस्यामा मिलि पोंढ़ी किलकाई। 
श्री भगवतरसिक रसमसे* दोऊ करत..केलि मन भाई।७१॥। 
हमारे नेंननि नित सुख देत। 
कुंजबिहारिनि उ री चितवनि चित चुरि लेत॥ 
सुरति समर में जुरे सुभट दोऊ सुमन तल्प सुख खेत। 
श्री भगवतरसिक किसोर किसोरी रंगे रंग झषकेत“।।५२॥ 


१. झूल रही है। २. स्तूप-शिखर,; ढेर, राशि स्तंभ, समूह। ३. चूसने योग्य; चूसकर खायी जानेवाली 

वस्तु। ४. चाटने योग्य चीज, चटनी; चाटने योग्य। ५. चबाकर खाने योग्य; वह जो खाया जाय; 
आहार, भोजन। ६. खाने योग्य, भोजनीय; भोजन, खाद्य। ७. आनन्दमय, रंग में मस्त; पसीने 
से भरा, श्रांत, तर, गीला। ८. कामदेव। * पाठान्तर-रचि। 


१३० समाज-सूंखला 

श्रीगुरुदेव जू के पद-राग-सोरठ,चौताल,धुनि-चलि सखि कुंजबिहारी 
नव निकुंज भवन में लाइति! लाड़िले लाल संग लाड्ली। 
रूठे तूठे जाने जात न मोहिं मनावत आतुर चातुर 
चोज करें चित चाव चाड़िली। 
होड़ बदावद गावत रीझि रिझावत दोऊ री हंसि जात 
छबीली* सुजान छबीले^ तान कछु सुर छाड़िली। 
श्रीबिहारिनिदासि बलि (बलि) रस भीनें लीनें उर 
सुन्दर सुघर कोक कला बर बाड़िली।।५३॥ 


माई री नव निकुंज के महल बैठे रसिक स्याम स्यामा बनि आई। 
जे जे मुख मुसिकाइ कही प्रीतम ते ते मन भाई॥। 
तैसेई अंग भूषन पट लट सगबगीः 
तेसीये सहज सोभा सिर न्हाई। 
श्रीबिहारिनिदासि की जोरी पौंढी | 
साँवल गोर ललिता देत दुहाई०।।५४॥ 


श्रीस्वामी जू कौ पद-राग-सोरठ,अद्धा तिताला, धुनि-रसिकबर बन बोली 
प्यारी अब सोय, गई। 


ज्यों ज्यों जगावत त्यों त्यों नहिं जाह 
प्रेम रस पान करि भोय गई॥ 


भ्पाठान्तर-छबीले। *छबीली। १. लाड़, दुलार, प्यार प्राप्त करना, लाड़ दुलार, प्यार से फूलना, 
आनंदित होना। २. आर्द्र, तर; सराबोर। ३. घोषणा, मुनादी; रक्षा के लिये की गयी पुकार; 
प्रताप, ऐश्वर्य आदि की प्रसिद्धि; शपथ, सौगन्ध। ° हाई-ढंग, पद्धति, ढब, तरह, घात करने की 
चाल, अवस्था, परिस्थिति। 


श्रीस्वामी ललितमोहिनीदेव जू कौ उत्सव- जागरन के बिसेष पद १३१ 


जागत होइ तो जगाऊ प्यारी तातेंब परम सचु 
रस ही रसिक रस बोइ गई। 
श्रीहरिदास के स्वामी स्यामा उठिके गरेँ लगाई 
नवल प्रीति सों नोइ गई।॥॥५५।॥। 
श्रीस्वामी ललितकिसोरीदेव जू कौ पद- 
प्यारे“ दोऊ परम सुख में परे। 
चाहत यही रहिहें? हम ऐसें प्रान* प्राननि अरे॥ 
मन में हरषि सिहात! हँसि हसि उमँगि अंकों भरें। 
श्रीहरिदासि रसिक की जीवन सेज हिय में ढरे*।।५६।। 
श्रीस्वामी रसिकदेव जू के पद- 
कुंजनि* पधारो प्यारी रंग भरी रैंन। 
रंग भरी दुलहिनि रंग भरे पिया द ३४४ न्दर सुख देंन।। 
रंग भरी सेज रची फूलनि की रंग के उलहत 
श्रीरसिकबिहारी पिय प्यारी मिलि दोऊ करहु सेज सुख सैंन।॥५७। 
सखी री* पोनि को समयो भयो। 
इत आई द्रुम की परिछाँहीं उत ढुरि चन्द गयो॥ 
उमँगि दुरे दोऊ सुरंग सेज पर बाढ्यो रंग नयो। 
श्रीरसिकबिहारी बिहारिनि पोरे यह सुख दृगनि लह्यो।।५८॥ 


श्रीस्वामी नरहरिदेव जू कौ पद- 
दोऊ* सुरति सेज सुख सोये। 
करत पान मकरन्द प्रिया पिय अधरसुधा रस भोये॥ 


* पाठान्तर ए। ° रहैं। * प्रान सौं। ® धरे। *महलनि। *अब। *(ए) दोऊ। १. ललकना; देखकर 
प्रसन्न होना, मुग्ध होना। 


१३२ समाज-सूंखला 

तन सौं तन मन सौं मन मिलवत मदन मान सब गोये!। 
श्रीनरहरिदासी सुखनिधि बिलसत नैंन कमल मुख जोये।।५९॥। 


श्रीस्वामी भगवतरसिकदेव जू के पद- 
पोढ़ि दोऊ ललित लतानि तरें। 
सुमन सेज सुखरासि सनेही अधरनि अधर धरैं। 
उरजनि उरज जोरि कटि सौं कटि लपटि भुजानि भरैं। 
यह रस मत्त मगन मन सोये भगवत बिजनः करें।।६०॥। 


सुरति सुख सोये स्यामा स्याम। 

गल भुज दियें परस्पर दोऊ अंग अंग अभिराम॥। 

तन मन अरुझि रहे सुरझत नहिं जामिनि तीजे जाम। 

श्रीभगवतरसिक पलोटत पायनि सहचरि सब सुख धाम।।६१॥ 
श्री गुरुदेव जू कौ पद- 
प्रिया संग खेलिये हो लला, जाकी तुम करत हे अभिलाः। 
लाड़िली के अंग अंग सबै गुन तुव* निधि कोककला।। 

नव निकुंज सुख के पुं la महल भला। 
श्रीबिहारिनिदासि दोऊ बल को अबला प्रबला॥।६२॥। 
श्रीस्वामी सरसदेव जू कौ पद- 
पिय प्यारी सोये सुख चेंन। 

लिटपटाइ* रहे रोम रोम मिलि मगन भये बिहरत मन मेंन॥ 


१. गोवना-छिपाना; नष्ट करना, दूर करना। २. ब्यजन-पंखा। ३. अभिलाषा-इच्छा,चाह। 
* पाठान्तर- तू। * लटपटाइ। 


श्रीस्वामी ललितमोहिनीदेव जू कौ उत्सव - जागरन के बिसेष पद १३३ 

बदन कांति न समात नील पट ओढ़े छबि कछ कहत बनें न। 
सरस सनेह कसत उर सों उर सहचरी ले राखे उर ऐंन।।६३॥ 
श्रीस्वामी नागरीदेव जू के पद- 
लाड़ैं श्रीस्यामा स्याम सेन, पोंढ़े सहचरी अंक ऐंन।। 
अंग अंगनि कसें मुख लसें ललित हंसे निरखि निरखि नेह नैंन।। 
उपजत मोज मनोज मत्त मन मधुर मधुर बोलत मुदु बेंन। 
श्री नागरीदासि नवरंग बिहारी बिहारिनि सुरति सुख डन ॥।६४॥। 
राजें रंग महल जुगराज नेंन सेन बातें करें। 
साजें सहचरी छत्र बिचित्र बिहारी प्यारी पर चमचमात चोंर ढरें। 
अद्भुत रूप रंग मनसिज मौजनि मननि हरैं। 
सेवत श्रीनागरीदासि खवासि सुख रीझि रीझि हँसि अंक भरें॥६५॥ 
श्रीस्वामी रूपसखी जू कौ पद- 
रसिकबर सुरति i संग्राम 
महा धीर अति बीर परस्पर ललित अभिराम।। 
अंग अंग जोरैं रस माते कुंजबिहारी नाम। 
बाजत बलय निसान नूपुरनि श्री वृन्दाबन धाम॥ 
गौर स्याम सोभा अद्भुत पर बारों कोटिक काम। 
अधर पान परिरंभन चुंबन रसिक रूप विस्त्राम।।६६।। 


श्रीस्वामी नागरीदेव जू कौ पद-राग-परज, धीमा तिताला, धुनि-लेत परस्पर अंग 
रंगे अंग संग रंगीले। 
तन में तन मिलि मन मोहन सोहन छबि सों छेल छबीले॥ 

पियें जियें मकरंद स्वाद सुख अति स्वादी अरबीले। 
श्रीनागरीदासि कुंजबिहारी बिहारिनि सुरति रंग भरे 
ढरे अनुराग रसीले।।६७॥। 


श्री गुरुदेव जू कौ सवैया-राग-खम्माच, चौताला, धुनि-सोनो सो स्याम 
रूठनों तूठनों यों रस बूठनों तूठनें तें अति रूठनों भावै। 
प्रेम प्रवीन प्रिया पिय मातर र चातुर केलि कला गुन गावे॥ 
नाहिं करें तब पाँइ परें हंसि आलस यों मन मोद बढ़ावे। 
श्रीबिहारिनिदासि कें प्रेम अभंग सुरंग में रंग अनंग बढ़ावै।।६८॥ 
श्रीस्वामी सरसदेव जू कौ कवित्त- 
बिबिध बर माधुरी सिंधु में मगन मन 
बसत वृन्दाविपिन बर सु धामी। 
महल निजु टहल में सहल! पावै न कोऊ 
छत्रपति रंक जिते कर्म कामी॥। 
रसिक रस रीति की रीति सों प्रीतिनित | 
नेंन रसना रसत नाम नामी। 
हदै कमल मध्य सुख सेज राजत दोऊ 
रसिक सिरमौर श्रीहरिदास स्वामी।६९॥ 


श्रीस्वामी जू के पद-राग जैजैवन्ती, धमारि, धुनि-मेरी गति तुही है 
तुव जस कोटि ब्रह्मांड बिराजे राधे। 
श्रीसोभा बरनी न जाइ अगाधे।॥ 


१. सहज, सरल। 


श्रीस्वामी ललितमोहिनीदेव जू कौ उत्सव - जागरन के पद - सहेली १३५ 


बहुतक जन्म बिचारत ही गये साधे साधे। 
श्रीहरिदास के स्वामी स्याम कहत री प्यारी 
ए दिन में क्रम क्रम करि लाधे।७०॥। 
पिय सों तू जोई जोई करे सोई छाजे। 
और सेंघ! करै जो तेरी सोऊ लाजे॥ 
तू सुर ग्यान सब अंग सखी री मान करत बेकाजे। 
श्रीहरिदास के स्वामी स्याम जिय में बसे” 
तू नित नित बिराजै।।७१॥ 
श्रीस्वामी ललितकिसोरीदेव जू के पद- 
रस मत्त बिहारिनि प्यारी है। 
नेंकु लखैं बस भये लाडिले अद्भुत रूप उज्यारी है॥ 
उमग्यौ रंग सरोबर हिय में मृदु मुसिकनि कछु न्यारी है। 
श्रीहरिदासी के हित बिहरत जीवन प्रान हमारी है।७२। 
सुख रूप बिहारिनि रानी है। 
तन मन मिलि बिहरत आनन्द में महा प्रेम रस सानी है। 
कुंजबिहारिनि नित्य लाडली अति जाननि मनि जानी है। 
श्रीहरिदासी रसिक सिरोमनि ललित केलि मन मानी है।।७३॥ 
श्रीगुरुदेव जू कौ पद- (सहेली) ताल-कहरवा 
सहेली मेरो लालबिहारी ऐसो रगमग्यौ (जे) श्रीवृन्दाबन कौ री चंद। 
जाके दरस परस सुख पाइये मन उपजत अति आनन्द॥।१॥ 
१. स्पर्धा,होड़। ® पाठान्तर- कौ ज्यौ तोमें बसै। 


१३६ समाज-सूंखला 

नखसिख रसिक सु रस भस्यौ मो प्रानप्रिया के रंग। 
मो बिन नेंकु न रहि सके बिहरत अनुराग अभंग।॥॥२।। 
अवधि प्रेम की साँवरो मिलि करत नई नित केलि। 
या रस ते' नेंकु न टरै हम दोऊ नवल नवेलि।।३।। 
तोते कछु न दुराइहों! सखि तू मेरे हित प्रान। 
तै मेरे रस बस कियौ बर सुन्दर सुघर सुजान।।४।। 
तोहिं सुन्यौ भावत भटू रुचि आछे मन की दोर। 
तोसौं छिन छिन मन मिले हौं बहुत कहौंगी और।।५॥। 
श्रीवृन्दाबन सहज सुहावनों राजत जमुना के फेरः। 
कुंज कुंज अलि गुंजही मानों सदन मदन के मेरः।।६।। 
इक दिन अति आतुर मिल्यो नव चंपक कुंज किसोर। 
तन मन की मोसों सब कही सखि याकी प्रीति न थोर।७॥। 
जित जित हौं तितही चले तित आपुन हू चलि जाइ। 
तितहीं त हुँ ले चले कछ आनंद कही न जाइ।।८॥। 
कुंज कुंज कौतिक घनो ले तही तही बिरमाइ"। 
ता छिन तें ता ठौर तें सखि आगें चल्यो न जाइ।।९॥ 
जल थल कुंज पुलिन बन घन' रंग रह्यो भरि कहो न जाइ। 

सब पंछी दुम तून जलनि अलि कमलनि चलत डुलाइ।।१०॥ 
मेरे मन के आगें ही फिरै अति संपति सहित सुहाइ। 

जब चाहो ताही समै रति तेसिये ह्वै मिलि जाइ।।११॥। 


१. छिपाऊँगी। २. घुमाव; चक्कर;आसपास गोल कंकणाकार। ३. मेल, झुंड, समूह। ४. रोकना; 
अटका रखना; प्रेम में बाँधना; बिताना; ठहराना; विश्राम कराना। ५. अधिक; ठस; समूह। 

श्रीबृन्दाबन जो सु कृपा करें तो निज सुख मननि समाइ। 
हमें इनहीं की आस अनत सुख सपनें हू न सुहाइ।।१२॥ 
लाल रतन मनि मुक्तामय तरु ललिते लता उदार। 
स्यामे सेवत नित नये फल फूल प्रेम के भार।।१३।। 
नारिकेलि नव नारंगी सत अम्ब मोर बहु ठोर। 
देखत सोभा बन घनों रस रीझि रह्यो सिरमौर।।१४॥ 
श्रीबृन्दाबन जब देखों तबही नयो नित लेत प्रेम उपजाइ। 
या रंग रस में मन झूमहीं तो भूलि पाछिलो जाइ॥१५॥ 
जा दिन तू पाछें रही मोहिं मिल्यो सामुहै! आइ। 
मोहिं अकेली देखि कें कछु सुख ही में सुख पाइ।।१६॥। 
तब पूछी संग की कहाँ में उत्तर दियो बनाइ। 
नव कुंदन की कुंज को तें पतो मिलायो आइ॥।१७।। 
तब सुनि सुख हनो भयो मन फूल्यो अंग न माइ*। 

तो तन हॅसि मेरे पाँइनि पस्यो लड़ाइर।।१८॥ 
तब मेरो मुख चूम्यो माथो चूम्यो ला मे नेंन कपोल। 
तेरे देखत सब भयो यों कह्यो बिन मोल॥।१९॥ 
इक दिन नवल निकुंज में नट रह्यो लता सों लागि। 
हौं फूलनि के ख्याल ही मोहिं मिल्यौ मदन मद जागि॥२०॥ 
ताकी बातनि ओरः न पाइये अति गावत सुघर सुदेस। 
खेलत छिन छिन ख्याल में मोहिं मिल्यो" मनोहर बेस।२१॥। 


१. सम्मुख, सामने। २. प्यार, दुलारपूर्वक। ३. अंत; सीमा। * पाठान्तर समाई। * मिलत। 


उकळकककककककर्ककक्कक्ककककककककककककक्क्कळकककककक 
गुन गन रूप अचागरो! अति चंचल अंग अंग। 
कोक मनों मुख ही पढ्यो तन उपजत अनंत अनंग।२२॥। 
तब मेरौ हाथ छियो हियौ छियौ पुनि कर परसि कपोल। 
चितवत ही चित वितः हस्यो मेरे सुनत मधुर मृदु बोल॥।२३॥ 
इक दिन कालिन्दी के कूल ही ठाढ़ौ ललिता के संग। 
तैं मोसौ तबहीं कह्यो यह तेरेई रस रंग।।२४।। 
तू कछु उनहीं मिलावती मोसों करत सेन ही बात। 
मेरी सी मोसों कहै उनकी पुजवतिः सब घात।।२५।। 
प्यारी जू तुम हम सों ऐसी कहो तेरे पिय के प्रेम अवेस। 
तेरे मन को भावतो मिलि करि रमत सुदेस।।२६।। 
प्यारी जू हम साँझ समे साँझै कहें कहें भोर सों भोर। 
बात कहें सो समझिये पे मन को ओर न छोर।।२७॥। 
सखि तू जानत सब दिन की सबै घट नटनागर की बात। 
कौतिक नित नये करै बहु निपुन कला सत सात॥२८॥। 
अ तुम मिले सयाने चतुरई बिच भोरी' हूँ दै दै जात। 
मेरो यहै सहज सदा सुख देखत सुनत न अघात।।२९॥ 
मोहन सों मुख की कछु कहि आवै पे जिय तें निकसी न जाइ। 
सब दिन यह सुख जीजिये नेंकु तुम सों कहत लड़ाइ॥३०॥ 
भावत सबही भावतो हनि तेरे सुख संतोष। 
तेरे सुख तेई सुखी अरु है समरथ सब द्योस"।।३१॥। 


१. नटखट, छली; शरारती; उत्पाती। २. सम्पत्ति, धन। ३. पूर्ण करती है; सफल करती है। 
४. भुराई, भोलापन; मुग्धता। ५. दयौस, दिवस, दिन। 


श्रीस्वामी ललितमोहिनीदेव जू कौ उत्सव - जागरन के पद - सहेली १३९ 
eto ote ede 


(सखि) इक दिन हों जमुना जल न्हात ही में देख्यौ बन में जात। 
ना जानौं कित ह्वै मिल्यो हों चौकि परी सब गात॥३२॥ 
केस कुसुम बैंनी सिथिल गई जलज मनि माला टूटि। 
करनफूल खुटिला! खुले कंचुकि नीबी बन्द छूटि।॥।३३।। 
सादौ भेष उताइलौ?! फिर सच्योः आपने हाथ। 
बैनी गुहत कळू कहो मोहिं राखि आपने साथ।॥।३४॥ 
सखि तोहू सौं न जनावही मोसों' हरुवे हाहा खात। 
नेंक निकट ही ओट होत तब तोही सों बिललात॥।३५॥। 
प्यारी जू तुम इनहीं को कह्मो करो कछु हों तो नहीं अनखात। 
भीर” परै जो साँकरें: कछु हों संग तें नहिं जात।३६॥ 
तुम्हरी इनकी अटपटी' एको जानी नहिं जाइ। 
अनजानत हुँ जानिये पे प्रेम न बरन्यौ जाइ।।३७।। 
प्रेमे आहि कहे कोऊ यह सुख दुख लाभ कि हानि। 
रिसही मैं हाँसी आवै हौं कहत नहीं कछु बानि"।।३८॥। 
सखि तोतें अधिक न जानिहों कोउ कहे तो लागौं पाँइ। 
मेरे मन संसे रहे मोसों तू कहि दाइ उपाइ।॥।३९॥।। 
प्यारी जू तुम मेरो कह्यो करो ये कहें सो कीजे बेगि। 
तेसै कह्यो कहा करौं यह लावनि भस्यौ अनेगि॥।४०॥ 


१. कानों का एक गहना; करनफूल। २. जल्दबाजी, जल्दी करनेवाला, अधीर। ३. सजाया; पूरा 
किया, सँवारा। ४.आधिक्य; संघट, समूह; भीड़; संकट। ५.संकट; कष्ट; तंग; कष्टयुक्त। ६,नटखटी 
शरारत; अनोखी बात। ७. सजधज, आदत; स्वभाव; बनाकर। * पाठान्तर- मेरे। 


१४० समाज-सूंखला 
जु कक 


मोहन करिहो कहा सु कीजिये यों सुनत भयो चित चाव!। 
जगत बिदित हमहू सुन्यौ तू रसिक रंगीलो* राव।।४१॥। 
प्यारी जू तेरे बरन बसन करों तन तेरेई उनहारि। 
तेरी सी बाते लगें कहि जीवत बदन निहारि।।४२।। - 
तोलों चलों मिलों तोहीं लों जो पहिचानिहे न कोइ। 
मिलै मिलायै रंग रहै तो खेल चोगुनो होइ।।४३।। 
मोहन आहि भली जो ह्वै आवे तो मिलो सखी* सों जाइ। 
बहुस्यौ मिलिहैं कुंज में लियो जलहू कौ सुख पाइ।।४४॥ 
तब निकट सुनत ही सहचरी फिर चितयो नेंन बिसाल। 
मनि चूरा चौकी चुरी दै राती! बेंदी भाल।।४५।। 
सखि देखत है याको मतो यह याकी टेव न जाइ। 
बरजत ही बरजत हठि आयो फोंदा फुली बनाइ।।४६।। 
तब लाल सकुचि ठाढ़ौ भयौ कछु रूप न बरन्यो जाइ। 
चितै चिते मुख साँवरौ तन उपजत अगनित भाइ।॥।४७॥।। 
तन मन प्रान पलटि परे लीनें उर सौं उर लाइ। 
रस बस भये न जानहीं निसि बासर गयो बिहाइः।।४८॥। 
सखि तेरे संग सुख पाइये सब तेरो कियो सहाइ। 
सुरति रंग में रंग रह्यो रस रीझि रह्यो गहि पाँइ।४९॥ 
सुन्दरि तेरी कृपा कहा कहौं यह रस जस प्रेम प्रकासि। 
बलि बलि श्रीहरिदासि की जिन करी* बिहारिनिदासि।।५०।३६॥ 


१. उत्साह; उमंग; प्रबल इच्छा। २. लाल। ३. बीतना,बीत गया। * पाठान्तर-रसीलौ। *सखिन। 
* करी है। 


श्रीस्वामी ललितमोहिनीदेव जू कौ उत्सव- प्रभाती के पद १४१ 
स्र्कक्ककककककककककककककककक्ककककककककककककक्कक 
प्रभाती के पद 

श्रीस्वामीजू के पद-राग-भेरौं, ताल-श्रुपद 
जागे री जानें क्यों मन मानें। 
झगरत जुरत किसोर किसोरी बड़े भोर में बतबतात! उनमानें!॥। 
ओढे उलटि बसन सम्भ्रमः निसि पलटि लेत पहिचानें। 
श्रीबिहारिनिदासि दंपति कौ सुख निरखति हरषति सखी 
बारति तन मन प्रानें।।३७॥। 
श्रीस्वामी ललितमोहिनीदेव जू कौ पद- 
जागो जी जागो भोर भयो। 
आलस खोलो श्रीमुख बोलो अब जिनि' करो ऐसो हियो॥ 
मान कियें न बनें मम जीवन या रस बस हों जियौ"। 
श्रीललितमोहिनी यों समुझावति करिये जू इनको कह्यो।।३८॥ 
श्रीस्वामीजू के पद-राग-भैरौं, ताल-श्रुपद 
प्रिया पिय के उठिवे की छबि बरनी न जाइ सब तें न्यारे। 
मानों ्योस रेंन इक ठौरे सोये न भये न्यारे। 
बार लटपटे मानों भँवर जूथ लरत परस्पर 
- कमलदलनि पर खंजरीट' सोभा न्यारे। 
श्रीहरिदास के स्वामी स्यामा कुंजबिहारी बिहारिनि ऊपर * 
कोटि कोटि अनंग कोटि ब्रह्मांड वारि किये न्यारे।।३९॥ 


१. बातचीत करना; बातचीत करते हुए। २. अनुमान, अन्दाज; भाव; थाह। ३. उतावली, 
जल्दबाजी; उत्साह; रस-भाव की अधिकता से, उमड़ने से अकुलाहट, व्यग्रता। ४. नहीं, मत। 
५. खंजन पक्षी। ° पाठान्तर- हौं ह्वै जु रह्यौ। * पर। 


१४२ समाज-सूंखला 


कु्ककक्ककक्ककल्ककक्ककक्ककककक्ककक्ककक्क्कक्ककक्ककककक 
प्यारी जू बोलत नाहीं के तू सूता! उनींदीं 
किधौं काहू कछु कह्यो के तेरो ऐसौई सुभाव। 


मोहिं तेरे देखे बिन कल न परै (री) के तू छाँडि कुभाव॥ 
काहू की झुकिः हमें देत (है) री उपजत दुभाव। 
श्रीहरिदास के स्वामी स्याम कहत 

ताके बस परे प्रगटत जु भाव॥।४०॥ 


आलस भीने री नेंन* जँभाति आछी भाँति सुदेस"। 
कर सों कर टेकि अंँगुरिन पेंच मानों ससि मंडल 
बेञ्यो अति भाँति सुदेस।॥ 
मन के हरिवे कों और सुख नाहीं प्यारी 
कोऊ तोतें नख सिख भाँति सुदेस। 
श्रीहरिदास के स्वामी स्याम छाती सों छाती 
लगायें अंग अंग सुदेस।।४१॥। 
श्रीस्वामी बीठलविपुलदेव जू कौ पद- 
आवनि कुंज तें पह पीरी। 
प्रिया जॅभाति कर जोरि रसमसी: ललन खवावत बीरी॥। 
सुरति स्त्रमित अंग अंग सिथिल अति भुज भरि स्याम रसीरी'। 
श्रीबीठलबिपुल बिनोद करहु* मिलि नहिं ललितादिक नीरी।।४२॥ 


१,सोयी हुई। २.अर्धसुप्त; नींद से भरी हुई; झपकती हुई। ३.खीज, क्रोध, झुँझलाहट। ४. सुन्दर; 
श्रेष्ठ; उपयुक्त। ५. रसमग्न, आनन्दमय। ६. रसीली, मनोहरा; रसमग्न। * पाठान्तर-चैंना। *करहिं। 


श्रीस्वामी ललितमोहिनीदेव जू कौ उत्सव- प्रभाती के पद १४३ 

श्रीस्वामी नागरीदेव जू के पद-राग-भेरों, ताल-चर्चरी (चौताल) 
रगमगे अंग अंग संग राजें रसिक सुरति रंग 
जागे निसि नवल नेह सुन्दर सुखदाई। 
कबरी! कुसुम सिथिल अलक अंजन अधर पीक पलक 
बदन झलक ललित ललक ललना लाल लड़ाई। 
हसि हुँसि मृदु कहत बेन नेंन सेन मुदित मेंन 
मोहत मन रीझि ले सखि आरसी? दिखाई। 
दासि श्रीनागरि नवेलि बिहरत भुज कठ मेलि 
नव निकुंज सुखद केलि करत हैं मन भाई॥।४३॥ 


लटपटातः गात” गलित: लाडली लाल हंसत 
लसत भुजनि कसत काम नेंननि नेह निहारें। 
एक ही सुर स्वास सेन बिहरत बर बिचित्र बैन 
अधर सुधा सहज सुन्दर पीवत मधुर धारें।। 
छाके रस मत्त मगन अंग अंग अनुराग सघन 
बरबिहारिनिदासि ले उर सेवत स्त्रम निवारे'। 
बलि बलि नव नागरीदासि कुंजबिहारी सुख की रासि 
रीझि ललित श्रीहरिदासि तन मन धन बारें।४४॥ 
१. वेणी, चोटी २. दर्पण; आईना। आईना जड़ा छल्ला, अँगूठी जिसे स्त्रियाँ दाहिने हाथ के 
अंगूठे में पहनती हैं। ३. लड़खड़ाते हैं; गिरते-पड़ते हैं; विचलित , अस्थिर होते हैं, चूक जाते हैं; 


मोहित होते हैं; अनुरक्त, आसक्त होते हैं। ४. शरीर। ५. गले हुए, द्रवित, पिघले हुए; निगले हुए; 
एकमेक हुए; परिपक्व। ६. दूर करती हैं। 


१४४ समाज-सूंखला 





श्रीस्वामी बीठलविपुलदेव जू कौ पद- 
प्रातही किसोर जोरि कुंज केलिनी। 
अंग अंग गुन तरंग गोर स्याम रूपरासि 
मदन केलि सुरति सिंधु पुलकि झेलिनी। 
तरनि नन्दिनी! सु तीर गावत पिक भृंग कीर 
तृगुन मरुत माधुरी स्त्रमम्बुः पेलिनीः। 
बर बिहार राजनी सु नूपुरादि बाजिनी 
श्रीबीठलबिपुल बारनें भुज कठ मेलिनी।।४५॥ 
श्रीस्वामी नागरीदेव जू कौ पद- 
करत केलि कुंज कुंज कुंवर कामिनी। 
अद्भुत बन रूप राज सहचरि अति सुख समाज 
गोर स्याम मोजनि घन बरषि दामिनी।। 
पुलिन नलिन बिबिध फूल जल थल आका 
लेत सुखनि देत प्यारी जू रवन । 
दासि श्रीनागरि नवेलि नागर नवरंग झेलि 
बिहरत अंग संग श्रीहरिदासि स्वामिनी।।४६॥। 
श्रीस्वामी भगवतरसिकदेव जू के पद- 
सुन्दर रज तिलक भाल बाँकी भृकुटी बिसाल | 
रतनारे नेंन नेह भरे दरस पाऊँ। 
बारौं छबि चन्द बदन सोभा सुख सिन्धु सदन 
नासा बर कीर कोटि काम को लजाऊँ।। 
१. सूर्यपुत्री, यमुना। २. स्वेदजल। ३. नष्ट करती है, दूर करती है। ४. यमुना। 


श्रीस्वामी ललितमोहिनीदेव जू कौ उत्सव- प्रभाती के पद १४५ 


अधर अरुन दसन पाति कुन्द कलिका बिसाति! 
कमल कोसः आनन दृग मधुप लै बसाऊं।। 
मधुर बचन मन्द हासि होत चादनी प्रकासि 
जै श्रीहरिदास रसिक भगवत गुन गाऊं।॥।४७॥ 
कम्बु कंठ मंजु दाम गोर अंग छबि सुधाम 
कुन्दन तें सरस मृदुल मोहन मन भायो। 
नाल सहित कंजः पान देत सदा अभय दान 
तजिकैं अभिमान साह अकबर सिर नायो॥ 
चरन कमल कासबैलु सकल कामना सुर्देन 
| दूग होत चेंने आपदा” भगायो॥। 
करुवा गूदरा पास बृन्दाबन करें बास 
जै श्रीहरिदास रसिक भगवत अपनायौ।।४८॥ 
कुंजबिहारी एक आस और सकल तजि दुरास 
असन“ बसन ते उदास बाके ब्रत धारी। 
गान दया गुन निधान* रसिक मुकुट मनि प्रधान 
राग भोग बखत जानि तोषत पिय प्यारी॥ 
तिमिर हरन कों दिनेस ताप हरन कों निसेस 
पाप दहन पावकेस गुरुता मुखचारी*। 
निधिबन आसीन नित्त बरबिहार सरस वित्त“ 
जै जै श्रीहरिदास रसिक भगवत बलिहारी॥४९॥ 


१. बिसात-फैलाव; फैलायी, बिछायी जानेवाली चीज, सुरचित। २.गोलक, खजाना; कमल 
की केशर का स्थान। ३.कमल। ४.विपत्ति, संकट; दुख। ५.भोजन ;भोज्य पदार्थ; भक्षण-खानपान। 
६. आधार, आश्रय; खजाना; घर; धाम। ७. ब्रह्मा। ८. सम्पत्ति,धन। 

राधा गुन गान करें जमुना अस्नान करें 
जना ना जल पान करें बास वृन्दाबन को। 
रसिकनि कौ संग करें कर करुवा गूदर गरें 
प्रेम अंग अंग? भरें नेम यही पन को॥ 
बासी निदूरष रहै मधुकर की वृत्ति गहे 
काम क्रोध लोभ दहैं मोहादिक तन कों। 
भगवत यही भाँति बसें इन्द्रीं मन* जुगति कमें 
नेंननि जुग रूप लसें बिलसें सुख धन कों।५०॥ 
श्रीगुरुदेव कौ पद-राग-खट, अद्धा तिताला- 
प्रात समें नव कुंज द्वार ह्वै ललिता जू ललित बजायो" बीना। 
पोड़े सुनत स्याम श्रीस्यामा दम्पति चतुर प्रवीन प्रवीना॥। 
अति अनुराग सुहाग परस्पर कोककला निपुन नवीन नवीना। 
श्रीबिहारिनिदासि बलि बलि बन्दसिः पर 
मुदित प्रान न्योछावर कीना।।५१॥। 
श्रीस्वामी नागरीदेवजू कौ पद- 
प्रात समें दोऊ उठे (हैं) प्रजंक पर सौरभ सरस स्वाद लपटात। 
लोचन ललित अरुन निसि जागे सुरति अंत पुनि पुनि ललचात॥ 
अति रसमत्त सुरति सुख सागर बचन रचन कहि मृदु मुसिक्यात। 
श्रीनागरीदासि दम्पति रतिः बिलसि 
बिलसि सुख ये न अघात।२॥ 


¬पाठान्तर-रंग अंग। *गन। * बजाई। *रस। १. बन्दिश, शब्द योजना; रचना; बाँधने का भाव। 


श्रीस्वामी ललितमोहिनीदेव जू कौ उत्सव- प्रभाती के पद १४७ 
nnn on 
श्रीगुरुदेव जू कौ पद- 


(प्रात समें भई बेर बड़ी री ललिता) जगाइ भई बेर बड़ी री। 
अलबेली खेली पिय के संग अलकलड़े! की लाइ़ लड़ी री। 
तरनि किरन रन्धनि ह्वै आई लगी है निवाईः 
जानि सुकर पर* तब हौं ही ह्वै रही अड़ी री॥ 
श्रीबिहारीनिदासि रति बरनें को कवि 
जो छबि मो मन माझ गड़ी री।।५३॥। 
श्रीस्वामी नरहरिदेव जू कौ पद- 
सोवत निसि नहिं जानी जात। 
अलसानें जमुहात प्रिया पिय उठि बेठे सिज्या परभात॥। 
पसरी किरन अरुन अति राजत कुंज फूल फल कोमल पात। 
कोमल भानु उदित तन सोभा स्याम तनें दोऊ लपटात॥ 
भई (है) प्रकासि सकल द्रुम बेली बन सोभा सोभित सब गात। 
चक्रितः अति होत परस्पर फूले तन मन अंग न समात॥ 
गावति सखी मधुर सुर मीठे रति जागे की जोश हैं बात। 
श्रीनरहरिदासि गोरी की छबि पर 
कोटि मयंक“ भानु“ दुरि जात।।५४॥ 
श्रीस्वामी बीठलबिपुलदेव जू के पद- 
प्रात समें आवत जु आलस भरे 
जुगलकिसोर देखे कुंजनि की खोरी'। 


*पाठान्तर- परै। ^जे१. अत्यन्त लाड़िले। २. ताप, गर्मी। ३. चकित; आश्चर्ययुक्त। ४. चन्द्रमा। 
५. सूर्य। ६. साँकरी गली। 

लटपटी! पाग छुटे बन्द पिय के 
प्रिया जू की बैंनी बिथुरी? छुटी कच डोरी॥ 
ललितादिक देखति जु नेंन भरि अति अद्भुत सुन्दर बर जोरी। 
श्रीबीठलबिपुल पुहुपः बरसत नभ 
तून टूटत अब हो हो होरी।।५५॥। 


आजु बनी लाड़िली प्रीतम संग आवति। ** 
सोधे भीजी लट छूटी पिय के अंस भुज 
पाछें सखि सुघर विभासहिं गावति। 
सत्रमजल बिन्दु निसि के सुख सूचत 
मोहन बदन सों बदन मिलावति। 
श्रीबीठलविपुल कल रसिकबिहारी लाल 
आनंद समुद्र मथि मदन झिलावति"।।५६॥। 
श्रीस्वामी नवलदास जू कौ पद- 
श्रीनागरीदासि सिरोमनि जू मो* बन बास कृपा करि दीजै। 
मागत हूँ करुना करिकें तुमहीं दिन देखि सदा सुख जीजै॥ 
रजधानी भली रज सेये बनें अजू मोकों रजायसु“ तो कछु कीजे। 
द्वार परे कीब? लाज करो किन 
दीन दुखी दिन ही दिन छीजे।५७॥ 
१,शिथिल; ढीली, अस्तव्यस्त २.बिखरी, अस्तव्यस्त। ३.फूल। ४तृप्त करना; सहाना। ५. आज्ञा; 


हुक्म; अनुमति। * * यह पद राग-विभास, ताल-धमार में भी गाया जाता है। * पाठान्तर-मोकौं। 
०की अब। 


श्रीस्वामी ललिततमोहिनीदेव जू कौ उत्सव- प्रभाती के पद १४९ 
श्रीस्वामी नरहरिदेव जू कौ पद-राग-कालिंगड़ा, ताल-धमारि, तिताला- 


प्रिया पिय सुरति सेज उठि जागे। 
घूमत नेन अरुन अलसाने मनहुँ समर सर नांगे!।। 
सिथिल अंग छूटी सिर अलकें बदन स्वेद कन लागे। 
मानहुँ बिधु? कुसुमनि करि पूज्यो अंग अंग अनुरागे 
चिते परस्पर ब्रीडतः दोऊ काम केलि रस पागे” 
श्रीनरहरिदासि अंग छबि निरखत गंड" पीक* सों दागे”।५८॥ 
श्रीस्वामी रसिकदेव जू कौ पद- 
सोभित* नेन कमल रतनारे। 
रूपभरे मटकत खंजन से मनहेँ बान अनियारे।। 
माथे मुकुट लटक ग्रीवा की चित तें टरत न टारे। 
अलिगन जनु झुकि रहे री बदन पर केस ते घूंघरवारे।। 
छूटे बन्द झीनों तन बागो मुकुर" रूप अति^ कारे। 
ढुरकि रही माला मोतिन की छकित छेल मतवारे॥ 
अंग अंग की सोभा निरखत हरषत प्रान हमारे। 
श्रीरसिकबिहारी की छबि बरनत कोटिक कविजन हारे।५९॥। 
श्रीगुरुदेवजू के पद- 
मन मेरे भजि ले श्रीकुंजबिहारी। 
सब सुखसागर रूप उजागर अंग संग प्रीतम प्यारी॥ 
१.सीधे; आवरण रहित। २.चन्द्रमा। ३. लज्जित होते हैं, संकोच करते हैं; नम्र होते हैं ४. सराबोर 


हो गये। ५. कपोल; गाल। ६. पान का रस। ७. अंकित किये हुए। ८. दर्पण; दर्पणवत्‌ उज्ज्वल। 
* पाठान्तर-सोहत। ^ तन। 

वृन्दाबन घन नव निकुंज में केलि करत भुज चारी। 
श्रीविहारीबिहारिनिदासि लड़ावति जीवन प्रान हमारी।।६०॥। 


बसिबो श्रीवृन्दाबन को नीको। 
छिन छिन प्रति अनुराग बढ़त दिन* दरस बिहारी जी को॥ 
नेंन स्रवन रसना रस अँचवत अंग संग प्यारी पी को। 
श्रीबिहारीबिहारिनिदासि लड़ावतिः 
बिछुरत नाहिं रती को।।६१॥ 
मै संग पायो ओर निबाहू!। 
रसिक अनन्यनि सों मन मान्यों अब न बूझिहों' काहू।। 
छाडे कूर कुपन कर्मठ सठ जिनके मन न उमाहू'। 
मारग बिबिध बहत बहकावत उपजावत दुख दाहू"॥। 
श्रीवृन्दाबन धन धर्म राधिका लीने गहि बलबाहू। 
श्रीबिहारीदास कौ सो सुख सुर्लभ? दुर्लभम अगम अगाहू"।।६२।। 


प्रभाती के बिसेष पद 
श्री गुरुदेव जू के पद-राग ललित, धीमा तिताला 
यों हँसि हसि कहत हैं बात; सुनि तिन बातनि हूँ न पत्यात। 
कोमल करनि सौं मुख मूँदि राखत स्रवननि तन? जात॥ 
* पाठान्तर-है। *अंग संग। * मोहिं। ०कौं सुलभ भयौ सुख। 0 नेंकु न। १. अंत तक निबाहनेवाले। 


२. पूँछूँगा; जानूँगा; समझूँगा। ३. उत्साह; उमंग; आनन्द। ४. जलना, ताप; संताप। ५. अगाध, 
अत्यधिक; गहरा, अपार,; दुर्बोध; अज्ञेय। 


श्रीस्वामी ललितमोहिनीदेव जू कौ उत्सव- प्रभाती के बिसेष पप १५१ 
सनम ननम नमम 


बचन रचन बनत नाहिंन पुलकित सब गात। 
श्रीबिहारिनिदासि के नेंननि में सुख सेंननि लटपटात॥।१॥ 


जागत ही जागत गई निसि बीति हो सब देखि सखी सुख चैन? 
अपनें अपनें सुख सहित हरषत करषत सखी 
भये मगन मन मेंन। 
बिथुरी अलक पलक आलस बलित नेंन बेंन। 
चारों पहर बिहरत यों सखी भोर भयें 
श्रीबिहारिनिदासि के हंसि ढरे उर ऐंन॥२॥। 
लाइति लाडली नवरंग। अपनें लालबिहारी के संग।। 
अलसानें जानें भें प्रात प्रिया पति विपरीत रति यों सुख दै अंग अंग 
बिगलित! कच कुसुम सिथिल पाग मरगजी मंग। 
श्रीबिहारिनिदासि की स्वामिनी स्यामहिं देखि सखी 
सुख प्रेम की परनि ढरनि रंग अनंग।।३॥। 
श्रीस्वामी बीठलबिपुलदेव जू कौ पद- 
प्रिया स्याम संग जागी है। 
सोभित कनक कपोल ओपः पर दसन छाप छबि लागी है। 
अधरनि रंग छूटी अलकावलि सुरति रंग अनुरागी है। 
श्रीबीठलबिपुल कुंज की क्रीड़ा काम केलि रस पागी है।।४॥। 


*पाठान्तर- दैन। १. शिथिल, बिगड़े, बिखरे हुए। २. चमक, कांति, आब। 

सु ककन 
श्रीस्वामी भगवतरसिकदेव जू कौ पद- 


नेंना घूमत हैं मद छाके। 
जगे जम्हात सिथिल पट भूषन सुख संतोष न थाके॥ 
पलकनि पीक अधर अंजन रद! छद? कपोल ललना के। 
श्री भगवतरसिक पौंछि अंचल मुख प्यावत अधर सुधा के।।५॥। 
श्री गुरुदेव जू कौ पद- राग भैरो, क्रुपद- 
मुख पट ओट न करि री प्यारी। 
काहे कों झूठिये झुकि झुकति रसिकनी कहत हैं रसिकबिहारी।। 
तू* जो इतो हठि करति चतुर प्रिया रति के चिह्न देखियत" निहारी। 
नवकिसोरै मिलि किसोरी मान तजि 
श्रीबिहारिनिदासि बलिहारी।।६॥ 
श्रीस्वामी जू कौ पद- 
स्यामा स्याम आवत कुंजमहल तें रगमगे रगमगेः। 
मरगजी बनमाल सिथिल कटि किंकिनी 
अरुन नेन चारों जाम जगे। 
सब सखी सुघराई* गावत बीन बजाबत 
सब सुख मिलि संगीत पगे। 
श्रीहरिदास के स्वामी स्यामा कुंजबिहारी की 
कटाच्छ सों कोटि काम दगे:।।७॥। 


* पाठान्तर-तुव। * देखियै। १. दशन, दाँत। २. चिह्न। ३. रसमग्न, रसभीने, आनन्द से भरे हुए। 
४. एक राग विशेष; सुघडता से। ५. दग्ध हो गये, मुहर अंकितकर छोड़ दिये। 

श्रीगुरुदेव जू के पद- 


आधी आधी अँखियनि री चितवत चित चोरति। 
सुरति अन्त अरसात गात तुतरात बात कहि आवत 
भावत री लालन मन जब जम्हाति कर मोरति॥। 
यौंही नित सहज सुभाव स्याम तन रही री मान न करि 
बार बार मनुहारि करति हौं पाँइनि परें निहोरति। 
श्रीबिहारिनिदासि सुख देत निरंतर पिय प्यारी 
इहि बिधि छिन छिन रति जोरति।।८॥। 


मरगजी अँगिया छूटे बंद आनंद उर न समाई। 
तैसैई अंजन मन रंजन अंचल छबि छीटें रही फबि 
कहूँ कहूँ पीक की लीक लाल के मन रही छबि छाई।। 
सुरति के अन्त आलस बस रस भरे बहुरि उमॅगि ढरे रहे लपटाई। 
भूषन बसन पहिरैं न मंजन करें 
श्रीबिहारिनिदासि अलबेली लाल लड़ाई।।९॥। 
रसमसे दरसे में प्रात बतबतात मंद मंद मुसिकात। 
घूमत नेंन बैन बिचित्र रचित रुचिर 
कुसुम सेन सुरति रंभ अरबरात॥ 
अति सुख मुख मधुरे मधुरे पान करत प्रीतम मन न अघात। 
श्रीबिहारीबिहारिनिदासि बिलोकति रोकति 
अंग अंग संग रंग भरे पग डगमगात।।१०॥ 

लटपटाइ रहे गहि प्रिया पिय तन मन प्राननि में। 
कहा कहौं गुन रूप अनुपम आनन्द निधि दोऊ 
गावत मृदु मृदु मिलि ताननि में॥ 
उपजत मदन मोद दुहूँ कोद अति बिनोद बचन रचन आनन में। 
श्रीबिहारिनिदासि दरसि हँसि कहति प्रिया प्रति 
मेरो सुख तुम्हारी रति माननि में।॥११॥ 
श्रीस्वामी नागरीदेव जू के पद- 
लपटात अरसात प्रात उठे आलस उनीदे घूँमत नेंन। 
बिथुरी अलक सोहं जोहैं मन मोहैं 
लोचन जुगल जागे पागे रति मेंन॥। 
अलकलड़े अलबेले बिहारी बिहारिनि रूप रंग रस एऐंन। 
तेसीयै सुखद सहेली लड़ावति दासि श्री नागरी सुरति सुख दैन॥१२॥ 


नवरंग छबीली अलकलड़ी अलबेली। 
सुरति रंग अंग अंग सिथिल अलबेले लाल संग खेली॥ 
अलबेली मौज बिलोकें बिहारी बिहारिनि नेह नवेली। 
श्रीनागरीदासि नव कुंज महल अलबेली संग सहेली।।१३॥। 
श्रीस्वामी जू कौ पद- राग-भेंरौ-ताल-चर्चरी 
कुंज कुंज डोलनि मृदु बोलनि टूटी लर 
छूटी पोति अति छबि लागति। 
भेवर गुंजार करत संग डोलत मानों 
मेरु रागनी के संग लियें रागति। 


श्रीस्वामी ललितमोहिनीदेव जू कौ उत्सव- प्रभाती के बिसेष पद १५५ 
wooded eee 


3 अनेक सुघर जुवतिन के तुम्हरी रीझि पलब नहिं लागति। 
के स्वामी स्यामा कुंजबिहारी पर 
तन मन धन न्योछावरि करों कागति॥१४॥ 
श्रीस्वामी बीठलबिपुलदेव जू के पद- 
आई भोर भयें प्यारी छूटी लट बगरी। 
बॉहाँ जोरी लाल संग निसि किये कुंज रंग 
सूवस किये बिहारी कुवरि अचगरी?॥। 
निसि के चिह्न फबे गौर स्याम तन छबि 
पद नख पर बारों जेती केती नगरी। 
श्रीबीठलबिपुल केलि मनहुँ कंचन बेलि 
अरुझी स्याम तमाल आवै कुंज डगरी॥।१५॥ 


लालहिं बस करनी मदन मद हरनी 
मल्हकिः पग धरनी उरज उदित री। 
हेम लता की फरनी स्त्रम जल की झरनी 
निकट सुता तरनी बदन मुदित री॥ 
रूप सुधा की भरनी” मोपे क्यों आवे बरनी 
पिय टकटरनी* त्रिषित छुधित री। 
रस बस के बरनी विपुल प्रेम परनी' 
श्रीबीठल कुंज घरनी* बिहारी बुधित“ री।॥१६॥ 
१. झुंड, समूह। २. नटखटी; शरारती; छली। ३. इतराकर, ठुमककर। ४. भरण करनेवाली; 


आधिक्यवाली। ५. प्रिय की एकटक दृष्टि से गर्वीली। ६. प्रेम की टेव, टेक व प्रणवाली; प्रेम में 
पड़ी हुई; प्रेम की लता। ७. गृहिणी। ८. ज्ञात; बिहारी जिसे जगाते हैं। 

म न न पक के 
रसिक रसीली भाँति छबीली नेंन रंगीले त्‌ पिय पे तें आई। 
अलक कंचुकी छूटी चारि चारि चूरी त 
आलस क म ठी लेति जॅभाई।। 
कहा रही मुख मोरि नागरि नव किसोरि 
त्रिन टूटत हो होरी ललन बनाई। 
श्रीबीठलबिपुल उर बेष बनी नख रेख 
रजनी के अबसेस! जानि में पाई।।१७॥। 
श्री गुरुदेव जू के पद- 


रसिक लाल के अंग संग जागी री सुख ख चेंन सों रैंन सगरी। 
सोभित सीस कुसुम सिथिल अलके 
तामें कहू कहू री माग मोती बगरी 
अरुन नेंन सलोल मोहन मधुरे बोल 
रची है पीक कपोल प्रेम सुभग री। 
सुबस किये बिहारीदासि बलि बलि प्यारी 
सुरति निपुन नित सुहाग भाग अनुराग अगरी॥।१८॥। 
भोरही कर सों कर जोरैं अंग अंग मोरैं आलस लेत जँभाई। 
पिय के अंक निसंक सबे निसि हुलसि हुलसि बिलसि 
आनन्द में उनींदीये उठि आई॥। 
अंगराग अनुराग रही फि छबि बरनी नहिं जाई। 
अति सुख भरि भरि उमँगि श्रीबिहारिनिदासि सों 
कहति ऐसें हों लाल लड़ाई॥।१९॥ 


१. अन्त। २. अग्रगण्य, श्रेष्ठ; चतुर; आकर-खान; आगर-धाम, घर। 

धन्य सुहाग अनुराग री तेरो तू सर्वोपरि राधे जू रानी। 
नख सिख अंग अंग बानी प्रीतम प्रान समानी 
रसिक किसोर सुरति सुख दानी।। 
को जानें बरनें बपुरा कवि अद्भुत छबि नहिं जात बखानी। 
श्रीबिहारिनिदासि पिय सों रति मानी में जानी सयानी 
तोहिं सब निसि सुख सिरानी!।।२०॥। 
जिनि जगावै जुगल नवल निज नेह सुख। 
जागे जामिनी सेन मेंन मानिनि रवन 
प्रान जीवन मेरे मन भवन दवन दुख।। 
सत्रमित अमित बिहार सुरति सुखद सुमार 
ये सुकुमार तन मनहिं दियें लियें रही रुख। 
श्रीबरबिहारिनिदासि लोल लोचन लासि 
निरखि सुखरासि हसि मिलत सुन्दर सु मुख।॥२१॥ 
आजु लाड़िली लालहिं जगाइ जागी। 
सकल निसि कुंज बसी प्रिये बल बाहु कसी 
बिलसि अंग अंग अनुराग रागी॥ 
रोम रोमनि अरुझि सकत नेंकु न सुरझि 
अति सधरः मधुर रस प्रेम पागी। 
श्रीबिहारिनिदासि सकाम गोर स्याम सु धामः 
बितवत जाम लता लागी॥।२२॥। 


१. बीत गई; समाप्त हुई। २. ऊपर का ओठ। ३. सुन्दर प्रभा, सुतेज; श्रेष्ठ आलय; चन्द्रमा। 

कककककक कक कक कक कक कक कककककककक 
आजु की छबि अंग अग रही फबि 
ऐसी मति कोन की को बरनें कवि। 


उपमा आहि न काहि बताऊँ गाउं इन्हें सुनि जाहिं सबै दबि॥ 
हसत खेलत मिलत सकल निसा गत 
लटकि चलत पग धरत अवनि ठबि?!। 
श्रीबिहारिनिदासि संगम सुख सूचत 
देखि री देखि आनन्द उदै रवि।२३॥ 
तू मन मोहिनी री मोहन मोहै री अंग अंग। 
अगमनी! अलकें झलकें बर उर पर छूटी लट 
मुख हसत लसत दसनावलि सहज भृकुटि भंग॥। 
मृग मधुप लों स्याम काम बस तजि* बन बेलि धाम 
सौरभ सुर सब्द सुनत फिरत संग संग। 
श्रीबिहारिनिदासि स्वामिनी सुखरासि रहसिः फिर चितयौ 
हित यों मानि आनि उर अंग रंग अनंग।।२४॥। 
मुदित मोहन अंग सोहन को मन मोहिनी तें मोह्यौ री मोहन। 
जद्दपि रहत हँसत खेलत अंग संग निसि दिन 
छिन न तजि सकत गोहन"।। 


* पाठान्तर-तजे। १. ठमककर, विशेष मुद्रा में; अदा के साथ। २. आगे आई हुई। ३. एकान्त, 
आमोद-प्रमोद। ४. संग, साथ। 

अद्भुत रीति जीति प्रीति प्रिय पै मन बच क्रम कियें 
कहत तुम सों सखी कर पद पर आरोहन। 
श्रीबिहारिनिदासि की स्वामिनी सुनि रही मोन 
चिते मुसिकात पत्यात न सोहन।२५॥। 
भोर भयें भोगी रस बिलसि भये ठाढ़े।। 
जागे जामिनि जगाइ भामिनि अंग अंग” समाइ 
स्वास सिथिल डरनि डरत देत आलिंगन गाढ़े। 
घूमत रस मत्त मगन सूधेहू डग परत पग न 
छिन छिन चित चोंप चोजनि! मोज मनोजनि बाढ़े। 
अति रस में रसिकराइ सोभा बरनी न जाइ 
श्रीबर बिहारिनिदासि लड़ाइ प्रेम रंग रंगि काढ़े।।२६॥ 
प्यारी तेरे नेंन सुख चेन रस रंग राते। 
स्याम अंबुज अधर सरस दल मधुर 


मानों पान करि मधुप मकरंद माते॥ 

और अंग अंग अवलोकि बलहीन भये 
छके छबि छैल सुन्दर सुहाते। 

मुदित उघरत लसत उठत घूमत हँसत 
सुरति सुख सुमिरि अकुलात याते 


® पाठान्तर-अंग संग। १. रहस्य विलासमय विनोद, परिहासयुक्त चमत्कारपूर्ण उक्ति, कथन या 
वाक्य। 

अलक घूँघट ओट पलक पट बस नहिँ 
उदित मुदित ह्वै डगमगात गाते!। 
कियौ चाहत दरस परस पुनि पुनि 
पिय तनः प्रेम बल लटकि लटकि जाते।। 
देत अवलम्ब न बिलंब करि 
सुघरबर चरन कर धरत नेंकु न सकातेः। 
मिले फिर ईठ' अति ढीठ आतुर्ज ह्वै 
अभिलषत छिन छिन बिलसत न अघाते॥ 
मननि करषत सुखनि बरषत 
श्रीबिहारिनिदासि परिहासि प्राननि हिताते"॥। 
सहचरि ह्वै भजों पल पास क्यों तजों 
संग बसिहों मानि कोटि नाते।२७॥ 


इन्हें हौं न जानों जागत किधौं सोवत से। 
पोढ़े प्रेम प्रजंक' अंक कर टारत उर टकटोवत* से॥ 
बिथुरी अलक पलक बरुनिन बिच नेंन चलत मुख जोवत“ से॥ 
श्रीबिहारिनिदासि देखत ढिंग ठाढ़ी 
गाढे गुन गहि गोवत' से।२८॥। 
१, गात,शरीर। २. ओर, तरफ। ३. शंकित होते हैं; डरते हैं। ४. इष्ट, मित्र, प्रिय। ५. प्रिय, हितकर, 


सुखकर लगते हैं। ६. शय्या, सेज। ७. हाथ से टटोलना, स्पर्श कर पता लगाना, जाँचना। ८. देखते 
हुए। ९. छिपाते हुए, गुप्त रखते हुए। 

रगमगे रंगीले दोऊ सुरति रस रसीले 
छबि सों छेल छबीले ढीले नेंन बेंन। 


रस बस मगन मदन मद तन मन 
सघन कुंज भवन जागे सुख चेंन।। 
सुघर सुख की रासि बाँधे दृढ़ प्रेम पासि 


उठति हियें हुलासि परत पगें न। 
लटकि लटकि जात अंग अंग में समात 


स्याम सोभा गोरे गात कहत बनें न॥ 
हरषि हरषि हियें ग्रीवा भुज भरि लियें 
अधर मधुर पियें जियें सत मेंन। 
मधुर मलय बहत स्रम को अंबु हरत 


बिलसत ए न अघात प्रातहू भयें न। 
सखी मन में सिहाइ लाड़िली लाल लड़ाइ 


निकट समयो पाइ आई सुख लेंन। 
योंही खेलो प्रानप्यारे निमिष न होहु न्यारे 


श्रीबिहारिनिदासि दुलारे धारे उर ऐंन।२९॥ 


श्रीस्वामी नागरीदेव जू कौ पद- 


कहो न परत हुलास अँखियनि कौ। 
ललित अरुन डोरे लसति रति रंग बोरे 


सूचत सुहाग भाग नेह नखियनि को।। 

सिथिल कटि की डोरी मेरी गरबीली गोरी 
आनभाँति आवै सुबास कल कखियनि की। 
श्रीनागरीदासि बलि तलप सुफल फली 
देखि नेंक अब जाग्यो भाग सखिर्खने को।॥।३०॥। 

श्रीस्वामी भगवतरसिकदेव जू कौ पद- 

स्यामा स्याम संग जागे समर सेंन दलकें। 

बर बिनोद मोद रंग उमँगि उमँगि छलकें।। 

कजरारे नेंन अरुन सिथिल भई पलकें। 

कल कपोल दसन छाप बिथुरी बर अलकें। 

सुरति स्रमित अंग अंग स्रम कन मुख झलकें। 

देखि देखि दुहुँ ओर बाढी मदन ललकें।। 

श्रीभगवत कर अंचल सों पौंछत हैं हलकें। 

चपल नेंन खंजन से मिले चारु चलकें।।३१॥ 
श्रीगुरुदेव जू के पद- राग-खट, अद्धा तिताला, धुनि- प्रात समैं नव कुंज द्वार 

मानिनी मन हरन मनोहर। 
बचन रचन रुचि राचि! रहे जुरि कुंज कुटी तन मगन प्रेम भर। 
अंग अंग आलिंगन चुंबन हसत रिसात सहज सुन्दर बर॥। 
श्रीबिहारिनिदासि दुलरावति गावति 
जुगल किसोर सुजस सर्वोपर।।३२॥ 

मोहनलाल रसाल सों मोहिं अनबोलेहूँ बोल्यो भावै। 
जब कबहू हों रहों री मोन ह्वै हंसि मन मोद बढ़ावै।। 


१. रंग रहे हैं, अनुरक्त हो रहे हैं। 

तान अतीत अनागत अंग संग मिलि मधुरे सुर गावै। 
श्रीबिहारिनिदासि स्वामिनी के रस" रसिक 
रस ही में रस उपजावे।॥३३॥ 
बिहारिनि लाडली हो लालहिं सकल सुखनि की दानि। 
चितवत चित तोषति पोषति तन मन मनसा! रस सानि।। 
दरस परस रस हास परस्पर बिचित्र तिहारी बानि। 
धन्य जन्म मानत अनुरागी जब उर लागति आनि॥। 
बिहरत बन रति मानि निरंतर निदरि! काम की कानि?। 
श्रीबिहारिनिदासि लड़ावति छिन छिन 
हिलगि हिये की जानि॥३४॥ 
मेरी स्वामिनी प्रसन्न बदन साँवरो सुखरासि। 
इनहिं लड़ाऊ गाऊँ अनुदिन छिन छिन लहों स्याबासि॥ 
फूली टहल करों मन के मननि हुलासि। 
अनन्य श्रीहरिदासि बिपुल बलि बलि बिहारिनिदासि।॥।३५॥ 


चलत लटकत अटकत लर? छूटी छबि देखि सखी बलि जाई। 
मंद मंद मुसिकत मुख दरसत इहि बिधि रीझि रिझाई॥ 
कबहुँ कबहु बिरमत” कोतिक मिस 

बिहरत अति सुख स्तरमहि नसाई। 
इहि रस बिबस बिहारिनिदासि कें बिचित्र बिहारी राई।।३६॥ 


*पाठान्तर-रस बस।?लट। १. मंशा, मन की इच्छा, वृत्ति। २. निरादर करके। ३. मर्यादा; दुःख। 
४. रुकते, विश्राम करते हैं; प्रेम में बंध जाते हैं। 

आनन पर अलकें झलकें आली री 
मानों आये री अलि कमल आस पास। 
एकनि कों दई आड़ अटकि राखे सौंधे सनी बैंनी पाछैं 
आछें एक अरुझे स्रवननि पर सुमन सुबास॥।। 
तैसेई खंजन नेंना निमिष रहै न चैंना तिनकों जतन करें 
भृकुटी धनुष धरें मनमथ सर साँधें तिलक त्रास 
श्रीबिहारिनिदासि स्वामिनी सों स्याम कहत सब सुख लहत 
जब चितवति दुरि मुरि मुख हसि बिलास।॥।३७॥। 
कुंज महल जुगल नवल यों जागे। 
बतरस बीति गई रजनी सब सोये री नेंकु निमेष न लागे॥ 
सूचत सबै सुभाव सखी सुनि रहसि मिले अंग अंग अनुरागे। 
अंजन अधर पीक नेंननि कहूँ कहूँ जावक छबि सेंदुर दागे॥ 
अति आनंद मगन सुरति सदन मोहन मन मगन मरगजे बागे। 
श्रीबिहारिनिदासि धनि धनि ललितादिक 
जे सुख निरखत सहज सभागे।।३८॥ 
श्रीस्वामी नागरीदेव जू के पद- 


रसिक रंगीले छबीले दोऊ जोऊ सखी सुखरासि। 
सुरति रंग अंग अंग संग मिलि करत परस्पर हासि॥ 
नेह नये नये क्रीइत दोऊ चोज मौज मनोजनि प्रेम प्रकासि। 
बिहरत नवल निकुंज जुगल मिलि नवल नागरीदासि॥३९॥ 


खेलैं हसैं सखि रंगमहल मनमोहन मदन मद छाके। 
सुरति रंग अंग अंग संग रति कसि रस रूप मोजनि अति बाँके।। 

परिरंभन चुंबन मुख देखैं सहचरि जुगल झरोखनि झाँके। 
बिहरत दासि श्रीनागरी नागर उठत तरंग नेह नव साके?।।४०॥। 


आवत रंग भरे दोऊ गावत। 

कुंज कुंज सुख पुंज प्रिया पिय प्रेम परस्पर मोद बढ़ावत॥ 
सहत सप्त सुर उमॅगि उमँगि उर तान तरंग रंग उपजावत। 
पुलकि पुलाकि तन उदित मगन मन 

सहज सुघर बर रीझि रिझावत।। 
सुखद सुरति रति अति अनूप गति 

रसिक सखी हित सुख बरषावत। 
श्रीबिहारी बिहारिनिदासि सुखद संग 

नवल नागरीदासि मन भावत।।४१॥। 

बिचित्र बिनोद बिहारी लाल रसीले हो रस रंग। 
सेज सुरति पागे निसि जागे प्रेम प्रिया” अंग संग॥। 
अरुन अधर अंजन छबि पीक कपोल पलक भ्रू भंग। 
अति आलस जुत नेंन रसमसे कसे हैं कसौटी अनंग।। 
लटपटी पाग अलक बिबि सोभित स्याम सुभग अंग अंग। 
दासि श्रीनागरी के रस बस बिलसत मन? अनुराग अभंग।।४२॥ 


देखि सखी बिहरत दोऊ प्रीतम नव निकुंज नव नव कल केलि। 
खेलत हंसत लसत बदननि बिबि अंसनि अंस भुजा मुदु मेलि॥ 


* पाठान्तर-बर बागे। 'अति। १. साका- रोब, दबदबा; ख्याति; तीब्र इच्छा, चाह। 


१६६ समाज-सूंखला 


सुरति अंत अरसात गात लपटात सरस सोरभ रस झेलि। 
श्रीनागरीदासि बलि नव तमाल पिय 
प्यारी सरस कनक नव बेलि।।४३॥। 
बैठे नव निकुंज मन्दिर में गावत राग विभास प्रवीन।°* 
नव किसोर चितचोर भोर प्यारी अति ही सरस बजावति बीन।! 
कोक निपुन गुन सुघर लाड़िली पियहिं रिझै रस बस करि लीन। 
श्रीनागरीदासि बलि बलि ललितादिक 
फूलत दिन देखि* रसिक नवीन।।४४॥। 
नागरी नवरंग बिपुल मन। 
स्याम तमाल रसाल किसोरी कनक लता मानों गोर सुभग तन॥ 
दरस परस रस रंग भरे दोऊ बचन रचन मृदु कहत धनी धन। 
श्रीनागरीदासि नव कुंज सदन में करत 
केलि कल यहै प्रेम पन॥।४५॥ 
श्रीस्वामी सरसदेव जू कौ पद- 
लाडली लालन रंग भीनें (हो) अंग अंग छबि बहु भाति। 
साँवल गौर बदन अम्बुज पर बिथुरी अलक अलि पाँति॥ 
अरुन नैंन अनियारे अंजन* पीक" पलक अरसाति। 
बचन रचन रुचि दसन दमकि दुति अधर अरुन मुसिकाति॥ 
पुलकि पुलकि प्रीतम उर लागति प्रिया लटकि लपटाति। 
छके सुरति रस बिबस बिलोकति सरसदासि उर सॉति।।४६॥। 


* पाठान्तर-देखत। “अंजन परी। *पीक कपोल। * यह पद-राग-विभास, ताल धमार में भी 
गाया जाता है। 

ममल 
श्रीगुरुदेव जू के पद-- राग कालिंगडा, ताल-धमारि, तिताल . 
अँखियाँ लाल की ललचोंहीं। 


इत उत चितै हँसत सकुचत से पुनि बात कहत गहि गौँही'॥। 
नेंन सवन नासा अवलोकत भाल तिलक दरसोंहीं। 
श्रीबिहारिनिदासि स्वामिनी रस बरसति 


यह सुख समझति होंहीं।४७।। 


मोहन मोहे री सुठि सोहैं।। 
नव निकुंज न्यारी प्यारी मिलि जब हँसि चिबुक टटोहैं। 
मात करत रतिपति जुवतिन मिलि बंक बिलोकनि जोहैं। 
श्रीबिहारिनिदासि दिन जीजत यह सुख या उपमा कों कोहैं।४८॥। 
प्रिया जू उनींदी' हैं ललन जगोहैं। 
सहज बिराजमान बिवि सुंदर सहचरी के मन मोहै।। 
चारि जाम निसि जात न जानें काम बिबस ललचोहैं। 
होत अधीर छिन ही छिन डीठ्यो* सु देत होत* सकुचोहैं।। 
कछु आलस अंग अंग मुरति तित बैठत हवै हित सोहैं। 
कछु मुद्रितः मुकुलित” लोचन चल चितवत भौंह रिसोहैं।। 
करत प्रसन्न किसोर कुँवरबर चारु सु चिबुक टटोहैं। 
बिहरत एक प्रेम सम" प्रीतम प्रान जीवन? मुख जोहैं। 


* पाठान्तर-ढीठ्यौ। * रहत। *रस। ०जीवत। १. सुख का अवसर, मौका। २. नींद से भरी हुई; 
ऊँघती हुई। ३. मूँदे हुए। ४. खिले हुए। 

पानी पान पवन सुख आसन असन! बसन सिथिलोहैं'। 
पोषति तोषति रहति निरंतर श्रीबिहारिनिदासि के यह गोहें' ।।४९॥। 


हों बलि जाऊँ लाड़िली के लाल की। 
भाँवतिन के भावते बिहारी बिहारिनि रसिक रसाल की।॥ 
फूले हैं गुलाल लाल पेंच पाग के 
अलक झलक छबि तिलक भाल की। 
भोंहनि हँसत इत उत चितवत नेंन कमल कृपाल की।॥। 
कपोल करनफूल नासा सुक समतूल 
कंठ मोती छबि जोति चिबुकनि चाल की। 
अधर मधुर मुख मुरली कर पर बानिक बाहु बिसाल की।। 
हंदै जगमगे जराव की चोकी छबि अतुलित बनमाल की। 
भरि भरि नैन हुदै आनन्द सुख मानत लाल निहाल की॥ 
फैंटा लटकि चाकि“ चरननि तन 
कहाँ कहौं चाहि“ रही चलनि उताल' की। 
श्रीबिहारिनिदासि पिय की प्रकृति 
इत प्रेम प्रिया प्रतिपाल की।५०॥। 
दूलहु दुलहिनि दिन दुलराॐ। 
कुमकुम मुख मांडौं मंड्वा तर नवल निकुंज बसाऊं।। 
१. भोजन; खान-पान। २. त्यागे हुए; टूटे हुए; मंद किये हुए। ३. गौं-काम निकलने का अवसर; 


घात; मतलब; युक्ति; गति; सुख का स्वरूप, सुख की गति, अवधि,सुख का अवसर, मौका। 
४.चक्राकार; पहिया। ५. प्रेम भरी दृष्टि से देखना, निहारना। ६. शीघ्र; शीघ्रता, कुर्ती। 


जल बिहार के पद १६९ 


बिबधि बरन गुहि सुरंग सेहरे रसिकनि सीस बँधाऊं। 
कोमल पीठ दीठि* करि ईठनि डीठि मिले बैठाऊं।। 
पानि परसि हँँसि बचननि रुचि अंचल चंचलहिं गहाऊं। 
परम नरम रस रीति प्रिया जू की प्रीति निरंतर गाऊ।। 
उत्कंठित जाचित जुवतिन हित केलि बेलि बरघाऊॐ। 
श्रीबिहारिनिदासि हरिदासी के संग देखि दुहुनि सचु पाऊ।।५१॥। 


प्यारी जू मोकों कृपा करो। 
ऐसी रुचि उपजे जिय मेरे तुमहिं न छिन बिसरों। 
आपुन अपनी करि प्रेम बढ़ावो? निज रस रीति सों हियो भरो। 
श्रीबिहारी बिहारिनिदासि कहत यों बिपिन बिहार ढरो।।५२॥ 


आजु कछु औरै बनाव बन्यो। 

हास बिलास भेद भृकुटिनि तें उपजत रसहि सन्यों।। 
अंग अंग प्रति पट भूषन तन साँवल सुभग ठन्यो। 
जागत जामिनी बढ्यो री जितो सुख कापे परत गन्यो।। 
अति आनन्द मगन मन सुरति सदन छिन न बिहात! जन्यौ। 
श्रीबिहारिनिदासि नव कुंज केलि मिलि मन्मथ मान हन्यो'।।५३॥। 
श्रीगुरुदेव जू कौ पद- राग -भेरवी, तिताल, जल बिहार के पद 

महामत्त मानिनी मनोहर मान सरोवर खेलै। 
छिरकत छींट कटाच्छनि छबि सों छेल उमँगि रस झेलें॥ 


* पाठान्तर-ढीठि। ° बढ़ावहु। १. बीतता हुआ। २. दूर किया, नष्ट किया। 

बाढ्त अति अनुराग परस्पर प्रेम भुजनि बल पेलें। 
हवै गयौ खंड खंड जल इत उत सुख सागर की रेलें।। 
उदित मुदित जुगराग बिराजत लाज नवल अवहेलैं। 
हंवै रहे मगन लगन अंग अंग तन चीरः चिकुरः न सकेलें२॥। 
भींजे बसन निवारि सिंगारति सखी गुहि माल धमेलें'। 
श्रीबिहारिनिदासि दरसि सुख बरनत जल थल कुंजनि केलें।।५४॥ 
श्रीस्वामी नागरीदेव जू कौ पद- 

बिहरत जमुना जल जुगराज। | 
बून्दाबिपिन विनोद सहित नव जुवतिन जूथ समाज॥। 
छिरकत छैल परस्पर छबि सों सखी सम्पति रति साज। 
नवल नागरीदासि श्रीनागर खेलत मिलि भलें आज।।५५॥। 
श्रीस्वामी सरसदेव जू कौ पद- 

बिहरत जमुना जल सुखदाई। 

गौर स्याम अंग अंग मनोहर चीर चिकुर छबि छाई॥ 
कबहूँ रहसि बिहँसि हँसि धावत प्रीतम लेत मिलाई। 
छिरकत छैल परस्पर छबि सों कर अंजुली छुटकाई'॥। 
कबहूँ जल समूह रस झेलत खेलत दै बुड़काई। 
महामत्त जुग बर सुखदाई* रहत कंठ लपटाई।। 
क्रीड़त क थल मिलि रंग अनंग बढ़ाई। 
हाव भाव आलिंगन चुंबन करत केलि मन भाई।॥ 


nen 


+ पाठान्तर-सुखदायक। १. वस्त्र। २. केश। ३. सम्हारते हैं, समेटते हैं। ४. धम्मिल-जूड़ा, केश 
कलाप; फूलों, मोतियों आदि से सजाया हुआ जूड़ा। ५. त्यागते हैं, छोड़ते हैं, फैलाते हैं। 


जल बिहार के पद १७१ 


भींजे बसन निवारि सहचरि नउतन! चित्र बनाई। 
रचे दुकूल फूल अति अंग अंग सरसदासि बलि जाई।।५६॥। 
श्रीस्वामी भगवतरसिकदेव जू कौ पद- 


जमुना जल बिलमत?' जुगल किसोर। 
उबटि अन्हाइ पहिरि पट भूषन सजि सिंगार दुहूँ ओर॥। 
रस भोगी रस भोगत रुचि सों हिलि मिलि हियौ हिलोर। 
श्रीभगवत अधर पान अँचवन ले बीरी देत मुख जोर।५७॥ 
श्रीस्वामी किसोरदास जू के पद- 


बिहरत जमुना जल सुकुमार। 
दरपनवत गम्भीर नील जल सुन्दर सुखद सु प्यार।। 
प्रफुलित कंज पुंज परिमल कल सकल सार को सार। 
श्रीदासिकिसोर प्रकासि परस्पर पेरत परम उदार।५८॥ 


सजल सनेह सरोवर के मधि पेरावति सहचरि सुख दैनी। 
उठति तरंग मनोरथ छिन छिन प्रफुलित उर मुख पंकज नेंनी॥ 
परसत अलि अनुराग परागनि पीवत प्रमल भ्रमर सुत स्रैंनी। 
श्रीदासिकिसोर दरसि दृग दम्पति रमत रमावति कोकिल बैंनी।५९॥ 


ग्रीषम रितु पिय प्रेम बिबस जल भामिनि तन सीतल रुचिकारी। 
हिलगि परस्पर हिलि मिलि क्रीडृत ब्रीडत तनक न प्रीतम प्यारी। 


१. नूतन, नवीन, नये। २. रुकते, विश्राम करते हैं; प्रेमबंधन में बँधते हैं; बिहार करते हैं। 

छींट कटाच्छ छूटत छिरकत छबि छिन छिन प्रति रति बढ़ति अपारी। 
श्रोदासिकिसोर रमत ता रस मधि त्रिपति न मानत कुंजबिहारी।।६०॥। 


रूप सरित सीतल चलि चोंपनि मिलन प्रेम सागर कूँ आई। 

तट भुज कनक नील मनि मंडित चंचल मीन अमित चपलाई।। 
बिबिध रंग कल कमल प्रफुल्लित भ्रमर भ्रमत अद्भुत छबि छाई। 
उत समुद्र झकझोर तरंगनि इत नव बेगि बिकट गति धाई।। 
जल बिहार बिस्तार परस्पर करत रहत चित हित अधिकाई। 
श्रीदासिकिसोरकिसोरी रस बस सुजससखी सारंग मुख गाई।।६१॥। 


अति आसक्ति सरित मधि हिलिमिलि करत केलि बोलत कल बानी। 
पेरत बूडत उछरत पल पल छिरकत छींट सरस रस सानी॥ 
नील पीत पट लपटि रहे तन भूषन अंग उदित उरझानी। 
श्रोदासिकिसोर परसि प्यारी पति ग्रीषम रितु मर्दत रति दानी॥६२॥ 


तलप अवनि पर रूप सरोवर सीतल अति अद्भुत छबि छाई। 
उठत तरंग अंग अंगनि प्रति प्रफुलित कमल असित अरुनाई।। 
ता मधि रस निधि रमत बिहारी अधिक अथाह पार नहिं पाई। 
श्रीदासिकिसोर पाइ जोवन जल प्रिया लाल नव लाइ लड़ाई।।६३॥। 
जल मधि करत किलोल बिहारी। 
रीझि भीजि भिजवावति सहचरि सुखनिधि संग सुकुमारी 
तन मन प्रान समान सगबगे लपटि नेह पट धारी। 
श्रीदासिकिसोर सनेह सने नव केलि कला विस्तारी।।६४॥। 


जल बिहार के पद १७३ 
सुम 


परमानन्द जमुना जल भीनें। 
मंजन करत टरत नहिं इत उत अंस भुजनि भुज दीनें। 
उठति तरंग अंग अंगनि प्रति दरसत परसि प्रवीनें। 
श्रीदासिकिसोर कोकनद! कौतिक करत लपटि पट झीनें।।६५।। 


बिहारिनि प्रीतम रीझि भिजाये। 
अति अनुराग नेह जल साीच्यो उरज उरनि लपटाये॥ 
अति आनन्द अथाह जल पेरत भये मनोरथ भाये। 
श्रीदासिकिसोर परस्पर प्रफुलित अंग अनंग मिलाये।।६६।। 


चढ़े चित चाव नाव पिय प्यारी। 
खेवत सखी सहज सुखदायक चलत चपल कल वारी॥ 
रचित कुसुम कुसुमाकर आकृति अद्भुत अमित सुढारी। 
श्रीदासिकिसोर बिलास बिलोकति बिहरत रसिक बिहारी।॥।६७॥। 
श्रीगुरुदेव जू कौ पद- 
एरी नवल नव रंग सों बैठे भाव, यों बनि बैठे फूलनि की नाव। 
अद्भुत छबि फबि रही परस्पर संग सहचरि 
यों जगमगे जटित जराव॥। 

बिमल जमुना जुगराज बिराजत मानों फूले फूल चित चाव। 
यह कौतिक जल बिहार देखि दासिनागरी गुन निधान 

नव नागर उपजत नव नव भाव।।६८॥। 


१. लाल कमल; लाल कुई-कमल जैसा एक पौधा जो रात में खिलता है; कुमुद। 

श्रीगुरुदेव जू कौ पद- राग-भैरवी, ताल-चौताल, सिंगार के पद 
हरति मन हासि सु प्रकासि बिगसत बिसद 
देखि रीझी बदन कमल की भाति री। 
चिकुर चिक्कन घनें सरस सौरभ सनें 
रहे रस लुब्ध मनों मत्त अलि पाति री॥ 
जदपि निरखत रूप निपट अति निकट स्वै 
तदपि लोभिन मेरी आखि न अघात री। 
कोटि कोटिक किरन सघन कानन भवन 
उदित गन अगन दुति काम की कांति री॥ 
उलटि रीझे रसिक भए भामिनि बसिक 
भुजनि भरि भरि भेंट मधुर मुसिकाति री। 
मिले सुख सिंधु रति रवन दम्पति दोऊ 
श्रीबिहारीदासिनि बिलसि हियें सुख सांति री।॥।६९॥ 
श्रीस्वामी नागरीदेव जू कौ पद- | 
मंजन! करि मन मोहनी मोहन मुदित परस्पर करत सिंगार। 
माँग सुहाग कुसुम रची पाग अति अनुराग पहिरि उर हार।। _ 
मृगमद आड़ बनी बर बेंदी अंजन नेन निरखि मुख चार। 
श्रीनागरीदासि बलि बिचित्र बिहारी बिहारिनि 
हुलसि बिलसि सुख सार।।७०॥ 


१. स्नान। 


सिंगार के पद १७५ 
गुन 
श्रीस्वामी सरसदेव जू के पद- 


लाल प्रिया को सिंगार बनावत। 
कोमल कर कुसुमनि कच गूँथत मृगमद आड़ रचित सचु पावत॥। 
अंजन मन रंजन नखबर करि चित्र बनाइ बनाइ रिझावत। 
लेत बलाय भाय अति उपजत रीझि रसाल ड पहिरावत॥। 
अति आतुर आसक्त दीन भये चितवत कुवर कुवरि मन भावत। 
नेंननि में मुसकानि जानि पिय प्रेम बिबस रस” कंठ लगावत।॥। 
रूप रंग सीवाँ ग्रीवाँ भुज हँसत परस्पर मदन लड़ावत। 
श्रीसरसदासि सुख निरखत* निहाल भये” 
गई निसा नव नव गुन गावत।।७१॥। 

श्रीस्वामी सरसदेवजू के पद- राग-आसावरी, ताल- धमारि 

रसभरे लाल लाडली आवत। 
कुंज सदन मन मदन मुदित रंग सुरति अंग उपजावत॥। 
घूमत नेंन बेंन आलस जुत पट लट लटकत भावत”। 
प्रेम उमँगि मन पुलकि पुलकि तन कठ सों कंठ लगावत 
मगन भये मुसिकात छबीले हरषत रीझि रिझावत। 
श्रीसरसदासि सुखरासि रसिकबर बिचित्र विनोद बढ़ावत।।७२॥। 


आज अति राजत नागरि नाहु। 
बन घन कुंज कुंज प्रति डोलत अंसनि पर धरि बाहु।। 
फूली लता परसि रस हंसि भरे गावत अधिक उछाहु!। 
मंद मंद गति अति छबि उपजत निरखि सखी बल जाहु। 


“पाठान्तर-हँसि। *निरखि। "भई। आवत। १. उत्साह; हर्ष; धूम; चाव। 

श्रीसरसदासि सुखरासि लाडली लालन संग किलकाहु।।७३॥। 
श्रीस्वामी नवलदेव जू कौ पद- 
रंग भस्यो लालन रंगीली प्यारी राधा। 
एक तन एक मन एक ही समान दोऊ 
नेंक हूँ न न्यारे ह्वै सकत पल आधा॥ 
छबि सौं छबीली भाँति नेंननि में मुसिकाति 
मुसिकनि ही में रंग बढ्यो है अगाधा। 
तैसीये नवल सखी तेसेई कुंजबिहारी 
तैसी मेरी प्रानप्यारी पूजी! मन साधा।।७४॥। 
श्रीगुरुदेव जू कौ पद- 
नेंन सुफल करि जुगल नवल देखि री देखि मन दै। 
बैठे करि मंजन मनरंजन अंजन नेंन निमेषन दै। 
बानत बिबिध कुसुम अवतंसनि अंसनिः हँसि भुज दंडनि दै।। 
श्रीबिहारिनिदासि रसमत्त परस्पर 
मिलि बिहरत सखियनि सुख दै।७५॥। 


क 


१. प्रेम भरी दृष्टि से देखते हैं। २. पूर्ण करी, सफल करी। ३. कंधे। 


श्रीबिहारीबिहारिनि जू कौ होरी उत्सव १७७ 
ene 


श्रीबिहारीबिहारिनी जू कौ होरी महोत्सव 
फाल्गुन सु०८ से फाल्गुन सु० १५ तक 

प्रथम दिवस- श्रीस्वामी जू कौ पद- राग धनाश्री, ताल-चौताल 
दिन डफताल बजावत गावत भरत परस्पर छिन छिन होरी। 
अति सुकुमार बदन स्त्रम बरषत 

भलें मिले रसिक किसोर किसोरी॥ 
बातनि बतबतात! राग रंग रमि रह्यो 

इत उत चाहि! चलत तकि खोरीः। 
सुनि श्रीहरिदास तमाल स्याम सों 

लता लपटि कंचन की थोरी॥१॥ 

श्रीगुरुदेव जू कौ पद- राग-बिहाग, होरी ताल-धमारि 
होरी रस रंगा री। खेलत स्याम प्रिया गोरा री॥। 
प्रेम सहित सखि श्रीवृन्दाबन सेवत जल जमुना री। 
ढिंग ढिंग“ कुंजनि कज नि कूलनि फूल रही फुलवारी।।१॥ 
सकल सुगंधनि रंध्नि लै लै बहत मलय सुखकारी। 
छिरकत छुवत सुधाधर पुहुप: पराग उड़ावत डारी॥२॥ 
गावत चेतः सुनावति चाँचरि" सहचरि अति चतुरा री। 
सुनत स्वन मन मोद भयो खेलन कों हरषे श्रीकुंजबिहारी॥३॥ 
कहैं प्रिया मेरे को खेलै लाल करै मनुहारी। 
अति सुख में सुख देखि सखी री देत परस्पर गारी।॥४॥। 


१,बातचीत करते हैं, बातचीत करने का ढंग। २. देखकर। ३. साँकरी गली; पतरी गली। 
४. पास-पास। ५. पुष्प; फूल। ६. एक तरह का चलता गाना; होली का एक गीत। ७. होली के 
अवसर गाया जानेवाला एक राग, फाग; होली का स्वाँग, हुरदंग। 

खेलत झेलत अति रंग में रंग रहसि बहसि हसि ढारी। 


अरुन बरन नव कुमकुम! के रंग पीक कपोलनि पारी।५॥ 
मूलताल- 


सब अंग चित्र बिचित्र बिहारी बिहारिनि सुरति सिंगारी। 
तन मन बारि देति छबि पर तृन तोरति कौतिकहारी।।६॥ 
निसिदिन यह सुख जीजत पीजत प्याय सुधा पिय प्यारी। 
मत्त भये जुगराज विराजत मिलत मुदित भुजचारी।७॥। 
अति स्रम सिथिल भये दोऊ जन तिहिं छिन सखी सम्हारी। 
श्रोबिहारिनिदासि दरसि मुख सुख दिन धन्य पहर पल घारी।।८॥।२॥ 


श्रीस्वामी नागरीदेव जू कौ पद- राग-धनाश्री (पटदीप), होरी, ताल-धमारि 

मेरी सहज रंगीली नागरी यों राजें स्याम संग गोरी हो। 
दिन दूलह दुलहिनि लाड़िली अति बिचित्र बनी यह जोरी हो॥१॥। 
नव निकुंज सुखपुंज में प्यारी उबटि बदन सिर खोरी? हो। 
सारी सुरंग स्याम कंचुकी गुही कबरी कुसुम कच? डोरी हो॥२॥ 
तब चित्र चतुर नख सिख कियें दै अंजन मृगमद” रोरी हो। 
खुभी* पोति चारि चारि चूरी पग नूपुर की धुनि थोरी हो॥३॥ 
सुन्दर बर कर दर्पन लियें मुख निरखत कुँवरि किसोरी हो। 
जाँचत रति चित चौंप सों नवनागरि नाहु निहोरी हो॥४॥ 
प्यारी नखसिख सुन्दरि मोहनी मृदु मुसकति हैं मुख मोरी हो। 
स्रवत सुधा ससि माधुरी प्रिया प्रीतम दृष्टि चकोरी हो।५॥। 


१. केशर; रोली। २. स्नान करना, स्नान किया। ३. केश, बाल। ४. कस्तूरी। ५. कान में पहनने 
का लौंग। 

अंग अंग अनंग उदित भये दै परिरंभन रस रोरी हो। 
सुरति रंग तन मन हरें® गुन गूढ़ ग्रन्थि हसि छोरी हो।६।। 


मूलताल- 


दोउ उमेगि उमॅगि रस बिलसहीं घन दामिनि भामिनि भोरी हो। 
सब संपति को* सुख सूचहीं यों खेलत हैं रस होरी हो॥।७॥ 
श्रीबिहारीबिहारिनिदासि कौ सुख बरनें को* मति थोरी हो। 
बलि? नागरीदासि दरसि सुखे रीझि बारति मन तुन तोरी।।८॥।३॥ 
द्वितीय दिवस- श्रीस्वामी जू कौ पद- राग-धनाश्री, ताल-श्रुपद 
श्रीराधा रसिक (नव) कुंजबिहारी खेलत फाग 
सब जुवतीजन कहत हो हो होरी। 
भरत परस्पर काहू की काहू न सुधि 
हसि कें मन हरत मोहन गोरी॥ 
कर सौं करब जोरि कटि सों कटिब मोरि 
करत नृत्य काहू न रुचि थोरी। 
श्रीहरिदास के स्वामी स्यामा फिरत न्यारेई न्यारे 
सब सखियनि की दृष्टि बचावत तकितब खोरी।।४॥। 
द्वितीय दिवस- श्रीस्वामी जू कौ पद- राग-धनाश्री, ताल-ध्ुपद 
हमारौ माई लालबिहारी मन हस्यो (हो) 
जै श्रीवृन्दाबिपिन बिलास। 
नव निकुंज सुखपुंज में फूले बहु भातिन सुमन सुबास।॥१॥। 


श्पाठान्तर-रंगे। *कौ। *कौं ? बलि-बलि। 

अलिकुल संकुल' गुंजहीं रस लोभी तजि नेंकु न जात। 
मुदित सिखीकुल' नृत्यहीं कूजित कल कोकिल सुरसात।।२॥। 
त्रिविध समीर बहै तहाँ सीतल री अति मंद सुगंध। 
जल कमलनि बन परसि कें सुखदायक रोचिक रतिबंध।।३॥ 
तरु फल फूल मधुर झिलेः छै रितु बसंत रहत हित स्याम। 
नित नोतन संपति सबे सेवत श्रीस्यामा अभिराम।।४।। 
और कहौं सुख सुनि सखी संजोगी रस परस बिहार। 
प्रेम मगन संतत सदा सावधान अंग अंग न सभार।।५।। 
सब गुन रूप अचागरी* सेवति अपने अपने भाइ। 
दंपति मुख सुख निरखहीं निसिदिन जात न जानत चाइ" ।।६।। 
कोऊ कर किन्नरि' साजहीं कोउब कर लीनें कठतार”। 
कोऊ आवझनि“ बजावहीं सब मिले हैं संच: गति भेद अपार।।७॥। 
झाझ मुरज!” डफ बासुरी बीना मुखचंग!! उपंग!? रसाल। 
अरु बाजे बहु को गने जे लिये हैं सुघर सुंदरि नव बाल।८॥ 
श्रीललितादिक सखी मिलि चलीं देखन पिय प्यारी कौ अनुराग। 
जमुना कूल कदंब तरु राजत बर भामिनि सुभग सुहाग।।९॥। 
पूरन _आनंदकंदनी करुनानिधि सुखसिन्धु उदार। 
कुवर पर बरषहीं जब बोलति बचन कुसुम सुकुमार।।१०॥। 


१. घना, झुंड; संकीर्ण; भरा हुआ; परिपूर्ण। २. मोर समूह। ३. धारण किये; झेले हुए। ४नटखटी ; 
चुहुल में निपुण; शरारती; छली। ५. चाह; चाव; उमंग। ६. एक तरह का तम्बूरा; किंगरी; 
चिकारा; एक तरह की सारंगी। ७. करतार; हाथ से बजाने का एक तरह का बाजा; करतल ध्वनि; 
ताली। ८. एक तरह के बाजे; ताशे। ९. एकत्र करना; रक्षण; कुशल; संग्रह; मिले हुए। 
१०. पखावज; मृदंग। ११. एक बाजा। १२. एक तरह का बाजा। 

प्यारी मोहन सौं हँसि कह्यौ आवौ जू मिलि खेलें फाग। 
सुनि मन मुदित उदित भये को बरनें कबि तिनकौ भाग।।११॥। 
मनि कंचन की पिचकारी लई है कुँवरि भरि अपने हाथ। 
तिनहीं कों तकि तकि छिरकहीं जे अपने प्राननि के नाथ।।१२॥ 
मोहन दृष्टि दुराइ कें चले* अनत तकि औरै घात। 
दाव न पावत भरन कों बहुस्यो प्यारी छिरकि हँसि जात।।१३॥ 
छबीले छदम! कछू कियो और सखी दै आगें ओट। 
नख सिख लों सुन्दरि भरी मानों सचे* मदन के लूटे कोट।।१४॥ 
कामिनि कर कटि पट गह्यो अलक छुवत नेंननि भयो मेल। 
पान करत मुख माधुरी बाढ्यो प्रेम परस्पर खेल।।१५॥ 
भूषन बसन सबै सनें सौंधे बिबिध बरन बहु मोल। 
अरगजा? रंग रुचि कीच में पानि परसि हंसि करत किलोल।॥।१६॥ 
सखि मंडल मध्य बिराजहीं मानों नव कमलनि बिच उज्जल हंस। 
ठुमकि ठुमकि गति मति हरें जब धुकि" धरत बिमल भुज अंस।॥१७॥ 
सुघर सिरोमनि गावही तान तरंग अनंग नचाइ। 
हाव भाव उपजत घने उमँग्यो उर आनंद न समाइ।।१८॥। 
मृदु मालति कल नव लता नव तमाल अंग अंग अरुझात। 
पुलकि पुलकि अंकों भरें परिरंभन चुंबन न अघात॥।१९॥ 
१. छद्म, छल, कपट; अपना असली रूप छिपाना; बदला हुआ भेस। २. भरे-पूरे; सजाये हुए; 


एकत्र किये हुए; संग्रह किये हुए; गढ़। ३. एक तरह का सुगंधित लेप जो चन्दन, केसर आदि 
मिलाकर तैयार किया जाता है। ४. झुककर। *पाठान्तर- चले हैं। « सचे हैं। 


१८२ समाज-सूंखला 
आयामा 





गौरस्याम तन अति बनें दोउब रंगे हैं प्रेम के पाग'। 
नील अरुन छबि पीत में कोंन करि सके अंग बिभाग।२०॥ 
तब निरखि प्रमित सुख सहचरी दोउब धरि राखे उर माहिं। 
और निकट निज कुंज में बेठारे करि कुसुमनि की छाँहिं।॥२१॥ 
कोउ कर चरन पलोटहीं कोउब अंचल पोौंछत मुख वारि। 
कोउ छबि पर तृन तोरहीं कोउ प्रेम पीवति जल वारि।२२॥। 
कोउ कर स्त्रकः चन्दन लियें कोउब कर लीनें उपहारः। 
याही सुख सचु“ खेलिये बहुरथो बलि कीजे बिसद“ बिहार।।२३॥ 
जे जे श्रीहरिदास कृपा करी जथासक्ति गाई रस रीति। 
जिनकें यह रस सेइये: श्रीबिहारीदास करि तिनसों प्रीति।२४।।५॥। 
तृतीय दिवस- श्रीस्वामी जू कौ पद- राग-सारंग, होरी, ताल-धमारि 
(सोई) डोल झूलत श्री बिहारी बिहारिनि राग रमि रह्यो। 
काहू के हाथ अधौटी काहू के बीन काहू के मृदंग 

कोऊ गहै तार काहू के अरगजा छिरकत रंग रह्यौ।। 
डॉड़ी छोड़े खेल बढ्यो जु परस्पर नहिं जानियत पग क्यों रहयो। 
श्रीहरिदास के स्वामी स्यामा कुंजबिहारी को 

खेल खेलत काहू न लह्यो।।६।। 


१. पाक; पकारस, चाशनी। २. माला, हार। ३. भेंट, सौंज, सामग्री। ४. सुख, प्रसन्नता; सुखसहित। 
५. स्वच्छ; चमकीला; सुन्दर; स्पष्ट, प्रकट; विस्तृत; विशाल। ६. सेव्य हैं; सेवा, पूजा, टहल, 
आराधना, उपासना करते हैं, सेवन करते हैं। 


श्रीबिहारीबिहारिनि जू कौ होरी उत्सव १८३ 
अ 0 0 000000 00000 
श्रीस्वामीनागरीदेव जू कौ पद- 


श्रीगुरु कृपा जथामति बरनों श्रीवृन्दाबन अति राजैं री। 
आसपास जमुना रस झूमी सुखद रमित अति भ्राजें री॥१॥ 
सखि मुदुल सुबास पुलिन कन झलकत बिमल कमल अति फूले री। 
नील अरुन सित पीत अधिक छबि सौरभ मनमथ मूले री॥२॥ 
सारस हंस चकोर कुलाहल कूजित कल सुर* भारी री। 
अति रसमत्त चलत मधुरी गति लटकनि की छबि न्यारी री॥३॥। 
कुंज सघन घन नव नाना रंग फूलीं हित रति सु री। 
संपति सुख सब सौंज सजें यों दंपति अति मन रूचें री।४॥। 
अद्भुत सहज बिबिध निर्मित धर मनिमय मृदु अति सोहै री। 
नव कर्पूर रमित रज राजत बरनें ऐसो कवि को है री॥५॥ 
सुन्दर सुभग सरोवर नाना सहज रमी! सुखदाई री। 
मनसिज रंग समूहनि कौतिक रही जित तित छबि छाई री॥६॥ 
नृत्तत मत्त मयूरी^ झुडनि बोलत मधुरी बानी री। 
कोकिल कल सुर कीर भीर अति कूजित काम कहानी री।।७॥। 
ललित लता नाना रंग फूली माधुरी! कुन्द चमेली री। 
चंपकलता अरु बकुल? केवरो केतुकी” कदंब सहेली री।।८॥। 
स्वर्नजूथिका" रूपमंजरी: कुजे” बेलि निवारी री। 
दौना चंपो गुलाब जुही अति फूली सखी फुलवारी री॥।९॥ 
* पाठान्तर-सुख। ^मयूरनि। १. रमणीय, सुन्दर, मनोहर। २. बसंत ऋतु में खिलने वाली एक 


लता। ३. मौलश्री। ४. केवड़ा; केवड़े की एक जाति। ५. सोनजुही। ६. एक पुष्पलता। ७. छोटे गमले ; 
बेला या मालती। 

पारिजात केसर जु कल्पदढ्दुम फलित लाल मनि सोह री। . 
सौरभ सरस गुच्छ मुक्तनि के झलकत छबि मन मोहैं री।१०॥। 
अति रसमत्त सुजस अलि गुजें स्याम अरुन सित पीरैं री। 
नव पराग अनुराग त्रिबिध बहै सीतल मंद समीरें री।।११॥ 
छै रितु बसंत सदा वृन्दाबन सेवत सुख मन लाीनें री। 
अपनें अपनें भाइ भजत सब सावधान चित दीनें री।।१२॥ 
नारिकेलि नव नूत! सदा फल न फलित सुपारी री। 
ललित लवंग लता जु इलायची दास्यो? दाखः छुहारी* री॥।१३॥। 
ट्वै द्वै रूप कियें सेवत सखी नाना रति सुख साजें री। 
मंदिर नवलनि मनिमय मंडल अनंग रंग रति काजें री॥१४॥ 
सौरभ मृदु सेज्या बहु रंगनि रचि रचि सहज बनाई री। 
बिहरत नित्य नवल दोउ प्रीतम कुंवरि कुंवर सुखदाई री।॥।१५॥ 
नव नव रंग नये नित साजें खेलत छिन छिन भारी री। 
जो इच्छा मन करत सोई अब जाँचें' श्रीकुंजबिहारी री।।१६॥ 
कबहुँक रंग हिंडोरें झूलत गोंरस्याम तन राजें री। 
बर किन्नरि कठतार बीन डफ रहत सबै सुख साजें री॥१७॥ 
गावत चैत परस्पर झुंडनि रंग अनंग बढ़ावैं री। 
झूलत फूलत बिपुल* बिनोदनि रीझि दुहुँनि पे पावैं री॥१८॥ 
कबहुँक कुंज कुंज प्रति डोलें बोलें हसि मधुरी बानी री। 
अरुन पीत पट लसत सुभग तन देत सकल सुखदानी री।।१९॥। 


१. नया, नवीन; आम्र; आम। २. दाडिम, अनार। ३. अंगूर, मुनक्का। ४. पिंड खजूर; खजूर का 
एक भेद; खारिक। "पाठान्तर-जाँचत। *बिबिध। 

कबहुँक दृष्टि बचाइ सबनि तें रंग महल दोऊ खेलें री। 
दरस परस सुख केलि कलोलनि राग रंग रस झेलें री॥२०॥ 
परस्पर खात खवावत मधुर मधुर मृदु बोलें री। 
नेन सों नेंन मिलाइ छंदबंद कर कंचुकी बंद खोलें री॥२१॥ 
परिरंभन चुंबन जु अधर मधु* पीवत त्रिपित न मानें री। 
प्रमुदित मत्त रहत जु निरंतर निसिदिन जात न जानें री।।२२॥। 
अंगराग अनुराग रंगे दोउ सुरति बिबस जब जानें री। 
श्रीहरिदासी बिपुलबिहारिनिदासि दोऊ उर आनें री॥२३॥ 
फेरि सिंगार हार रति साजें यों नित नेह बढ़ावें री। 
बलि बलि नागरीदासि दरसि सुख 
प्रमुदित प्रेम लड़ावें री॥२४।।७॥ 
चतुर्थ- श्रीस्वामी जू कौ पद- राग-धनाश्री, ताल-श्रुपद 
झूलत डोल दोऊ जन ठाढ़े। द 
हॉगत जोर सहित जैसो जाकें डॉडीब गहें गाढ़े।। 
बिच बिच प्रीति रहसि रस रीति की राग रागिनीन के जूथ बाढ़े। 
श्रीहरिदास के स्वामी स्यामा कुंजबिहारी 
राग ही के रंग रंगि काढ़े।।८॥। 
श्रीवृन्दाबन सहज सुहावनों-बना (पृष्ठ २० पर देखें) 
पंचम दिवस:- श्रीस्वामी जू कौ पद- राग-धनाश्री, ताल-ध्रुपद 


डोल श्रीकुंजबिहारी। 
दूसरी ओर रसिक राधाबर नागरि नवल दुलारी॥ 


* पाठान्तर- रस। 


१८६ समाज-सूंखला 
re nenaeenaene nanan nae ee 


राखे न रहत हसत कहि कहि प्रिया बिलबिलात पिय भारी। 
श्रीहरिदास के स्वामी स्याम कहत री प्यारी 

अबकैंब राखि हाहारी॥९॥ 
श्रीस्वामी नागरीदेव जू कौ पद- राग-काफी, होरी-धमारि 
सब सखी मिलि झूमक दैहिं, मेरो लालबिहारी मन हर्यौ हो। 
श्रीहरिदासि सहज रति बरनों श्रीवृन्दाबन अति रम्य। 
श्री बिपुल बिहारिनिदासि कृपा बिनु सबके मननि अगम्य।।१॥। 
कमल कुमुद फूले जल थल सखि न सूखद तरनिजा कूल। 
सारस हंस चकोर ललित गति चलत मन फूल॥।२॥। 
नव निकुंज सुखपुंज मनोहर उदित कमल की कांति । 
नृत्य करत त » कौतिक नाना भाँति।।३॥। 
ठुम बेली फुली लता रितु सरद बसंत। 
अद्भुत भूमि रंग राजें अति सोभा सुखहिं न अंत।।४।॥। 
रज कूर्पर सुगंध त्रिबिध बहै सीतल मन्द समीर। 
अति रसमत्त मुदित कल कूजित सुक पिक भृंगनि भीर।।५।। 
सेवत काम अनंत कला नित कुंजमहल आगार। 
लाल रतनमनि मुक्ता झूमत रचित बितान अपार।।६।। 
कनक खचित मनिमंडल पर राजै कुँवरि संग सुकुँवार। 
मृदु मनि स्याम तमाल लता मानों कनक कुसुम उर हार।७॥।। 
श्रीललितादिक सखी आई झूमि सब आवझ साजि मृद॑ग। 
एक लियें करतार झाझ डफ बर बासुरी मुखचंग।।८॥। 


° पाठान्तर-फूले। 

एकनि! कर कठतार अधोटी! मुरज रबाबः उपंग। 
एक लियें किन्नरि कर बीना बजावति गावति तान तरंग।।९।। 
एक अरगजा कनक कलस कलस भरि सौधे सरस रसाल। 
एकनि कर पिचकारी एकनि कर बूका” बंदन: अरुन गुलाल*॥१०॥ 
एक लियें बीरी कर कन्दुक अरु कुसुमनि के हार। 
झूमत सुघर सुनावति चॉचरि सप्त संच सुरतार।।११॥ 
प्यारी हसि मोहन सों बोली आवो जू मिलि खेलें फाग। 
सुखद बचन सुनि स्याम सहेलिन बाढ्यो अति अनुराग॥१२॥ 
ललिता ले पिचकारी दीनी श्रीस्यामा जू कों आइ। 
छिरकति भरति भाँवते पिय कों रहस बिहसि* हँसि जाइ।।१३॥। 
मोहन भरि पिचकारी लै कर छल बल तकत उपाव। 
नागरि नवल प्रबीन प्रिया ये क्योहूँ न पावत दाव।।१४॥ 
दृष्टि बचाइ अलि आगोें लै बूका बंदन अरुन गुलाल। 
आइ अचानक भरि प्यारी हसि होरी? बोलत लाल॥।१५॥। 
कामिनि कटि पीतांबर कर गहि कहति बचन मुसिकाइ। 
बहुस्यो भरो? चपल नटनागर नख सिख छबि रहि छाइ।॥।१६॥ 
भूषन बसन सबे सनें (ओर) कुकुम सोंधे गुलाल। 
निरखि हरषि सुख प्रेम उमॅगि गुन गावत सखि नव बाल।।१७॥। 
° पाठान्तर-बिहँसि रहसि। होरी है। >भरे। १. एक झुंड। २. एक प्रकार का वाद्य जो चमड़े से 


बनता है। ३. एक तरह की सारंगी। ४. कर्पूर, चन्दन आदि का चूर्ण। ५. रोली; सिंदूर। ६. अबीर; 
पराग का चूर्ण। 


१८८ समाज-सूंखला 
मूलताल- 


गोरस्याम तन रुचिर! मनोहर चितवत बिबि मुख ओर। 
करत सुधारस पान परस्पर लोचन त्रिषित चकोर।।१८॥। 
दरस परस रसमत्त भये दोउ बिलसत हसत अनंग। 
अंग अंग हरषत सुख बरषत* खेलत भरि रस रंग।।१९॥। 
राग रंग रस सुख बाढ्यो अति सोभासिन्धु अपार। 
बिपुल प्रेम अनुराग नवल दोउ करत बिहार अहार।।२०॥। 
श्रीबृन्दाबिपिन बिनोद करत नित छिन छिन प्रति सुखरासि। 
काम केलि माधुर्य प्रेम पर बलि बलि नागरीदासि॥२१।।१०॥ 
षष्ठ दिवस- श्रीस्वामी जू कौ पद- राग-धनाश्री, ताल-श्रुपद 
एक समे एकान्त बन में झूलत डोल श्रीकुंजबिहारी। 
झोंटा देत परस्पर सब मिलि अबीर उड़ावत डारी॥ 
कबहुँक वे उनके वे उनके हों दुहुनि की एक सारी। 
श्रीहरिदास के स्वामी स्यामा कुंजबिहारी बाढ्यो रंग भारी।।११॥ 
श्रीस्वामी नागरीदेव जू कौ पद-राग-काफी, धनाश्री, होरी, ताल-धमारि 

रूप अनूपम मोहनी, मोहै कुँवर किसोर। 

लाइ़ गहेलरी!, रंग राचे! लाल॥ 
बदन सुधा ससि स्त्रवत री पीवत^* नेन चकोर।।१॥। 


* पाठान्तर-सुख बरषत हरषत। ^प्रीतम। १. सुन्दर; प्रिय। २. उन्मत्ता; प्रेम बावली। ३. रचे हुए, 
रंगे हुए, रंग चढ़े हुए; अति आसक्त; अति अनुरक्त, प्रेम रस लीन, मग्न; अति प्रसन्न; अति शोभित। 

नेंन कमल मुख कमल कें चरन कमल कर लाल। 
तन मन फूले कमल री मोहन मुदित मराल॥२॥ 
हासि कुसुम जोवन लता अलि आसक्त तमाल। 
बचन रचन सुर सब्द के मृग मन! मोहै रसाल।।३॥ 
ये घन तुम दुति दामिनी मिलि बरषहु प्रेम सुहाग। 
आलस क्यों बलि कीजिये हिलिमिलि खेलौ फाग।।४॥। 
सुनत भयौ चित चाव री सुघर सिरोमनि जान। 
सहचरि संच सुरनि लियें करति मधुर कल गान।।५॥। 
श्रीकुंजबिहारी खेलहीं प्रेम भरे रस रंग। 

बूका बन्दन मेलहीं कुमकुम कुसुम सुरंग।।६॥। 

मदन मुदित अंग अंग री करत सुखद कल केलि। 
उर कर बर परसें हँसे जुगल नवल रस झेलि।।७।। 
पियत सुधाधर माधुरी चित्रित पीक कपोल। 
अंग अंग अनुराग री कहत मधुर मृदु बोल।।८।। 


“राग राग रंग अति रंग रह्यौ श्रीहरिदासि बिनोद। 
श्रीबिचित्रबिहारिनिदासि री बिपुल बढावति मोद॥९॥ 
छिन छिन प्रति रति साजहीं कुंजसदन सुखरासि। 
मधुर प्रेम रस बिलसहीं बलि बलि नागरीदासि।।१०।।१२॥ 

श्रीस्वामी नागरीदेव जू कौ पद-राग-धनाश्री, पटदीप, होरी, ताल-धमारि 

मेरी रसिक रंगीली नागरी मिलि खेलत पिय संग होरी हो। 

सखि नव निकुंज सुखपुंज में अति राजत अद्भुत जोरी हो।।१॥ 


१. मनि; श्रेष्ठ, अति उत्तम। “ पाठान्तर-सुरति। 


१९० समाज-सूंखला 
DDD DBD BEd 


अरुन पीत पट कंचुकी तन निर्तत अति रंग* साजें हो। 
सखि भूषन रव सुर संच सों मानों मृदंग ताल डफ बाजें हो॥२॥। 
अलि आनंद बिराजहीं नव कोकिल कल सुर गावैं हो। 
सखि द्रुम बेली फूली लता नव पुहुप पराग उड़ावैं हो॥३॥ 
सौरभ सरस पवन बहै नव रितु बसंत सुखकारी हो। 
सखि अति आनंद उमँगि ढरैं रस बरषत क बिहारी हो।॥।४॥ 
अंग अंग अरगजा रंग छिरकहीं नव नेह नयो अनुरागो हो। 
सखि मुदित परस्पर खेलहीं अति सुरति रसीली फागो हो।।५॥। 
हावभाव भूभंगिनी अति चौंप बढ़ी चित चारो हो। | 
बदन बिलोकत माधुरी मची मोज मनोजनि मारो हो॥।६।। 
कर कमलनि परसें हंसे उर आनन अलक सँवारे* हो। 
जुगल नवल रसपान कें भये बिबस बसन न सँभारें हो।।७।। 
सुरति रंग अंग रगमगे अति भ्राजत! कुंवरि किसोरी हो। 
संग सुखदायक सहचरी रीझि रीझि कहत हो हो होरी हो।।८॥ 


मूलताल- 
इहि रसमत्त मगन रहें नित नोतन नित्त बिहारो* हो। 
छिन छिन प्रति रस बिलसहीं मृदु रस जस करत अहारो* हो॥।९॥। 
जै जे श्रीहरिदासि प्रताप तें बलि बिपुल बिहारिनिदासी हो। 
बलि नागरीदासि दरसि सुखै सेवै 

संतत प्रेम प्रकासी हो।।१०॥।१३॥ 


* पाठान्तर- रति। * सँवारो। * सँभारौ। * बिहारी। “अहारी। १. शोभित हैं। 

सप्तम दिवस- श्रीस्वामी जू कौ पद- राग धनाश्री-ताल-श्रुपद 
झूलत डोल दुलहिनी दूलहु। 
उड़त अबीर कुमकुमा छिरकत खेल परस्पर सूलहु?।। 
बाजत ताल रबाब और बहु तरनि तनेया कूलहु। 
श्रीहरिदास के स्वामी स्यामा कुंजबिहारी 
हु अनतब' नाहिंने फूलहु॥।१४।॥। 
श्रीस्वामी नागरीदेव जू कौ पद- | 
चलि सखि देखन जाहि (पृष्ठ १८ पर देखें) 
अष्टम दिवस- श्रीस्वामी जू कौ पद-राग-सारंग-होरी, ताल-धमारि 
` (सोई) डोल झूलत श्रीबिहारीबिहारिनि पुहुप बृष्टि होति। 
सुरपुर पुर गंधर्व ओर पुर तिनकी नारि देखति बारति लर मोति॥ 
_ घेराः करत परस्पर सब मिलि कहूं न देखी ऐसी जुवती जोति। 
श्रीहरिदास के स्वामी स्यामा कुंजबिहारिनि 
सादा चुरी खुभी पोति।।१५॥ 
श्रीस्वामी नागरीदेव जू कौ पद- 
श्रीस्यामा प्यारी कुंजबिहारी राजत अद्भुत जोरी हो। 
अति रसमत्त परस्पर बिहरत खेलत हैं रस होरी हो॥१॥ 
सोंधे सरस अबीर अरगजा छिरकत कुंवर किसोरी हो। 
हाव भाव चित चाव बढ्यो अति बूका बंदन रोरी हो॥२॥ 
रतन खचित पिचकारी हाथनि भरि लई मृगमद रोरी हो। 
वे उनके वे उनके ताकल मुसिकत हैं मुख मोरी हो॥।३॥ 


१. सुलभ्य। २. अन्यत्र-अब। ३. चर्चा; फैलाव; विस्तार। 

कोऊ करतार कोऊ कर किन्नरि संच सुरनि गति थोरी हो। 
बीना मुरज पखावज बाजत बिविध उफनि की जोरी।४॥ 
कोकिल कीर अलापनि में सुर ताल देत गुन गोरी हो। 
लेत अतीत! अनागतः नागर नृत्य करति मुख मोरी हो।।५॥। 


रागः रंग सबकी मन करषत भई अविचल मति भोरी हो। 
तन मन प्रान करों न्योछावरि या छबि पर तृन तोरी हो॥।६॥ 
श्रीहरिदासी इष्ट उपासी या सुख में मति मोरी हो। 
श्रीनागरीदासि की दासि परम रुचि 

जैसें चन्द चकोरी हो।।७।।१६॥। 
श्रीस्वामी रसिकदेव जू कौ पद-राग काफी, होरी, ताल-धमारि 
हो हो होरी खेलें साँवरौ अपनी कुँवरि लड़ैती साथ। 
ललिता चौंप लगाय दुहूँ दिसि गहि पकराये हाथ 
प्रेम भरे जु फाग दोऊ खेलें भई है दुइ दिसि भीर। 
आनंद उमँगि लई° करजेरीः धरत निमिष नहिं धीर। 
भरि पिचकैं मानों सुरति की सजनी छुटत दृगनि की कोर। 
उडत अबीर गुलाल फूल सतभाइ अतर के बोर॥ 
मंद मधुर बाजें बजें (और) बाढ्यौ अति उत्साह 
छाइ रहौ अनुराग परस्पर देत नेक नहिं चाह॥ 


` ०पाठान्तर- गही।१.-२. ताल-स्वरों के भेद विशेष। ३. चरवाहे का डंडा; खेती का एक औजार। 

इहि बिधि खेल er १024 में रंगे प्रेम के रंग। 
यह सुख निरखति सखी सबै दुरि रसिक बिहारिनि संग।।१७॥। 
श्रीस्वामी ललितकिसोरीदेव जू के पद- राग-धनाश्री होरी, ताल-अद्धा तिताला 
एरी सखी नित्यबिहारिनि बाल बरषति रूप रसाल री। 
| (रंग होरी) 
एरी सखी चंचल नेंन बिसाल निरखत लाल निहाल री॥ 
एरी सखी अद्भुत सुख की रासि मधुर मधुर मृदु हास री। 
एरी सखी हुलसि हुलसि लड़कात आनंद उर न समात री॥ 
एरी सखी अंस अस भुज देत अंकों भरि भरि लेत री। 
एरी सखी मिलत मिलत न अघात रोम रोम फूले गात री॥। 
एरी सखी बाढ्यो है रंग अपार उपजत कोटिक” मार री। 
एरी सखी परे हैं प्रेम रस जाल प्रानप्रिया उर माल री॥ 
एरी सखी इन से येही आहि पटतर! दीजै काहि री। 
एरी सखी ललित सु केलि अभंग श्रीरसिकसखी अंग संग री।॥१८॥ 
अति रंग बिहारिनि बाल बरषति लाल पे। 
इकटक निरखति सहज लाड़िली भाग्य लिख्यौ है भाल पे॥ 


जा व चूमि तरुवा हियें लाये माथे धरे हैं बिसाल पै। 
या छबि पर बारी रीझि रसिक सु ख्याल पे॥१९॥ 


प्यारी सहजहि मृदु मुसिक्याय' मोहन बस करे। 
जब^ अनुराग भरी ढरी हित सों बिबस भये अंकों भरे॥ 


पाठान्तर-कोटिन। * पाठान्तर-मुसिक्यानि। ^अति। १. समानता, बराबरी। 

मानत भाग्य धन्य धन्य हमहीं आजु प्रिया अपनें करे। 
श्रीललित केलि निसिबासर बिहरत रसिकसखी के हिये अरे।।२०॥। 
नित कुंजबिहारिनि बाल खेलत लाल सों। 
महाप्रेम भरि भरि पिचकारी छिरकत दृगनि बिसाल सों॥ 
सहज सनेह सोंधे में सोंधे रंग रंगीले हाल सों। 
श्रीललितप्रिये अंग संग सुख बिलसत अद्भुत चाह रसाल सों।।२१॥ 
रसमत्त बिहारिनि बाल मो हिय में रहो। 
हुलसि हुलसि आनन्द महा ह्वै लपटि लपटि मो तन चहो॥। 
रोम रोम सुख पाइ छबीले हँसि हँसि कें बातें कहो। 
श्रोहरिदासी जू रसिकसिरोमनि तन मन मिलि यह सुख लही॥।२२॥ 
श्रीस्वामी भगवतरसिकदेव जू कौ पद- राग-काफी, ताल-धमारि 
नव कुंज सदन में आजु रंगीली होरी। 
इत स्यामा उत स्याम मनोहर खेलत उमंगि न थोरी॥ 
छल बल घात लगावत मोहन अंग बचावत गोरी। 
सावधान दोउ सुधर सिरोमनि अपनी अपनी ओरी॥। 
कोक कला कल केलि परस्पर जोवन जोर किसोरी। 
चतुर खिलार लाडली लालन तुम जिनि जानो भोरी॥ 
हा हा करो परो पाँयनि अब ना चलिहै बरजोरी। 
भगवतरसिक उदार स्वामिनी देहैं सर्वसु छोरी॥२३॥ 
श्रीस्वामी साधूराम जू कौ पद- 
मतवारे री तेरे छैल छबीले नेंना। 
घूमि रहे अलबेले अलौकिक करत कटाक्षनि सेंना॥ 

सनक के काल कक कक कमस5 
चपलारे! अनियारे* भारे कजरारे सुख देंना। 

श्रीसरस प्रिया बस भये हैं बिहारी कहि कहि साधू बैंना।।२४॥। 
श्रीस्वामी रसिकदेव जू कौ पद- 

रंग होरी रंग होरी हो रंग होरी खेलत स्यामा गोरी। 

अति” लड्काइ धरी भुज पिय पर रस बरषत घन घोरी॥। 

प्रान प्रान मिलि तन मन फूले दृष्टि दृष्टि सों जोरी। 

श्रीललितकिसोरी के हित बिहरत प्रीति बढी दुहुँ ओरी॥२५।। 
श्रीस्वामी रसिकदेव जू कौ पद- 


होरी आई रंग भरी? खेलत तन सुकुमार। 
अबीर गुलाल के बादर छाये बरषत धार फुहार।। 
उमँगि उमँगि बरषत रंग भारी छूटत कर पिचकार। 
श्रीललितमोहिनी के हित बिहरें वे उनके वे उनके हार।२६॥ 
श्रीस्वामी रसिकदेव जू कौ पद- 

होरी खेलन स्याम“ हुलसिः छबीली आई। 
अबीर गुलाल हिये नैंननि में आज करत मन भाई॥ 
बाजे बजत दुहूँ दिसि नीके मनमथ मोद बढ़ाई। 
छबि तरंग छूटत पिचकारी भृकुटिन मार मचाई॥ 
गावत गीत रस रीति जीति कें पुलकि किलकि सुखदाई। 
श्रीरसिक बिहारिनि की छबि निरखत ज्यों दामिनि घन छाई॥।२७॥। 


१. चंचल; चपल। २. अनिदार, पैने, नुकीले। ३. उल्लसित, आनंदित होकर, स्फुरित होकर; 
उमड़कर। * पाठान्तर-जब। ?मिलि। * स्यामा। 

श्रीस्वामी पीताम्बरदेव जू कौ पद- 


पिया अबकें तो बिपिन निरंतर हो हो हो हो होरी है। 
श्रीललिता हम तुमकौं दीनी रसिक हमारी ओरी है॥ 
कोधौं जीते कोधौं हारै पेज बदी ना थोरी है। 
पीताम्बर तुम धरो दाव पे जीती कुँवरि किसोरी है॥२८॥ 
श्रीस्वामी राधाप्रसाददेव जू के पद- 
होरी रंग महल में खेलत हैं पिय प्यारी। 

ललिता भरि भरि देत उमँगि सों केसरि रंग पिचकारी। 
कमल करनि भरि बूका बंदन घालत जब सुकुमारी। 

मूठि बचावत नवल छबीलो श्रीराधा रसिक बिहारी॥२९॥ 
नयौ होरी को खिलार आजु घात में आयो। 
झपटि फेट कर गह्यौ लाडली गाल गुलाल लगायो 

मंद मंद मुसिकात छबीली नेंननि सेंन जनायो। 

छीन लियौ पट पीत मुरलिका दै दै ताल नचायो॥ 
संग सखी ललिताहरिदासी हॅँसि हँसि मोद बढ़ायो। 
श्रीराधारसिक नव कुंजबिहारिनि ऐसौ फाग मचायो।।३०॥ 
राग-काफी, धनाश्री, होरी, ताल-चौताल- 

सुन्दरबर नव किसोर खेलत रंग होरी। 
प्यारी संग नवल बाल झोरिन लीनें गुलाल 
कंचन पिचकारी हाथ केसर रंग घोरी॥। 

रोरी मुख मलत धाइ पीतांबर लियौ छुडाइ 
ताल दै नचाइ मुदित बिहँसत मुख मोरी। 
हँसत लसत चन्द्रबदन बारों छबि कोटि मदन 
श्रीराधिकाप्रसाद सखी निरखति तृन तोरी॥३१॥ 

श्रीस्वामी पीताम्बरदेव जू कौ पद- 
जो तुम हो खिलार स्याम मेरे संग आवना। 
जेती संग भीर भार तिनको न ल्यावना॥ 
झाँझ डफ मृदंग ताल बाजे क्या बजावना। 
होरी तान ख्याल गारी भूलि कें न गावना॥ 
गुलाल और अबीर रंग धूरि क्या उड़ावना। 
अंग ना सुगंध गंध न किसी कों सुँघावना॥ 
नीमा एक चीरा फेंट फेंटा अलसावना। 
पहिरो मति भूषन न किसी कों दिखावना॥ 
मेरा तेरा जो सनेह सभी सों छिपावना। 
पुकारि कें न बोल पिया सेंननि समझावना॥ 
मेरा तन तेरा सुख तोही लों अघावना। 
याही सुख सदा रहौ रास कया मचावना॥ 
केलैं रस रेलें रंग अंग में समावना। 
आया पिया भाया मन नेह क्या बढ़ावना॥ 
छाया नित खेल फाग फगुवा मॅगावना। 
पीताम्बर कौल किया तेराई कहावना॥।३२॥ 

श्रीस्वामी नागरीदेव जू कौ पद-अद्धा-तिताला 


हो हो होरी खेलें री मोहन, अपनी प्रानप्रिया संग सोहन। 
गावत तान तरंग परस्पर हँसत भेद भरि भोंहन।। 
भरि सोधे सुरंग अबीर अरगजा छिरकत रीझि रिझोहन। 
श्रीनागरीदासि रसमत्त बिहारी बिहारिनि मुख छबि जोहन॥३३॥ 
श्रीस्वामी राधाप्रसाद जू कौ पद-होरी तिताला 
ललित नव कुंज में होरी, पिया संग खेलती गोरी। 
सप्त सुर साज सब साजे, बाँसुरी बीन डफ बाजैं॥ 
मान भरि तान सों गावैं, रंगीले दोऊ फाग सरसावें। 
झमकि पिचकारियाँ घालें, धाइ रोरी सों मुख मालें॥ 
करत जब लाल बरजोरी, झपटि गहि पीतपट गोरी। 
बिहँसि हसि रंग सों बोरी, परस्पर करत झकझोरी।। 
भींजि रस के , रसिकबर संग हरिदासी। 
श्रीराधाप्रसाद , बसौ इन नेंन पियप्यारी।।३४॥। 
श्रीस्वामी सुन्दरदास जू कौ पद-राग-परज, धीमा-तिताला 
रंग महल में आजु रंग होरी हो। 
फाग खेलन में बनी है बना की ह्वै रही पट झकझोरी।। 
प्रमुदित नारि उड़ावति गारी गावति चहुं है 00 । 
दूलह श्रीरसिक बिहारी जू सुंदर दुलहिनि कुंवरि ॥।३५॥ 
श्रीस्वामी रूपसखी जू कौ पद-राग-बहार, होरी-धमारि 
होरी खेलें श्रीराधा जू प्यारी, लियें कर रंगभरी पिचकारी॥। 
अंजन दै दृग कंजन फूले खंजन लजत बिचारी। 

गंजन करत मीन मृग नेंनी लखि बस होत बिहारी।। 
लहँगा सुरंग कंचुकी अद्भुत तनसुख सोहत सारी। 


अंग अंग आभूषन राजत मोतिन माँग सेवारी॥ 
मूलताल- 


सहचरि जंत्र बजावति गावति गति उपजावति न्यारी॥ 
ललित रूप निरखत निसिबासर तन मन अति हितकारी।।३६॥ 
श्रीस्वामी ललितकिसोरीदेव जू के पद- | 

तन मन मौज मनोज भरी प्यारी पिय संग खेलति होरी। 
चोबा चन्दन अरगजा के रंग भरत ढुरत दुहूँ ओरी॥। 
अंग अंग सुख रुख ले परसत हसत लसत मुख मोरी। 
श्रीहरिदासि ललित अद्‌भुत छबि निरखि हरषि तृन तोरी॥।३७॥ 
राग-धनाश्री-होरी, ताल-तित्ताल- 

श्रीबिहारी बिहारिनि की री मोपे यह छबि बरनी न जाइ। 

कुंज महल में होरी खेलें (जाके) अंग अंग रंग चुचाइ॥। 

तन मन मिलें झिलें मुदु रस में आनंद उर न समाइ। 
श्रीहरिदासि ललित छबि निरखति सेवत नव नव भाइ।।३८॥। 


श्रीस्वामी पीताम्बरदेव जू के पद- राग- पीलू, धमारि 
होरी पिया भरमाई री माई कीजे कौन उपाई। 
घर बन सोति भई सब मोको जेती जाति लुगाई॥।१॥। 
कहो न मानत कोऊ काहू को करत आप मन भाई। 
हौं हटकों! पिय सटकि जात यों मेरी दृष्टि दुराई।।२॥ 


१. रोकती हूँ; मना करती हूँ। 

हँ सारी ओढ़ि चूनरी चलत चाल चतुराई। 
मोकी देखि जिय में भ्रम उपज्यो बिधिना कोन बनाई।॥३॥। 
आगें जाइ कह्मों मोसों रहियो संग सदाई। 
कहियो मति बातें सौ तब में मन में पाई।।४।। 
में हूँ जान्यो संग खालि चलि मोहिं सेन बताई। 
पिय पकरे में पिय ने पकरी नीकी भाँति सिखाई?।।५।। 
उघरचौ छलबल स्याम बाम को सबको आनि दिखाई। 
रीझि रसिक श्रीसहचरी माकों पीताम्बर पहिराई।।६।।३९।॥। 
अबकें फाग रसिक सुख दीनों। 

तन सुगंध की मूक झूक भरि दृग गुलाल करि लीनों।। 

बाजे अंग संग सब बाजत राग वबारने कीनो। 
मुसिकनि रंग सुरंग भरे अति पीताम्बर रंग भीनों।।४०॥ 

होरी के बिसेष पद 
श्रीस्वामी रूपसखी जू कौ पद- राग-धनाश्री-होरी, ताल-अद्धा तिताला 
प्यारी पिय खेलें होरियाँ। रंग हो हो हो होरियाँ। 

हित सों सरस दुति अरस परस मिलि नैन सैन चित चोरियाँ।॥१॥। 
छबि तरंग छुटै पिचकारी उर अनुरागी झोरियाँ। 
अधर पान नव रंग गुलाबी" अंचवत प्रीतम गोरियाँ॥२॥। 
ललित लाल ललना दोऊ परसें कर कटि जोरियाँ। 
स्रमकन बदन मदन रन माते कल किसोर बर जोरियाँ।३॥। 
* पाठान्तर-खेलिये। ?नचाई। * गुलाली। 

बजत किंकिनी कंकन नूपुर छूटी अलक अरु डोरियाँ। 
केसर प्रीति नेह सोंधो सुठि! बंद कंचुकी छोरियाँ।।४॥। 
अति सुकुमार सनें सिज्या पर छिन छिन रति निसिभोरियां। 
कुंजमहल मनिमय धरनी सों अलि सुगंध के डोरियाँ।।५॥। 
दंपति श्रीवृन्दाबन राजें अति उदार सु किसोरियाँ। 
अलि मिलि अपनें अपनें पन चलत तकत बन खोरिया।।६।। 
अनिमिष इकटक निरखि बिहारे बारति हैं त्रिन तोरिया। 
झलकत रूप अमित सोभा के प्रतिबिंबित चहुँ ओरिया।७॥।१॥ 
श्रीस्वामी भगवतरसिकदेव जू कौ पद- 

एरी हेली अलक लड़ेती के संग अलक लड़ेतो खेलहीं। 

(रंग हो हो हो हो होरियाँ) रंग होरी। 
एरी हेली पिय पिचकारी प्रेम उमेॅगि उमेगि रंग रेलहीं॥ 
एरी हेली प्यारी (जू) के अति अनुराग बूकाबंदन मेलहीं। 
एरी हेली डफ किंकिनि कठतार बलया बाजत केलहीं। 
एरी हेली कुटिल कटाच्छनि मार करत दुहुँ दिसि झेलहीं। 
एरी हेली भगवत रसिक रसाल सुरति सुधानिधि हेलहीं:॥।२॥। 
श्रीस्वामी ललितकिसोरीदेव जू कौ पद- राग-काफी-धमारि 

लड़ेती मेरे प्रान अधार किसोरी। 
मुख सों ' मुख उर सों उर जोरैं चलत तकत बन” खोरी॥ 


१. सुन्दर, अच्छे। २. क्रीड़ा, कल्लोल करते हैं; राग रंग मनाते हैं; मथते हैं। “ पाठान्तर- पर। 
० मिलि। 

तन मन मिलि बिहरत सुखरासी* हंसत लसत इहि ओरी। 
श्रीहरिदासीजू रसिक सिरोमनि याही रस नित* खेलत होरी।।३॥। 
श्रीस्वामी ललितमोहिनीदेव जू कौ पद- 

होरी खेलें रसिकरासि बर नागर जुगल* किसोर। 
तन सीसी भरि रस जोवन सों रंग बढ्यो दुहुँ ओर॥ 
सब सखी मिलि उमेंगि उमॅगि गुन गावति नाचत मोर चकोर। 
श्रीललितमोहिनी रंग बरसावति अबीर गुलाल चहुं घोर४।।४॥। 
श्रीस्वामी भगवतरसिकदेव जू कौ पद-राग-होरी-तिताल, धुनि-ललित नव कुंज में होरी 
बिहारिनि रंग सों आई। बिहारी उमंगि उर लाई॥ 
भई रस रीति मन भाई। मनो निधि रंक ने पाई।।१॥। 
करें दोऊ प्रेम की बतियाँ। हरें मन नेन बहु भतियाँ॥ 

न जानें जात दिन रतियाँ। हंसे बिलसें सुभग थतियाँ!॥२॥। 
अनंगनि रंग बरसावैं। कुसल रस कोक सरसावैं॥ 
कपोलनि करनि परसावें। नयो नित नेह दरसावें।३॥ 
छके रहैं रूप रस माहीं। पलक पलहू लगत नाहीं।। 
बिबस अंसनि दियें बाँहीं। लसें नव कुंज परछाँहीं।४॥ 
कनकबेली मनों फूली। लपटि तरु स्याम सों झूली॥ 
किधौं घन दामिनी भूली। कि भगवत सुकृत अनुकूली।॥५।॥५॥ 


* पाठान्तर-बिलसत। * मिलि। *नवल। बहु छोर। १. धरोहर, निज सम्पति। 


श्रीबिहारीबिहारिनि जू कौ होरी उत्सव-डोल के पद २०३ 
अनन नमन मनन म नमम नन 
श्रीस्वामी ललितकिसोरीदेव जू कौ पद- 


मेरी कुंजबिहारिनि नित्य किसोरी। ललित लाल के चित की चोरी। 
गोर स्याम की अद्भुत जोरी। महा प्रेम भरि खेलत होरी॥ 
मुरि मुरि मुसिकत हैं मुख मोरी। दासि बिहारिनि ही की ओरी॥ 
रसिक सखी अति रस में बोरी। ता छिन को सुख* कहै ऐसौ कोरी॥।६॥ 


डोल के पद 
श्रीस्वामी बीठलविपुलदेव जू कौ पद-राग धनाश्री-चौताल 
डोल झूलें स्यामा स्याम सहेली। 

नव निकुंज नवरंग पिया संग बिहरत गर्व गहेली!।। 
कबहुंक प्रीतम रमकि? झुलावत कबहूँ प्रिया नवेली। 

श्रीबीठलबिपुल पुलकि ललितादिक देखत आनंद केली।।१॥। 
श्रीगुरुदेव जू के पद- 

झूलत डोल निकुंज में नागरी नागर सकल गुन निधान। 
गावत हाँसि? मिलावत नैंननि नृत्तत लेत भृकुटी मान॥ 
जोवन जोरत मुखहि न मोरति सुरति पूरित तान बितान। 
रीझि कहति ललिता हरिदासी 

श्रीबिहारिनिदासि प्रिय जाननि मनि जान॥२॥ 
रसिकराइ झूलत डोल झुलावति ललना 
पल नहिं लागति री निमेष हू नेंना। 


* पाठान्तर-ता सुख कौं। ° हँसि। १. उन्मत्ता, लाड बावली। २. तरंग; पेंग। 

पान करत मुख मधुरे मधुरे रस 
प्रेम परस्पर रहे इकटक चित चेंना।। 
हुलसि हुलसि बिलसत अंग अंग संग राग रंग रहो 
कह्यो न जाइ मोपे उपमा देत कछु आवे मन मेंना। 
श्रीबिहारिनिदासि सखी रीझि परस्पर आई सब निकट 
कुंज कुटी के तट अप अपनें सुख लेंना॥३॥ 


डोल झुलावत कुंजबिहारी। 
रमकि धरत पग नव जोवन भरि अति आनंद दुलारी॥ 
सारंग राग अलापत लाल रसाल दै दै करतारी। 
कबहुंक हसत हॅसावत रीझि रिझावत प्रीतम प्यारी॥ 
री तब कर गहि लेत किसोर किसोरी पुलकि भरत अँकवारी। 
श्रीबिहारिनिदासि दंपति नव नव छबि पर 

छिन छिन बलिहारी।॥४॥। 

डोल झुलावत लालबिहारी, नाउ ले ले बोलें लालन प्यारी। 
हो दूलह दुलहिनी दुलारी, सुन्दर बर सुकुमारी॥१॥ 
नखसिख सुन्दरि सिंगारी, केस कुसुम सुहस्त सँवारी। 
स्याम कंचुकी सुरंग सारी, अंचल चंचल छबि न्यारी॥२॥ 
बारम्बार बदन निहारी, अलक झलक झलमलारी। 
रीझि रीझि लालन लै बलिहारी, पुलकि भरत अँकवारी॥३॥ 


श्रीबिहारीबिहारिनि जू कौ होरी उत्सव-डोल के पद २०५ 


कोक कला निपुन नारी, कंठ सुघर सरस भारी। 
सुजस गावत दासिबिहारी, बिहारिनि की बलिहारी।।४।।५।। 


श्रीबिहारी बिहारिनि गावत रस रंग भरे 
परस्पर फूलत* करत कलोल। 
एकनि के कर किन्नरि एकनि करताल रबाब मृदंग राजत 
सुबस भये बिबि सुन्दर चितवत चक्रितः अलोल।॥। 
बन प्रसून बरघत सुरपुर तें सोंधो सरस सतोल। 
उड़त अबीर कुमकुमा छिरकत अरु बंदन बहु मोल॥ 
पिय डारत लपटात लागि उर प्रिया बिसेख बल लोल। 
राखनि कहत स्त्रमित सुन्दर प्रति दै सरवस रस ओल"॥। 
रीझि निरखि रस रीति प्रीति जन सुनत मधुर मृदु बोल। 
श्रीबिहारिनिदासि बलि बन* बिनोद नित 
बारति प्रान अमोल।।६॥ 
झूलत डोल बिहारी बिहारिनि राग रह्यो रमि घुमड्ि कानरे। 
अंग अंग मिलि गावत नव नव गति उपजावत रति 
अतीत अनागति आन आन रे॥। 
लेत अलापि लाल ललना मिलि संच सप्त सुर मधुर तान रे। 
श्रीबिहारिनिदासि की स्वामिनी रस बरसति 
निरखि निरखि सखीं रीझि रहीं रस मगन गान रे।।७॥। 


* पाठान्तर-झूलत। * बलि। १. चकित। २. गुप्त, अन्तर का, गोद का। 

फूल सों फूल डोल झूलें कुंजबिहारी। 
फूल सों सखी समाज आज राग रंग रह्यो कह्यो न जाइ मोपे 
फूल सों झोंटा देत प्रबल प्रान प्यारी॥ 
भई फूल ही में फूल सिथिल कटि दुकूल 
रहे गहि भुजमूल बदन निहारी। 
बिबस बिहारिनिदासि की स्वामिनी सों स्याम कहत 
बहुरि झूलिहें बलि अबकैं राखि हाहारी।।८॥ 
श्रीस्वामी नागरीदेव जू के पद- 
झूलत फूलत स्यामा स्याम। 
फूल डोल कौ फूल बनायो फूले फूल सुभग सुभ ग्राम॥ 
फूलनि ही की सेज्या राजत फूलनि ही के धाम। 
उभे अंग पर फूल परस्पर उपजावत अभिराम॥ 
फूलनि ही के आभूषन राजत देखे? पूरन काम। 
श्रीनागरीदासि निरखि ललितादिक फूल सों फूली भाम॥।९॥। 


झूलत डोल नवल स्याम प्रिया इत गोरी। 
नव निकुंज नव रंग महल अति बिचित्र बनी यह जोरी॥ 
भूकुटि कटाच्छ निहारत नेंननि बैन बदत चित चोरी। 
गावत तान तरंग अनंगनि रीझि कहत हो हो होरी॥ 


* पाठान्तर-बहुर्थौ। 7 देखत। 


ककककककक कक कक क कक कक कक क कक कक कक कक कक कक ककककककम्क कक कक कक कुकुकुकृकुकुकककककककरुरः 
डॉडी छोड़ें खेलत करत परिरंभन चुंबन देत निहोरी। 

कच कुच कर कंचुकी रस परसत बिहरत कुँवर किसोरी॥। 

तब सहचरी अति अनुराग उड़ावत बूका बंदन रोरी। 

निरखि नागरीदासि दम्पति छबि बिपुल प्रेम भई भोरी।॥१०॥। 
श्रीस्वामी सरसदेव जू कौ पद- 

झूलैं फूल डोल दोऊ फूल भरे। 

फूलहि बसन फूल आभूषन हँसनि दसन में फूल झरें॥ 
फूल्यो फूल मनोज मोज रति कसि कसि अंगनि चोज करें। 
अलि गुन गावैं फूल बढ़ावें रीझि भीजि सरस रसरीति ढरें॥११॥ 


9? 
फूलनि के पद 
श्रीगुरुदेव जू के पद-राग-धनाश्री, ताल-चौताल 
फूल! फब्यौ सिरमौर सिंगार कौ। 
सेवत कोटिक काम कला अँचला चल चल चोर मनों छत्र ठार कौ।। 
नासिका नेंन सुबैंन सत्रवन सभा कुच उच्च सुभाव उदार कौ। 
उरगेर हरि यों ढरि आपुहीं आइ रहे गहि पाँइ अहार बिहार कौ।॥ 
श्रीकुंजबिहारिनि राज ® ५ 
सिरमौर सिंगार को।॥।१॥ 


१. शीशफूल; सिर का आभूषण। २. झेले, अंगीकार किये; उरगना-झेलना, अंगीकार करना। 


२०८ समाज-सूंखला 
पवन ene eae 
राग-पीलू, ताल-धमारि 


स्रवननि फूल फूले फूल सों धरति* हैं। 
अलबेलीये बातें अलबेलीथै लाल की घातें 
गनी न परति मोपै मननि हरति हैं।। 
यह में जिय में जानी रसिक सु राजरानी 
लालहिं बिबस भये अंक में भरति हैं। 
देखि श्रीबिहारिनिदासि अपनें सुकृत हासि 
सखिन के नेंननि कों सुफल करति हैं।। 
री फूल फबि रहे अवतंसनि सोहत सुठि 
सत्रवननि फूल फूले फूल सौं धरति हैं।२॥। 
फूलनि की सारी प्यारी पहिरें तन। 
फूलनि की कंचुकी फूलनि की ओढूनी 
अंग अंग फूले फूल ललना के मन॥ 
फूलनि के हार उर फूलनि की माला 
फूलनि के आभरन केस गूथे फूल घन। 
फूलनि के हाव भाव फूलनि के चोज चाव 
बिबिध बरन फूल फूले श्रीवृन्दाबन।। 
फूली फूली सखी आई बीनि बीनि फूल लाई 
पंचम सुर सुहाई रचित बितान गन। 


 पाठान्तर-ढरति। 


फूलनि के पद २०९ 


फूल सों लाड़िली पाई फूल सों लाल लड़ाई 
श्रीबिहारिनिदासि गाई फूले फूले प्रेम पन।॥।३।। 
फूलनि की सारी चोली फूलनि को लहेंगा। 
फूलनि की पाग बाँधैं फूल कर बान साँयैं 
फूलनि कौ उपरैंना! मोल माई महँगा 
फूलनि की सेज सोहै फूल बैठे मन मोहे 
फूल सों जामिनी जाम हों न जानों कहँगा। 
श्रोबिहारिनिदासि फूली गावति रस में झूली 
और फूल इहि फूल सब छबि छहेगा॥४॥ 
राग बिहागरौ-अद्धा तिताला 
फूले री फूल बसीले' तन में सब इनहीं के मन की फूल। 
नेन कमल मुख कमल सखी कुच कमलनि ऊपर 
मनहुँ अलक अलि भूल॥ 
चरन कमल कर कमलनि पूजत फूलत सिथिल दुकूलः। 
श्रीबिहारिनिदासि नव कुंज मंजु में झूलत गहि भुजमूल"।५॥। 
नव निकुंज मंदिर में ए फूल फूले री श्रीवृन्दाबन। 
जुगल नवल मुख कमल बिराजत गोर बरन साँवल तन॥ 
सरस पुलिन सेवत सिज्या सखी उपजत कोटि मदन मन। 
झूलत फूलत प्रेम परस्पर सौरभ स्वास मलय पवन।। 


१. उपरना, दुपट्टा, उत्तरीय। २. बासवाला, गंधयुक्त। ३. वस्त्र, रेशमी वस्त्र। ४. कंधे। 
` पाठ-सुबास मगन नव। 


२१० समाज-सूंखला 
ह 
महामाधुरी पीवत नेंनन* अलि सहज सनेह सुख सदन। 
श्रीबिहारिनिदासि रसिकनि की जीवन 


सन्तत सुखद धनी धन।।६।। 
श्रीस्वामी सरसदेव जू कौ पद- 


गोरे तन में प्रतिबिंबित* फूल बीनत लाल बिहारी। 
जब जब हाथ न परत तबही (यों) हसि जाति हैं प्यारी॥ 
अरबराइ अंकों भरति हैं छिन छिन करि* मनुहारी। 
सुरति बिबस बिहरत दोऊ प्रीतम श्रीसरसदासि बलिहारी।।७॥। 
श्रीस्वामी नागरीदेव जू के पद- राग-खम्माच, तिताला 
फूल सों सोहत अति स्यामा सुकुमारी। 
फूलनि को साज समाज आजु बन्यौ 
फूल सों लड़ावत रसिकबिहारी॥ 
फूली जहाँ तहाँ कुंज मधुप करत गुंज 
फूले जस गावत कोकिल सुक सारी। 
श्रीनागरीदासि वारी फूले फिरत बिहारी 
फूलीं सब सखी देखि जाति बलिहारी।८॥। 
फूलनि के हार डोर फूलनि की माला। 
फूल सों रसिक नव रचित रसाला॥ 
फूलनि के आभरन फूल गूथे केस घन 
फूलनि की सारी चोली फूली नव बाला॥ 


* पाठान्तर-नैंन। * प्रतिबिम्ब। * करें। 


फूलनि के पद २११ 
मकमन 


फूलनि की सेज बनी फूल बैठे धन धनी 
फूलनि के महल बिचित्र बिसाला॥ 
फूल सों बिलास हासि फूली श्रीनागरीदासि 
फूलनि की छबि देखि भई हों निहाला।।९॥ 
श्रीस्वामी ललितकिसोरीदेव जू कौ पद- 
फूल महल फूले पिय प्यारी। 
फूली सेज फूल पुनि" बरसत फूले फूल भये* हितकारी। 
फूल की मुसिकनि चितवनि फूल की फूलि 
फूलि अंसनि भुज धारी॥ 
फूली ललित* फूल लखि फूलनि फूलि 
फूलि फूलनि पर वारी॥१०॥ 
श्रीगुरुदेव जू कौ पद- 
देखि री देखि सखी कौतिक कुंज खिरकी। 
कुसुम अनेक रंग रुचिर सेज्या सुरंग 
सीतल बहत मंद सुगंध समीर की।। 
खेलत सुन्दरी स्याम अंग अंग अभिराम 
ग्रीषम समयो जानि जमुना नीर छिरकी। 
श्रीबिहारिनिदासि वारी जै श्रीस्यामा सुकुमारी 
सीत भीत भयें* प्यारी पिय हिय हिरकी!।।११॥ 


* पाठान्तर-बन। ^भई। * लाल। * भई। १.हिरकना-धीरे-धीरे परचना; किसी व्यक्ति या वस्तु 
से सटना, चिपकना; चिपकी, सटी। 


२१२ समाज-सृंखला 
श्रीगुरुदेव जू के पद- राग-बिहाग 


देखि सोभा सखी अति बन बिराजें। 
फूल में फूल अनुकूल सब दुम लता लपटि 
भावे भजति स्याम सुख साजें॥ 
और रोचिक! रसिक रहत राधा बसिक' 
सघन तन तड्ित मिलि मधुर मुदु गाजैं। 
मुदित मोरी मोर देत चित चहुँओर 
रीझि सु कुँवरि किसोर सब सुख समाजें॥ 
कहत श्रीमुख धनि धन्य रसिक अनन्य 
रहत सन्मुख सुखद मम केलि काजें। 
श्रीबिहारीदासिनि बिदितः सुख समें मिलि 
हसत सुजस रसना रसत सब दिन सुधनि आजें॥१२॥ 


गनत रहत गुन गननि लाल गोरी के गरब गरबीलो॥। 
कंचन तन धन के आनन्द में सु ऐंडाइल” अरबीलो'। 
करत बिहार अहार बिपिन बसि पान सुधारस" रसिक रसीलो॥ 
तेसिये सुखद सहचरी दासि बिहारिनि 

लै मिलियौ अंग संग सुबस बसीलो।।१३॥ 
*पाठान्तर- सुधाधर। १. रुचनेवाला, प्रिय; मनोरंजक। २. वश, अधीन रहनेवाले। ३. प्रसिद्ध; 
जाना हुआ, अवगत; सूचित किया हुआ; कवि, विद्वान्‌। ४. अँगड़ाई लेनेवाला; ऐंठ दिखलाने 


वाला; इतरानेवाला। ५. अंडवंड, उच्छुंखल; गर्वयुक्त; अड़ियल, अड़नेवाला ६. बसनेवाला; अधीन 
रहनेवाला; वासवाला; सुगंध से भरा हुआ। 


चंदन के पद २१३ 
श्रीस्वामी बीठलविपुलदेव जू कौ पद-- 


सुनहु रसिक श्रीवृन्दाबन कौ जस। 
कुंज केलि मानिनी मनोहर परबस भये नाहिंने अपनें बस।। 
इहि बन नित्य नवीन जुगलबर ढुम दल दिव्य स्रवत सलिता लस!। 
श्रीबीठलबिपुल बिनोद बिहारी कौ पान कियौ 
चाहत रसना रस॥१४।। 


९४ 


अक्षय तृतीयाः चंदन जात्रा महोत्सव 
श्रीगुरुदेव जू के पद-राग-ललित, ताल-धीमा तिताला 
चंदन बंदनः की तन सोभा। 
मानहुँ निसि नक्षत्र? प्रगटे घन बिमल बसन बिच ओभा"॥। 
करि सिंगार सहचरि ले आई सुख देखन के लोभा। 
श्रीबिहारिनिदासि स्वामिनि मुख निरखति 
काम बिबस चित चोभा:।।१॥। 


पिय प्यारी जू चंदन चित्र कियें। 
मानहुँ काम प्रेम के अंकुर सींचत दृष्टि दियें।। 


१. शोभित, प्रकासित हो रही है; नृत्य करती हुई बह रही है। २. रोली; सिंदूर; शरीर पर बनाये 
जानेवाले तिलक आदि के चिह्न। ३. तारागण, तारापुंज; मोती। ४. चमक, कांति, आब, झलक; 
चमकना; झलकना। ५. चुभना, धॅसना, नुकीली चीज का भीतर घुसना; मन में धॅसना, बसना, 
खटकना, सालना; तन्मय, लीन होना। 


समाज-सूंखला 


२१४ 


अति अभिलाष लाल ललना मिलि सीतल होत हियें। 
श्रीबिहारिनिदासि दंपति दुलरावति यह सुख सखी जियें॥२॥। 
श्रीस्वामी किसोरदास जू कौ पद- 
चंदन चोंप! तें घिसि लाई। 
परसत बिबस भये भरि लोचन निरखि न सकत अघाई।। 
कहत भलें जू भलें बर भामिनि भुज भरि भवन बसाई। 
श्रीदासिकिसोर प्रकास परस्पर फूली अंग न माई।।३॥। 
श्रीस्वामी पीताम्बरदेव जू कौ पद- 
री हौं रीझि चित्र किये चंदन के। 
सारी सिर* सवारी प्रीतम अंगिया पर बंदन के।। 
बागो पाग प्रिया तन साँवल सहचरि गति फंदन के। 
श्रीरसिक प्रिया पीताम्बर दोऊ रंग रंगे छंदन? के।।४॥। 
श्रीस्वामी किसोरदास जू कौ पद- 
चंदन चित्र बनाये सोभित भामिनि पति प्यारे। 
अति बिचित्र दोउ मित्र मनोहर सुंदर नवल दुलारे। 
तैसिये प्रेम सखी अनुरागिनि नख सिख सुखद सँवारे। 
श्रीदासिकिसोर परस्पर प्रीतम टरत नेंकु नहिं टारे।।५॥ 


* पाठान्तर- सिरै। १. चाह, चाव, उमंग, बढ़ावा, उत्साह। २. प्रसन्न करना, रिझाना; इच्छा; 
अभिप्राय; स्वेच्छाचार; छल, धोखा; उपाय; मात्रा, वर्ण, यति आदि नियमों से युक्त वाक्य या 


पद्यात्मक रचनः। 


चंदन के पद २१५ 
श्रीस्वामी जू कौ पद-राग-बिलावल, ताल-चौताल 


हरि के अंग को चंदन लपटानों तन तेरे देखियत जेसें पीत चोली। 
मरगजे! अभरनः बदन छिपावत छिपें न छिपायें मानों कृष्ण बोली॥ 
कहुँ अंजन कहुँ अलक रही खसिः सुरति रंग की पोटैं खोली। 
श्रीहरिदास के स्वामी स्याम* मिलत बिहारिनि 
हार न रहो कंठ बिच ओली"।।६॥ 
श्रीस्वामी किसोरदास जू के पद- 
चंदन सिंगार करि मृदमद बिन्दु भाल 
केसरि की खोर गोर साँवल ललाट पर। 
कमल महल मधि तलप मृदुल तन 
बहत पवन मंद सौरभ सनेह भरि॥ 
उदित" उसीर' अति अतर सुगंध नीर 
छूटत फुहारे तीर बाहुनि सों बाहु अरि। 
अमृत पिवात प्यात राग रागिनी मिल्यात 
श्रीकिसोरी किसोरदासि नेंकु न सकत टरि।।७॥। 


ग्रीषम रितु हित जानि प्रानपति छिरकत छींट लगावत चंदन। 
चंदन पावस वारि खौर करि कमलमाल पहिराइ सुगंधन।। 


* पाठान्तर-स्यामा। “ पाठान्तर-आनन्द। १.मलगजा, मला, दला हुआ; मसला हुआ। २. आभूषण, 
गहना; पोषण; साड़ी। ३. खिसना। ४. आड़; आश्रय; शरण; गोद; अंचल। ५. खस। 

अरगजा अतर घोरि कस्तूरी चित्रित चोली रचित सुछंदन। 


अति उदार रिझवार कहत अब दासिकिसोर निरखि आनंदन॥८॥। 


ग्रीषम रितु तरुनी तन स्याम। 
सखी बिसाखा त्रितिया मूरति सीतल ताप करनि की धाम।। 
चन्दन चोली! पिय पहिरावो हिय* लगावौ बाम। 
श्रीपीताम्बर रस की झरि लावो ओर जतन नहिं काम।।९॥। 


श्रीस्वामी पीताम्बरदेव जू कौ पद- राग-भेरवी, ताल-अद्धा तिताला 


एरी कहुँ देख्यो री चंदन चोलना। 
गोरांगी के उरः बर राजत नीलमनिन को ढोलना?। 
सकल सिंगार करों न्यौछावर नेंन निरखि मुख बोलना। 
श्रीरसिक प्रिया पीताम्बर दोऊ राजत सहचरि ओलनाः॥।१०॥। 


आजु दोऊ सुरति केलि रगमगे चन्दन चित्र बने। 
सत्रम जल बिन्दु ढरकि उर ऊपर माँनहुँ उडगन सभा ठनें॥ 
कुमकुम' रंग प्रिया तन सोभित मलय“ सु स्याम तनें। 
श्रीललितकिसोरी बलि बानिक पर बिलसो प्रेम पनें*।।११॥ 


\Z 
AN 


*पाठान्तर- कंठ। * हिय। १. वह अँगिया जिसमें पीछे की ओर बंद न हो; चोला-साधुओं को 
पहनने का लम्बा, ढीला-ढाला कुरता; अँगरखे का ऊपरी भाग। २. ढोल की शकल का गले में 
पहनने का जंतर, पति। ३. परदा; रोकना; ओढ़ना; आवरण, आड़; आश्रय; गोद; शरण। 
४. केशर। ५.चन्दन। ६. बाना; भेष; शोभा। 

Medeor 


गुरु-पूर्निमाः पावस महोत्सव 

श्रीगुरुदेव जू के पद-राग-ललित, ताल-धीमा तिताला 
श्रीगुरु सेवत सबै सहाइ। 

ज्यों जल मूल दियें फल फूलनि उमँगि चलत अरुनाइ॥ 
साधन सिद्ध होत ताही* छिन भ्रम तम स्त्रम नसि जाइ। 
तिनसों प्रीति प्रतीति बढ़त छिन ही छिन सहज सवाइ॥ 
श्रीवृन्दाबन घन नव निकुंज दंपति संपति (ये) सुखदाइ। 
श्रीबिहारीदास (श्री) हरिदास कृपा तें हस्तामल! बिमलाइः॥।१॥। 


सतगुरु गोविंद बैद बिहारी। 
दीनों मधु मथि प्रेम सुऔषधि उपाधिः यहैं? उपचारी"॥। 
नेंकु बदन दरसें दुख जानत बिनु परसें कर नारी"। 
काम कुरोग ग्रसित संसृत' मन तृष्ना हरी हमारी।॥ 
अति निरपेक्ष उदार कहावत संतत सब सुखकारी। 
श्रीबिहारीदास से हुते* मृतक की प्रगट प्रतिज्ञा पारी॥२॥ 


राग-बिलावल, ताल-चौताल 


गुरुनि कौ गुरु श्रीहरिदास आसुधीर कौ। 
. सन्मुंख भयें अभय कीनें निजु जन जानि 
जिन जिनके मन संदेह भ्रम भीर को॥ 


* पाठान्तर-तेही। ?हरी उपाधि। १. हाथ में आँवला जो बिल्कुल स्पष्ट और बोधगम्य होने का 
सूचक है; ऐसे ही वस्तु का बोध एवं प्राप्ति का होना। २. उज्ज्वल, श्रेष्ठ, निर्मल; स्पष्ट; स्नेह से 
लाड़ लड़ाते हैं। ३. छल; धोखा; बखेड़ा; उपद्रव; कष्ट; विशेष लक्षण; चिल्ल; पदवी; योग्यता। 
४. उपचार-चिकित्सा, इलाज; अभ्यास। ५. नाड़ी। ६. आवागमन, जन्म-मरण की परम्परा; 
सातत्य, प्रवाह; संगति; संसार। ७. थे। 

साधन सिद्धांत सब कहत कवि महन्त 
भजन एकान्त रस हंस नीर क्षीर! को। 
निपटः नित्यबिहार रसरीति को सिंगार 
ऐसे को उदार उपकारी पर पीर: को॥ 
रसिक अनन्यनि भावे श्रीमुख साँवरो गावै 
गुरुनि कौ गुरु श्रीहरिदास आसुधीर को॥।३॥ 


श्रीस्वामी जू कौ पद- राग-मल्हार, ताल-चौताल 
ऐसी रितु सदा सर्वदा जो रहै बोलत मोरनि। 
नीके बादर नीके धनुष चहुँदिसि नीको श्रीबृन्दाबन 
आछी नीकी मेघनि की घोरनि॥। 
आछी नीकी भूमि हरी हरी आछी नीकी 
बूढ़नि” की रेंगनि" काम किरोरनि'। 
श्रीहरिदास के स्वामी स्यामा* के मिलि गावत 
राग मल्हार जम्यो री किसोर किसोरनि॥४॥। 


श्रीगुरुदेव जू के पद- 
हरी हरी भूमि अरुन Fe अरु नाचत मुदित बन मोर। 
सारी सुहीजुही सिर गूँदैं बूदै बचन मृदु स्याम गगन घन घोर॥। 


हरषि हरषि बरषत मन ही मन प्रेम परस्पर आनंद हिये हिलोर। 
श्रीबिहारिनिदासि दंपति सुख दरसत 


छिन ही छिन रंग बढ्यो दुहुँ ओर।।५॥ 


१. दूध। २. एकदम, बिल्कुल, नितांत, निरा। ३. पीड़ा, कष्ट, विपत्ति। ४. वीरबहूटी, इन्द्रवधू, बरसाती 
मखमली लाल कीड़ा। ५. चलना; धीरे-धीरे चलना। ६. करोड़ों; कल्लोल, लहर। * पाठान्तर-स्याम। 

ध्ूमरे! गगन गरजत घन मंद मंद बरसत 
बर वृन्दाबन सघन सरस पावस रितु जु सुहाई। 

चात्रिक पिक मोर मुदित नाचत गावत भरे रंग 

निरखि निरखि दंपति संब संपति सुखदाई॥। 
तैसीये सरस सरद निसि आई तैसीये निकुंज 
कुसुमनि छाई तेसीये ललना लाल लड़ाई कंठ लपटाई। 
श्रोबिहारिनिदासि गाई गूढ़ ओढूनी उढ़ाई 

रीसि रहे अग* भीजि मिलि मल्हार गाई।।६॥। 


श्रीस्वामी जू कौ पद- 
नदितर मन मृदंगी रासस मि सुकान्ति सुभ नव? गति त्रिभंगी। 
धापिः राधा नटति” रसवती" 


नागरी गाइतेप्रि नाभि तान तुंगी*॥। 
रसद बिहारी बंदे बल्लभा राधिका निसदिन रंग रंगी। 
श्रीहरिदास के स्वामी स्यामा कुंजबिहारी संगीत संगी।।७॥। 
श्रीस्वामी जू के पद- राग-मल्हार, ताल-धीमा तिताला 
ये ` अचरज देख्यो न सुन्यो कहूँ नवीन मेघ संग बीजुरी एक रस। 
तामें मौज” उठत अधिक बहु भाँति लस“॥। 
मन के देखिवे कों ओर सुख नाहीं प्यारी 
तू* चितवत चितहिं (जू) करत बस। 


* पाठान्तर-रंग। ? पाठ-अभिनय सु नव। " यह। *नाहिंने। १. धुएँ के रंग का, मटमैला। 
२. बजती हुई। ३. तृप्त होकर; तीब्रगति से चलकर। ४. नृत्य, अभिनय करना; मना करना। 
५. एक सम्पूर्ण स्वर जाति की मधुर रागिणी; रसीली। ६. ऊँची। ७. आनन्द; सुख की समृद्धि; 
लहर; उमंग से दिया गया दान। ८. सुशोभित, विराजत। 

श 
श्रीहरिदास के स्वामी स्यामा कुंजबिहारीबिहारिनि जू 
को पवित्र जस॥।८॥ 
दामिनि कहत मेघ सों हमारी उपमा देहिं 
ते झूठे एई मेघ एई बीजुरी साची। 
जिन जिन हमारी उपमा दीनी त की मति काँची।॥। 
ऐसी कहूँ सुनी जू बूँद तें कन न्या 
Pe मन ता पटतरः क्यों दीजै समुद्र राँचीः। 
श्रीहरिदास के स्वामी स्यामा कुंजबिहारी की 
अटल अटल प्रीति मांची।।९॥ 
बूँदें सूहावनी री लागति मति भाजै तेरी चूनरी। 
मोहिं दै उतारि धरि राखौं बगल में (सो) तू न री॥ 
लागि लपटाइ रहें छाती सों छाती लगाइ 
ज्यों न आवै तोहिं बौछार की फूनरीः। 
श्रीहरिदास के स्वामी स्याम कहत 
बीजुरी कौधैं करि हाँ हूँ न री॥१०॥ 
श्रीस्वामी बीठलबिपुलदेव जू कौ पद- 
नीके द्रुम फूले फूल सुभग कालिन्दी कूल 
इन्द्रधनुष राजैं स्याम घटनि में। 
नीके ग्रह लता कुंज नीकी आली अलि गुंज 
नीको राग रमि रह्यो पिकनि की रटनि में।। 


१. समानता, बराबरी। २. रंचमात्र; अनुरक्त होना। ३. फुहार के कण। 

नीकी गति मंद मंद बिहारी आनंद कंद 
नीको भेद बन्यो अरुन पीत पटनि में। 
श्रीबीठलबिपुल रंग ललिता के फूले अंग 
मिलिते देखोंगी नेंननि की आछी बिधि छटनिः में॥११॥ 
श्रीस्वामी नागरीदेव जू कौ पद- 
पावस रितु आई सबनि के मन भाई 
तेसौई श्रीबृन्दाबन राजें सुखदाई। 
तैसीये घन की घोर धनुष चहूँओर तेसौई नाचत* मोर 
तैसीये चात्रिक पिक बोलनि सुहाई।। 
तैसीये भूमि हरी हरी डोले बूँढ़ें रंग भरी 
लता अनुराग ढरी रही छबि छाई। 
निरखि नागरीदासि प्रियापिय सुखरासि 
बिलसत मन हुलासि गावत मल्हार लाल ललना लड़ाई।।१२॥। 
श्रीस्वामी जू कौ पद-राग-गौड़ मल्हार, ताल-धमारि 
नाचत मोरनि संग स्याम मुदित स्यामाहिं रिझावत। 
तैसीये कोकिला अलापत पपीहा देत सुर 
तेसौई* मेघ गरजि मृदंग बजावत॥। 
तेसीये स्याम घटा निसि सी कारी 
तैसीये दामिनी कोंधिः दीप दिखावत। 


+ पाठान्तर- तैसेई नाचैं। * तैसेई। १. छटा-शोभा, छबि, दीप्ति, झलक; बिजली; परम्परा, 
` अविच्छिल शृंखला; लड़ी; समूह; ढेर। २. चमक कर। 

श्रीहरिदास के स्वामी स्यामा कुंजबिहारी 
रीझि राधे हसि कंठ लगावत।।१३॥ 
श्रीस्वामी बीठलबिपुलदेव जू के पद-राग-मल्हार, ताल-धमारि 
हमारे माई स्यामा जू को राज। 
जाके अधीन सदाई साँवरो या ब्रज कौ सिरताज।। 
यह जोरी अबिचल श्रीवृन्दाबन नाहिं आन! सों काज। 
श्रीबीठलबिपुल बिहारिनि के बल दिन जलधर ज्यों* गाज।॥१४॥। 


जमुनातट स्याम घटनि की पाति। 

हरित भूमि बन हरित सिखंडी? बोलत अति रस माॉति॥ 
सुरंग चूनरी की छबि दुलहिनि अभरन नाना भाँति। 
श्रीबीठलबिपुल बिनोद बिहारी सों 

मिलि बिलसति किलकाँतिः।।१५॥ 
श्रीस्वामी नरहरिदेव जू कौ पद- 

(अरे) कारे बदरा तोमें स्याम हिरानें”। 

याही* तें तू अन्तर गरव्यौ बिरहिनि पीर न जानें॥ 
परसि दुकूल दामिनि अति दमकति सतमख" सारंग" तानें। 
मंद मंद मुरली धुनि गरजत* बाजत मदन निसानें*।। 
रंग रंग मिलि सुख उपजत आन रंग क्यों बाने। 
श्रीनरहरिदासि जे? अंतर कारे कारे सों रति मानें।१६॥ 


® पाठान्तर- ताही। *गाजत ?ते। ^संग। १. अन्य, दूसरे। २. मोर। ३. किलकिलाना, हर्षध्वनि 
करना। ४. खो गये, लुप्त हो गये, छिप गये, मिल गये। ५. इन्द्र। ६. धनुष। ७. डंका; नगाड़े। 

सुनन 
श्रीस्वामी ललितकिसोरीदेव जू कौ पद- 


आजु सखी आये मेह सुहाये। 
गोर घटा उमड़ी” आनंद में महाप्रेम झरि लाये॥ 
राजत धनुष चहुँदिसि नीके छिन छिन रंग सवाये। 
श्रीललितकिसोरी के हित बिहरत करत लाल मन भाये।।१७॥। 


श्रीस्वामी जू के पद-राग-मल्हार, ताल-तिताला 
आये दिन पावस सचु के, सुबोल बोलिये जू मान न करिहों। 
घरी घरी के रूसने क्यों बनें ते 
बोल बोलिये जू मन क्रम बच के॥ 
भयो है बंधान! बहुत जतननि करि बिसरे गुन गसः के। 
श्रीहरिदास के स्वामी स्यामा कुंजबिहारी ए प्यारी बस के।।१८॥ 
भीजन लागे री दोऊ जन। 
अँचरा की ओट करत री दोऊ जन॥ 
अति उनमत्त रहत निसिबासर राग ही के रंग रंगे री दोऊ जन। 
श्रीहरिदास के स्वामी स्याम” प्रेम परस्पर 
नृत्य करनि लागे री दोऊ जन।।१९॥ 
श्रीस्वामी रूपसखी कौ पद- 
एरी सखी गगन सघन घन गरजें। 
चपला चमकनि बूँदैं झमकनि* छबि पर मोहन लरजैं॥ 


* पाठान्तर-उमँगी। * स्यामा। *रमकनि। १. बँधा हुआ क्रम, परिपाटी, रीति, बाँध; ताल का 
सम। २. रिस की गाठ; भेद की बात। 


२२४ समाज-सूंखला 


अंचल ओट चोट नागर सों नेही नेंन° न बरजे!। 


कुंजमहल श्रीबिहारिनि प्यारी प्रीतम की निजु अरजैं॥२०॥ 
श्रीस्वामी सरसदेव जू कौ पद- 


पावस रस बस बिहरें री दोऊ; 
बिहरें बिहारी देखि देखि मुख सुखकारी। 
रतिपति अति गति उपजत अंग अंग अनंग रंग सुकुमारी ।। 
सारी सुही फुही फबि छबि पिय पीत बसन तन मन हारी। 
बर बिनोद मन मोद दुहुँ कोदः 
श्रीसरसदासि अलि बलिहारी।२१॥ 


पावस के बिसेष पद 

श्रीगुरुदेव जू के पद-राग-मल्हार, चौताल, धुनि-नदित मन मृदंगी 
धूमरे गगन गरजि गरजि ओल्हरि आये री बरसन कीं 
तैसौई करि सिंगार स्याम सुभग अंग अंग 

उमॅगी इत अवनी रवनी पिय मुख सुख दरसन कों। 
नान्हीं नान्हीं बूंद बचन चनकः मूँद 

अरुन हरित प्रेम भरित पियरे पट परसन कों। 
श्रीबिहारिनिदासि स्वामिनी स्याम सब रितु राजत रहे 
लटपटाइ उर सों उर सरसन कों।।१॥ 


०पाठान्तर-नेह। १. बरजना-रोकना, मना करना। २. दिशा, ओर, तरफ। ३. खीज, चिढ़; खीजकर, 
चिढकर। 


पावस के बिसेष पद २२५ 





राग-मल्हार, चौताल, धुनि-हरी हरी भूमि 
नान्हीं नान्हीं बूँद बन सघन मानों प्रेम बरसे पानी। 
सींचि सींचि मन मोद बढ़ाबत गावत प्रीतम 
प्रियहिं रिझावत कहि कहि काम कहानी 
फुहिन पात चुचात गात सिरात* रीझि भींजि 
अंग संग रंग रसिक रवानी। 
श्रीबिहारिनिदासि सुख सम्पति दम्पति बिलसि बिलसि रस 
पावस रितु रति मानी॥२॥ 
श्रीस्वामी ललितमोहिनी देव जू कौ पद- 
घन गरजत मोर कोइल कूजत अति बरसत नान्हीं नान्हीं बूँदै। 
पावस रितु उमॅड़ि घुमड़ि आई हरी? भूमि सुहावनी री 
लागति सुरंग चूँनरी सुद 
करत सिंगार परस्पर दोऊ रति पति छबि दामिनी दुति ऊदैः 
परम उदार श्रीमोहिनी स्वामिनी निरखि निरखि सुख 
लपटि लपटि रस रूंदैः।।३॥। 
श्रीगुरुदेव जू के पद- 
तू राग रंग रंगीली रंगीले लालन संग सोहति सुहाग भरी। 
तेरे रस बिबस बसत बिपिन मा ही धनि प्रान प्यारी 
प्रेम परनि परी॥ 


*पाठान्तर-सिरात बात। ?हरी हरी। *सुहाई। १. सनी हुई; लिप्त हुई। २. उलट देते हैं; औंधी 
कर देते हैं। ३. मर्दन करते हैं; मर्दित करते हैं। 


कककककककककाककककककाररकुमकककनककककककककककककक 
तुम इनकौ सिंगार ए तिहारौ सिंगार प्यारी 
तैसीये तू उमँगि अंग अंग ढरी। 
श्रीबिहारिनिदासि (श्री) हरिदासी दुलरावै दिन 
देखि देखि जीवत^ तुव मुख कुंज ररी!।।४॥। 
श्रीकुंजबिहारी प्यारी के संग पहिरें कसूँभीः सुरंगः सारी। 
नव किसोर तन बनत* पीतपट बरन बरन 
निरखि निरखि मनमथ मन हारी॥ 
अंग अंग पुलकि जनावत मिलि मलार मन हरत 
परस्पर सरस ताननि न्यारी। 
बरबस” किये बिहारीदासि प्रिया रंहै निकट 
इकटक मुख निहारी।॥। 
श्रीगुरुदेव जू कौ पद-राग-मल्हार, ताल-धीमा तिताला 
गावत राग मल्हार मिले मन बिहरत बन बन बूँदनि में। 
भींजे पीताम्बर सारी कंचुकी करत न्यारी 
कहत हाहारी प्यारी छोरति छबि फबति फूँदनि में 
सूखे बसन बनाइ प्यारी पिय पहिराइ द 
सुख ही में सुख पाइ सीस फूल गूँदनि में। 
श्रीबिहारिनिदासि स्वामिनी स्याम निकुंज बसाइ 
सेज हेज बाढ़ी रुचि रूदनि में।६॥। 


“पाठान्तर-तू। *जीवै। *बन्यौ। १. रली, क्रीड़ा, बिहार करनेवाली, क्रीडारस की अनुरागिनी। 
२. लाल रंग। ३. सुन्दर; खुश रंग। ४. बलात्‌, बलपूर्वक; जबरदस्ती। 


पावस के बिसेष पद २२७ 
श्रीस्वामी जू कौ पद-राग-गौड़ मल्हार, ताल- धमार, धुनि-नाचत मोरनि संग 


राधे चलि री हरि बोलत कोकिला अलापत 
सुर देत पंछी राग बन्यो। 
जहाँ मोर काछि बाँधे नृत्त करत 
मेघ मृदंग बजावत बंधान गन्यों।। 
प्रकृति की कोऊ नाहीं याते सुरति के 
उनमान! गहि हों आई में जन्यों। 
श्रीहरिदास के स्वामी स्यामा कुंजबिहारी की अटपटी? बानि 
औरै कहत कछु ओरे भन्योः॥७॥ 
श्रीस्वामी सरसदेव जू कौ पद-राग-मल्हार, ताल-धमारि 
सूप रासि बिहारी अति बनें। 
नवल किसोरी गोरी के संग अंग अनंगनि में सनें॥ 
प्यारी दमदमाति दामिनि उर स्याम सचिक्कन तन घनें। 
गरजत गुन गम्भीर बरषि रस सरसदासि सींचत मनें।।८॥। 
श्रीस्वामी पीताम्बरदेव जू के पद-राग-मल्हार, ताल-तिताल 
लालन भींजे री बरषा बरषी माती। 
सुधि न रही मुख इन्द्र धनुष छबि रूप घटा लखि आती॥ 
मिलि घन स्याम दामिनि राधा सहचरि पवन सुगंध सुहाती। 
पीताम्बर पिय सजल स्याम तन निरखि प्रिया इतराती।॥९॥ 


१. अनुमान, भाव; प्रमाण; तौल। २. विचित्र, अनोखी; शरारती, शरारत। ३. कहा; कह गये। 

आई पावस सोभा देंन। 
मान करो मति बचन दीजिये रूठे तोहिं बनें न॥ 
सुख प्रबन्धः अति आजु भयौ बलि जतन कोप तेरो हरि लैंन। 
श्रीहरिदासि कहति पिय तो ढिंग बसीभूत मानों मूरति मेंन।।१०॥ 


ऐसी रति* चाहत (हैं) सखी मोरी। 
स्याम घटा ढिंग धनुष प्रिया जू हंसनि कौंधि गावनि घन घोरी 
बिपिन भूमि अति हरी सहचरी बसन सुरंग मानों काम किरोरी। 
श्रीहरिदासि मलारनि धुरवाः जल 
अंग सत्रम पिय बरषि किसोरी।।११॥। 


अचरज मूरति घन संग दामिनी। 
तामें भॉति उठति नाना रंग रही दयौस अरि पिय संग” जामिनि॥ 
सहचरि के? जिय हरत महा सुख बस करनी मन हरनी भामिनि। 
श्रोहरिदासि निरखि के गावति जस पवित्र जुग रति गुन नामिनि॥१२॥ 


बूँद चूँनरी स्त्रम कन भीजे। 
जो मोहिं कृपा करो राखों उर नेंननि निरखि महा रस पीजै।। 
लाइ रहीं जिय सों उर” जोरैं इत उत दृष्टि परत नहिं छीजै। 
श्रीहरिदासि दामिनि कौंधनि लखि प्रताप कैसें कै जीजै॥१३॥। 


१. आयोजन, व्यवस्था। २. बादल, बरसते बादल। *जैसलमेर भाषा में रितु को रति कहते हैं। 
पाठान्तर-तन। ?कौ। " कर। 


पावस के बिसेष पद २२९ 
OOO 


भीजत दम्पति सुख करि दोइ। 
अँचरा ओट करत निज कर सों अद्भुत सुख ज्यों लखें न कोइ॥ 
मत्त परस्पर रहत ययोस निसि राग रंग मय सुरति समोइ। 
श्रीहरिदासि निहारि प्रेम रस नृत्य 


करत लखि मन रह्यो भोइ।।१४॥। 


दामिनि अपने पिय सों कहै। 
हम तुम दीन नवीन प्रिया पिय समसरि कहि कवि उरनि दहैं।। 
ए समुद्र हम बूँद परत कन छबि सागर उपमा जु लहैं। 
श्रीहरिदासि के स्वामी? कौ सुख अविचल | 
एक बैस रस रूप जो रहे।।१५॥। 
राग-मल्हार चौताल 
आजु के आनन्द की सोभा महा कहा कहीं। 
प्रिया भई सरवरी! होती तरवरी' 
स्याम तन संग बेलि लपटी लहौं।। 
सखी तहाँ मेघ झरि प्रेम अँधियार भरि 
रूप जल सोंधि उर थरेः रहों। 
रसकेलि नरहरि सरस गुरु बिपुल री 
बोलि पीताम्बरी इह रस में चहों।१६॥ 


7 स्वामी स्यामा। १. शर्वरी-संध्याकाल, रात्रि, हल्दी, स्त्री।(भाववाचक-मगन होना) शर्वर-कदर्प, 
कामदेव, अंधकार; संध्याकाल। २. तरवरिका-तलवार चलानेवाला, धारण करनेवाला 
(भाववाचक-चंचल, चपल होना) ३. स्थल, जगह, भूमि। 

रसिकसिरोमनि श्रीस्वामी हरिदास जू महाराज की मंगल-बधाई 


ललितप्रिये हरिदास जू, नित्यकेलि सुखदानि। 
कुंजबिहारिनि लाड़िली, प्रगटी रस की खानि।। 
प्रात:--राग-ललित-ताल धीमा तिताला सायं-राग-ईमन-स्याम कल्यान 
प्रगटी श्रीललित ललित ललिते। 
महाप्रेम अद्भुत रस छाकी गुननिधि सुख सलिते।। 
प्रिया लाल कों लाइ़ लड़ावति उमेगि उमॅगि मिलिते। 
श्रीहरिदासी (जू) रसिक सिरोमनि कुंजकेलि कलिते!?।।१॥। 
प्रात:-राग-ललित-ताल धीमा तिताला सायं-राग-ईमन-स्याम कल्यान 
रसिकबर प्रगटे ललित उदार। 
बरषत घन ज्यौ अति आनंदहिं महाप्रेम सुखसार।। 
जो साँचौ सनमुख भयो कोऊ दीनों नित्यबिहार। 
दासबिहारिनि अंग संग राजत छिन छिन प्रीति अपार।।२॥ 


भूपर प्रगटी ललित किसोरी 
लोक लोक अति आनंद बाढ्यो भई रंगीली जोरी॥। 
लियें सुभाव रहति नित पिय को तैसीये रहै गोरी। 
कुंजमहल रस दुर्लभ सब तें रसिक बिना कहे को री॥३॥ 


१. विभूषिता; गृहीता; प्राप्त; युक्ता; ज्ञाता; ध्वनिता; सुन्दर, प्रकट, वर्धित करनेवाली। 


श्रीस्वामी जू की मंगल-बधाई 


२३१ 
ललित रसभीनी हो स्यामा प्यारी जू रूप नवीनी। 


लखि लालन आनंद अति बाढ़्यो फूलि अंक भरि लीनी॥। 
याही के सुख में सुख पावत परम सु रसिक प्रवीनी। 
श्रीहरिदासी ललित केलि हित हँसनि बधाई दीनी।।४॥। 


प्रात: -राग-भैरवी, ताल-तिताल सायं-राग-रास-बहार, ताल-तिताल 


हमारे स्वामी सिरोमनि आये। 
अति आनंद भरे सुखरासी महाप्रेम झरि लाये।। 
श्रीरसिकसिरोमनि परम प्रीति सों हसि हँसि कें बतराये। 
श्रीललितकिसोरी की निजु जीवनि कुंजकेलि दरसाये।५॥ 


प्रात: -राग-बिलावल, ताल-चौताल 


कुंजमहल में मंगलचार। 
गोर स्याम तन मन लपटाने वे उनके वे उनके हार॥ 
महापरम रस लेत लाड़िले उमॅगि उमॅगि आनंद सुखसार। 
श्रीहरिदासी रसिक सिरोमनि इनही के ये प्रान अधार।।६॥। 
श्रीस्वामी नरहरिदेव जू कौ पद- 
कुंजमहल के आँगन बाजत सुखद बधाई। 
बीना नाद" मृदंग मधुर सुर लागत परम सुहाई॥। 
फूली सखी सब मंगल गावत आनंद उर न समाई। 
करि सिंगार दूलह दुलहिनि बैठे उमॅगि बढ़ी अधिकाई।। 


* पाठान्तर-ताल। 


कलकककाकककककककककककककक कक कक कक कक कक क_ तक _सककक9 
श्रीनरहरिदासि निरखि तृन तोरति यह छबि बरनी न जाई। 
नेंननि भरि सोभा रस पीवत* पीवत मन न अघाई।।७॥। 
श्रीस्वामी ललितकिसोरीदेव जू के पद- 
आजु की कृपा मोपे कही न जाई। 
श्रीहरिदास रसिकबर प्रगटे मेरे हित अतिही सुखदाई।। 
छिन छिन प्रति आनंद बढ़ावत पोषत मन के भाई। 
श्रीललितकिसोरी नित्य केलि में रीझि रीझि हसि कंठ लगाई।।८॥। 
राग-ईमन स्याम कल्यान, ताल-दादरा 
प्रगट भई ललितप्रिये रंग भीनी। 
श्रीकुंबबिहारिनि अप बपु धार्यो छिन छिन प्रीति नवीनी।। 
महाभाग बड्भाग सिरोमनि तिनहीं इनको चीनी?। 
श्रीहरिदासी रसिक सिरोमनि सदा केलि लवलीनी।।९॥। 
प्रगट भई ललितप्रिये हरिदासी। 
रसिकनि के आनंद भयो अति पाई सुख की रासी॥ 
छिन छिन गावति प्रति दुलरावति हियें सु प्रेम हुलासी। 
श्रोबिपुल बिहारिनिदासि की जीवनि नित्य विपिन की बासी॥१०॥ 


नवेली प्रगट भई। 
अति आनंद क न कें छिन छिन प्रीति नई॥ 


सहज लाड्िली नित्य बिपिन की जीवन प्रान मई। 
परम उदार ललित हरिदासी रसिकनि केलि दई॥।११॥। 


*पाठान्तर-प्यावत। १. चीन्हीं, पहचानी। 

महल में बजत बधाई नीकी। 
प्रिया लाल अतिही आनंदे उमँगि बढी निजु ही की॥ 
गुप्त रीति प्रगट भई सुखनिधि सहज सु बनाबनी की। 
श्रीकुंजबिहारिनि ललित लाडिली करी रसिक के जी की।॥।१२॥। 
राग-खम्माच, ताल-तिताला 
श्रीहरिदास महल तें प्रगटे बिपिन निसान बजाये जू। 
अद्भुत प्रेम दियो तिनहिंन कों जे जे सरने आये जू॥ 
श्रीबिपुल बिहारिनिदासि सरस के भये मनोरथ भाये जू। 
नागरि नरहरिदासि रसिकबर सबके हियें सिराये ज्‌॥१३॥। 
अति भली भई नित ललिते जू प्रगटीं भाग्य हमारे जागे री। 
अब मिलिहें पिय कुंजबिहारी रोम रोम अनुरागे री॥ 
चितवनि हंसनि लसनि सुखरासी कामकेलि रस पागे री। 
श्रीहरिदासी रसिक की जीवनि हँसि हॅसि कंठनि लागे री॥१४॥ 
सायं-राग-पीलू, धमारि प्रात: -राग-भेरवी, ताल-तिताला 
भादौं सुकल अष्टमी भू पर प्रगटे श्रीहरिदास। 
घर घर प्रति अति होत कुलाहल नर नारीन हुलास॥ 
उदित मुदित दुति भानु किरन ज्यों* पूरन प्रेम प्रकास। 
बिपुल बिनोद भयो सबहिन कें संग बिहारिनिदास।॥।१५॥ 
सायं-राग-ईमन-स्याम कल्यान प्रातः राग-भैरवी, ताल-तिताला 
रसनिधि स्वामी अष्टमी आई। 
भादौं सुकल पच्छ रसिकनि हित ललित केलि संग लाई।। 


* पाठान्तर-सम। 

साधुन कें अनुराग भयो अति प्रेम बढ़यो अधिकाई। 
श्रीहरिदास रसिकबर प्रगटे गौर स्याम सुखदाई।॥॥१६।॥। 


महल तें प्रगटे श्रीहरिदास। 
सुखसागर नागर रस भीने अद्भुत प्रेम बिलास॥ 
सहज सनेह प्रीतम आनंदनिधि गोर स्याम लियें पास। 
ललित केलि रसिकनि कीं दीनी निजु वृन्दाबन बास।१७॥ 


प्रगटे श्रीहरि श्रीहरिदास। 
गुप्त रीति रसिकनि दरसाई अद्भुत प्रेम बिलास।। 
_ छिन छिन प्रति दुलरावति गावति तन मन हियें हुलास। 
अति आनंद भयौ सबहिन कें ललितकिसोरी पास।।१८॥ 


प्रगट भये श्रीस्वामी हरिदास। द 
गौर स्याम अंग संग दरसावत बरषत केलि बिलास॥। 
छिन छिन प्रति अति मोद बढ़ावति महामधुर मृदु हास। 
श्रीबिपुल बिहारिनिदासि रसिकबर हिये सु प्रेम हुलास।।१९॥ 

प्रगट भई प्यारी ललित उदार। 
गुप्त रीति प्रगट करी सुखनिधि निरवधि! नित्यबिहार।। 
अति आनंद भयो संतनि कें बाढ्यौ प्रेम अपार। 
रसिकसिरोमनि की निजु जीवन पाई (है) प्रान अधार।२०॥ 
१. जिसकी कोई सीमा न हो, अपार, निःसीम। 


श्रीस्वामी जू की मंगल-बधाई २३५ 
र 2222 22022 722202722 722. कर 


महल तें* प्रगट भई सुखदाई। 
गुप्त केलि दरसाय रसिकबर प्रेम प्रीति उर लाई॥। 
इनहीं के हित श्रीकुंजबिहारिनि लाल अधीन सदाई। 
श्रीहरिदासि ललित लखि रसिकनि कीनी परम बधाई॥।२१॥। 


राग-मल्हार, ताल-चौताल 
श्रीहरिदास सदा सुख मेरें। 
बरषत घन सम अति आनंदहिं जुग रूप सुधा रस घेरें। 
रसिकनि के हिय पोषत तोषत गोर स्याम लियें नेरें। 
श्रीललितकिसोरी की निजु जीवनि महाप्रेम के फेरें॥२२॥। 
धन्य धन्य दिन घरी धन्य धन्य छिन पल 
धन्य धन्य श्रीहरिदासी अवतरी। 
धन्य धन्य जुगल रस बरसत इन्द्र सम 
धन्य धन्य रसिकनि हिय अवनि भरी॥ 
धन्य धन्य बिपुल बिहारिनिदासी धन्य धन्य यह जिननि बरी। 
धन्य धन्य नर नारी मंगल गावत 
नाचत धन्य धन्य कहि कहि अनुसरी।। 
धन्य धन्य दसों दिसा भई प्रगट नई रस रीति 
धन्य धन्य नित्यबिहार ले उच्चरी। 
धन्य धन्य रसिक ललित की जीवन 
धन्य धन्य निरखि निरखि नेन सुफल करी॥२३॥ 


भ्पाठान्तर-में। 

राग-बरवा, ताल-धमारि 

आजु बधाई कुंजमहल में बाजत परम सुहाई ज्‌। 
ललितप्रिये रसरासि उदौ करि नित्यकेलि दरसाई जू॥ 
श्रीबिपुल बिहारिनिदासि सरस मिलि महाप्रेम झरि लाई जू। 
श्रीनागरि नरहरिदासि रसिक कें आनंद उर न समाई जू्‌॥२४॥ 


आजु बधाई रंगमहल में बाजत परम सुहाई ज्‌। 
गौर स्याम कौ आनंद प्रगट्यो सब सखियनि मिलि गुन गाई जू॥। 
देत असीस सदा चिरजीवौ इह आनंद लेहु लड़ाई जू। 
श्रीहरिदासी की निजु जोरी करत केलि मन भाई जू्‌॥२५॥ 
श्रीस्वामी पीताम्बरदेव जू के पद- 

श्रीहरि श्रीहरिदास नित्य यह धाम। 
भादौं सुकल अष्टमी के दिन भयौ मनोरथ पूरन काम॥। 
कुंजबिहारी बिहारिनि के संग राग रंग रस बस अभिराम। 
बिपुल प्रेम अनुराग भाग सुख दरस परस पद स्यामा स्याम।॥२६॥ 
राग-आसावरी- 
कुंजनि मंगल मंगलचार। 

प्रगटी रसिक अनन्य मुकुटमनि ललिता रूप उदार॥ 
श्रीहरिदासी निजु नाम धाम नित्य रसिकनि प्रान अधार। 
पीताम्बर लखि मौज रसिकनी पहिरायौ उर हार।।२७॥। 
श्रीस्वामी नागरीदास जू के पद- 


बधाई बाजति है सुखदानी। 
प्रगटी श्रीहरिदासि स्वामिनी नित्य बिहारिनि रानी॥। 

रसिक अनन्य सिरोमनि जीवनि सोभा सहज सुहानी। 
श्रीवृन्दाबिपिन बिहार प्रकास्यौ बिपुल बिनोद रिझानी।२८॥ 


प्रगटे श्रीस्वामी हरिदास। 
आनंद को घन इच्छा बपु धरि बरषत जुगल बिलास॥। 
कुहुकि उठे बन मोर रसिक जन सींचे हुदै निवास। 
श्रीबिषुल प्रेम रसराज रासि रस बाढ्यो सिंधु हुलास।।२९॥ 


मंगल कुंजमहल में गावति। 
प्रगटी श्रीहरिदासि दुलारी फूली अंग न मावति॥। 
र अ बिहारिनि दोऊ उमगि उमगि दुलरावति। 

{ सुकल अष्टमी सुभ दिन सोभा कहत न आवति॥ 
श्रीवृन्दाबन रस भूमि प्रकास्यो रसिकनि हिय सरसावति। 
श्रीबिषुल चरन परताप बिहारिनिदासी नैन सिरावति।३०॥। 

श्रीस्वामी प्रगटे २ । 
श्रीहरिदास नाम निजु रसनिधि कुं रूप॥ 
भादों सुकल अष्टमी मंगल नित्यबिहार अनूप। 
उमड़े घन रसिकनि हिय माहीं बरषनि सरस सरूप।।३१॥। 
प्रगटी श्रीहरिदासि दुलारी। 
भादौं सुकल अष्टमी मंगल अंग अंग उजियारी॥। 
बाजत सुखद बधाई कुंजनि निरतत कुंजबिहारी। 
कुजबिहारिनि रूप अनूपम महाकेलि बिस्तारी।। 

0 नन सन का न कनत नन 
श्रीबिपुलबिहारिनि सरस नागरी सोभा नेन निहारी। 
श्रीनवल सखी सुख सिंधु स्वामिनी जीवन प्रान हमारी॥३२॥। 


महल में बाजति सुखद बधाई। 
प्रगटी श्रीहरिदासि स्वामिनी रसिक जननि सुखदाई।। 
भादों सुकल अष्टमी अद्‌भुत सोभा कही न जाई। 
कमल बदन लखि कुंजबिहारिनि फूली अंग न माई॥ 
्रीबिपुल बिहारिनिदासि सरस कीं सुख नेंननि दरसाई। 
श्रीनागरि रूप उजागरि छबि पर माधुरीदासि बलि जाई।।३३॥ 
सुखद बधाई बाजे श्रीवृन्दाबन धाम। 
प्रगट्यो कुल कोटि अनन्यनि की मनि रसिक जननि बिश्राम॥ 
श्रीस्वामी हरिदास नाम निज अद्भुत पूरन काम। 
राख्यो बंस बिहार को जस छयौ बिमल अभिराम॥ 
नित्यबिहार अहार सुखद सुख दाता स्यामा स्याम। 
श्रीबिपुल बिहारिनिदासि लड़ावति सरस जामिनी जाम।।३४॥। 
रसिकबर श्रीहरिराम व्यास जू कौ पद- 
अनन्य नृपति श्रीस्वामी हरिदास। 
श्रीकुंजबिहारी सेये बिन छिन न करी काहू की आस॥ 
सेवा सावधान अति जानि क गावत दिन रस रास। 
ऐसो रसिक भयौ नहिं है है भूमंडल आकास।। 
देह बिदेह भये जीवत ही बिसरे बिस्व बिलास। 
श्रीवृन्दाबन रेंनु तन मन भजि तजि लोक बेद की त्रास।। 

प्रीति रीति कीनी सबहिन सों किये न खास खवास। 
अपनो ब्रत यह* ओर निबाह्यौ जोलों कंठ उसास'।। 
सुरपति भूपति कंचन कामिनि जिनके भायें घास। 
अबके साधु व्यास हमहू से जगत करत उपहास।।३५।। 


श्रीस्वामी अग्रदास जू कौ कवित्त- 
नमो नमो श्रीहरिदास वृन्दाबिपिन बास FR 
म बर प्रान सर्वस बाँकेबिहारी। 


स्याम स्यामा जुगल रूप माधुर्य के रसिक 
रिझवार प्रेमावतारी।॥। 
परम बैराग निधि बसत निधिबन सदा 
. भावना लीन सु प्रबीन भारी। 


कामना कल्पतरु सकल संतापहरु 
अग्रदास अलि कल्यानकारी॥३६।। 


श्रीस्वामी नाभा जू कौ छप्पय 
जुगल नाम सौं नेम जपत नित कुंजबिहारी। 
अवलोकत रहैं केलि सखी सुख के अधिकारी॥ 
गान कला गंधर्व स्याम स्यामा कौं तोषे। 
उत्तम भोग लगाय मोर मरकट तिमिः पोषें।। 
नृपति द्वार ठाढ़े रहें दरसन आसा जास की। 
आसुधीर उद्योतः करि रसिक छाप हरिदास की।।३७॥ 


१. साँस, श्वास। २. मछली, बड़ी मछली। ३. उद्द्योत-प्रकाशमान, ज्वलंत; चमकना; प्रकाशित 
होना; प्रकट होना; प्रकाश; कांति। * पाठान्तर-हठि। 

श्रीगोविन्दस्वामी जू कौ सवैया- 


जा पथ कौ पथ लेत महामुनि मूँदत नेंन गहें नित नाको। 
जा पथ कौं पछितात हैं बेद लहैं नहि भेद रहे जकि जाको। 
सो पथ श्रीहरिदास लह्यौ रसरीति की प्रीति चलाय निसाँको। 
निसाननि बाजत गाजत गोविंद 

रसिक अनन्यनि कौ पथ बाँको॥।३८॥। 


ऋ 


रस-सागर श्रीस्वामी बीठलबिपुलदेव जू की मंगल-बधाई 
श्रीस्वामी पीताम्बरदेव जू के दोहा-पद- 

अगहन सुकला गोरस्याम बपु, श्रीबिहारीदास दरसाय। 

बिपुल पंचमी गाइहौं, मन बच सीस नवाय।। 
सायं-राग पीलू, ताल-धमारि प्रातः- राग-ललित, ताल-धीमा तिताला 
श्रीकुंजबिहारी जा दिन प्रगटे बिपुल पंचमी सोई। 
अगहन पच्छ उज्यारी सहचरी भई रजनी तम भोई?।। 
श्रीगुरु बन जोरी की जीवन रसिकराज रसराज समोई। 
श्रीबिहारीबिहारिनिदासि की आसा और न जानें कोई॥।१॥। 
अगहन सुकल पंचमी के दिन बीठलबिपुल प्रकासे। 
श्रीहरिदास कृपा की मूरति दरस ताप त्रय नासे।॥ 
श्रीवृन्दाबन स्याम स्वामिनी सहचरि के सुख भासे। 
श्रीसरसदास अनयास सकल सुख दरसे परसि उपासे।२॥।। 


१. रंग गई, अनुरक्त हो गई, सराबोर हो गई, अपना अस्तित्व खो गई। 

सायं-ईमन-स्याम कल्यान, ताल-धीमा तिताला 


प्रगट्यो बिपुल रसनि कौ सागर। 

श्रीहरिदास प्रेम की मूरति बीठल नाम उजागर।। 

फूले रसिक नरेस भ्रमर जन गावत रस जस गुन के आगर। 

अगहन सुकल पंचमी को सुख दियो है नागरी नागर।३।। 
सायं-राग -ईमन स्याम कल्यान, ताल-दादरा प्रात:- राग-बिलावल, ताल-चौताल 
नरवर जय जय करत अहो अब अगहन सुकल पंचमी आई। 
स्वामी समुद जुगल रस घन ह्वै बरसे बिपुल रसिक सुखदाई।। 
नवधा खेत बीज us सुफल फले ऊसर सरसाई। 
प्रगट्यौ धर्म अवनि पीताम्बर उर* तृषा बुझाई।।४।। 


अगहन सुकला आई माई साज समाज करो री पाँचें। 
पोथी खोलि पुरानी बानी बरष गाँठ दिन बाँचे 
आदि अनादि बिपुल वृन्दाबन सहचरि बपु सुख साँचेर। 
श्रीरसिक प्रिया पीतांबर दोऊ उदित मुदित मन नाँचें।।५॥। 


दिव्य रूप रस गंध सपरसी पंच पंचमी जानें। 
अगहन सुकला श्रीस्वामी जू बिपुल बिनोदहि बानें।। 
श्रीबिहारी बिहारिनिदासि मनोरथ सरस करत kw | 
श्रीनरहरि रूप रसिकबर सुंदर पीताम्बर | ॥६॥। 
प्रात :-राग-भैरवी, ताल-तिताला सायं-राग-ईमन स्याम कल्यान, ताल-दादरा 
जै स्वामी जे स्वामी स्वामी जै स्वामी धुनि छाई। 
प्रगट्यौ बिपुल बिनोद हमारे अगहन सुकल पंचमी आई॥ 


* पाठान्तर-हिय। १. सजाये, बनाये, सँचे। 

धाम स्याम स्यामा सहचरि को करि सिंगार अभिषेक बधाई। 

अछत तिलक छिरकि दधि गावत पीताम्बर पिय लाइ लड़ाई।।७॥। 


अगहन सुकल पंचमी आई, आजु बधाई देखो री माई। 
नित्य बिहार बिपिनः सुख भुव पर श्रीहरिदासि बनाई॥। 
प्रगटे बिपुल बिनोद बिहारी श्रीबिहारिनिदासि दिखाई। 
श्रीसरस नरहरी रूप रसिक लखि पीताम्बर बलि जाई।॥८॥ 


आज हमारे महल पंचमी। 
श्रीहरिदासि बिपुल परकासी बरणी बिपिन अमी।। 
श्रीबिहारी बिहारिनिदासि सरस रस कहा कहों उपमी। 
भ्रीनरहरि रसिक निरखि सुख पायौ पीतांबर पिय संग रमी।।९॥। 


प्रातः- राग-भेरवी, ताल-अद्धा तिताला सायं-राग-ईमन, ताल-धीमा तिताला 
मंगल कुंजभवन मधि आज। 
श्रीहरिदास बंस की सोभा श्रीमुख गावत करत समाज।। 
बीठलबिपुल बिनोद पंचमी सहचरि कुल को दीनों राज। 
रसिक रसिकनी रसिक सहेली प्रगट भई सिरताज।।१०॥। 
श्रीस्वामी राधासरनदेव जू कौ पद- 
अगहन सुकल पंचमी आई। 
श्रीबीठल बिपुल महल तें प्रगटे रसिकनि के सुखदाई। 
श्रीराधासरन सखियनि मिलि गावति अति आनन्द बधाई। 
श्रीहरिदासि के बंस उजागर रस सागर नहिं थाई।।११॥। 


* पाठान्तर-बिपुल। 

श्रीबॉकेबिहारी जू महाराज के प्राकट्य महोत्सव की मंगल-बधाई 


श्रीस्वामी राधासरनदेव जू कौ पद- राग-रास बहार , सुघराई-कान्हरौ, ताल-तिताला 
ललिता श्रीहरिदासी के आँगन सुखद बधाई बाजें हो। 
महल तें प्रगटे श्रीबाँकेबिहारी रसिकनि के सुख काजैं हो॥ 
सखी सहेली सहचरि गावति अति आनंद समाजें हो। 
श्रीराधासरन छबि निरखत बीठलबिपुल प्रेम सुख साजें हो।।१॥ 


श्रीगुरुदेव जू कौ पद- राग-जोगिया आसावरी ताल-धमारि 


बॉके बिरदनि बिदित बिहारी। 
इछ्या बिग्रह धरि लीला बपु सब अवतारनि पर अवतारी। 
लछमीपति ब्रजपति कीं दुर्लभ इनतें कौन बड़ौ अधिकारी॥ 
नित्यकिसोर निरंतर बिहरत सेवत श्रीहरिदासि दुलारी। 
ऐंडिल! ऐंडाइल* अरुन कमल* बाके बिरदनि बिदित बिहारी।२। 


श्रीस्वामी ललितकिसोरीदेव जू के पद- राग-भैरवी, ताल-तिताल 


हमारें बिहारी उत्सव आज। 
अति प्रसन्न भई नित्य लाडली सुधर्यौ सबही काज॥ 
महाप्रेम अनुराग बढ्यो है बनि गयौ सबही साज। 
भ्रीहरिदासी रसिक सिरोमनि दियो कुंज को राज॥३॥ 


* पाठान्तर-अरुनकमल ऐंडाइल अंगनि। १. गर्वीले; सजीले; बाँके; ऐंठ, अँगडान, इतरान से 
भरे हुए। २. ऐंठने, अँगड़ाने, इतरानेवाले। 

प्रगट भये श्रीकुंजबिहारी। 

रूप अनूप सकल गुन सीवॉ सब अवतारनि के अवतारी॥। 
नित्यकिसोर निरंतर बिहरत अपनी प्रानप्रिया उर धारी। 
जनम करम जिनके परिपूरन चहूँ ओर जगमगात सहचारी॥। 
एकहि रूप अनूप रूप धरि भक्तनि हित लीला बिस्तारी। 
श्रीवृन्दाबिपिन बिहार सार रस रसिकनि जीवनि जीव जिवारी॥। 
श्रीहरिदास कलपतरु जोरी रसना बरने सु कहा बिचारी। 
ललित बिनोद मोद रस छाके 

श्रीरसिकसखी छिन छिन बलिहारी।॥४।॥। 
श्रीस्वामी रूपसखी जू के पद- राग-ईमन-स्याम कल्यान, ताल-दादरा 

रसिक हरिदास के बॉकेबिहारी। 

लछमीपति ब्रजपति अति दुर्गम रास रसिकबर सरन तिहारी।। 
अद्‌भुत धाम नित्य वृन्दाबन नित्यकिसोर किसोरी प्यारी। 
महल निकुंज बिहार सार सुख इच्छ्या बिग्रह धरि अवतारी॥। 
बॉके बिरद बुलावत साचे महाप्रेम अद्भुत सुख® भारी। 
रसिक रूप अवलोकत सोभा श्रीस्वामी (जू) के अधिकारी।५।। 
राग-रासबहार, सुघराई कान्हरौ, ताल-तिताला 
घन तें लसति नीलमनि तन दुति अति अद्भुत कल सोभा छबी। 
झलमलात मुख दृग स्तरुति कुंडल ललित पाग पर कलंगी फबी॥। 


® पाठान्तर-छबि। 

मनमथ रति दंपति पर बारों कमल चंद सुंदरता रबी। 
श्रीस्वामी हरिदास जू कौ डंका बाज्यौ औरनि की डुगडुगी दबी।।६॥ 


श्रीस्वामी नागरीदास जू कौ पद- राग-सारंग 


आजु हमारे मंगल माई। 
मारगसिर सुदि सुकल पंचमी आनंद की निधि आई॥। 
भवन भवन प्रति बंदन माला तोरन धुजा सुहाई। 
बाँके रसिकबिहारी को सुभ प्रगट दिवस सुखदाई।। 
श्रीहरिदासी रंगमहल मे बॉटत सुखद बधाई। 
श्रीबिपुल बिहारिनि नागरि फूली नवल प्रेम सरसाई।। 
बाजे बिबिध बजावैं गावें महामधुर धुनि छाई। 
करत कुलाहल सुखद सहचरीं कुंज कुंज उठि धाई।। 
प्रानपियारे अधिक सिंगारे छिन छिन छबि हुलसाई। 
सरबसु प्रान करत न्योछावरि मन नेंन सजीवनि पाई॥ 
श्रीनरहरिदासि रासि रस सुख की अति बरघा बरषाई। 
लाल लड़ेती की छबि ऊपर श्रीरसिकदासि बलि जाई।।७।। 


3 

अनन्य मुकुटमनि श्रीस्वामी बिहारिनिदेव जू की मंगल-बधाई 


रसिकवर श्रीस्वामी हरिराम व्यास जू कौ पद- 
प्रात:-राग-बिलावल, ताल-चौताल सायं- राग-ईमन-स्याम कल्यान, दादरा 


साँची प्रीति बिहारिनिदासै। 
के करुवा के कुंज कामरी के थरः श्रीस्वामी हरिदासे।॥। 
प्रतिबाधक सहि सकत न तिनकों* जानत नहीं कहा कहि त्रासे। 
महामाधुरी गत मिल ह्वै गावत रस जस जगत उदासै॥ 
छिन ही छिन बढ्त रसरीति निरखि बिबि बदन बिलासै। 
अंग संग नित्यबिहार बिलोकत यहे आस निज बन बसि व्यासै॥१॥। 
श्रीस्वामी नवलदेव जू कौ पद- सायं राग-रासबहार, ताल-तिताला 
एक ही सिंगार तन एक प्रान एक मन 
एक ही स्वरूप कापे परत बखानी है। 
एक ही बरन अंग भूषन बसन सुरंग 
एक ही सुभाव प्रेम रंग रस सानी है॥ 
एक ही सुदृष्टि सखी नेंननि सों नेन जोरैं 
एक ही समाज राग रंग सुखदानी है। 
नवल निहार* दोऊ पटतर कौं न कोऊ 
श्रीबिहारिनिदासि किधौं बिहारिनि रानी है॥२॥। 


श्रीस्वामी पीताम्बरदेव जू के पद- राग-मल्हार, ताल-तिताला 


आज बधाई आई री माई। 
नव बन नव निकुंज नव पल्लव लखि सोभा अधिकाई।। 


$ पाठान्तर-जिनकौं। ^बिहार। १. स्थल, जमीन, जगह, निकट। 

cs मु र 
रितु पावस सावन तिथि तृतीया कौतिक सहचरि आई। 
मंद मंद पग धरति अवनि पे नूपुर गरजि सुहाई॥। 
अलकावलि घन स्याम गोर तन दामिनि कोटि निकाई?। 
दृग कटाच्छ करि पवन रवन हिय रूप लहरि झरि लाई।। 
तेसेई बसन सुरंग अंग में निरखि काम सिर नाई। 
लखी अभूत सहेली भूपर प्रिया पीव हिय लाई॥। 
श्रीहरिदासी बंस जानिके a ल सरस सुखदाई। 
श्रीनरहरि रसिक सखी सुख क पीतांबर पहिराई।।३॥। 


सावन तीज रूप धरि आई। 
कच घन घोर दामिनि दमकनि राग मलारनि धुनि गरजाई॥ 
रूप लहरि सो धनुष चहूँ दिसि जल सत्रमकन बूँदनि झरि लाई। 
अरुन बसन आभूषन की छबि प्रिया प्रान हिंडोरें झुलाई।। 
नाम बिहारिनिदासि सखी कौ सरस मनोरथ की मन भाई। 
निरखत बलि पीतांबर दीनों श्रीहरिदासी बिपुल बनाई॥४।॥ 


स्यामा धाम बाम रितु* पावस सावन तीज हिंडोरें झूली। 
श्रीहरिदासी संग बिपुल कुल बिहारिनिदासि सखी समतूली॥ 
श्रीनागरी नवल माधुरी अंग संग? सरस सहचरी गुननिधि फूली। 
श्रोनरहरि रूप रसिक रस बरषत पीतांबर निरखत मति भूली।।५॥। 


१. सुन्दरता, अच्छापन, भलाई; निकाय-समूह; समुदाय; वासस्थान। *पाठान्तर-रति। 
7 अंग अंग। 

श्रीस्वामी नागरीदास जू के पद- 


महल में मंगल आज बधाई। 
प्रगटी श्रीबिहारिनिदासि स्वामिनी सोभा सहज सुहाई।। 
सावन तीज सरस रस भीजी रीझे रसिकनि राई। 
श्रीहरिदासी बिपुल बिहारिनि सरस महानिधि पाई।।६।। 


सावन तीज मन भावन आई। 
प्रगटी (श्री) बिहारिनिदासि बिहारनि कें सरस प्रेम झरि लाई॥। 
बिपुल नवल अनुराग सुहायो सोभा बरनी न जाई। 
गावत मंगल गीत बधाई श्री नरहरिदासि लड़ाई ।।७।। 
कुंजनि में बरषत सुख मेह। 
प्रगटी श्रीबिहारिनिदासि स्वामिनी बाढ्यो सरस सनेह।। 
सावन तीज महारस भीनी मंगल निधिवन गेह। 
श्रीहरिदासि रसिक कौ सरबस नागरि उर धरि लेहु।॥८॥। 


श्रीस्वामी सरसदेव जू की मंगल-बधाई 
श्रीस्वामी ललितकिसोरीदेव जू कौ पद- 
प्रात:-राग-ललित,धीमा तिताला सायं- राग-ईमन-स्याम कल्यान, धीमा तिताला 


प्रगटे श्रीसरसदेव रस भीनें। 
निधिबन नित्यबिहार बिलोकत प्रियालाल उर लीने।। 
श्रीहरिदासी बिपुल बिहारिनि सरस प्रिया रस दीने। 
श्रीललित रूप रस बिबस बिहारी बिहारिनि के बल कीनें।।१॥। 


श्रीस्वामी सरसदेव जू की मंगल-बधाई २४९ 
श्रीस्वामी पीताम्बरदेव जू के पद- सायं : ईमन स्याम कल्यान, ताल दादरा 
बजत बधाई परम सुहाई। 

रास रसिक श्रीसहचरि प्रगटीं सरस प्रिया सुखदाई।। 
दासिबिहारिनि अंग संग राजत fos ल प्रेम सरसाई। 
श्रीरसिक प्रिया पीतांबर ले ले { आनि पहिराई।॥।२॥ 


प्रगटे सुखनिधि रसिक प्रवीन। 
श्रीसरसदासि रस रूप उदौ करि रसिकनि हीय सुख कीन॥ 
श्रीबिहारिनिदासि की दासि प्रकासी अग अंग सरस नवीन। 
सरद समे मिलि मंगल गावें पीतांबर रस भीन॥।३।। 
श्रीस्वामी ललिताकिसोरीदेव जू के पद- प्रात:-राग बिलावल, चौताल 

प्रगटी सरस सरस रंग भीनी। 
गुप्तकेलि रस रास प्रकासी अद्भुत प्रीति नवीनी।। 
छिन छिन प्रति आनंद बढ़ावत महाप्रेम रस लीनी। 
श्रीहरिदासि ललित बपु धार्यो रसिक सु अति परबीनी॥४॥ 


प्रगटी श्री सरस सरस सुख देंन। 

श्रीबिहारिनिदासि लाडली के सुख सोभा कहत बनें न॥ 
सरद निसा सहचरि मन मोहत सोहत सुंदर अन। 
श्रीललितकिसोरी की निजु जीवन सुनत रस भरे बैंन।५॥ 
श्रीस्वामी सरसदेव जू कौ पद- राग-बिलावल, ताल-चौताल 
माई आजु रसमसे रस बनि बैठनि अंग अंग रोम रोम सुख भरे। 
कहाँ लों कहों री और रहसि बहसि रस 

हाँसी ही के मिस मिलि जे जे रंग करें। 

बार बार बदन निहारि मन वारि वारि 
अंक भरत” पुनि नि आतुर ह्वै इत उत न टरें। 
श्रीसरसदासि बारी बिबस प्यारी 
इहि बिधि तन मन मोद भरै।।६।। 





श्रीस्वामी किसोरदास जू कौ पद- 

कुंजभवन मधि मंगलचार। 
श्रीहरिदासि रसरासि बिलास सरस प्रिया सुख सार॥। 
श्रीबिपुल बिहारिनिदासि नागरी इनहीं के ये प्रान अधार। 
श्रीकिसोरीकिसोरदासि मिलवत सुखरासि नृत्यत रासबिहार।।७॥। 


श्रीस्वामी पीताम्बरदेवजू कौ पद- 
प्रातः-राग-भेरवी, ताल-अद््‌धा तिताला सायं-राग-ईमन-स्याम कल्यान, धीमा तिताला 

सब मिलि गावत आज बधाई। 
प्रगादी सहचरि सरस प्रिया की सरद महा सुखदाई॥। 
श्रीहरिदासी बिपुल बिहारिनि नागरि नवल लड़ाई। 
श्रीरसिक उदारहिं दियो कृपा करि पीतांबर पहिराई।।८।। 
श्रीस्वामी किसोरदास जू कौ पद- 

सरस सुहाग सरसाई। 

मिल्यौ रस रंग पग्यो मन सरस प्रेम हुलसाई।। 
सरस प्रिया सुखरासि मिली लालन हियौ सिराई। 
दासिकिसोर के भये हैं मनोरथ बिलसि बिलसि मन भाई।।९॥। 


0 
री, ॥ ®) 


* पाठान्तर-अरत। 


श्रीस्वामी नरहरिदेव जू की मंगल-बधाई २५१ 


श्रीस्वामी नरहरिदेव जू की मंगल-बधाई 


श्रीस्वामी ललितकिसोरीदेव जू के पद- 
प्रात:-राग-ललित,ताल-धीमा तिताला सायं-राग-यमन-स्याम कल्यान, धीमा तिताला 


प्रगटे श्रीनरहरिदेव उदार। 
श्रीहरिदास ललित बपु धारयो महाप्रेम सुख सार।॥। 
श्रीवृन्दाबन सनमुख जिननि कीने जीव अपार। 
रसिक सिरोमनि की निजु जीवनि निरखत नित्यबिहार।।१॥। 


प्रगटे श्रीनरहरिदेव रंगीले। | 
परम कृपाल उदार सिरोमनि प्रिया प्रेम गरबीले। 
श्रीवृन्दाबन की निधि एई अद्भुत रूप छबीले। 
श्रीरसिक सखी अंग संग सहज ही ललित केलि मन मीले।।२।। 
प्रात :-राग-बिलावल, ताल-चौताल सायं-राग-यमन स्याम कल्यान, ताल दादरा 
श्रीनरहरिदेव रसिकबर प्यारे। 

परम प्रेम सुखरासि छबीले प्रगट भये संतनि हितकारे।। 
दासबिहारिनि सरस नागरी इनकी जीवनि प्रान अधारे। 
श्रीललिताकिसोरी तन मन मिलि कें लाइ लड़ावत नित्यबिहारे।३॥। 


श्रीनरहरिदेव रसिकबर आये। 
अति आनंद भयो सबहिन कें किये मनोरथ मन के भाये॥ 
छिन छिन प्रीति नई नई उपजत कहा कहों गुन परत न गाये। 
श्रीहरिदासि ललित रस भीनें गोर स्याम मिलि रस बरसाये॥।४॥। 

श्रीस्वामी पीताम्बरदेव जू के पद- सायं-राग- पीलू धमारि 


जेठी दुतिया आई री माई। 
आगें तें हरिदासि बिपुल सुख बर बिनोद दरसाई।। 
सरस मनोरथ किये सबनि के नरहरि रूप धराई। 
रसिक प्रिया पीतांबर ले ले सहचरि सब पहिराई।५॥। 
प्रात:-राग-जोगिया-असावरी, धमारि 
जेठी दुतिया भई (है) महल में। 
श्रीहरिदासी बिपुल बिहारिनि सरस नरहरी लई टहल में। 
स्यामा स्याम धाम धन पायो निरखत बप रस परी चहल'! में। 
प्रगट्यो धर्म रसिक सहचरि कौ पोतानबर जी {मिल्यो सहलः में।६। 
प्रातः-राग-भैरवी अद्धा तिताला सायं-राग-पीलू, ताल-धमारि 
गावो री बधाई (माई) मंगल गीत। 
जेठी दुतिया ज्यों ठकुराइनि प्रगट भई मोहन की मीत॥। 
दरस दिखावो सहचरि लावौ बरष गाँठ की करिये रीति। 
पीताम्बर पहिरावो सबकों रसिक प्रियाहि समीति।।७।। 


आजु हमारे मंगल भये। 
अब लों भू भ्रम स्रम सब जन जे सूर उदै भ्रम तम स्रम हयेः।। 
श्रीनरहरि स्वामी प्रगट होत ही पापी पाप ताप नसि गये। 
जेठी जठर” अंध्यारी दुतिया रसिकदास सीतल करि लये॥।८॥। 


१. आनन्दोत्सव; धूमधाम; प्रसन्नता; रौनक; दलदल; कीचड़। २. सहज, सहज में होनेवाला, 
नरम, आसान। ३. हने, नष्ट किये। ४. पेट, कुक्षि, जरायु, गर्भवास। 


श्रीस्वामी रसिकदेव जू की मंगल-बधाई २५३ 
स्ध्््््य्््््््म््य््््््््य्य््य््ध्य््य््यथ्य््य्थ्यथ््भ््थ््त््य्््ट्म््य््द््य्ष्सन्क्य्ध्य्ध्सध्द्स्घ्ः 
| सायं-राग-खम्माच, तिताला, धुनि-अति भली भई 

अनन्य नृपति जू के बर बरनी! घर घरनी' की बधाई। 

बिपुल बिहार सरस सुखयेरी सहचरी नरहरि साल? गृहाई।। 

मंगल मोद बिनोद बढ़ावत रसिक रसिकनी सुख बरषाई। 
पीताम्बर पिय निर्त करत अति भूषन ज॑त्रनि नभ धुनि छाई॥९॥ 
साय-राग-यमन स्याम कल्यान, ताल दादरा 

बजत बधाई रसिक रसीली। 

प्रगटी नरहरिदासि स्वामिनी सरस बिहारिनि बिपुल नवीली।। 
कुंजमहल रस टहल देखिवो इह मद छकी छबीली। - 
बारि फेरि कें ले पीताम्बर रसिक रसकीली।।१०॥।. 


३3 


श्रीस्वामी रसिकदेव जू की मंगल-बधाई 
श्रीस्वामी ललितकिसोरीदेव जू कौ पद राग-हम्मीर-बसंत, ताल-धमारि 
श्रीमत रसिकदेव प्रगटे। 
गौरस्याम कों अति सुखदाई इनहीं* के रंग जटे॥ 
रोम रोम अति आनंद बरषत नित्य सुकेलि ररे। 
श्रीहरिदासि ललित बपु धास्यो अवधि प्रेम अघटे॥१॥ 
श्रीस्वामी पीताम्बरदेव जू कौ पद- 


प्रगटे श्रीरसिकदेव सुखसार। द 
मंगल बसंत पंचमी भूपर छायौ नित्यबिहार॥ 


१. वरण करनेवाली, चुननेवाली, दुलहिन। २. गृहिणी, पत्नी। ३. निजगृह, वास्तविक, टकसाली 
घर। * पाठान्तर-तिनहीं। 

श्रीहरिदासी बिपुल बिहारिनि सरस महा रिझवार। 
श्रीनरहरि रसिक कृपा पहिरायो पीतांबर उर हार॥२॥ 
श्रीस्वामी नागरीदास जू के पद राग-बसंत, ताल-धमारि 
प्रगटे रसिकसिरोमनि राई। 
आनंद की निधि रसिक स्वामिनी अद्भुत रूप अनूप बनाई।। 
मंगल बसंत पंचमी सुभ दिन नित्यबिहार दयौ दरसाई। 
श्रीहरिदासि कृपा की मूरति दासि नागरी लाइ लड़ाई।।३॥ 


प्रगटे श्रीरसिकदेव सिरमौर। 
मंगल बसंत पंचमी सुभ दिन आनंद भयो न थोर॥ 
श्रीहरिदासी बिपुल बिहारिनि सरस नरहरि के चित चोर। 
सरस बधाई लै पीतांबर पहिरायो नागरि तन गोर॥।४॥ 


प्रगटी श्रीरसिकसिरोमनि रानी। 
बसंत पंचमी सुभ दिन मंगल नित्य बिपिन Te ।। 
श्रीहरिदासी बिपुल बिहारिनि सरस सुखनि सों सानी। 
श्रीनरहरि कूपा रसिक बपु धास्घौ नागरि रूप लुभानी।।५॥। 
` श्रीस्वामी पीताम्बरदेव जू के पद- 

अबके बसंत अतिसै सुखदाई। 
श्रीहरिदासी को सर्बस धन रसिक महल में आई॥ 
श्रीबिपुल बिहारिनिदासि सरस मिलि नरहरि प्रान लड़ाई। 
श्रीरसिकबल्लभा प्रानप्रिया पिय पीतांबर पहिराई।।६।। 


श्रीस्वामी रसिकदेव जू की मंगल-बधाई २५५ 
मुन भ यल म 


अबकें बसंत सुख हो हो होरी। 
प्राटी रसिक सजीवनि मेरी नव नव नेह सनेह झकोरी।। 
श्रीहरिदासी दई कृपा करि बिपुल बिहार सु सरस करो री। 
श्रीनरहरि प्रान रसिक मम जीवनि पीतांबर के चित की चोरी।।७॥। 


अबकें बसंत हम भागनि पायो। 
श्रीहरिदासि कृपा सुख प्रगट्यो बिपुल बिहार बढ़ायो॥ 
श्रीसरस नरहरि ने सुख अपनों सो हम ऊपर छायो। 
श्रीरसिक स्वामिनी निरखि रीझि कें पीतांबर पहिरायो।।८॥ 


अबकें बसंत अति अद्भुत होरी। 
श्रीहरिदासि प्रगट करि दीनी बिपुल बिहार सु सरस करोरी॥ 
श्रीनरहरिदासि रसिक मुकुटमनि जै जै सब्द कहौरी। 
पीतांबरदासी कों दीजै नव नव नेह नयौ निबहौरी॥।९॥ 
राग-हम्मीर-बसंत, ताल-धमारि 
रसिक बसंत कुंज में आये। 

श्रीललिता हरिदासि सखी के बिपुल बिनोद फूल बरषाये॥ 
दासिबिहारिनि करत पाॉवड़े सरस आरती थार सजाये। 
नरहरिदासि बसन सुबिंजन अमृत जल दै पान खवाये॥ 
अतर गुलाल अबीर अरगजा छिरकि गुलाब परस्पर धाये। 
बाजत तार मृदंग झाँझ डफ अति ऊँचे सुर धुनि ले गाये॥ 
रीझि प्रिया जू रसिक सखी कों भूषन बसन सकल पहिराये। 
पीतांबरदासी कों दीनों सेन कुंज लखि अति सुख पाये॥१०॥ 


कसकककककककककककक कक कक कक कक कक कक कक ककककक कक 
खेलि बसंत कुंज में आये। 
आगें स्याम स्वामिनी पाछें सहचरि गन चहुँदिसि उमड़ाये।।१।॥। 
पियरे बसन प्रिया जू पहिरें पियरे ही पिय कों पहिराये। 
पियरे ही भूषन सब अंगनि प्रीति सहचरी रंग रंगाये।।२॥। 
केसर अगर कपूर कुमकुमा बसन सरीर कछू लपटाये। 
अतर सुगंध बहुत बिधि छिरक्यौ अति सुबास मन भ्रमर लुभाये।।३॥। 
सनमुख चलीं सहचरी पिय कें कलस पाबड़े सुवन! सुहाये। 
मंगल गीत रीति आवनि की सुखद समाज नृत्य करि गाये।४।। 
रतन जटित सिंघासन आसन सुखद दुकूल? स्वेत छबि छाये। 
जय जय धुनि इह कहत सखी गन प्रानप्रिया पिय कों बैठाये।५॥। 
देति असीस अचल सिंहासन इही कुंज मधि रहो सदा ये। 
सामग्री भोजन जो चाहत सोई परसि रसिकबर पाये।६॥ 
रूप सुधारस भरि जमुना को नीर पीव कों ले अँचवाये। 
रुचिर सिंगार सेज सुख कीन्हों दरसि परसि सुख नैन सिराये॥७॥। 
भये मनोरथ रसिक सखी के नव निकुंज में सुख दरसाये। 
रीझि कहौ पीतांबर मेरो ले सहचरि हम अति सुख पाये।।८।।११॥ 


ऊ 


१. पुष्प, फूल। २. रेशमी वस्त्र, वस्त्र। 


श्रीस्वामी ललितकिसोरीदेव जू की मंगल-बधाई २५७ 
मनन 


श्रीस्वामी ललितकिसोरीदेव जू की मंगल-बधाई 
प्रात:-राग-जोगिया आसावरी, ताल-धमारि सायं- राग-पीलू, ताल-धमारि 
लोक बेद नवधा प्रसिद्ध सुख कौन तरै लीला अवतार। 
कर्म धर्म की आस त्रास नित अभि?! भैभीत? बहत संसार।। 
लोभी लोग भोग के लालच पचि मरते विद्या आचार। 
जो न प्रगटती ललितकिसोरी तो न प्रगटतो नित्यबिहार।।१॥। 


श्रीस्वामी सीलसखी जू के पद- 
प्रात:- राग-बिलावल, ताल-चौताल सायं-स्याम कल्यान, अद्धा तिताला 


प्रिय हित ऐंन हो जू लाल सुख देन हो जू 
दुहुँनि चित चैन हौ जू महा सुख सार हो। 
रसिक सिरताज हौ जू प्रेम के जहाज हौ जू 
नेह के समाज हो जू रस निरधार हो॥ 
अति रिझवार हौ जू सारनि कौ सार हो जू 
दुख लाला 08 हौ जू परम उदार हो। 
श्रीललितकिसोरी हौ जू ललित हरिदास" जू 
ऐंड“ गरबीली हौ जू ललित बिहार हौ॥२॥ 


लाड़िली कौ लाड़ किधों प्रीतम को प्रेम किधौं 
महामाधुरी तरंग आनंद निकेत री। 
सोभा को सिंगार किधौं अवधि रिझिवारता की 
रसिक दुलारी प्यारी पिय सुख देत री॥ 


* पाठान्तर-अति। ? हरिदासि गोरी। १. अति, अत्यधिक। २. भय से डरे हुए। ३. दूर करनेवाले। 
४. गर्व, ऐंठ, शान, गौरव, बड़प्पन, दबदबा, रूप,शक्ल,आन। 


२५८ समाज-सूंखला 
करुनानिधान गुन कहाँ लों बखान करों* 
सुरति सुहाग फूल फूल्यो रस खेत री। 
श्रीललितकिसोरी रूप प्रगटि कूपा अनूप 
राख्यो रस बंस निज रसिकनि सुहेत री॥३॥ 


प्रात :- राग-बिलावल, ताल-चौताल साय-राग-रास बहार, ताल-तिताला 
अगमः तें अगम अति दुर्लभ निकुंज रस 
सुल्लभ दिखाय रूप रसिकनि दृढ़ायौ है। 
घुरत निसान' गुन बिरदः० बखानें कोन 
साधक अरु सिद्धन प्रसंसि सिर नायौ है। 
सुभग” सिंहासन निधिबन (श्री) निकुंज धाम 
ललितकिसोरी नाम बिरद बर पायौ है। 
रसिकनृपति बर बंस रसराज रानी 
रसिक तिलक दै राज कौं पठायौ है।।४॥। 


श्रीस्वामी सहचरीसरनदेव जू कौ पद- 


प्रेम की पताका दिन राति फहराति जाकी 
बाजत निसान मुद वृन्दाबन धाम हैं। 
स्यामा स्याम आखिन में नाम जस लाखन में 
भाखन'* में जात बलिहारी जन ग्राम हैं। 
पाठान्तर-सकौं। ° विदित। १. अगम्य; दुर्गम; पहुँच के बाहर; अप्राप्य; अयुक्त; मन, बुद्धि 


परे; कठिन; अपार; अथाह। २. नगाड़े। ३. नाम, बड़ाई, यश; कीर्ति गाथा। ४. सुन्दर; उपयुक्त। 
५. कहनि; बोलन। 


श्रीस्वामी ललितकिसोरीदेव जू की मंगल-बधाई २५९ 


परम प्रचंड तेज मारतंड? हूँ तें अति 

सीतल ससी के सम सोभा अभिरामः हैं। 
श्रीस्वामी हरिदास जू के दुतिय अनूप रूप 

ललितकिसोरी कैधों ललित ललामः हैं।६।। 


श्रीस्वामी सीलसखीजू के पद- 


श्रीहरिदास के गर्व भर्यो हंसि दीनों लड़ेती ने पत्र निसाँको। 
केलि कलोलनि क्रीड़त हैं नित रंग बढ़ावत हैं दुह घाॉँको”।। 
औरनि को मन ओर पर्यो इन प्रेम समुद्र को बाँध्यो है नाको:। 
बाँके की बाँकी चितौनि में बीध्यो सु 

दासकिसोरी को पेंडो है बाँको।॥।६॥ 


श्रीगुरुदेव की साहिबी में अमनेंकः अनन्य भयो अलबेला"। 
एकही रीति की प्रीति प्रतीति है बाँकी लड़ेती सों कीनों है मेला। 
नेह के पुंज निकुंज मढ्यौ हरिदास कौ पूत सपूत त अकेला। 
दासकिसोरी जू प्रेम समुद्र में कूदि पस्यौ निरसंक दै हेला॥७॥ 
लाड़िली को बिनोद किधों प्रीतम को प्रेम नित्य 
सरस गुन न गर्व रस चाड्नि« समेत हैँ। 

सेज कौ सुबास किधों रंग को बिलास आली 

सुख कौ निवास मन आनंद निकेत हैं। 
१. सूर्य। २. सुन्दर, अच्छा लगनेवाला; मोहक; सुखद। ३. चिह्ववाला; सुन्दर, रमणीय, श्रेष्ठ, 
उत्तम, भूषण; रत्न; तिलक। ४. ओर, तरफ, दिशा, प्रकार, तरह। ५. प्रवेश करने का प्रमुख द्वार; 


प्रमुख स्थान, वह प्रमुख स्थान; जहाँ पहरा होता है। ६. सरदार, दावेदार,अधिकारी; ढीठ। 
७. सुन्दर, अनूठा; बाँका; मनमौजी। ८. भारी आवश्यकता, गरज; बेकली,प्रबल इच्छा, प्रबल; प्रचंड। 





२६० समाज-सृंखला 


रूप की निकुंज सोभा फूली हाव भावनि सों 
चाव चित चातुरी को आतुर अचेत हैं। 
श्रीललितकिसोरी रूप प्रगटी कृपा अनूप 
रसिक अनन्यनि के आनंद के हेत हैं।।८॥ 


श्रीहरिदास को सपूत पूत ऐंडाइल निपट न कोऊ ताकी सरि कीं। 
छोंड़िकें प्रपंच पस्यो प्रेम के समुद्र मध्य 
आपु बरदानि बरदान पायो हरि को॥ 
नवल निकुंज केलि माधुरी सों भीनों 
लीनों मन ललितकिसोरी ज्‌ सदाई बड़ी थरि! कौ। 
बाँके को अनन्य बाँकी लड़ेती के गर्व भरयो 
जाकी प्रेम समुद्र सुधा सों फिरे ठरि' की॥९॥ 


श्रीस्वामी ललितमोहिनीदेव जू की मंगल-बधाई 


श्रीस्वामी राधाप्रसाद जू के पद- 
प्रात:-राग-ललित, ताल-धीमा तिताला सायं- पीलू, ताल-धमारि 


प्रगटे श्रीललितमोहिनीदेव उदार। 
रसिकनि के आनंद अति बाढ्यो महाप्रेम सुखसार।। 
श्रीवृन्दाबन सुखसागर नागर ललित रूप बिहार'। 
श्रीराधाप्रसाद सखी निरखि हरषि कें पहिरायौ उर हार।।१॥ 


“ पाठान्तर-अपार। १. स्थल, जमीन, जगह, पंक्ति, तह, शेर की माँद (गुफा, घर) २. द्रवित, 
गलित, ठिठुरा हुआ, स्तब्ध हुआ, सराबोर, ओत-प्रोत, अति मग्न। 


श्रीस्वामी ललितमोहिनीदेव जू की मंगल-बधाई २६१ 


सायं- राग-यमन-स्याम कल्यान, ताल-दादरा 
बजत बधाई परम सुहाई। 
प्रगटे परम उदार सिरोमनि श्रीललितमोहिनी देव सुखदाई।। 
प्राट कियो रसरीति गान कों ललित रूप रस अधिकाई। 
संतनि सेवा रस अमृत जान्यों श्रीराधाप्रसाद बनि आई॥।२॥। 


माघ एकादसी आई री कृष्णा। 
श्रीहरिदास कुपा की मूरति जनम जनम की गई तृष्णा।। 
श्रीगुरु सेवा रसनिधि सिज्या करि परिहरि सब पृष्णा'। 
श्रीराधाप्रसाद इनही की सेवा ओर करे सो धृष्णाः।।३॥ 
प्रातः राग-बिलावल, ताल-चौताल सायं- राग-स्यामकल्यान, ताल-अब्दा तिताला 
मोहिनी सी गोरी अति मोहिनी सी भोरी छबि 
मोहिनी रंगीली रंग भरि रंग होरी है। 
मोहिनी बिचित्र सोभा मोहिनी आनंद गोभाः 
मोहिनी छबीली संग रसिक रस बोरी है॥ 
मोहिनी परम पास मोहिनी हियें हुलास 
मोहिनी मधुर हास मोहिनी की ओरी है। 
मोहिनी उज्यारी” रूप मोहिनी रसिक भूप 
मोहिनी सरूप किधौं मोहिनी किसोरी है।।४॥। 


^सब। १. प्रश्‍न, सवाल, विचारणीय विषय; समस्या, जटिल समस्या, पिछला भाग; पिछली 
बात; किरण; ऐश्वर्य। २. धृष्णु-धृष्ट, साहसी, लज्जा रहित, ढीठ, उदंड, निर्दय। ३. लहर; अंकुर; 
प्राकट्य, अभिव्यक्ति। ४. चादनी, प्रकाशमयी, चाँदनीवाली। 


कककककककककककककककक कक कक कक क ककककक कक कक ककक कक कक 
मोहिनी नवेली अलबेली संग लसे सखी 
मोहिनी निरखि सोभा सरस सँवारी जू। 
मोहिनी रसिकरासि मोहिनी हियें हुलास 
मोहिनी सहज प्यारी पीय हीय धारी जू॥ 
मोहिनी रंगीली गोरी मोहिनी बिचित्र भोरी 
मोहिनी रसाल केलि परम उदारी जू्‌। 
मोहिनी बिसाल नेंन मोहिनी मधुर बेन 
मोहिनी सुहाग भरी मोहिनी निहारी जू।॥।५॥। 
श्रीस्वामी ललितमोहिनीदेव जू के पद- राग-हम्मीर-बसंत, ताल-तिताला 
रूप के जाल पस्यो मन मेरो। 
जोवन रस पीवत न अघातो मुसिकनि हूँ न ॥। 
कुंजमहल रतिपति दल छायो बिबस भयो नेरो। 
श्रीललितमोहिनी सब सुख दीनों दुहुँनि नेह घनेरो।।६॥। 
राग-बिहाग-अद्धा तिताला 
खेलत आजु प्रिया नवरंगी। 
चमकत रमकत लागि स्याम उर ललितमोहिनी संगी। 
जोवन झलक ललक सुंदरि की बाढ्यो रंग अनंगी। 
यह सुख पीवत जीवत हम सब देखत* केलि तरंगी।।७।। 


मोहनी मोहन लाल प्रिया की रहे निसिबासर हेत में पागी। 
किये बहु जीव सनमुख जानि दियो बनबास सबै भय भागी।। 


* पाठान्तर-निरखत। 


श्रीस्वामी पीतांबरदेव जू कौ प्राकट्य-महोत्सव २६३ 
अमन 


सदा सब पोष रहें निरसोक महामधुरे कहें बैन अनुरागी। 
रहें बन गाज निसाननि बाजत प्रगट हरिदास महा बन रागी।।८।। 


प्रातः राग-जोगिया आसावरी, ताल-धमारि 

आजु बधाई श्रीवृन्दाबन सुखसिन्धु हिलोर। 
प्रिया लाल तन मन हुलसानें ७ ` सौं) मेघनि (की) घोर॥। 
सब सखी उमेगि उमॅगि गुन गावें नाचत मोर चकोर। 
भ्रीललितमोहिनी के उर बिहरें नंन कमल* चितचोर।।९॥। 
प्रातः राग-भेरवी, ताल-अद्धा तिताला 

आजु बधाई श्रीवृन्दाबन। 

कुंजमहल श्रीबिहारी बिहारिनि केलि करत छिनही छिन। 
श्रीहरिदासी जू लाइ लड्ावति इनही कौ ये हैं धन। 
श्रीललितमोहिनी की निजु जीवन ये वे वे ये एके मन॥।१०॥ 


ऊ 


श्रीस्वामी पीतांबरदेव जू महाराज की प्राकट्य-महोत्सव 
भाद्र सुकला ८ 


प्रथम दिवस- ऐसी रितु सदा सर्वदा ( 
श्रीवृन्दाबन कौ री चोज (पृष्ठ ६ पर देखें) 

द्वितीय दिवस- प्यारी तेरी बाँफिन बान सुमार (पृष्ठ १5 पर देखें) 
चलैं जू कौतिक देखन जाहिँ ( 





पृष्ठ ५पर देखें) 


पृष्ठ ११ पर देखें) 
® पाठान्तर-चमकि। 

तृतीय दिवस- नदित मन मृदंगी (पृष्ठ १५ पर देखें 

(ए) प्यारी सहज मने हरि लेत .. (पृष्ठ १६ परदेें 
चतुर्थ दिवस- प्यारी तेरी पुतरी काजर हू तें 


) 
) 
पृष्ठ १८ पर देखें) 
| 
) 
) 


( 
चलि सखी देखन जाहिं (पृष्ठ १८ पर देखें 
पंचम दिवस-- दिन डफ ताल बजावत गावत (पृष्ठ १९ पर देखें 
बना “ (पृष्ठ २० पर देखें 


श्रीस्वामी पीतांबरदेव जू की मंगल-बधाई 


श्रीस्वामी नागरीदास जू के पद- राग-बरवा, ताल-धमारि 
श्रीअनन्य नृपति जू कें नव निकुंज में बाजति आजु बधाई। 
श्रीपीतांबर जुगराज प्रगट भये रसिकराज सुखदाई।॥। 
भादों प्रथम अष्टमी सुभ दिन आनंद की निधि आई। 
श्रीबिपुल बिहारिनि सरस नरहरी रसिक सु मंगल गाई॥ 
फूले फिरत निरखि मुख छबि कों छिन छिन लाड़ लड़ाई। 
छायो घन अनुराग भाग बड़ सोभा कही न जाई॥। 
झरि लायो रसिकनि हीय माहीं उमँगी रस बरसाई। 
श्रीनागरीदासी सुफल मनोरथ सरस बधाई पाई।॥।१॥ 
राग-यमनत-स्याम कल्यान, ताल-दादरा- 
आजु महा मंगल सुखदाई। 

श्रीपीतांबरदास प्रगट भये भादोौं कृष्ण अष्टमी आई।॥। 
नित्यबिहार सार सुख अद्भुत घन दामिनि बरषा झरि लाई। 
श्रीहरिदास के बंस उजागर दासनागरी लाइ लड़ाई॥।२॥। 


श्रीस्वामी पीतांबरदेव जू की मंगल-बधाई २६५ 
राग-यमन-स्याम कल्यान, ताल-धीमा तिताला 


प्रगट्यो श्रीनित्यबिहारी रूप। 
श्रीहरिदासी बंस उजागर श्रीपीतांबर रस भूप॥ 
श्रीबिपुल बिहारिनिदासि सरस कौ आनंद सुखद सरूप। 
श्रीनरहरि रसिक निकुंज बधाई नागरि करत अनूप।।३॥ 


राग-मल्हार, ताल-तिताला - 


नव बन भादों मास सुहायो। 
कृष्न जन्म दिन की आठ सुभ श्रीपीतांबर प्रगटायो॥। 
नित्यबिहार सार सुख अद्भुत सो सनेह झरि लायो। 
बाजत ताल मृदंग मधुर धुनि सखियनि मंगल गायो॥ 
श्रीहरिदासी बंस उजागर विपुल बिहार बढ़ायो। 
सरस नागरी नरहरि रसिका नागरिया मन भायो।।४॥। 


बधाई री बाजति नवल निकुंज। 
श्रीपीताम्बर प्रगट होत ही बरषे सुख के पुंज। 
श्रीरसिक रसिकनी रूप अनुपम पम रस घन उमङ्यौ आइ। 
नित्यबिहार सार झरि लायो रसिकनि हियो भिजाइ॥ 


Sy 


च थम अष्टमी सुभ दिन अति घन स्याम सुरूप। 
a बिपुल बिहारिनि सरस समाज ।। 
श्रीनरहरि रसिक रूप भक्तनि हित पूरन प्रेम e+ । 
गावति मंगल सखी सुखद बलि जाइ नागरीदासि।।५॥ 

श्रीस्वामी गोबर्धनदेव जू महाराज को प्राकट्य-महोत्सव 


प्रथम दिवस 
द्वितीय दिवस- 
तृतीय दिवस 
चतुर्थ दिवस 


पंचम दिवस- 


आषाढ़ सुदी १०. 

ऐसी रितु सदा सर्वदा (पृष्ठ ५ पर देखें) 

द बिहारी हरषि बुलाई (पृष्ठ ८४ पर देखे) 
ये) यह अचरज देख्यो न्‌ सुन्यो (पृष्ठ २१९पर देखें) 
तू ना करि मान मनोहर (पृष्ठ ८५ पर देखें) 
दामिनि कहति मेघ सों (पृष्ठ २२० पर देखें) 
चलें } देखन जाहिं (छ) यड 
आये दिन पावस के सचु के (पृष्ठ २२३ पर देखें) 
(ए) प्यारी सहज मने हरि लेति (पृष्ठ १६ पर देखें) 
नदित मन मृदंगी (पृष्ठ १५पर देखें) 
सुहेलरा (पृष्ठ १३ पर देखें) 


श्रीस्वामी गोवर्धनदेव जू की मंगल-बधाई 


श्रीस्वामी राधाप्रसाद जू के पद-राग-यमन-स्याम कल्यान, ताल-धीमा तिताला 


प्रगटे श्रीगोवर्धन देव रंगीले। 


श्रीहरिदास के बंस उजागर कीनें बहु रंग जसीले॥ 
श्रीहरि गोरांगी रूप धारिकें श्रीपीताम्बर सिष्य रसीले। 
श्रीराधाप्रसाद निरखि त्रिन तोरति अति अद्भुत रूप छबीले।।१॥। 


प्रगट भये श्रीगोवर्धन देव। 


संतनि हित चित अति आनन्द बाढ्यो मिटि गई कल्मष खेव!।॥। 


१. समूह। 


श्रीस्वामी गोवर्धनदेव जू की मंगल-बधाई २६७ 

दिग्वजय जहाँ तहाँ जो कीनें लीनें सन्मुख जीव बहु भेव'। 
श्रीराधाप्रसाद सखी श्रीगोरांगी कों निरखि हरषि सुख लेव॥२॥ 


श्रीकमलावती सखी कौ पद- राग-मल्हार, ताल-तिताल 


श्रीगोवर्धन देव प्रगट भये। अखिल लोक के रोग सोक गये॥१॥। 
रसिक अनन्यनि के मन आनन्द उपजत छिन छिन मोद नये। 
श्रीहरिदास अनन्य परिपाटी अद्भुत बारिद प्रेम छये।।२॥ 
बरषे अखिल भुवन में दम्पति रस जस उर भीजये। 
करि दिग्वजय निसान बजायो मंगल करनि सुबीज बये॥३॥ 
सेवत सदा निकुंज माधुरी श्रीगोरांगी बपु जु ठयेर। 
कमलावती सहचरि मन आनन्द तृन तोरि निरखि छबि जियें॥४।।३॥ 
श्रीस्वामी कृष्णदास जू कौ पद- 
भजो श्रीस्वामी गोवर्धन देव। 

तीव्र बुद्धि ससे सब मेंटत पाद पृष्ठ सज्जन जन सेव॥१॥ 
त्यागी परम उदार बड़े अति कोई इक जानें बिरलो भेव। 
महाप्रतापी प्रगटे अवनि पर राना राव अग्र सिर लेव॥२॥। 
श्रीस्वामी रसिकदेव परिपाटी गहि लीनी करि टेवः। 
स्वाद वस्त्र लालच जिन छाड्यो अरु छाड्यो अहमेव"।।३॥ 
इष्ट उपासनि में अति नागर सबकी नष्ट करी अभिरेव:। 
श्रीकृष्णदास पे करौ अनुग्रह भव वारिधि तें खेव"।।४।।४॥ 


१.भेद, 'मर्म, रहस्य। २. रचे, बनाये, सजाये। ३. आदत, बान, प्रण, प्रतिज्ञा। ४. अहंकार। 
५. आसक्ति, परावलम्बन। ६. पार करो। 


२६८ समाज-सूंखला 

श्रीस्वामी विद्यानिधि जू कौ पद- राग-खम्माच, ताल-तिताल, धुनि-अति भली भई 


जै जे श्रीगोवर्धन देव महाप्रभु राधा रसिक बिहारी। 
दरस परस मन मोद बढ़त नित रस पीवत सुखनिधि सारी।॥।१॥। 
सुखरासी हरिदासी रसनिधि बीठलबिपुल बिहारी। 
सरस नरहरी रसिक पीताम्बर हरि गोवर्धन धारी॥२॥। 
इनकी चरन सरन जे आये ते जन बिदित सुखारी। 
वृन्दाबन आनन्द बिनोदी हिय बसि नित्य बिहारी।।३॥ 
जिनके चरन सरन की महिमा आगम! निगमः बिचारी। 
बिद्दत जन बिस्त्राम न पावें छकि रहे रूप निहारी।।४।। 
भवसागर सब दुख को आगर तामें मगन दुखारी। 
विद्यानिधि कौं सरन राखि प्रभु भंजेः भव भे भारी”॥।५।।५॥। 


र 
श्रीस्वामी भगवानदास जू महाराज को प्राकट्य महोत्सव 
आस्विन सुदी १० 


प्रथम दिवस सुनि धुनि मुरली बन बाजै ( 
श्रीकुंजबिहारी हरषि बुलाई (पृष्ठ ८४ पर देखें 

द्वितीय दिवस- जहां जहां चरन परत प्यारी जू । 

( 


ना करि मान मनोहर पृष्ठ ८५ पर देखें 
तृतीय दिवस- (ए)यह कौन बात जु अबही और (पृष्ठ २६पर देखें 


१. शास्त्र। २. वेद। ३. दूर किये, नष्ट किये। ४. कठिन; बडा; बहुत ज्यादा; गहरा; भार रूप; कष्टकर। 


श्रीस्वामी भगवानदास जू की मंगल-बधाई २६९ 


जै श्री वृन्दाबन बिराजें 0 
चतुर्थ दिवस- बनी तेरे चारि चारि चूर करनि (पछ २८पर देखे) 
मनुहारि करें मनुहारि लला (पृष्ठ ८ १पर देखें 


श्रीस्वामी भगवानदास जू की मंगल-बधाई 
श्रीस्वामी अमोलकराम जू कौ पद-प्रात: राग-ललित, धीमा तिताला, सायं-राग-पीलू, धमारि 
आजु बधाई बजी घन घोर। 
प्राट भई श्रीभगवतदासी घर घर होत है सोर॥। 
बाजत बीन रबाब तंबूरा नाद मृदंग चित चोर। 
जै जे कार भयो कुंजनि में नाचत मोर चकोर।। 
ले ले बधाई आई कुंजनि तें कोऊ साँवल कोऊ गोर। 
सखी अमोलक देखि छबि कों मगन भई चहुँ ओर॥।१॥ 


श्रीस्वामी रनछोड़दास जू कौ पद- 
प्रात:-राग-ललित, धीमा तिताला; सायं-राग-यमन-स्याम कल्यान, ताल-दादरा 
आजु बधाई देखो री माई। 


भुव पर प्रगटी भगवतदासी सन्तनि कों सुखदाई॥ 
छिन छिन प्रीति नई उपजावति कहा कहों गुन परत न गाई। 


दास रनछोड़ के भये मन चीते बार बार बलि जाई।।२।। 


श्रीस्वामी अमोलकराम जू कौ पद- 
प्रात:-राग-बिलावल, ताल-चौताल; सायं-राग-खम्माच-तिताल 


कवार सुदी दसमी कों प्रगटी भगवतदासी उदार हैं। 
श्रीहरिदास के बंस उजागर दुखियनि के दुख टार हैं॥१॥ 
देस देस के भूपति सब ही किये भवसागर पार हैं। 
श्रीस्वामी को रूप बतायो गुप्त रहसि सुख सार है॥२॥ 

पावन पथ निरधारन! कारन प्रगटी जीवन अधार हैं। 
हरि गुरु संत सेवा बहु कीनीं कीनें ग्रन्थ प्रचार हैं॥३॥ 
सीत? चरनामृत में रुचि बाढ़ी श्रीवृन्दावन प्रान अधार हैं। 
तुम्हरी कृपा तें पायौ अमोल धन निधुवन नित्य बिहार है।४।।३॥। 
श्रीस्वामी रनछोड़दास जू के पद- 


प्रात:-राग-बिलावल 9 ताल-चौताल ; सायं-राग-यमन-स्याम कल्यान, ताल-दादरा 


अस्विन सुकल पच्छ दसमी तिथि गादी बिराजे भगवतदासी। 
अति आनन्द भयौ सबहिन कें सन्तनि तन मन हियें हुलासी।। 
श्रीललितमोहिनी बंस उजागर श्रीहरिदासी चरन उपासी। 
करुना सागर सब गुन आगर सन्तनि सेवें जगत उदासी।।४॥। 
आजु बधाई देखो री माई; लागति परम सुहाई। 
पतित उधारन भव भय हारन प्रगट भये सुखदाई।।१॥ 
हम से पतित लिये अपनाई कहाँ लों करों बड़ाई। 
दीन जानि अपनाइ लियौ मोहिं नहिं कछु साधन भाई।।२॥ 
ऐसे परम उदार गुरु हरि जो नहिं इनकों गाई। 
उनकी दसा कहाँ लों बरनों बँधे कीटः मर्कट” की नाँई।।३॥। 
श्रीहरिदास कुपा बल बरनों मन बांछित फल पाई। 
अब में निडर भयो स्वामी बल दासरनछोड़ चरन रज पाई।।४।॥५॥ 
प्रातः-राग-जोगिया आसावरी, ताल-धमारि; सायं-राग-रास बहार, ताल-तिताला 
राधा के प्रसाद के सु बाद भगवानदास 


१. निर्णय या निश्चय करना; निर्णय, निश्चय। २. उच्छिष्ट; जूँठा, प्रसाद। ३. कीड़े। ४. बन्दर। 


श्रीस्वामी राधाचरणदास जू की मंगल-बधाई २७१ 

पायौ है बरासन जो संतनि ने दीनों है। 
माथुर मुनीस जिन्हें नवैं दसों दिसा सीस 
आइ तिन ने ने निज गुरु मानि लीनौं है॥। 
पुराचीन संतनि के हाथ के लिखे सुग्रन्थ 
छापि es जगत भासि कीनो है। 
लोभी ओ कुमारगी ने कपट्ट क्री 
छानि बीनि सर्व में सों आपनों सो चीनों! है।६॥। 


झाँसी के पास मेल ग्राम एक अति पुनीत 
ताही माँझ जन्म बीस बर्ष बास कीनों है। 
श्रीगुरु की आयसु? कों पाइकें सुभाइ चित्त 
वृन्दाबन आइ संत संग में सु लीनों है 
सम्वत उन्नीस से चारि ओ चालीस जानो 
कवार सुकला दसमी कों आसनः आसीनो” है। 
सेवकनि अनेक द्रव्य भेंटी तब आइ आइ 
संतनि की सेवा में लुटाई सु प्रवीनौं है।।७॥। 


र 


श्रीस्वामी राधाचरनदास जू की मंगल-बधाई 
बाबा अलबेलीसरन जू कृत पद डु जरु गासन सकि टरयानिश्ि रसिक झिशेन्ननि पम उग्र] 
श्रीहरिदास के बंस उजागर दीन जननि के प्रतिपार। 
महाविज्ञ रस रीति गान में संतनि सेवा प्रीति अपार। 
भजन भावना लीन महामति सेवत सहज नित्य बिहार।। 


१. पहिचाना, जानकर अलग किया। २. आज्ञा, आदेश। ३. गद्दी, आचार्य, आसन, सिंहासन। 
४. बिराजे, बैठे। 

श्रीस्वामी की रहनि रीति रस निरवाहे सदा इकसार। 
निसिदिन कुंजमहल रस पागे अलबेली अली उरहार।।१॥ 


प्रगटी श्री राधाचरन सहेली। 
रसिकनि के आनन्द भयौ अति पाई प्रीति रसरीति नवेली। 
प्रियालाल अतिही हुलसाने बिलसत उमगि हरषि रस केली। 
कुंजमहल अद्भुत रस छायो हुलसति प्रिय सहचरि अलबेली॥।२॥ 


नमो श्री राधाचरन कृपाल। 
भक्तबत्सल सु करुना सागर नित सन्तनि के महिपाल॥ 
सहनसील आसय उदार अति गुननिधि परम रसाल। 
सुमिरन भजन भावना सूर ज्यों खोयो कबहूँ न काल॥। 
बढ़ी प्रीति सोहनी सेवा में सेवत रजहिं त्रिकाल। 
नव नव लाड़ चाव सों नितही लाइत ललना लाल॥ 
रहनी गहनी रस रीति ठृढ़ावन प्रगटे इहि कलि काल। 
भूरि भाग तें श्रीगुरु पाये ज्यों नव अलबेली लाल॥।३॥ 


ऐसो को उदार जग माहीं। 
निज जन देखत द्रवैं धेनु ज्यों उमगत पयहिं चुचाहीं।। 
मृदुल बचन कहि तोष बढ़ावैं पोषत तत्त्व सुनाहीं। 
भजन प्रीति रसरीति दृढ़ावैं जुग रस रूपं भिजाहीं।। 
बिपिन धर्म धन बास बसाबें गहि करुना बल बाँहीं। 
दास अलबेली श्री गुरु अपनायौ दै चरननि की छाँहीं।।४।। 


ye 


श्रीस्वामी गोविन्ददेव जू कौ उत्सव; मंगल-बधाई २७३ 
अनन ननम 


श्रीस्वामी गोविन्ददेव जू महाराज को प्राकट्य महोत्सव 


कार्तिक सुकला १२ 
प्रथम दिवस- नव निकुंज ग्रह नवल आगों (पृष्ठ २७६ पर देखें) 
श्री वृन्दाबन को री चोज व ६ पर देखे! 
द्वितीय दिवस- प्यारी तेरी महिमा बरनी न (पृष्ठ २७७ पर देखें) 
स्यामा नागरी हो प्रवीन (पृष्ठ २६ पर देखें) 
तृतीय दिवस-- प्यारी तेरो बदन चन्द देखें (पृष्ठ २७८ पर देखें) 
प्यारी सहज मने हरि लेति (पृष्ठ १६ पर देखें) 
चतुर्थ दिवस- प्यारी जू जब जब देखौं तेरौ मुख (१७ २७८ पर देखे) 
मोहन मोहनी सुहेलरा गाऊ (पृष्ठ १३ पर देखें 


मनुहारि करें मनुहारि लला A 
प्रातः — झूमका (पृष्ठ ३४ पर देखें 
श्रीस्वामी गोविन्ददेव जू की मंगल-बधाई 
बाबा श्री स्यामसन्दरदास जू के भेंट के पद-राग-ललित 
प्रगटे श्री गोविन्द देव उदार। 
रसिक अनन्य प्रेम अवलम्बनि निरखत सुखद चिहार।। 
गोरे 7लाल किसोर किसोरी जिनके प्रान आधार 
श्री मथुरादास चरन रज सेवत जानि सकल सुख सार॥।१॥ 


श्री गोविन्द देव महामति आये। 
रसिकदेव के आनन्द प्रगट्यो संत जननि मन भाये॥ 


) 
पंचम दिवस- प्यारी जू हम तुम दोऊ एक कुंज (पृष्ठ २७९ पर देखें) 

श्रीवृन्दाबन फूलनि फूल्यौ लाल प्रियाहि हरषाये। 
श्रीमथुरादास के प्रान जीवन धन निरखि हरषि गुन गाये।।२॥। 


श्री गुरु गोविन्द देव हमारे। 
श्री नरहरिदेव कृपा की मूरति धरि ड बहुरि पधारे। 
श्रीमुख गोरेलाल प्रसंसित पुनि बदन निहारे। 
सो सुख मथुरा कहाँ लगि बरनें कोटि रसिक कवि हारे।३॥। 


राग-बिलावल- 


श्री गोविन्दचन्द दुख दन्द हरन हित आय अवनितल अति सुख दीनों। 
अति अनुराग सु त्याग प्रिया हित केलि कला रस मन लव लीनों॥ 
श्री नरहरि रसिक चरन सरनागत गोरेलाल लड़ाय नवीनों। 
श्री मथुरानाथ निकट ब्रज वैभव सब परिहरि! सुखसारहि चीनोंर॥।४॥ 


बजत बधाई रसिक निकुंज द्वार। 
प्रगटे गोविन्दचन्द अलौकिक बीन मृदंग बजत सुरतार॥। 
_ सब सखिय॒नि मिलि मंगल गावति लाइ लड़ावति नित्य बिहार। 
कहत सुनत रसिकनि सुख पावत अपनो सर्वसु प्रान अधार॥ 
गुन गन गुनत न इत उत चितवत गोर किसोर कदम्ब निहार। 
अद्भुत प्रेमदास निजु गावत नव निकुंज सुखसार बिहार।५॥। 
बाबा श्री अलबेलीसरन जू कौ पद-राग-पीलू 


गावौ री बधाई माई गीत पुनीत। 
प्रान प्रिया की सहचरी प्रगटी नित्य केलि रस नीतः।। 


१. त्यागकर। २. पहिचाना, जानकर अलग किया। ३. लेकर, ग्रहणकर,' धन सम्पति। 


समाज-सूंखला विसेष २७५ 
श्रीस्वामी दामोदरदास जू की मंगल-बधाई राग ललित 
सुभ दिन मंगल आज बधाई। 
प्रगटे श्री दामोदर सुखनिधि अद्भुत रसिक जननि सुखदाई॥ 
भेलसी गाम बुंदेलखंड में नर नारिन हैलसाई । 
अद्भुत रूप रंग रस; बालकदास हरषि बलि जाई॥१॥ 


अद्भुत आनन्द रंग हिलोर । 

साधु संत भक्तनि हित प्रगटे (श्री) Spr ॥ 
राव रंक निज जन सुख पावत, आनन्द मगन, । 
कहँ लगि यह गुन बरनत बालक हरपत, चितचोर॥२॥ 

सब मिलि गावौ मंगलचार । राग भैरवी 
श्री दामोदर जन हित आए सुख निधि परम उदार॥ 

गोरेलाल प्रिया निज कुंजनि प्रगट किये सुखसार। 

जानि अजान बालक अपनाये बूड़त लखि मझधार॥३॥ 


सुखद बधाई गावौरी बीर। द्र. राग बिलावल 
ललित कृपा तें श्री ललिता क्रे घर प्रगटे दामोदर मति धीर॥ 

नर नारिन मिलि मंगल गावत नरपति विप्रनि की भई भीर। 

श्री हरिकृष्ण प्रेम रस निर्झर श्री दामोदर सर गंभीर॥ 

आवहु सरन हरन भव बाधा रे नर काहे होत अधीर। 
ठाकुरदास लड़ावत निसिदिन हरत हृदय को पीर॥४॥ 


संतत मंगल जन मन भीतर आनन्द की नहिं सींब सखी री। 
श्रीस्वामी दामोदर प्रगटे प्रेम प्रमोद विनोद लखी री॥ 
धीर प्रसान्त सरस रस अन्तर वर निहार रस प्रेम चखी री। 
बालकदास के श्रीगुरु सर्वस धारि कृपा गुन गाय सखी री॥५॥ 

श्रीस्वामी किसोरदास जू की मंगल-बधाई 

श्री किसोरदास स्वामी अभिरामी रसिक जननि के प्रान अधार। 
परम निपुन रसरीति भजन में संत हरि सेवा प्रीति अपार॥ 
निकुंज रहस्य के अति ही मरमी टूढ़ करि सेवैं सहज बिहार। 
श्रीस्वामी सरन सुटूढ़ विस्वासी रहनी रहै सदा इकसार॥ 
समाज गान रस कुसल महामति लाड़त लाड़ प्रियाहि उदार। 
अहर्निस कुंज महल रस भीने बलि अलबेलि प्रिया उर हार॥९॥ 


प्रगटी श्री दासि किसोर रंग भीनी॥ 
रसिक जननि आनन्द अति बाढ्यौ भई प्रीति रसरीति रंग भीनी॥ 
लाडली लाल अति ही उमँगाने बिलसत केलि महा रंग भीनी। 
कुंज महल अद्भुत रस घुमड्यौ अलबेलि प्रिया हुलसैं रंग भीनी॥२॥ 


कृपानिधि श्री किसोरदास महाराज ॥ 
दीनबन्धु सरनागत वत्सल पतित उधारन सब सिरताज ॥ 
सरल सील आसय उदार अति गुन गन सहज समाज विराज। 
भजन भावना लीन महामति सजे प्रेम रस रंग सु साज॥ 
गोरे लाल नित लाड़ लड़ावत नये नये सुख नव नित साज। 
कुंजकेलि रस नित नव भीने अलबेलि प्रिया सखि संगहि राज॥३॥ 


सोभित अद्भुत प्रिय सखि प्रानं। विरचित नव रस रूप दधानं॥ 

केलि कला रस अदभुत पुंजं। गुंजित रस जस मोहन कुंजं॥ 

ललित कृपा पूरिंत रस जालं। प्रमुदित रस सर रूप मरालं॥ 

किसोरी किसोर अंक नव सोह॑। अलबेलि किसोर प्रिया मन मोह॥४॥ 
न 


श्रीस्वामी बालकदास जू की मंगल-बधाई २७५ 
० अ 


कुंज कुंज हुम बेली उमहीं मधुलिह! मधु गुन गीत। 
ललितादिक आवनि मनभावनि रसिक प्रियाहिं समीतः।। 
नित्यबिहार सार घन उनयो? बरष्यो कुंज अवनीत। 
श्रीगोविन्द प्रिया लड़ाइ गाइ गुन अलबेली,नव रसरीत।।६॥। 


छ 


श्रीस्वामी बालकदास जू की मंगल-बधाइ 
राग ललित- 


प्रगटे श्रीबालकदास प्रवीन। 
धीर गंभीर सरल उर' अन्तर भावुक नित्य नवीन।। 
दरस करत निज जन सुख पावत सब बिधि सब सुख दीन। 
श्रीजमुनादास के भये मन भाये हरि जस मधि लवलीन।।१॥ 


सुखद बधाई गावो री माई। 
वृन्दाबन घर वृन्दाबन के प्रगट भये सुखदाई॥ 
भये प्रसन्न सकल पुरबासी हरि जस अमृत गाइ। 
श्रीकुंजबिहारी गुनत गुन गाथा बार बार बलि जाई॥२॥ 
घर घर मंगल मंगलचार। 
श्रीवृन्दाबन के घर आनन्द प्रगटे बालकदास उदार॥।। 
परम सुसील सब गुन के आगर जीवन प्रान अधार। 
श्रीमनमोहन मन भाये पाये छूटे जग जंजार।।३॥ 


१. भ्रमर, भौरे। २. मिले हुए, संयुक्त, एकत्रीभूत, निरन्तर। ३. झुका, छाया, ऊपर आया, घिर 
आया, हराया, गिरने लगा। 

श्रीगुरु बालकदास बिराजें। 
श्रीगोरेलाल एकान्त महल में नव नव साज नये नित साजें।। 
जहे तहँ मन्दिर ठाकुर सेवा सकल प्रबन्ध करें तिन काजें। 
श्रीजुगलदास पे करी कृपा तब आय बस्यो श्री निधिबन राजें॥।४॥ 


बिसिष्ट पद 
श्रीस्वामी जू कौ पद- राग-गौरी, ताल-चौताल 
नव निकुंज ग्रह नवल आगें नवल बीना मध्य राग गोरी ठटी। 
मनों दस इन्दु पीयूष! बरषत सुखद 
चपल करजावली' दृष्टि पिय की जटी॥। 
रीझि रीझि पिय देत भूषन बसन दामः उर 
रसन“ दसननि धरत निरखि सारंग: कटी। 
रसद श्रीहरिदास बिहारी अंग अंग मिलत 
अतन" उदोत करत सुरति आरंभटी।।१॥ 
श्रीस्वामी रसिकदेवजू कौ पद- 
मंद मंद गति धरति अवनि पग स्यामा जू देखत बन सोभा। 
प्रीतम को गहें हाथ पाछें निजु सखी साथ चौंर सौं 
भौर 'उड़ावति निकटि झुकि आवत सौरभ के लोभा 
कालिंदी के कूल नाना बिधि फूले फूल रहसि कलु 
कहत बात मंद मुसिक्यात चितवत चित चोभा*। 
१. अमृत। २. उंगलियाँ; नख। ३. माला; हार। ४. जीभ। ५. सिंह। ६. कामदेव। ७. चुभना, धँसना, 
नुकीली श्रेज का भीतर घुसना; मन में धँसना, बसना, खटकना, सालना; तन्मय; लीन होना। 

श्रीरसिकबिहारी रूप उज्यारीः बैठे पुलिन 

बिछाइ दुकूल आनंद के गोभाः॥।२॥। 
श्रीस्वामी जू के पद- राग-स्याम कल्यान, ताल-अद्धा तिताला 
प्यारी तेरी महिमा बरनी न जाइ जिहिं आलस काम बस कीन। 
ताको दंड हमें लागत है री भये आधीन॥ 
साढें ग्यारहः ज्यों ओंटि दूजे नवसत” साज“ सहजही 

तामें जवादि करपूर कस्तूरी कुमकुम के रंग भीन। 

श्रीहरिदास के स्वामी स्यामा कुंजबिहारी रस बस करि लीन।।३॥। 


आजु रहसि में देखियत प्यारी जू एक बोल माँगों जो लिखि देहु 
साखी तेरे नैंन दसन कच कुच कटि नितम्ब जो लिखि देहु॥ 
प्रीति द्रव्यः रुचि व्याज परस्पर मन बच क्रम करि जो लिखि देह। 
श्रीहरिदास के स्वामी स्यामा प्यारी पे 

बोल बुलाइ लियो लिखि देहु।४॥। 
श्रीगुरुदेव जू कौ पद- ' 
प्यारी जू सुन्दर बदन तिहारो। 
निरखि निरखि प्रीतम सचु* पावत निमिषन' होत न न्यारो॥ 
मंद हास परिहास“ परस्पर नव नव नेह निहारो। 
श्रीबिहारी बिहारिनिदासि रहसि रस वृन्दाबिपिन बिहारो।६॥ 


* पाठान्तर- निमिष हू। १. चाँदनी, प्रकाशमयी; चाँदनी वाली। २. लहर; अंकुर, प्राकट्य 
अभिव्यक्ति। ३. बारहबानी-शुद्ध सोना। ४. सोलह ५. श्रृंगार; साज-सजावट का सामान। 
६. धन, मूल। ७. सुख, आनन्द। ८. जोर की हँसी, मजाक, हास-विनोद। 9 

श्रीस्वामी जू के पद-राग-कान्हरौ-खम्माच, ताल-झप; ताल-रूपक, धुनि-ऐसी जिय होत 


प्यारी जू जब जब देखों तेरो मुख तब तब नयौ नयो लागत। 
ऐसो भ्रम होत में कबहुँ देखी न री टुति कों टुति लेखनी न कागत॥ 
कोटि चन्द तें कहाँ री दुराये नये नये रागत'। 
श्रीहरिदास के स्वामी स्याम कहत काम की सांति न होइ 

न होइ त्रिपति रहों निसि दिन जागत।।६॥। 
राग-सिहानौं, कान्हरौ-खम्माच; ताल-धमारि 


प्यारी तेरी बदन चंद देखें मेरे हुदै सरोवर तें कमोदिनी फूली। 
मन के मनोरथ तरंग अपार सुन्दर्या तहा गति भूली॥ 


तेरो कोप ग्राह ग्रसें लियें जात 
छुड़ायो न छूटत रह्यो त बल भूली। 
श्रीहरिदास के स्वामी स्यामा चरन बंसीर सौं गहि 


काढ़ि रहे लटपटाइ गहि भुजमूली'।।७॥। 

दृष्टि चेंप बर फंदा मन पिंजरा राख्यो ले पंछी बिहारी। 
चुनों” सुभाव प्रेम जल अंग सत्रवत पीवत 

न अघात रहे मुख निहारी॥। 

प्यारी प्यारी रटत रहत छिन ही छिन याकें और न कछू हियारी। 

सुनि हरिदास पंछी नाना रंग देखत ही देखत प्यारी जू न हारी।८। 


१. रागत- राग उत्पन्न करती हो, गाती हो, अलापती हो। रंजित करती हो, मन को प्रसन्न 
करती हो, प्रीति, अनुराग युक्त करती हो; आकर्षण करती हो। २. बड़िश, मछली पकड़ने का 
कॉँटा। ३#स्कंध, कंधे। ४. चुग्गा। 

प्यारी जू हम तुम दोऊ एक कुंज के सखा सूसें! क्यों बनें। 
इहाँ न कोऊ हितू मेरो न तेरो जो इह पीर जनें॥ 

हौं तेरो बसीठ तू मेरो और न बीच सनें। 
श्रीहरिदास के स्वामी स्यामा कुंजबिहारी कहत प्रीति पनेंर।।९॥। _ 
राग परज-मारू मिश्रित; ताल-धीमा तिताला; धुनि-प्यारी तेरी पुतरी 
आउ लाल ऐसें मद पीजै तेरो झगा मेरी अँगिया धरि। 
कुच की सुराही नेंननि के प्याले दारू द्ोंगी यों अंकों भरि॥ 
अधरनि चुवाइ लेउ सब रस तनिकी न जानि देउ इत उत ढरि। 
श्रीहरिदास के स्वामी स्यामा कुंजबिहारी की 

सुहबत असर जहाँ आपुन हरि।।१०॥ 
श्रीस्वामी नागरीदेव जू के पद- 
नव जोवन लाडू गहेली? प्यारी तू रहति मदन मद छाकी। 
रूप रंग रस स्त्रवत माधुरी बदन बिलोकनि बाँकी।। 
अति आसक्त अमल मोजनि नेंन प्याले पीये लाल रहे झाँकी। 
श्रीनागरीदासि रस मत्त बिहारी बिहारिनि नेह निसाँकी”।।११॥। 
राग-पीलू, ताल-धमारि 
खेलत कुंवरि कुंवर नवरंगी। 

नव निकुंज नवरंग महल सखी गुंजत अलि सुर सरस बिहंगी:।। 
बाजत ताल रबाब बीन उफ झाझ मुरज किन्नरि सारंगी। 
एकनि कर कठतार अधौटी एक बजावति मधुर मृदंगी॥ 


१.रूठना। २.प्रण; प्रेम की दृढ़ता। ३.उन्मत्ता, लाड़ बावली। ४'बेखटके, नि 'शंक। ५ पक्षी; षक्षी समूह। 

ककककककककककककककमकककककककामम्मकककककयम्कमकककमम 
भरत अरगजा* रंग परस्पर गोर स्याम तन लसत अनंगी। 
बिहँसि परस्पर रंग बढ्यो अति उड़त गुलाल? कुसुम सुरंगी॥ 
बहत? रहत अनुराग निरन्तर सहज सुखद स्वामिनी अंग संगी। 
बलि बलि नागरीदासि फूलि मन गावति रस जस प्रेम अभंगी।।१२॥ 


श्रीस्वामी जू के पद- राग-मारू, ताल-धमारि 


अजहूँ कहा कहत है री मारै नैंन आरनि। 
भौहें ज्यों धनुष चितवनि बाँन बाँफिन फोक! 
धरें कहत स्याम प्यारनि॥ 
a जीवन तू ही भूषन तू ही प्रान धन यारनि। 
के स्वामी स्यामा कुंजबिहारी सों मेरु भयो बिहारनि॥१३॥ 
राग-भीमपलासी, ताल-धमारि 
प्यारी तेरो बदन अमृत की पंक तामें बींधे नेंन द्वे। 
चित चल्यौ काढ़नि कों बिकच' संधि सम्पुटः में रह्यौ भ्वे”॥ 
बहुत उपाइ आहि री प्यारी पे न करत स्वै"। 
श्रीहरिदास के स्वामी स्यामा कुंजबिहारी ऐसेई रहो हवे।॥।१४॥ 
मानि तूब चलि री एक संग र्यो कीजे। 
तौ कीजै जो बिन देखे जीजे॥ 
ये स्याम घन तुम दामिनि प्रेम पुंज बरषा रस पीजै। 
श्रीहरिदास के स्वामी स्यामा कुंजबिहारी 
सौं हिलि मिलि रंग लीजे॥१५॥ 


*पाठान्तर-अरगजा रह्यौ। ? गुलाल सु। °बढ़त। ° रह्यौ। १. बाण का पिछला भाग, बाण पिच्छ। 
२. विकसित, खिला हुआ। ३. ढक्कनदार वस्तु, मंजूपा। ४. मुग्ध; भोया, सराबोर। ५. स्वयं। 

श्रीगुरुदेव जू कौ पद- राग-सोरठ, ताल-धमारि, धुनि-साँझी कौ पद; 
धमारि, धुनि-होरी रसरंग गारी 


मृटु रस रंग रंगीली नागरी रस रंगे हैं रसिक सुकुंवार। 
दोऊ इकरस बेस बिराजहीं सुख साजत बिसद बिहार।।१॥। 
जै श्रीवृन्दाबिपिन बिलोकहीं सब दुम दल बेलि बिकास। 
निजु आनंदहि सूचहीं मिलि करत परस्पर हास॥२॥। 
a कुसुमावलि अलि अवलिन के वृन्द। 
भूले कौतिकी मिलि पान करत मकरन्द।।३॥ 
सुमननि सेज सहज सजें बनि बैठे अंक निसंक। 
अंगराग अंग मरगजे मानों उपजे हैं मदन मयंक!।।४॥ 
कज्जल मंजुल' अरुनई मिलि कलित कपोल तंबोल?। 
यों हिलि मिलि रस बस भये हँसि मुख मृदु मीठे बोल।।५॥ 
माँग पाग धसि खसि रही सनि मृगमद सिंदूर। 
अति स्त्रमजलनि सिथिल भये बलि राते! बदन गरुर।।६।। 
दसन बसन रसना रसें बसि पान करत मन धीर। 
उरज करज" परसें हँसे रस बिबस बिसरि गये चीर।।७॥। 
इहि रसमत्त मगन भये मनमोहन मिथुनः किसोर। 
बिपुलबिनोदनि बरषहीं यहै रहनि निसि भोर।८॥ 
इहि सुबास रस परसहीं दिन दरसें केलि कलोल। 
सुनि दीन बचन आधीन के यों लीन भई बिनु मोल॥९॥ 


१. चन्द्रमा। २. हिय सुन्दर, मनोहर। ३.तांबूल, पान। ४. रंगे हुए; अनुरक्त हुए; मुग्ध हुए, लाल रंग से 
रंगे हुए। । ५. ; नाखून। ६. स्त्री, पुरुष का जोड़ा; संयोग। 

इनकें अंग संग को सुख को कहे अभिकृत! अभिसारः सिंगार। 
श्रीबिचित्रबिहारिनिदासि कें निरवधि? नित्यबिहार।।१०।।१६॥ 


श्रीस्वामी नागरीदेव जू कौ पद- 


खेलत आजु रसिकबर नवल कामिनी कंत। 
नव बन नव निकुंज नित्य नव आनंदहिं न अंत॥१॥ 
नव दुम बेलि केलि नव सुखद तरनिजा कूल। 
तहो भृंग बिहंग कुलाहला मत्त मुदित मन फूल॥२॥ 
पुहुप पराग पवन बहै बिलसत नाना रंग। 
नव अनुराग नई रति नवल सहचरी संग।।३॥ 
संच सप्त मधुरे सुर गावत सरस धमारि। 
घुनत स्रबन मन हरषित नेह नवल सुकुवारि।।४॥। 
स्याम रति सागर नागर नवल किसोर। 
मौज मनोज मनहीं मन उठत तरंग दुहुँ ओर।५॥ 
खेलत अति रस मेलत' रंगभरे सुखरासि। 
मदन मुदित दोऊ मिलि* करत परस्पर हासि॥६॥। 
भृकुटि कटाच्छेनि चितवत प्रिया अंचल की कोर। 
स्रवत सुधा. ससि मानों मोहन नेंन चकोर।७॥। 
रोम हरषि पुलकावलि बिहरत प्रेम गंभीर। 
गावत रीझि रिझावत सुधर सुरति मन धीर।।८॥ 
१. किया हुआ, सब प्रकार से:किया हुआ। २. प्रिय से मिलने के लिये जाना; संकेत स्थल; साथी; 


अनुचर; युद्ध। ३. जिसकी कोई सीमा न हो, अपार नि:सीम। “ पाठान्तर-झेलहीं। * मन 
` क्रीड॒हीं दोऊ। 

कबरी कुसुम केस कटि कसनि कंचुकी छूटि। 
सहज सुधा सुंदरबर पीवत अधर मधुर रस घूटि॥९॥ 
अंजन अधरनि पीक कपोलनि नखसिख चित्र बनाइ। 
अंग अरगजा स्त्रमजल मानों छिरकत छबि रही छाइ।॥।१०॥ 
रहसि रवन तन मन मिलि भये मत्त मगन मद मोद। 
तब श्रीहरिदासी सहचरी धाइ धरे दोऊ गोद॥११॥ 
जै श्री बिपुल बिहारिनिदासि दरसि सेवत नव नव भाइ। 
श्री नागरीदासि निरखि दम्पति छबि तोरति बलि जाइ।१२।१७। 


श्रीगुरुदेव जू कौ पद- राग-सूहौ बिलावल, ताल-रूपक,; धुनि-सुवरन डोल की 
नूपुर रव! स्त्रवन परी। सुनि स्यामहिं सुधि बिसरीः॥ 
बिसरी सबै सुधि सुनत स्यामहिं पीत बसन कहूँ खसेः। 
क मुरली मुकुट कहूँ हरि प्रान प्यारी में बसे॥१॥। 
° थकि" रहे तिहिं ठौर। स्त्रोता सुघर सिरमोर॥ 
स्रोता सुधर सिरमौर सुन्दर बिस्वमोहन मोहिये। 
सखी कछु आसक्ति सूचत बिबस ह्वै हरि सो हिये॥२॥ 
नित करत कुंज कोतूह `। मिलि सुखद समर” समूह।। 
मिलि सुखद समर समूह सुर सर स्याम यों मरमनि“ हयेः। 
देखि मुरलीधरन गति गर्व मुरली के गये॥३॥ 


१. ध्वनि, गुंजार। २. भूल गई। ३. खिसक गये, गिर गये। ४. हठ; धुन, रटन; हार, पराजय; 
जकना-भौंचक्का होना, स्तम्भित होना। ५. थकना-श्रम के कारण शिथिल होना, श्रांत होना, 
सुध-बुध भूल जाना, लुभा जाना; छकना। ६. लीला, कौतुक, तमाशा, उत्सव, हास्य-विनोद। 
५. स्मर, कामदेव; युद्ध, लड़ाई। ८.शरीर के नाजुक अंग, जीवन स्थान, संधि स्थान, हृदय। 
९. हने, बेधे। 

मोहन मुख मोन धरी। पुनि सुनिवे की साधः करी॥ 
करी साध सुनाइ प्यारी बहुरि चरन चपलः किये। 
सप्त सुर संगीत वारत रीझि पिय पद उर लिये।४॥ 
प्यारी पिय अंक भरे। आनंद आसू उमॅगि ढरे*॥ 
ढरे आनंद अस्ु* पिय के पलक सों पल ना लगें। 
पाइ सोभासिंधु तन मन मत्त सब जामिनि* जगे।।५।। 
माधुरी धर बर ब्योम'। रसधार बर्षत रोम॥ 
रोम रोम बसीकरन गुन प्रिया तन सेवत सदा। 
नव निकुंज बिहार राजत महामत्त मदन मदा°॥।६॥ 
ये नित्य कौतुकी कुंवरि* किसोर। जानत नहिं निसि गत भोर॥ 
भोर जानत नाहिं निसि गत नवल नव रुचि क्रीड़हीं। 
अनन्य श्रीहरिदासि अंग संग बिपुल“ प्रेमनि ब्रीड़हीं:।।७॥। 
ये बन बिहरन प्रेम प्रवीन। नागरी नेह नवीन॥ 
नागरी नेह नवीन छिन छिन या सुखे कासो कहों। 
महामधुरे रस उपासक स्वादभेदी! जो लहीं॥८॥ 
यह रस रसिकनि कौ रस सार। यह रस रूप बिसद!! बिहार॥। 
रस रूप बिसद बिहार जिनकें और सुन्यो न भावई। 
जै श्रीबरबिहारिनिदासि रसिकनि हरषि सुजस सुनावई।।९॥। 


* पाठान्तर- कुज। १. इच्छा, कामना। २. चंचल। ३. ढलके, बहे। ४. आँसू। ५. रात्रि, रात। 
६. आकाश; परम पद। ७. नशा; उन्माद; हर्ष; गर्व। ८. बड़ा; प्रचुर, अधिक, विस्तृत; रोमांच; 
श्रीस्वामी बीठलविपुलदेव जी। ९. लज्जित, संकुचित; नम्र-विनीत होते हैं। १०. रहस्य, मर्म, 
भेद जाननेवाला। ११. स्वच्छ, उज्ज्वल; सुन्दर; विस्तृत; नित्य। 

यह रस रसिकनि किये है निदान' । यह रस सुन्‌हु तजि अभिमान॥ 

अभिमान तजि भजि सुनहु प्रानी जन्म जन्म के स्त्रम मिटैं। 

प्रगट ललिता रूप श्रीहरिदास निज नामहिं रटैं।।१०।।१८॥ 
श्रीस्वामी ललितकिसोरीदेव जू कौ पद-राग-आसावरी, ताल-रूपक,; धुनि-निकुंज बिराजिये जू 

मिलि खेलनि कों चलि प्रीतम प्यारी जू। 

तन मन पीर उठी मनमथ की रोम रोम अकुलानी जू॥९१॥। 
रहसि बहसि हँसि हसि उर लटकि पुलकि पुलकि लपटानी जू। 
सुन्दर स्याम तमाल कनक की बेलि अंग अंग अरुझानी जू।।२॥। 
हाव भाव आलिंगन चुम्बन देति नही अधानी ज्‌। 
लेत अवलम्बः अंग मिलि संगम जल थल मिलि सुख मानी ज्‌॥३॥ 
भूषन बसन सुहाइ न परस्यो नैंन बॅन सिथिलानी जू। 
सुख सागर सूचत संजोगी सीतल सेज सुहानी जू।।४॥। 
पिय के अंक निसंक लाडली मोहन की सुखदानी जू्‌। 
निसि बासर कछु जात न जानें काम केलि रुचि मानी ज्‌।५॥ 
कबहुंक बदन निहारि बिलोकत बोलत मधुरी बानी जू। 
कबहुँक अंग संग मिलि बैठत बिहँसतः ज्यों घन दामिनी जू।।६॥ 
सखी सहेली सहचरि इह सुख निरखत निपट“ सबै सयानी जू। 
श्रोकिसोरीदासि रसिकनि की जीवन नित्यबिहार बखानी ज्‌।७।।१९॥ 
१. आदि कारण; कारण; निर्णय; अंत में, आखिर। २. आश्रय, सहारा, भरोसा; लकुट, छड़ी। 


३. मुसकराते हैं, बहस करते हैं; स्पर्धा होड़; वाद-विवाद; झगड़ा करते हैं। ४. एकदम, 
बिल्कुल, अत्यन्त। 

श्रीस्वामी नागरीदेव जू के पद-राग-काफी, ताल-धमारि,; धुनि-प्यारी जू हम तुम दोऊ; 
राग-बिहाग, ताल-धमारि 
श्रीवृन्दाबिपिन बिनोद मोद अति रति मन भाई। 
पुलिन नलिन नव रंग सुभग जमुना फिरि आई॥।।१॥। 
सारस हंस चकोर मोर नृत्तत गति माई। 
कमल कुंज कल्पद्ुम लपटि लता ललिताई॥२॥ 
चित्रित दल फल फूलनि पीत असित अरुनाई। 
बिबिध फूले फूल सा ति रितुः माधिवकाः मधु आई।।३॥। 
कू कोकिल कीर भीर भृंगनि गुंजाई। 
ध पवन शुज गवन भवन मन अति रुचिदाई।।४॥। 
बन बीथी' बिचित्र सुरंग अनंग चित्र चतुराई। 
रंगमहल मनिमय प्रतिबिंबित धर झाँई।७॥ 
कुसुमित बिमल बितान लाल मुक्तनि छबि छाई। 
अद्भुत सखी सुख सम्पति दम्पति देखि सिहाई।॥।६।। 
रतन खचित सारोट' सेज सौरभ सरसाई। 
बैठे निकुंज झरोखनि बिचित्र बनें बनराई।।७॥। 
छत्र चेँवर he सजैें सहचरि सुखदाई। 
ललितादिक झुंडनि झूमकि दै दुलराई।।८॥ 
एक: अरगजा ~ अबीर उड़ावति आई। 
एक बाजे बिबिध गावति सुरनि सुहाई।।९॥। 
एक गीत संगीत उघटत' सब्द सुनाई। 
तान में मान जानि अतिसै सुघराई॥।१०॥ 


१. बसंत ऋतु। २. एक लता। ३. पंक्ति, गली; माली। ४. चौकी; चौकी जैसा सिंहासन, सेज। 
५. एक झुंड। ६. भेद खोलती हैं; ताल देती हैं। 

225: 
रुख लै स्वास ही सेवत सखी करत बधाई। 
उड़त पराग रमि रागः सुरंग बढ़ाई।॥११॥ 
करत कुंज ककत ? प्रीतम प्रियहिं रिझाई। 
तब कहत प्रिया जू सों लाल ललित मुख करत बड़ाई।।१२॥ 
रीझि रसिक बीरी देत बसन भूषन पहिराई। 
दोऊ गुन रस रूप अनूप सकल अंग सुन्दरताई।।१३॥। 
प्रतिबिंबित बिबि बदन बिलोकत अति चपलाई। 
अंग अंग पुलकि ललकिः मन लालन लेत जँभाई।॥।१४॥। 
अति उदार सुर्कुवार त्रिषित आतुर अकुलाई। 
तब जानि बिबस मनमोहन मानिनि मृदु मुसिकाई।।१५॥। 
तब हसि कसि कामिनि कंत लटकि उर कंठ लगाई। 
दरसि परसि रस सरस अधरसुधा मधु प्याई।।१६।। 
मगन मन मुदित छबीली छबीले लाल लड़ाई। 
गए चिकुर चन्द्रिका छूटि कुसुम मनों मधुप उड़ाई।।१७॥ 
कहुँ अंजन कहु बंदन चंदन चित्र बनाई। 
इहि बिधि खेलें फाग सरस अनुराग सदाई।।१८॥ 
न जानत कुँवरि किसोर कित निसि नसि जाई। 
राग रंग अंग संग बिहरत अति सुख पाई।।१९॥ 
श्रीबिहारीबिहारिनिदासि सुखद संग सुरति सहाई। 
श्रीनागरीदासि निरखि छबि तृन तोरति बलि जाई॥।२०।।२०॥ 


* पाठान्तर-रंग। १.कौलुक, लीला; कुतूहल, उत्सुकता; कुतूहल जगानेवाली वस्तु; अचंभा तमाशा; 
त्यौहार,उत्सव,आनंद,हास्य-विनोद, हंसी-मजाक। २. बलवती इच्छा, गहरी लालसा, अत्यंत उमंग। 

राग-धनाश्री, पटदीप-होरी, ताल-धमारि,; धुनि-मेरी सहज रंगीली 

मेरे लाल लड़ेती रंग भरे मिलि खेलत छिन छिन होरी हो। 
सुरति रंग अंग अंग छिरकत नित नवल छबीली जोरी हो।।१॥। 
नव गुन रस रूप बिराजहीं कोककला अति जान। 
तान तरंगनि मन हरें मिलि गावत रसिक निधान” ॥।२॥। 
प्रेम उमॅगि चित चोंपः सों चितवत बिबिः मुख सुखरासि। 

कर कपोल परसें हँसे अंग अंग अनंग प्रकासि।३॥। 
पुलकि पुलकि प्रीतम प्यारी लीनें उर सों उर लाइ। 
महामाधुरी पान कें उपजत नव नव भाइ।।४॥ 
नवल निसंक अंक भरैं मन मगन भये चित चाइ। 
रस सागर नागर नवल क्रीडइत अति सुख पाइ।।५॥। 
तान तरंग मन भावती छबि उपजत रति दुहुँ कोद। 
रंग भीनें लीनें सहचरी संग बै बिचित्र बिनोद।६॥ 
नैन मेंन रंग रगमगेः मृदु बैंन सिथिल सुकुँवार। 
श्रीबिचित्र बिहारिनिदासि कें उर आनन्द करत बिहार।।७॥। 
सरस सुहागिनि सहचरि नागरी नवल किसोर। 
नित नव निकुंज सुख पुंज में मिलि बिलसत निसि भोर।।८।।२१। 


राग-सारंग-होरी, ताल-धमारि,; धुनि- श्रीगुरु कृपा जथामति 


महामत्त मनमोहनी मोहन खेलत हैं रस होरी हो। 
प्रेम सहित सेवत सब सम्पति लियें रुख सुख सोई सोरी हो।।१॥। 


° पाठान्तर-निदान। १. इच्छा, चाह; चाव; उमंग; बढ़ावा। २. दो, दोनों। ३. रंजित; रंगा 
हुआ; आनन्द-मग्न। 

सखी बाजे बिबिध बजावैं मधुरे सुर गावैं सहचरी चहुँ ओरी हो। 
सुक पिक भृंगनि राग रह्यो रमि सुर देत हैं मोरा मोरी हो॥२॥ 
मौज मनोजनि चोज लाडली लाल लेत चिते चित चोरी हो। 
सौरभ सरस अंग अंग अरगजा छिरकत छबि स्यामा गोरी हो॥।३॥ 
छन्द बन्दः तकत छबीले इत भामिनि भेद भृकुटी भरि भोरी हो। 
सुर स्वॉसनि कसत हसत कहि कहि रीझिि रीझि कहत हो हो होरी हो॥४॥ 
अंग संग सुरति हिंडोरें झूलत फूलत उर कर चिबुक टटोरी हो। 
अद्भुत रंग अनंग प्रेम रस बिहरत कुंवर किसोरी हो।॥। 
दोऊ लटपटात घूमत मद झूमत नेंननि नेह निहोरी* हो। 
मधु मकरन्द दुलहिनी दुलहु पीवत मुदित मधु? घोरी हो।।६॥ 
फूले बदन कमल लोचन मानों मधुप पराग प्रेम रंग रोरी हो। 
रगमगे बसन कसन कंचुकी छबि बिथुरी अलक कच डोरी हो।।७।। 
श्रीबिहारीबिहारिनिदासि सुखद रति बरनें ऐसो कवि को री हो। 
रहें मगन0 दासि श्रीनागरी नागर नव अविचल यह जोरी हो।८।२२। 
झूलत फूलत लाड़लि मिलि अंग संग सुरति हिंडोरैं। 
आभूषन बाजे बाजहीं मधुर मधुर सुर थोरे॥१॥ 
सप्त सुरनि राग रमि रह्यो गावें हंसें संग सहचरी चहुँ ओरैं। 
मदन मुदित मन मानिनी नव नेह सौं नवल निहोरैं।२॥ 


* पाठान्तर-नयौरी। ? अधर सुधारस। `° मगन रस। १. इच्छा; अभिप्राय; अभिलाषा; वश्यता; छल; 
धोखा; उपाय; मनोरथ; गुप्त; प्रसन्नता। २. बंद-बंधन; छंद-बंद-छल-बल, कपट; धोखा, छल। 

बचन रचन सुनि लाल* कें प्यारी मुसिकत हैं मुख मोरैं। 
दुलहु दुलहिनि लाइहीँ नव रंग अनंगनि रोरें!॥३॥ 
बिबि बिधु बदन बिलोकहीं रंगे लोचन ललित चकोरैं। 
भेन ललकि पलक न लगें यों हँसि हसि चिबुक टटोरैं।४॥। 
हाव भाव चित चोंप सौं कंचुकी छन्द बन्द छबि छोरेँ। 
छबि सों छेल छबि छिरकहीं अंग अरगजा रंग घोरैं।५।। 
मौज मनोजनि चोज सों छुटैं भृकुटी कटाच्छि झकोरैं। 
रीझि रसिक रस बस ब सौरभ रससिंधु हिलोरैं।।६॥। 
अधरसुधा मधु माधुरी पीयें जीयें मुख सों मुख जोरें। 
फूले अलि पराग अनुराग सों रति रगमगे हित चित चोरें।।७॥। 
{ बिहरत नवल निकुंज में राजें सुभग साँवल तन गोरें। 
श्रीबिहारिनिदासि लड़ावहीं भई बिपुल प्रेम मन भोरै।८॥। 
जै जै श्रीहरिदासि प्रताप तें सुख लह्मो सरस सिरमोरें। 
श्रीनागरीदासि बलि बलि हों तुम नित नवल किसोरे।९।।२३॥। 
राग-काफी, ताल-धमारि; धुनि-रसभीने बिहारी; राग-काफी,धनाश्री होरी (बना) ताल-धमारि 
लाल मनमोहिनी हो। 
काम कुंज कल कौतिकी मनमोहनी हो मनमोहन मन हरि लेत। 
अद्भुत रूप अनुपम छबि प्यारी पियहिं सहज सुख देत॥१॥। लाल०॥ 
केस कुसुम कबरी! लसें मोतिन मंग अभंग। 
अलक झलक स्त्रवननि खुभी बेंदी बिचित्र सुरंग।।२॥ 


* पाठान्तर-स्याम। * लाडिली। १. धूमधाम; चहल-पहल; आन्दोत्सव; समेटना; चयन करना। 
२. वेणी; चोटी। 

भूभंग तरङ्ग अनंग नचें ललित गति लोचन लोल। 
नासिका नथ निरखि कें ललित लाल लियें मोल।।३॥। 
अरुन अधर दुति दसन की चिवुक चारु स्याम बिन्दु। 


झलक कपोलनि छबि छई कोटि रवि इन्दु॥४॥ 
चित्रित चोली उर लसै कंठ जगमगति पोति। 
मृदु मनि लाल गुलाल की द्वै लर मोतिन जोति।५॥ 
बाहु बिचित्र बलय* लसें कृस कटि किंकिनि जाल। 
पग नूपुर मनि चूरा लसें गति मोहत? मत्त मराल॥।६॥ 
सारी सुवन! लहंगा लसे स्याम सुभग गोरे गात। 
निरखि नव नेन सिरात स्याम खेलन कों अकुलात।।७।। 
निरखि हरषि बरषत सुखे हंसि कसि काम किसोर। 
लाल उदित मदन मन मुदित ह्वै छुवें अंचल छबि छोर।।८॥। 
हसत लसत लाल रुख लियें कहत मधुर मृदु बेंन। 
बहुँसि* रहसि रस रंग बढ्यो सेन मेंन सुख चेंन।।९।। 
चारु चिते चित वित हरें मिलि अंग अंग सलोल। 
बिहरत भुज डाँड़ी गहें झूलें झूलें सुरति रंग हिंडोल॥१०॥ 
सौरभ सरस अंग अरगजा छिरकि मुख उरज सरोज। 
सत्रमजलकन छबि छीटैं फबी अंग मौज मनोजनि चोज॥।११॥ 
अंग अंग रति प्रेम सो मन तरंग झोंटा देति। 
रीझि बसन भूषन अलके छुटीं बारों मोती कुसुम समेति॥१२॥। 


*पाठान्तर-बलया। ? मोहन। * बिहँसि। १. पुष्प, फूल। 

उदार अधर मधु” माधुरी प्याइ पीवत कुंवरि किसोर। 
रस बस मत्त मगन भये नहिं जानत निसि भोर।।१३॥। 
कपोल पलक रंगे पीक सों अधर अंजन अनुराग। 
सुरति खेल अति रंग रह्यो सरस रस फाग सुहाग।।१४॥। 
सेवत सुख रुख सहचरी ललित जे श्रीहरिदासि। 
श्रीबिहारीबिहारिनिदासि अंग संग फूलत बलि नागरीदासि।१५।२४। 


छबीली नागरी हो। 
सारी सुमन सीस फूल राजैं मोतिन मंग सुरंग। 
कबरी कुसुम करन फुल झलमलें अंग अंग॥।१॥। 
आनन अलकावली बेंदी भृकुटी भाल। 
अरुन अधर दसननि दुति लोचन लोल बिसाल॥२॥। 
नासा मनि चिबुक चारु कंठ जंगाली! पोति। 
कुच कमल कंचुकी चित्रित हवै लर मोतिन जोति॥३॥ 
बाहु बलय लहेगा लसैं कटि नूपुर रव जु रसाल। 
लटकि चली पग प्रेम प्रिया मोहे? मत्त मराल॥।४॥ 
बैठी सौरभ सुख सेज पर पोषति प्रिय प्रान। 
रॉम रोम सींचत रसे दै अधरामृत पान।५॥। 
हंसत लसत प्रेम मुदित उदित अति उदार। 
परसि सरस सुरति रंग बर बिचित्र बिहार।।६॥ 
अंग अंग माधुरी तरंग सुंदरी सुकुँवारि। 
अद्भुत मौजनि चोज रहत नित नागर नैंन निहारि।७॥ 
* पाठान्तर-मृदु। ° मोहन। १. तृतिया, नीला थोथा; नीली। 

श्रीकुंजबिहारी बिहारिनिदासि सुप्रेम प्रकासि। 

नव नव रति रंग महल सेवैं श्रीनागरीदासि।८॥।२५।। 
श्रीस्वामी भगवतरसिकदेव जू कौ पद- राग-काफी धमारि,; टोड़ी अहीर भैरों, धमारि 
अद्‌भुत रस की खानि सदा सुखदानि बिहारिनि रानी। 
जीवन मूरि बिहारी कौ धन वृन्दाबन रजधानी॥।१॥। 
आदि न अन्त सनातन अविचल सहज सुभाव सुमानी। 
नागर अति सुकुमार नवल नित रसिकसिरोमनि जानी॥।२॥ 
कोक कला संगीत लाल कों सिखवति गति रस सानी। 
रूप बयस गुन की मरयादा पटतर कों नहिं आनी॥३॥ 
सेष गिरीस मेरु मन्दर हिम कंदर में तप ठानी। 
ग्रीवो सींव सकल सोभा की गोत कपोत उड़ानी।॥।४।। 
मेचक चिकुर सुचारु नीलमनि नीरद छबि न तुलानी। 
बेनी बनक बिसाल व्याल अलकावलि अलि अलगानी।५॥। 
भृकुटी कुटिल बिलोकि काम कोदंड खंड भयौ मानी। 
स्रवन स्त्रवन सुनि गमन गगन में मगन भई ससि रानी।॥।६॥ 
बदनचन्द्र कों देखि सुधाकर घटत बढ़त भय मानी। 
खंजन कंज मीन मृग नेंननि सकुचि दुरे बन पानी।।७॥ 
नासा निरखि सुमन तिल सूखौ कीर पीर उर आनी। 
ललित कपोल गोल दरपन मन भये मधूक मलानी॥।८॥। 
अधरबिम्ब दाड्मि दसननि दुति कुंदकली कुम्हिलानी। 
बचन रचन मुसिक्यानि कोकिला दामिनि घन लपटानी।।९॥ 

चिबुक चखोंडा चारु बिराजत गुदना गंड गुमानी। 
रस सिंगार रह्यो रजनी में मानस मदन महानी।।१०॥। 
कम्बु कंठ की रेख देखि त्रे करत समुद तनु हानी। 
चक्रवाक श्रीफल उरोज तरु सर सेवत बिलखानी॥।११॥। 
बाहु मृनाल भोग भोगी के अंगुल मूँग मुरझानी। 
अतिसय भीति अभीत न अबलों बिबरनि पंक परानी॥।१२॥। 
चलदल उदर त्रिवेनी त्रिवली तलफत समुद समानी। 
नाभि गंभीर सभोंरि* सुधासर कियो पताल पयानी॥१३॥ 
बिपुल नितम्ब चक्र रति रथ के पृष्ट पट्रिका भानी। 
चाल मराल द्विरद केहरि कटि अटवी अटत अमानी॥।१४॥। 
जंघा कदलि देख कम्पे अति गुल्फ गुलाब गलानी। 
चरन अरुन तल ललित दिवाकर भ्रमत स्त्रमित हत मानी॥१५॥ 
कंचन तनु लजि परत अग्नि में नख नछत्र नभ थानी। 
उमा रमा रति सची सरस्वती सहित सुहाग बिकानी।।१६।। 
सुरतरु कामधेनु चिंतामनि वारि दिये देव दानी। 
अष्टसिद्धि नवनिद्धि बापुरी कौन करे सनमानी।।१७॥। 
षटरितु बारह मास रेनदिन रहत एकरस सानी। 
सेवत स्याम सकाम स्वामिनी स्यामा नेह निधानी॥।१८।। 
सब ऐस्वर्य छिपाइ पाँइ परि दीन भयो अभिमानी। 
प्रगट कियो माधुर्य मधुर रस रसिकनरेस निसानी।।१९॥। 


* पाठान्तर सभीर। 

नेति नेति निगमागम गावत पावत नहिं बुधि बानी। 

श्रीभगवतरसिक रसिक सखियनि संग अखियाँ निरखि सिरानी।२०।२६। 
श्रीस्वामी ललितकिसोरीदेव जू के पद- राग-बिलावल, ताल-धमारि 

बदन इन्दु दोऊ रूप सुधा में नेंन चकोर। 

पीवत तृपति होत नहिं प्रीतम सद! जोवन रति जोर॥।१॥ 
निरखि निरखि आनन्द रस बरषत हरषत हियें हिलोर। 
नीबी? नाभि निरखि पिय आतुर चातुर उरसनिः फेरत मोर।२॥ 
स्वामिनी देखि मन्द मुसिकानी मोरि नेंन की कोर। 
भौंहनि मान देखि पिय उरपे कर जोरि चरन की ओर॥।३॥ 
करुनासिन्धु उदार लाडली भुज भरि कसे किसोर। 
कदली ज॑ंघ मध्य सुख आसन बिह॑सत तडिति मंद घन घोर।।४॥ 
अंजन अधर पीक नेंननि में मानों चोबा कुमकुम बोर। 
गंडनि* खंड" रदनिः छबि राजें मदन बिनोद मोद की ओर।।५॥। 
रतिपति मिले रूप को बरने चित्र बिचित्र हरत चित चोर। 
श्रोललितकिसोरी अद्भुत जोरी अचल बिहार रंगे निसि भोर।६।२७। 
राग-मल्हार, ताल-तिताल 
जुगल बिहार किसोर किसोरी। श्री वृन्दाबन नित्य ही जोरी॥ 
ललित भाव में निसिदिन रहैं। हसि हँसि कें दोउ बातें कहें॥१॥। 
हमको है हरिदासी प्यारी। तन मन बचननि अति हितकारी। 
जो याहि रुचे सोई अब कीजै। याको सुख याही कौं दीजै।।२॥। 


१. सद्य, तुरन्त, ताजा, नया। २. लहंगे के नेफे की डोरी, नाड़ा। ३. खोंसा जानेवाला अंचल का 
छोर; खोंसनी। ४. गालों। ५. भाग; चिह्व। ६. दाँतों। 


इळकळकककळळककककककककक्ककक्क्ककककककककककककककककक 
यह तौ हम हमही यह आहि। याकी पटतर दीजै काहि॥ 
यहै बात निजु हिय में धारैं। अंग संग नित्य बिहार बिहारें।३॥। 
कृपा दृष्टि जब प्रिया निहारैं। रीझि रीझिि पिय प्राननि वारें।। 
उमँगि उमँगि अंकों भरि लेहीं। रोम रोम सचु पावैं जेहीं।४॥ 
महा मत्त उनमत्त छबीले। कुंज महल राजै गरबीले।। 
काम केलि रस भोये रहहीं। श्रोललितकिसोरी यह सुख लहहीं५।२८। 
श्रीस्वामी भगवतरसिकदेवजू के पद- राग-सिहानौ, कान्हरौ-खम्माच, ताल-झप; राग-जैजैवंती 
आजु तो छबीली राधे रस भरी डोलहीं। 
साँवरे पिया के संग भीजी है मदन रंग 
मोद की उमंग अंग गुन गथ! खोलहीं।। 
जैसें दामिनी घन माहीं ऐसें भामिनी तन माहीं 
लखि आपनी परछाहीं हसि हसि बोलहीं।। 
भगवत लालबिहारी पाई है कहाँ बर नारी 
गुन रूप बैस हमारी करत कलोलहीं।।१४।।२९॥ 


प्यारी जू की सहज अटपटी बोलनि। 
हो पिय तुम उर बसी कौन तिय पहिरै नील निचोलनि।॥१॥ 
हमहूँ तें गुन रूप आगरी पाई कहाँ बिन मोलनि। 
बड़े बड़े नेंन अरुन कजरारे विथुरी अलक कपोलनि॥।२॥ 
सत्रम जल बूँद मनोहर मुख पर लसत उरज नख छोलनिः। 
उमॅगि उमॅगि सन्मुख आवति मनभावति करति कलोलनि।।३॥ 
१.सम्पत्ति, पूँजी, धन। २. क्षत चिह्व। 

कुकककककक कक कक कक कक कफ कक कक क कक कक कफ कक कककककककककक 
रति के चिह्न देखियत अंग अंग रंजित अधर तमोलनि। 
भगवतरसिक कहो तुम साँची नाहिं करों अनबोलनि।।४।।३०॥ 
श्रीस्वामी ललितकिसोरीदेव जू के पद- 
माई आजु तो बिराजें बर सुन्दर बिहारी जू। 
निरखत नेंन जियें प्रेम रस पान किथें 
बिलसत चित दियें अति हितकारी जू्‌॥ 
रीझि रीझि अंक भरें प्राननि सों प्रान अरें 
सुख को समूह धरें” परम उदारी जू। 
ललित आनन्द पाइ मिलै दोऊ इक भाइ 
छिन छिन बाढै चाइ! रूप की उज्यारी ज्‌॥३१॥ 
प्रिया जू की चितवनि प्रेम की सुधारी है। 
चितवत चित्त हरें प्राननि आनन्द करैं 
ताही रंग भए आली देह सुधि हारी है॥ 
लपटि महा रस बेलि ललित सुखद झेली 
बिबस बिहार बाढ्यौ रूप एक सारी है। 
नवल निकुंज दोऊ जानत न कौन कोऊ 
दासी हरि सावधान रीझि रीझि वारी है॥३२॥ 
० आनन्द चन्द। जिनकी कृपा सदा आनन्द। 
जामें बिहरें प्रिया लाल कन्त। प्रेम मगन भये खेलें बसन्त।।१॥। 


पाठान्तर-ढरैं। १. चाय, चाउ, चाव-तीब्र इच्छा, चाह; शौक, प्रेम, अनुराग, उमग, उत्साह। 

रसिक सिरोमनि बाल प्रवीन। छिन छिन अद्भुत रूप नबीन। 
तन मन बचननि प्रीतम लीन। सबबिधि सब सुख तिनकों दीन।२। 
श्रीहरिदासी को जस गाबे। सोई इनकों निज करि पावे॥ 
श्रीललितकिसोरी लाड़ लड़ावे। कुंजबिहारिनि के मन भावे।३।३३। 
जय जय श्रीहरिदासि रंगीली की। 
जिनके बल बिहरत दोउ प्रीतम अद्‌भुत छेल छबीली की॥ 
जिनकी हँसनि कुँवरि कौं मोहे सदा रहत गरबीली की। 
श्रीललितकिसोरी की निजु जीवनि याही रस अरबीली! की॥३४॥ 
श्रीस्वामी नरहरिदेव जू कौ पद- 
सखी आज बने पिय सांवरे। 
रूप अनूप अधिक छबि राजत कुटिल केस मनों भाँवरे। 
टेढ़ी पाग ग्रीवा कटि टेढ़ी चितवनि की बलि जाँवरे। 
श्रीनरहरिदासि पिय की छबि निरखत प्यारी रूप समाँवरे।।३५॥ 
श्रीस्वामी रसिकदेव जू कौ पद- 
प्यारी जू तैं मोहिं मोल लियो। 
तेरी कृपा (तें) मदन दल जीत्यो तेरो जिवायो जियो॥ 
उमड़ी सैन महा मन्मथ की ते अधरामृत दियौ। 
श्रीरसिकबिहारी कहत दीन ह्वै धनि स्यामा कौ हियो।।३६॥ 
श्रीस्वामी ललितकिसोरीदेव जू के पद- 
जै जे जे श्रीनिधिबन राज। 
गोरस्याम कों अति सुखदाई सब बिधि करत टुहुँनि के काज॥ 


१. निरंकुश, गर्वयुक्त, अड़ियल, अड़नेवाली। 

महारूप रसरासि छबीले अद्भुत जामें प्रेम समाज। 
श्रीकुंजबिहारिनि ललित रसिकबर तुमहीं कों है हमरी लाज॥।३७॥ 


श्रीनिधिबनराज की जै रहिये। 
जामें नित्यब्रिहार निरंतर काम कहानी कहिये।। 
श्रीहरिदास सुभायक" अंग संग और कहा हमें चहिये। 
श्रीकुंजबिहारिनि प्रानपियारी? उमँगि उमँगि दुलरैये॥३८॥ 
हमारो महल सदा सुखदाई। 
प्रियालाल कों रंग बढ़ावत छिन छिन प्रीति सवाई।। 
छलकत छींट परी आनंद की ब्रज में नाहिं समाई। 
यह गुप्त रीति हरिदास प्रगट करी रसिकनि के मन भाई।।३९॥ 


परसाद बिहारिनि रानी को। 
अति आनंद बढ़े छिन ही छिन महाप्रेम वानी को 
जाकी सोभा कहत न आवै अद्भुत रूप १ कौ। 
श्रीललितकिसोरी लाइ लड्डावति अति जाननिमनि जानी कौ।४०। 


सरि कौन करै मेरी प्यारी की। 
जाकौ रूप रूप कौं मोहै पलक न लगै बिहारी की॥ 
अद्भुत प्रीति” देखेँ बनि आवै तन मन अति हितकारी की। 
श्रोकुंजबिहारिनि ललित लाड़िली जीवनि प्रान हमारी की।।४१॥। 


नमो नमो जै श्रीवृन्दाबन रस बरषत घन घोरी। 
नमो नमो जै कुंजमहल नित नमो नमो जामें सुख होरी॥ 


पाठान्तर-सहायक। ?ललित लाड़िली। * छबि। १. नम्र, विनयशील; निमान-जलाशय, सरोवर। 

नमो नमो जे कुंजबिहारिनि नमो नमो प्रीतम चित चोरी। 
नमो नमो जे श्रीहरिदासी नमो नमो इनही की जोरी॥४२॥। 
श्रीस्वामी नागरीदेव जू के पद- 
जै जे श्रीवृन्दाबन सुखदाई। 

ललित लता झूमी द्रुम बेली मनिमय रज कूर्पर सुहाई।। 
त्रिबिध पवन मन भवन मधुप कूजत पंछी जमुना रस छाई। 
कुंजमहल कुसुमित" सिज्या पर बिहरत कुंवर कुवरि सुखदाई। 
श्रीललितादिक निरखति हरषति नित जै जै श्रीवृन्दाबन सुखदाई।४३। 

अदभुत बिबिध भाँति बन राजें। 
बिमल कमल कर्पूर पुलिन रज सेवत जल जमुना जुगराजें। 
मुदुमनि भूमि खचित कंचनमय मनसिज सुमन सेज* सुख साजें॥ 
नव निकुंज बिहरत दोउ प्रीतम श्रीनागरीदासि सहचरिन समाजैं। 
भृंग बिहंग सरस सौरभता अद्भुत बिबिध भाँति बन राजैं॥।४४॥। 


श्रीस्वामी ललितकिसोरीदेव जू के पद- 
एरी मेरो वृन्दाबन जूजघान । 
प्रिया लाल कों लाइ लड़ावत सब पूरन काम।। 


महा प्रेम सोभा को सागर रोम रोम अभिराम। 
श्रीललित रसिकबर जू की जीवनि कुंजकेलि बिश्राम।४५॥। 
जै जे श्रीबनराज हमारे। 
जिनकी कृपा बिहार बिलोक्यो श्रीहरिदास सम्हारे।। 
* पाठान्तर-कुसुमनि। * सैंननि। 


बिसिष्ट पद ३०१ 
000 9 


छिन छिन नई नई प्रीति प्रिया की प्राननि हूँ तें प्यारे। 
श्रीरसिकसखी अंग संग सहजही कबहूँ होत न न्यारे।४६। 
माई धामिनि कौ धामी धाम धाम वृन्दाबन हैं। 
प्रियालाल रंगभरे राजें सदाई जहाँ 
एक जिय एक प्रान एक तन मन हैं। 
महारूप रस रास सुख के* बिलास दोऊ 
मिले रस सिंधु आनंद के घन हैं। 
ललित हिये में आई लालन की भई भाई 
रोम रोम फूले ऐसे पाये रंक धन हैं॥४७॥ 


जे जे श्रीवृन्दाबन चंद। 
महारूप सुखरासि छबीले नित ही? बिहरत आनंद कंद।। 

_ जामें बसि जे अनत देत मन तेई हैं अति ही मति मंद। 
रसिक सिरोमनि श्रीहरिदासी कीनें सहज प्रेम के फंद।।४८॥ 
अनन्यनि कौ धन कुंजबिहारी। 
श्रीहरिदास प्रेम रस सागर सोभित अंग संग प्रीतम प्यारी। 
श्रीबिपुलबिहारिनिदास प्रगट नित सरसदास सुख की बरषा री। 
श्रीनागरी नरहरि रसिक कुल मंडल जीवन प्रान सुकेलि हमारी।४९। 
भजि मन श्रीस्वामी हरिदास। 

रसिकसिरोमनि आनंद की निधि कुंजमहल में बास॥ 


* पाठान्तर-केलि। ? जहाँ। 

निरखें कुंज केलि माधुरी सदा पियारी पास। 
श्रीललितकिसोरी परम लाडली बिलसत प्रेम बिलास।।५०॥। 
श्रीगुरुदेव जू के पद- 
को सरि करे हमारी राधा। 

जद्यपि नाम महातम सेवत और बैस या रस में बाधा॥ 
अंग संग नवल किसोरकिसोरी एक बैस रससिंधु अगाधा। 
जागत अनुरागत निसिबासर लगत न नेंन निमेष न आधा॥ 
नित्यबिहार अधार हमारें एक प्रेम निज नाम अराधा। 
श्रीबिहारीदास हरिदास बिपुल बल 

सब अभिलाष मिली सुख साधा।।५१॥। 


जै श्रीवृन्दाबन घन नव निकुंज में संतत सहज बिराजत जोरी। 
अति अगाध महिमा रस जिनको सो पेयत इक कृपा किसोरी॥ 
सुक नारद से भक्त मुक्त सनकादिक सुहृदनि हूँ तें चोरी। 
श्रीबिहारीदास जस कहैं कहाँ लों रसना सहस तऊ मति थोरी ६२। 
कहत स्याम स्यामा सों मोको दरसन देत रहौ जू। 
अंचल अलक पलक सु निरंतर यह संकोच सही जू॥ 
यह बिनती मानिये स्रवन सुनि नाहिंन बचन कही जू। 
श्रीबिहारिनिदासि कहत रुख लिये यह सुख सहज लही जू॥५३॥ 
श्रीस्वामी सरसदेव जू के सवैया 

जै जे श्रीनागरीदासि कौं सेऊं।। 
अति दुर्लभ सार बिहार गह्यौ जु लह्यो नहिं नारद बेद न भेऊं। 
जा रस कीं बस नाँहिं रमापति पावें नहीं सनकादिक तेऊँ।। 

ता रस की अधिकारिनि जानि त 
श्रीबिहारिनिदासि की दासि सु लेऊ॥ 
सरस परस को स्वाद कहें डु सुनि है 
जै जै श्रीनागरीदासि कों सेॐ।५४॥ 
माया महामद मोह बिषे लियें लोभ की लाठ फिरै अररानी। 
कहूँ धीरज धर्म बिवेक रह्मौ नहिं मारि किये सब कीच की घानी॥ 
जीव सु रंक कहा बपुरा सुक सनकादिक नारद हूँ भै मानी। 
सरस सु दासि गरीब भलें लियें 
राखि कृपा करि कुंज की रानी।५५॥ 
श्रीस्वामी ललितकिसोरीदेव जू के पद- 
रस में रस पियें कुंजबिहारी। 
रस की बात घात पुनि रस की रस ही सों रस दृष्टि निहारी।। 
रस की प्रीति रीति सब रस की रस ही उमेंगत सहज हिया री। 
रस की सखी रसिक हरिदासी रस 
भयो ललितप्रिये उर हारी।॥५६॥। 
हमारे धन वृन्दाबन प्यारी। 
खरचत खात घटे नहिं कन ना बाढ़त 
छिन अति अधिकारी॥ 
ताही को अभिमान सदाई ताही बल बस कुरो बिहारी। 
श्रीहरिदासी रसिकसिरोमनि प्रान प्रान मिलि कीनी यारी।५७॥ 
राख्यो लाड़ बिहारिनि रानी। 
जोई* रुचै करे पुनि सोई क्यों न करै लालै सुखदानी॥ 


* पाठान्तर-जोई-जोई। 

कुंजमहल को राजतिलक दियो महाप्रेम अति रस में सानी। 
बार बार हँसि कहत लाड़िली ललितकिसोरी मो मन मानी।।५८।। 
श्रीहरिदास सरन जे आये। 
कुंजबिहारी” ललित लाड़ििले* अपने जानि निकट बैठाये।। 
कुंजकेलि निरखें निसिबासर अति आनंद हिये में छाये। 
दासिबिहारिनि सब सुखरासी प्रानप्रिये हंसि कंठ लगाये।५९॥ 
श्रीस्वामी भगवतरसिकदेव जू के पद- 
हमारी जीवन जुगलकिसोर। 
कुंजबिहारिनि कुंजबिहारी नित नव जोवन जोर॥ 
भूलि न जाऊं पलक कहूँ इत उत रहों निरतंर पासा। 
दंपति संपति दिन दुलराऊं और न दूजी आसा॥ 
रूपमाधुरी दूगनि पियाऊ स्त्रवन रसीली बानी। 
अंग संग उद्गार! नासिका तीनों ताप सिरानी।। 
असनः करों उच्छिष्टः दुहुँनि कौ बसन उतारें। 
श्रीभगवतरसिक मनाय लाडली i जात दृग तारे।६०॥ 
हमारी संपति दंपति केलि। 
दिन दिन बढ़त घटत नहिं कबहूँ सुखसागर की रेलिः।। 
अतुलित अमित अनूपम अद्भुत रस की ठेलाठेलि। 
श्रीभगवतरसिक दूगनि में दीनी स्यामास्याम सकेलि“।।६१॥। 


* पाठान्तर-कुंजबिहारिनि। *लाड़िली। १. भीतर से बाहर निकली हुई; प्रगट हुई। २. भोजन। 
३. जूँठा, प्रसाद। ४. प्रवाह; अधिकता; समूह, पंक्ति; धावा, आक्रमण। ५. समेटकर, एकत्रकर। 

मेरी महारानी श्रीराधा रानी। 
जाके बल में सब सों तोरी लोक बेद कुल कानी॥। 
प्रानजीवन धन लालबिहारी को वारि पियत नित पानी। 
श्रीभगवतरसिक सहायक सब दिन सर्वोपरि सुखदानी।॥६२॥। 


सब सुख सदन बदन तुव राधे। 
उपमा कमल ससी नहीं पावत भीत मान अपराधे॥ 
मृदु मुसक्यानि हरत मन नैंननि बंक बिलोकनि ही दृग आधे। 
लेत बलाय दुहू कर भगवत रसिकसिरोमनि गुननि अगाधे।।६३॥। 


जावक जुत जुग चरन लली के। 
अद्‌भुत अमल अनूप दिवाकर मोहन मानस कंज कली के॥ 
मंजुल मृदुल मनोहर सुखनिधि सुभग सिंगार निकुंज गली के। 
सुरतरु कामधेनु चिंतामनि भगवतरसिक अनन्य अली के।।६४।। 
तुव मुख चंद चकोर ये नेना। 
अति आरत अनुरागी लंपट भ गति पल हूं लगे ना॥ 
अरबरात मिलिवे कौं निसदिन रहत मनों कबहूं मिले ना। 
श्रीभगवतरसिक रसिक की बातें 
रसिक बिना कोउ समुझि सके ना॥।६५॥ 


सोभा सिंधु निधुबन और। 
निरखि नख सिख माधुरी मंजुल महल की पोर॥ 
करत सब रस बारता बाँके रसिक सिरमौर। 
भाँवती भगवतअली लीनें भुजनि भरि दोर॥।६६॥ 


कुकककककककककककककककककककाककककककाककककककाङकककककक 
हैं हम रसिक अनन्य प्रिया पिय कुंजमहल के बासी। 

नई नई केलि बिलोकें छिन छिन रति बिपरीत उपासी॥। 
बीरी बसन सुगंध आरसी रुख ले करत खवासी। 

देत प्रसाद प्रेम सों हसि हसि कहि कहि भगवतदासी।।६७॥। 
श्रीस्वामी रूपसखी जू के पद- 

बंदे श्रीवृन्दाबन की भूमि। 

ललित लतनि कुंदनमनि खाची बेलि द्ुमनि रहीं झूमि॥ 
केलि निकुंज नागरी नागर बदनचंद कों चूमि। 
श्रीरसिक रूप दंपति छबि संपति सुरंग रंग अलि घूमि॥६८॥। 


कीजै रंगमहल की दासी। 
स्यामा स्याम केलि अवलोको श्रीहरिदासी पासी।। 
बिबिध बिहार सार सुख सजनी बिपुल बिहारिनि आसी। 
सरस नागरी नरहरि रसिका ललित सु चरन उपासी॥ 
वृन्दाबन की सहज माधुरी श्रीस्वामी परकासी। 
रूप अनूप निरखि छबि अद्भुत महामधुर मृदु हासी।।६९॥ 
श्रीस्वामी रूपसखी जू के पद- 

भाग बड़ौ वृन्दाबन पायो। 
जा रज को सुर नर मुनि बंछित बिधि संकर सिर नायौ।। 
बहुतक जुग या रज बिनु बीते जन्म जन्म डहकायो। 
सो रज अब कृपा करि दीनी अभय निसान बजायो॥ 
आइ मिल्यो परिवार आपनो हरि हँसि कंठ लगायौ। 
स्यामा स्याम जू बिहरत दोऊ सखी समाज मिलायो॥। 

सोक संताप करो मति कोई दाव भलो बनि आयो। 
श्रीरसिकबिहारी की गति पाई धनि धनि लोक कहायो।॥७०॥। 
श्रीस्वामी ललितकिसोरीदेव जू के पद- 
में तो हरिदास नाम रंग राता। 
नख सिख लों गुन गन आलिंकृत कियो सिंगार सु गाता॥ 
जगमग जगमग चहू ऽ हं ओर होइ निरखि न रसिक अघाता। 
श्रीललितकिसोरी रुचि पहिरायो 
संत सजातिन कों सुखदाता।।७१॥ 
मोहिं भरोसो स्वामी जी को। 
करिहें अपनों आप बरोबरि प्रान अधार है पीकौ।। 
बिषे बासना जारि खेह!ः करि उपजैहैं हित नीकौ। 
श्रीरसिकबिहारी बिहारिनि तन मन और लगे सब फीकौ।।७२॥। 


श्रीहरिदास हमारे प्रान। 
कुंज केलि रस रूप माधुरी बरषत रसिक सुजान।। 
महामत्त उनमत्त छबीली करत मधुर कल गान। 
दासि बिहारिनि सहज लाडली जीवन यही निदान।।७३॥ 


a कुंजबिहारी। 
जो कछु करो रुचे सो मोहिं तुम तो अति हितकारी॥। 
अंग संग केलि निरन्तर बिहरत यहै बात उर धारी। 
श्रीललितकिसोरी श्रीहरिदासी छिन हूँ होत न न्यारी।७४॥ 


१. राख, भस्म। 

सुनो रसिक हरिदास बिहारी। 
भूलें देह क निज oh हँसि हँसि ar 3: :50004 धारी।॥। 
वा सम ओर दूजो नहिं कोई तन मन बचननि अति हितकारी। 
की निजु जीवनि 
| कुंजबिहारिनि प्राननि प्यारी।।७५॥ 
प्रिया (जू) कहा करें मन बस नाहीं। 
करनी कळू बनें नहिं मोपे मन बच क्रम सब अवगाहीं!॥। 
एक उपाय एही है स्वामिनी अपनी जानि गहो बाँहीं। 
श्रीहरिदासी रसिक आनन्द बिन ओर ठोर हमकों नाहीं।७६॥ 
लड़ैती जू अब तो बिलम्ब न कीजे। 
लीजै बेगि बुलाय पियारी छिन छिन यह तन छीजे॥ 
तुमहीं मिले परम सुख उपजे तुमहिं निरखि कें जीजे। 
श्रोहरिदासी रसिक केलि मिलि महा प्रेम रस पीजे।।७७॥ 
महा सुख प्रिया नाम अधार। 
अति आनन्द रूप निधि रस निधि सकल सार कौ सार॥ 
जाकी रसना भूलि ह निकसै होइ प्रिया उहार। 
श्रीललित रसिकबर की निजु 
जीवनि अद्भुत नित्य बिहार।।७८॥ 
रसिकबर हरि सुमिरै बड़भागी। 
हरि ही कहें सुनें अरु हरि ही हरि ही सों लो लागी॥ 


१. छान-बीनकर देख लिया; भीतर पैठकर, थाह लेकर, डुबकी लगाकर देख लिया। 

हरि ही कों नित लाड़ लड़ावत हरि ही के अनुरागी। 
श्रीहरि हरि हैं ललितकिसोरी काम केलि रस पागी।७९॥ 


जे जै जे हरिदासि पियारी। 
जे जे कुंजबिहारी लाडिलो जे जे जे यह प्रीति तिहारी॥ 
जे जै रंग बढ़त छिन ही छिन जे जे सोभा सिंधु अपारी। 
जै जै रसिक सखी की जीवन जे जे केलि महा सुखकारी।८०॥ 


जै जै कुंजबिहारिनि रानी। 
जे जे नवल लाडिलो प्रीतम जै जै केलि महा कल ठानी॥ 
जै जे श्री हरिदासि रसिकबर प्रिया प्रेम के सब सुख दानी। 
जै जै दासिबिहारिनि अंग संग 
निसिदिन निरखत काम कहानी।।८१॥ 
जै जे नित्य किसोरी बाला। 
जै जे ललित लड़ावति निसिदिन जै जै बिलसत तन मन लाला॥ 
जै कुंज महल सुखरासी जै जै सेज परे जाके पाला। 
जै जै निधिबन राज रंगीले जै जै रसिक निहाल निहाला॥८२॥। 
जै जै बिपिन बिहारी जू। 
तन मन बिलसत अति सुखरासी रोम रोम हितकारी जू॥ 
अति आनन्द भरी रसमाती* छिन हूँ होति न न्यारी ज्‌। 
श्रीललितकिसोरी की निजु जीवनि 
कुजबिहारिनि प्यारी जू्‌॥८३॥ 


* पाठान्तर-श्रीस्यामा। 

साचे मीत बिहारी पाये। 
जबही तें वे तब ही तें हम करत सु मन के भाये॥ 
लियें सुभाव रहत निसि बासर अति आनन्द बढ़ाये। 
श्रीहरिदासी रसिकसिरोमनि हँसि हसि कंठ लगाये।।८४॥। 


सुखरासि हमारी प्यारी जू। 
अति आनन्द भरी रस माती रोम रोम हितकारी जू॥ 
छिन छिन प्रीति नई नई उपजति जीवनि जिय जियारी ज्‌। 
श्रीललितकिसोरी के हित बिहरत छिनहूं होति न न्यारी जू्‌॥८५॥ 
रूपरासि सुखरासि किसोरी। 
अति आनन्द की दानि सुभाइक देति लाल कों प्रीति न थोरी॥ 
महा प्रेम भरि रसिक सिरोमनि तेसीये तेसी मिली भली जोरी। 
श्रीहरिदासी की निजु जीवनि 
कुंजबिहारिनि चित की चोरी।८६॥। 
बात की बात बिहारिये जानें। 
ज्यों ज्यों होत रूखाई ह्या त्यों त्यों अति अति ही हित मानें।। 
छिन छिन प्रति आराधन करि करि अद्भुत रस रस ही में सानें। 
श्रीललितकिसोरी रसिकसिरोमनि 
परम प्रवीन रीझि उर आनें।।८७।। 
लड़ेती जू की बात लड़ेती ये जानें। 
तन मन मिले मिलन की आसा लालन होत अघानें।। 

जिहिं जिहिं भाँति महासुख पावै सोई सोई बातें ठानें। 
श्रीहरिदासी रंग बढ़ावति अति जाननि मनि जानें।८८॥। 
प्रीति की रीति रंगीलीये जानें। 
लियें रहत हित नित्य ललित कौ तन मन धन इनही को मानें। 
तेसीये ललित महा सुख दैनी* अद्भुत रूप रंग रस सानें। 
और न इन्हें सुहाइ रसिक कों आनन्द केलि सहज ही आनें।८९॥ 
बिहारिनि रंग भरी मुसिक्याइ। 
अति आनन्द रूप रस माती फूली अंग न माइ॥ 
जानि महा हित नित्य लाड्िलि उमॅगि उठे अकुलाइ। 
श्रीहरिदासी रसिक सिरोमनि तन मन हियो सिराइ।।९०॥। 


बिहारिनि रंग भरी मुसिक्यानि। 
उत तें उमॅगि उठी* लखि लालन के अद्भुत रस की खानि॥ 
परम उदार प्रवीन रसिक बर अति जाननि मनि जानि। 
राखे कंठ लगाइ प्रान दै ललित महा सुख सानि।९१॥। 
हमारी बिहारिनि रंग भरी। 
परम प्रसन्न लाल तन निरखी हसि हॅसि भुजा धरी॥ 


2 राग भयो प्रीतम कें मानत धन्य घरी। 
श्रीललितकिसोरी प्रान प्रान मिलि रीझि सु अंक भरी॥९२॥ 


सुख कौ सार 4 a । 
रूप निधान रंग को सागर परम महा अति भोरी॥ 


* पाठान्तर-दाई। * बढ़ी। 


ऋककककककककककककककककक कक कक कक कक क कक क कक कककककक 
छिन छिन लाल करत आधीनी सदा प्रसन्न रहो तुम गोरी। 
कुंजबिहारिनि ललित लाडिली तो 
बिन ओर कहो मेरो कोरी।॥९३॥। 
लड़ैती रंग सों आई। 
चितवनि हँसनि बोलनि रस बरषति अति आनन्द बढ़ाई।। 
तैसेई परम प्रवीन लाड़िले उमेंगि मिले अकुलाई। 
श्रीहरिदासी रसिक सिरोमनि निरखत हियो सिराई।।९४॥। 
लड़ेती लाड़ सों आई। 
हंसनि लसनि रस बरषि छबीली करत लाल मन भाई॥। 
तन मन अति बस करे लाड़िले मिलि मिलि किलकाई। 
श्री ललितकिसोरी इहि सुख बिलसत आनन्द उर न समाई।।९५॥ 


प्यारी प्रीतम प्रीतम प्यारी। इनकी रीति सबनि तें न्यारी॥ 
हँसि हँसि भुजा अंस पर धारी। ता छिन कौ सुख कहूँ कहारी।। 
तन मन मिलि बिलसत हितकारी। बाढ्यो आनंद सिन्धु महारी॥ 
रंग भरी जब इते निहारी। रसिक सखी या* छबि पर वारी।९६॥। 
लाड़िली अलबेली हमारी। 

मन्द मन्द मुसिक्याइ छबीली कृपा दृष्टि निहारी। 

हित के हित हित सों मिलि बिहरत सहज लाल उरहारी॥ 

श्रीहरिदासि रसिक की जीवन प्राननि हूँ तें प्यारी।।९७॥। 


* पाठान्तर-ता। 

करत रसिकनी रसिक रसीली बतियाँ। र 
काम केलि की रुचि उपजावत उमेगि मिलत दोउ छतियां।। 
छके बिनोद मोद मद माते पिय प्यारी की रतियां। 
श्री ललितकिसोरी मिलि अवलोकत कुंजबिहारी घतियाँ।।९८॥। 
मेरी लाड़िली सुख दैन। 
जब लड़काइ धरति धुज पिय पर उमगत मेंननि सेन 
उर सौं उर मिलि प्रान प्रान सौं ऐसै ही रहें चैंन। 
श्री ललितकिसोरी लाड़ लड़ावति कहि कहि मीठे बेंन।९९॥ 
लड़ेती करत केलि मन भाई। 
बाढ़ी ललक दुहुँ दिसि नीकी कहते कही न जाई।। 
एक प्रान तन एक भए हैं आनन्द उर न समाई। 
श्रीकुंजबिहारिनि ललितकिसोरी हंसि हंसि कंठ लगाई।।१००॥ 
छाँडिये हठ नवल किसोरी। 
अति व्याकुल भयो लाल लाड्लो तेरी बात कहे अब कोरी॥ 
मोहू कों स्त्रम भयो सखी री होहु प्रसन्न चितै इह ओरी। 
ललित रंग तन मन मिलि बिहरत 
तैसीये? तैसी मिली भली जोरी॥१०१॥ 
आजु रस बरषत केलि विलासी। 
हंसनि लसनि मुसिक्यानि छबीली प्रीतम हियें हुलासी॥ 
निरखि लाल तन मन अति फूले पाई सुख की रासी। 
श्री हरिदासी लाड़ लड़ावति कुंज महल की बासी।।१०२॥ 


० पाठान्तर-जैसीये। 

तोसी तुही मेरी प्रान पियारी। 

तन मन मिले मिल्योई भावे छिनहूँ कबहूँ होति न न्यारी। 

महा रूप रस पान करत हैं तऊ तृपति न होत बिहारी। 

परम कृपाल रसिकबर नागरि क्यों न होहु हरिदासि दुलारी ॥१०३॥ 
प्यारी अति सुख रूप निमानीर। 

जोवन सद! छिन ही छिन बरषति अद्भुत रस की खानी॥ 

प्रीतम प्राननि पोषति तोषति देति सकल सुख दानी।। 

श्रीललितकिसोरी मन की जानी नेंननि चिते मन्द मुसिक्यानी॥१०४॥ 


श्रीजुगल नामावली 
श्रीजमुनादास जू कृत दोहा- 
जामिनीः जाम" जबे रहे, सोवत तें तब जागि। 
जुगल नाम माधुर्य के, उठि भाखे बड़ भागि॥१॥ 
स्यामा कुंजबिहारिनी, कुंजबिहारी स्याम। 
पति मन हरिनी मानिनी, सुन्दर मोहन काम॥२॥। 
रास बिलासिनी राधिका, नागर नृत्य निधान। 
प्रिया सहचरि स्वामिनी, प्रीतम सहचरि प्रान।।३॥। 
ललित लड़ेती रसिकिनी, रसिक लाइले लाल। 
गोरांगी हरिबल्लभा:, जलधरः कांति रसाल॥।४।। 
चारु चन्द्रिका मौलिनी*, धारिनी नील निचोल“। 
सीस सिखंडी* मुकुट धर, धर पटपीत अमोल।।५।। 


१. नम्र, विनयशील। २. सद्य, तत्काल; ताजा, नया। ३. रात्रि। ४. प्रहर। ५. हरि की प्रिया, प्यारी। 
६. मेघ। ७. जिसके सिर पर चन्द्रिका है। ८. वस्त्र; ओढ़नी। ९. मोर। 


बिसिष्ट पद - श्रीजुगल नामावली ३१५ 
र NE NS SENS SES 


तन्वी! तरुनी चूड़मनि', कोमल तरुन अवतंसः। 
मनि बलयावलि“ धानिनी, भुजधर प्यारी अंस“।।६।। 
चन्द्रमुखी चंचल चखी', तृभंगी रमनीय। 
पिकभाषिनी* सुधाधरी, कृष्णचन्द्र कमनीय“।।७।। 
नासा बेसर धारिनी, प्यारी जलज बुलाक। 
सुकुमारी सुस्मित' मुखी, मूक मधुर मृदु वाक!"॥।८॥ 
नागरी नाहु'! विमोहिनी, नटवर कला प्रवीन। 
श्रीफल तुल्य पयोधरी, बक्षस्थल कल पीन!२॥।९॥। 
पृथः नितम्बिनी कृस कटि'”, धारिनी रसना!" जाल। 
पग मनि नूपुर भूषिता, गामिनी गमन मराल!'॥।१०॥। 
भूषित मध्यम!" किंकिनी, मोहन कछिनी धार। 
रंजित पद मंजीर!“ मनि, गामी गज गति चार।११॥ 
जमुना जल क्रीड़ावती, पुलिन गामिनी नित्त। 
वृन्दारन्य बिहार रत, हरन कामिनी चित्त॥१२॥ 
नवल किसोरी कोमला, अलक लड़ी अलबेलि। 
छबिनिधि रसनिधि रूपनिधि, सोभानिधि रसकेलि।॥१३॥ 
राधा मुख पंकज भॅवर, कामी कुंवर किसोर। 
गर्वी गर्वित नेंन हरि, रमनी घन मन मोर।॥१४॥। 


१. छरहरी; पतले शरीरवाली। २. शिरोमणि। ३. भूपण; श्रेष्ठ। ४. कंकण, कड़े। ५. कंधा। ६. चंचल 
नेत्रवाली। ७. कोकिल बैनी। ८. सुन्दर, सुकुमार। ९. सुन्दर मुसकान। १०. वचन, वाणी। 
११. स्वामी, पति। १२. स्थूल, पुष्ट। १३. भारी। १४. पतली कमरवाली। १५. कौंधनी, तगड़ी। 
१६. ह॑स। १७. मध्य देश, कटि प्रदेश। १८. नूपुर, धुँघुरू। 


३१६ समाज-सूंखला 
आ 


बीना नाद विमोहिनी, मोहन मुरली नाद। 
अद्‌भुत नित नव जोवना, पूर्न मदन उनमाद।।१५।। 
पति विपरीतः रति दायिनी, पति नित करिनी निहाल। 
बल्लभ सोक निवारिनी, बल्लभ उर बनमाल।।१६।। 
अलि मंडल मंडन? सदा, सुरति सिन्धु कल केलि। 
स्यामल अंग तमाल तरु, सोहनि कंचन बेलि॥१७॥। 
निज चर्बित ताम्बूलः रस, प्रीतम आनन्द देंन। 
चरननि जावक" रंजिनी, प्रीतम मन हरि लेंन।।१८॥ 
मकराकृत कुंडल धरन, बनमाला धर ग्रीव। 
रंगी मदन बिलासमय, मनमथ आनन्द सींव।।१९॥। 
निधुबन मनि श्रीहरिदासि हित, श्रीवृन्दाबन चंद। 
बिहरत बिछुरि न एक पल, काम केलि रस कंद।।२०॥ 
नव निकुंज नूप बर महिषी, नव निकुंज बर भूप। 
नित्य बिहार सु एकरस, राज अखंड अनूप।।२१॥। 
अष्टोत्तर सत मधुर रस, जुगल नाम की दाम। 
प्रात पीवतहिं जीह पुट, पूर्न सकल मन काम।।२२।।१०५॥ 


श्रीस्वामी जू की नामावली 


श्रीस्वामी ललितकिसोरी जू कौ दोहा- 


जिते स्वास नासा चलें, तिते जपे हरिदास। 
तन मन प्राननि यों मिलें, ज्यों फूलनि में बास॥। 


१. उलटी। २. भूषण; शोभा। ३. पान। ४. आलता, लाल रंगवाली वस्तु। 


बिसिष्ट पद - श्रीस्वामी जू की नामावली ३१७ 
ककककककक कक क कक कक कक कक: कक कक क कककककक्ककक 
श्रीगुरुदेव जू कौ पद- 

श्रीहरिदास गाऊ श्रीहरिदास गाऊ। 
श्रीहरिदास नाम गुन गाऊ* बिपुल प्रेम पाऊ।।१॥। 
श्रीहरिदास नाम गुन रूप तन आ । 
श्रीहरिदास प्राननि के प्रानहिं जिवाऊ॥२॥। 
श्रीहरिदास लेना श्रीहरिदास दैना। 
श्रीहरिदास भजैं भैया कछु भेना॥३॥ 
श्रीहरिदास द्यौसौः श्रीहरिदास रात्यो। 
श्रीहरिदास ब्योहार श्रीहरिदास बात्यो।।४।। 
श्रीहरिदास बल बुद्धि कुल जाति पाती। 
श्रीहरिदास भेंटत सीतल भई छाती।।५॥ 
श्रीहरिदास अंग बिन संग तजि साँतोः। 
श्रीहरिदास हिलग बिन हेत करि हाँतो”।।६॥ 
श्रीहरिदास प्रेम बिन नेम न सुहातो। 
श्रीहरिदास हेत* मिलत महल कौ नातौ।।७।। 
श्रीहरिदास नाम रुचि श्रीहरिदास नाम सुचि। 
श्रीहरिदास नाम लियैं जाहिं दुख दोष मुचि।।८॥ 
श्रीहरिदास कमै श्रीहरिदास धर्में। 
श्रीहरिदास नाम बेधि ले मन मर्मे।॥९॥ 
श्रीहरिदास ग्यानें श्रीहरिदास ध्यानैं। 
श्रीहरिदास नाम करि कोटि अस्नानें।१०॥ 


शपाठान्तर- गाइ गाइ। * हित बोलत। १. रंगू, रंजित करूँ। २. दिवस। ३. धीर, जितेन्द्रिय,सत्पुरुष। 
४. परित्यक्त। 


३१८ समाज-सूंखला 


श्रीहरिदास नाम मेरे मंत्र . माला। 
श्रीहरिदास नाम मुद्रा! तिलक भाला।।११॥। 
श्रीहरिदास सेवा श्रीहरिदास पूजा। 
श्रीहरिदास भजन बिन भाव नहिं दूजा॥१२।। 
श्रीहरिदास भक्ति रति श्रीहरिदास परम गति। 
श्रीहरिदास जस गावत भई सुदृढ़ मति॥।१३॥ 
श्रीहरिदास ब्रज रीति श्रीहरिदास रस रीति । 
श्रीहरिदास नाम लियें सकल साधन जीति।।१४॥। 
श्रीहरिदास निज दरस श्रीहरिदास रस परस। 
श्रीहरिदास सुख देत श्रीहरिदास हित हेत॥।१५॥। 
अनन्य” श्रीस्वामी हरिदास निज दास। 
श्रीबरबिहारिनिदास बिलसत बिलास।।१६॥।१०६॥। 
श्रीस्वामी जू कौ पद- राग-टोड़ी, ताल-चौताल 
आजु की बानिकः प्यारे तेरी 
आ तुम्हारी बरनी न जाय छबि। 
इनकी स्यामता गोरता 
जैसे सित असित बैनी रही भुवंगम? ज्यों दबि॥ 
इनकी पीताम्बर तुम्हारो नील निचोल” 
ज्यों ससि कुन्दन जेब रवि। 
श्रीहरिदास के स्वामी स्यामा की बिहारी की सोभा 
बरनी न जाय जो मिलें रसिक कोटि कवि।।१०७॥। 


*पाठान्तर-अनन्य नृपति। १. छाप। २. बाना, वेष; छटा; शोभा। ३. सर्प। ४. वस्त्र, ओढ़नी। 


बिसिष्ट पद -- भोजन के पद ३१९ 
अमन 


भोजन के पद 





श्रीगुरुदेव॑ जू के पद- 
भोजन करत भली भाँति सोभा बहु भाँतिन कही न जाति। 
कोमल करनि लेत देत लाल प्रिया मुख मुरि मुरि मुसिकाति।। 
बिबिध बिंजन मन रंजन बदननि की कांति। 
अतिसे तृष्ण” तृषित छुधित पाइ सुधारस बिबस भूलि न जात॥। 
बारंबार निहारत आरत इनहिँ यहै हितात!। 
श्रीबिहारिनिदासि यहै सुख सेवत 

निरखि हरषि आँखिन सिरातः।।१०८॥। 


राग-सारंग, ताल-अद्धा तिताला 


भोजन करत दुहूँ दिसि देखो। 

कहत न बनत बिनोद बिहारी बिहारिनि ले उर लेखो?॥। 
अंग अंग अवलोकि लेत दोउ छुधित स्वाद की सेखो"। 
बचन रचन रुचि में रुचि पावत सब रस रसिक बिसेखो“।। 
पान करत मकरन्द प्रिया पिय अवधि प्रेम की रेखो। 
यहे अहार बिहार निरन्तर करत न पाक परेखौः।। 
इहि रस तुष्ट पुष्ट मेरे प्यारे तुम सुन्दरबर बेखौ”। 
श्रीबिहारिनिदासि कहत नेंननि सों 

तुम जिनि“ लगो निमेखौः।।१०९॥ 
* पाठान्तर-अति सतृष्ण। १. सुखकर, प्रिय, अनुकूल, अच्छे, प्रेमपूर्ण लगते हैं। २. शीतल होना; 
प्रेम मग्न होना। ३. अंकित करो; चित्र बनावो; विराजित करो। ४. घमंड; डींग; फूलना; बड़ाई 


करना। ५. असाधारण; असमान, श्रेष्ठ,उत्तम। ६. परीक्षण; जाँच; विशवास। ७. भेषवाले; स्वरूपवाले। 
८. नहीं, मत। ९. पलकों। 


३२० समाज-सूंखला 
श्रीस्वामी ललितकिसोरीदेव जू के पद- 


भोजन जेंइये पिय प्यारी। 
अति आनंद भरे रस कौरनि परम रंग हितकारी।। 
चिते लालन तन मुसिकनि त्यों त्यों सुख होत हियारी। 
श्रीकुंजबिहारिनि ललितकिसोरी जीवन प्रान हमारी।।११०॥ 
भोजन भोगिये पिय प्यारी। 
कुंजमहल ललिता हरिदासी दुलहिनि कुंजबिहारी॥ 
श्रीबिपुल बिहारिनिदासि सरस मिलि प्याय सुधारस झारी। 
श्रीनरहरिदासि रसिक सखियनि 
मिलि जेंबत ललन बिहारी॥।१११॥ 
श्रीस्वामी पीतांबरदेवजू कौ पद- 
भोजन भोगत हौ हम" जानी। 

अपनी प्रिया ९ रूप सुब्यंजन अधरसुधा रस पानी।। 

सखी“ सँवारि सिंगार कौर दृग लेत परम रुचि मानी। 
श्रीपीताम्बर दोऊ तृपति न मानत जेंवत रमन रमानी।॥।११२॥। 
श्रीगुरुदेव जू कौ पद- 

भोजन करि बैठे दुलहिनि दूलहु। 

अचवन लेत कमल आनन सखि* निरखि हरषि छबि फूलहु॥ 
बीरी परस्पर लेत खवावत रूप बैस समतूलहु। 
दासिबिहारिनि बिपुल रसिक 

श्रीहरिदासी दंपति रस झूलहु।११३॥ 


 पाठान्तर-में। ^ सखिय। * सौं। 


बिसिष्ट पद - मंज ३२१ 
nono on no नन 
श्रीस्वामी भगवतरसिकदेव जू कौ पद- 


आरति आनि सहचरिन साजी। 
मनिमय थार प्रेम की बाती घृत कपूर रुचि राजी॥ 
जोति जगाय नेह चितवनि मुसिक्यानि लाज लजि भाजी। 
श्रीभगवतरिसक वारि तृन तोरति झाझ झालरी बाजी।।११४॥ 
श्रीगुरुदेव जू कौ पद- 
आरति कीजै सुन्दरबर की। 

नागर नवल निकुज इन्दु जुग अखिल ताप तमहर की॥ 

नव बिलास मृदुहास मनोहर स्त्रवत सुधा सुखकर की। 

श्रीबिहारिनिदासि लोचन चकोर 

नित अंस! प्रिया भुजधर की।॥।११५॥। 


मंज 
श्रीस्वामी पीताम्बरदेव जू के मंज- 
श्रीहरिदास नाम निजु अमृत सब मंत्रनि को सारा। 
आगम निगम पुरान पुकारे भी चु रु रूप हमारा॥। 
n+ वृन्दाबिपिन बसावें ' पिय प्यारी। 

{ छबि रूप लहरि की महलिनि संग निहारी।॥।१।। 
सरद निसारी प्रीतम प्यारी रूप उज्यारी आरी। 
बोलत है नव लाल रंगीलौ तन मन मोद बढ़ारी॥ 
तेरे दरस परस बिन यह निसि बिस्व अमावस कारी। 


पीतांबर कित जाइ स्वामिनी चरन कमल लपटारी।॥।२॥ 
१. स्कंध, कंधा। 


३२२ समाज-सूंखला 


खसम हमारा नंगे सिरदे हों नंगे दी रंडी। 
मस्तक तिलक गलै बिच कंठी तन गूदर कर हंडी॥ 
कटि कौपीन अँगोछा इक रस ग्रीषम बरषा ठंडी। 
पीतांबर बन देखि रसिक संग छांड़ि जगत सब भंडी॥३॥। 
श्रीस्वामी ललितकिसोरीदेव जू के मंज- 

श्रीकुंजबिहारिनि सब सुखरासी अद्भुत रूप रसाला। 
मंद बिहेसि चिते छबीली लालहिं करति निहाला।। 
अति बड़भागी रसिक सिरोमनि करि राखी उर माला। 
श्रीललितकिसोरी लाड़ लड़ावति जानति है निजु हाला॥४॥ 


श्रीहरिदासी अति रसरासी नित्य सुकेलि बिलासी। 
प्रीतम पासी बॅधी मृदु हाँसी ललित सखी निजु खासी॥ 
इनकी बात इनहिं बनि आवे भाग्यवान कोऊ पावै। 
श्री कुंजबिहारिनि लाड़ लड़ावे निरखत नेंन सिरावै।।५।। 
रंग नवेली प्रिय अलबेली नित्य लाल सुखदानी। 
उमँगि उमँगि अंकों भरि प्रीतम महा प्रेम रस सानी॥ 
तन मन मिले मिल्योई चाहें मिलि बिलसनि की बानी। 
श्रीललितकिसोरी लाइ़ लड़ावति अति जाननि मनि जानी।।६॥। 
श्रीस्वामी रूपसखी जू कौ मंज- 

रंगी रस रंग तरंगनि में सु माधुरी रूप पियें अति प्यासी। 
प्रेम भरी पुलकें किलकें कल सुन्दर सुच्छ सुधामय हासी॥। 

कुंज सुमंजु सदा सुख पुंज अनंगनि कोटि लजें सु प्रकासी। 
दंपति केलि दृगंचल! झेलि सनेह की मूरति श्रीहरिदासी।।७॥। 
श्रीस्वामी नागरीदेव जू कौ मंज- है 
कौन करे तप तरपन तीरथ तीन प्रकार कहाँ मन लाऔँ। 
कौन करे ब्रत संजम नेम सुप्रेम पुनीत प्रसादहिं पाऊं॥ 
कुंजनि बास निबास रसिक श्रीनागरीदासि बिलास बढ़ाऊ। 
चित्त लगाइ उभैः पद अम्बुज नित्त बिहारी बिहारिनि गाऊँ।।८॥। 
श्रीस्वामी बिहारीबल्लभ के मंज- 

सब तें न्यारे सबके प्यारे ऐसी रहनी रहिये। 
निन्दा अस्तुति छोड़ि पराई जुगल गल जीभ जस कहिये॥ 
दुख सुख हानि लाभ सम आनि परै सो सहिये। 
भगवतरसिक सरन गहि बल्लभ सर्वोपरि सुख लहिये॥९॥। 


यह जग नाम धाम वृन्दाबन भेद न काहू पायो। 
अपनी बुद्धि बिकार मुनिन मिलि नेति बेद हू गायो॥ 
आदि मध्य अवसान एकरस काम प्रेम छबि छायो। 
भगवतरसिक अनन्य भेद यह जीवन जुगल बतायौ॥।१०॥ 
श्रीस्वामी रूपसखी जू के मंज- 

गाइ बिहारिनि लाड़िली कों जहाँ लाड़िलो हार हिये सोहैं। 
महँगे ही मोल कलोल करें मधुरे सुर बोल महा मन मोहें।। 
रति जाँचत नाचत नाचत ही अंग साजत लाल मुखै रूप जोहैं। 
श्रीहरिदासि बिपुल प्रकासि बिहारिनि जानि बिना नहीं कोहै॥९१॥ 


१.पलक; पलकें। २. दो, दोनों। 

मेरी लाड़िली लाल के संग अनंग महा रंस रंग करें रतियाँ। 
आनन्द सौं सुख सार बिहार अहार यहै छबि सौं बा । 
अंगनि अंग बिनोद को मोद सुगोद में बास करें घतियाँ। 
श्रीरसिकसिरोमनि श्रीहरिदासि निहारति रूप सुनें बतिया।।१२॥। 


रसिक सिरोमनि श्रीहरिदास बिलास बढ़ावति अंगनि में। 
श्रीकुंजबिहारी बिहारिनि संग अनंग के रंग सुरंगनि में। 
माधुरी है जु अगाध री साध ची मन लाल की ज॑गनि में। 
रूप अनूप बिचार रहे न लखें मुख नैन के संगनि में॥१३॥ 
फूलनि सेज निकुंज के मंदिर मोहन लाल कों आनन्द दानी। 
अंगनि अंग सनेह भरे मधुरे सुर बोलत कोकिल बानी॥। 
गोरे से गातनि फूल समात न कुन्दन को है री बारह बानी। 
सुन्दरि सील सुलज्ज सिरोमनि स्याम सुजान महा महारानी ।।१४॥। 


दम्पति ये सु दिपें दिन रैंनि सदा बर केलि अनूप समाजें। 
सोहत आनन इन्दु मुखी उर स्याम सनेह भरे रति साजें॥ 
अंग अंगनि प्रीति बढ़े य महा मधुरे घुर नूर बाजें। 
नित रूप लखें जु अनंग चखें नव नेह निसान a आजें॥१५॥ 
श्रीहरिदास अनन्य नृपति रटि कुंजबिहारी पावैगो। 
श्रीस्वामी जू प्रेम सुधाकर सुहृद सील कों ध्यावेगो॥ 
आसुधीर के' धीर पीर हर परम पुनीत कहावैगो। 
श्रीवृन्दाबन छबि रूप प्रकासे रसिकनि के मन भावेगो।।१६। 


 पाठान्तर-कौ। 

श्रीस्वामी सहचरिसरनदेव जू कौ मंज- 


नाभी भँवर चारु छबि लहरै गरजि मुरलिका भावै। 
बंक बिहारी नाम सलोना नेह नदी चलि आवे॥ 
रूप कहर! दरियाव? परे दृग पेरि पार नहिं जावे। 
मन मल्लाह की क्या कुदरत? है पकरि बाहिरे लावे॥१७॥। 
श्रीगुरुदेव जू कौ पद- 
प्रभु जू हों तेरा तू मेरा। 
राजी खसम कहा करे काजी लोग बको बहुतेरा॥ 
हौं तू एक अनेक गनें गुन दोष न किसहू केरा। 
जल तरंग लों सहज समागम निर्मल साँझ सबेरा॥ 
कोउ स्वामी कोउ साहिब कोउ चाकर कोउ चेरा। 
बिना ममत्व इकत्व न ऐसा जगते भक्त घनेरा॥। 
तन मन प्रान प्रान सों सन्मुख अब न फिरै मन फेरा। 
श्रीबिहारीदास हरिदास नाम निज प्रेम निबेरा“ झेरा:।।१८॥। 
श्रीस्वामी भगवतरसिकदेव जू के छप्पय 
आचारज ललिता सखी रसिक हमारी छाप। 
नित्य किसोर उपासना जुगल मंत्र को जाप। 
जुगल मंत्र कौ जाप बेद रसिकनि की बानी। 
श्रीवृन्दाबन धाम इष्ट स्यामा महारानी।। 
प्रेम देवता मिले बिना सिद्ध होइ न कारज। 
भगवत सब सुखदानि प्रगट भये रसिकाचारज।॥।१९॥ 


१.कहृ-बला; आफत; जुल्म; भीषण; भँवर; आवर्त। २.समुद्र, नदी। ३शक्ति; सामर्थ्य। ४. निबेड़ा; 
छुटकारा; बचाव; निबटारा; दूरीकरण। ५. झगड़ा; झंझट, बखेड़ा। 


३२६ समाज-सूंखला 


साँचे श्रीराधारमन सब संसार। 
बाजीगर कौ पेखनो' न लागे बार॥। 
मिटत न लागे बार भूत की संपति जैसैं। 
मिहरी नाती पूत धुवाँ को धोरर' तेसें। 
भगवत ते नर अधम लोभ बस घर्‌ घर नाचें। 
झूठे गढ़ सुनार मेंनः के बोले साँचें'।॥।२०॥ 
०49७ तें उठि प्रात गात जजुना ना में धोवे। 
करि दंडौत बिहारी कौ मुख जोवै।॥। 
करै भावना बैठि स्वच्छ थल रहित उपाधा“। 
घर घर लेइ प्रसाद लगे जब भोजन स्वाधाः।। 
संग करे भगवत रसिक कर eg रर गरें। 
वृन्दाबन बिहरत फिरै जुगल रूप नेंनाने भरें॥२१॥ 
गावें हम सोई करें सहज लाडली लाल। 
करें लाड़िलीलाल सो हम गावैं तत्काल।। 
हम गावें लका स ७ दुहूँ दिसि की ऐसो। 
बुध जन लेह कमल दिनकर को जैसो॥ 
लीला ललित बिहार स्याम स्यामा मन भावैं। 
भगवत रसिक अनन्य उपासक अनुदिन गावें॥२२॥ 
कोउ सुकिया कोउ परकिया कलप किये मत बादि। 
जोरी भगवत रसिक की नित्य अनंत अनादि॥ 


१. तमाशा, देखना। २. धौरहर, धरहरा-स्तम्भ रूप में खड़ी हुई अधिक ऊँची इमारत, ऊँचा 
महल,धुआँ के महल। ३. मोम। ४. साँचा, ढाँचा; नमूना; प्रतिमान। ५. छल, धोखा, बखेडा, 
उपद्रव, कष्ट; विघ्न,बाधा, विशेष लक्षण, चिह्व; पदवी। ६. स्व-आधि, भीतर की पीड़ा, भूख। 
७. सूत्र, नियम, सिलसिला, सम्बन्ध, संकेत; निशान, नाप। 





बिसिष्ट पद - मंज ३२७ 


नित्य अनंत अनादि लोक तें रीति बिलच्छन। 

स्रुति स्मृति बिलगायः देखि अनुभव के अच्छन"।॥ 

सहज प्रेम माधुर्य रहत अनुरागे दोऊ। 

ललिता सखी प्रसाद बिना तहं जात न कोऊ।।२३॥ 

कुंजबिहारी सर्वसु सार। 

श्रीस्वामी हरिदास उद्धरे? रसिक अनन्यनि कौ आधार॥।१॥ 
नित्य प्रगट गावत नहिं पावत स ति तत्व बिचार। 
इहि निज नाम धाम वृन्दाबन | नित्य बिहार॥२॥। 
काम केलि रस और न परसत प्रेम समुद्र अपार। 
नित नव जोवन जोर किसोर किसोरी कठ सिंगार।।॥३॥। 
मत्त मुदित सहचरि सेवत नित लता ललित आगार"। 
जानत सबै जगत ज्यों जुवती छुवत न भे भूप भंडार।।४॥ 
जनम करम पूरन प्रभु के सब आस पास परिवार। 
अंस कला सब अवतारनि को अवतारी भरतार।।५।। 
श्रीकृष्ण चरित्र त्रिधा" त्रिभुवन बहु भक्ति भेद विस्तार। 
जहां जोई रस तहाँ तहीं* बैस सुख देत सबनि उदार।६॥ 
गाय तान र्ने 34 जन न्यारौ ब्योहार। 
सब तें भ क्यों ह त सुकुमार।।७॥। 
जो चाहे चित निज महलिनिः कं अंग संग अनुसार। 
श्रीबिहारीदास जे यह मत गावत तिनको वार न पार।।८।।२४॥। 


५१० 
~@ 
०” ॥ है. 
` पाठान्तर-जु। * तिहीं। १. अलग हो; त्याग छोड़। २. ज्ञान; ज्ञानेन्द्रिय; आँखें। ३. प्रकट किये। 
४. घर, भवन। ५. तीन प्रकार के, तीन भागों में। ६. महल में रहने वाली; सखी, सहेली; महल के 
उपासक जन। 


श्रीललित प्रकाशन के महनीय ग्रन्थ-रत्न 


१-रसोपाना तिलक 

रसिक अनन्य मुकुटमणि श्रीस्वामी बिहारिनदेव जी की गूढ साखियो की अदभुत टीका जो श्रीस्वामी 
हरिदास के महामधुर रससार नित्यविहार, अनन्य भक्ति धर्म, रीति-नीति आदि का मर्म खोलने की कुंजी है। 
रस पिपासु-जिज्ञासु साधकों के लिये अवश्य संग्रहणीय है। 


२- रसिकवर श्रीजमुनादास जी की वाणी (अष्टयाम समुच्चय) 
नित्यविहार युगल की लाड़-चावमयी सेवा प्राप्ति के इच्छुकजनों के लिए चिन्तामणि सदृश परम 
सहयोगी अष्टयाम समय-प्रबन्ध। 


३- श्रीकेलिमाल 
नित्य पाठोपयोगी अन्य साहित्य सहित श्रीस्वामी हरिदास जी महाराज का चरित्र एवं सिद्धान्त। 


४- श्रीकेलिमाल सौरभ 
श्रीकेलिमाल की दो अद्भुत टीकाएँ 'आभास उल्था' श्रीस्वामी पीताम्बरदेव जी कृत ओर 'वसतुदर्शिनी' 
श्रीस्वामी राधाशरणदेव जी कृत, टीकाकारों के परिचय सहित। 


५- रसिक अनन्य साहित्य सौरभ 


श्रीहरिदासी परम्परा के ज्ञात-अज्ञात रसिक अनन्य महानुभावों का परिचय, अब तक अप्रकाशित 
उनकी वाणी और पदों के संग्रह सहित। 


६- सरस-चमन 

श्रीहरिदासी साहित्य का एक महामधुर और मननीय संकलन, जिसमें श्रीस्वामी सहचरीशरणदेव जी 
कृत श्रीबिहारी जी का नख-शिख ध्यान और सरस मंजावली- श्रीस्वामी राधाप्रसाददेव जी कृत विशद 
ब्रजभाषा गद्य टीका सहित; श्रीशीतलदास जी कृत गुलजार चमन, विहार चमन तथा आनन्द चमन और 
श्रीस्वामी ललितकिशोरीदेव जी के वचनिका सिद्धान्त तथा उसकी श्रीस्वामी सहचरीशरणदेव जी कृत 
पद्यमयी टीका संग्रहीत हैं। 


के 





